

**ΟΔΗΓΟΣ ΣΠΟΥΔΩΝ**

**ΤΜΗΜΑΤΟΣ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ**

**ΠΙΝΑΚΑΣ ΠΕΡΙΕΧΟΜΕΝΩΝ**

ΜΕΡΟΣ ΠΡΩΤΟ: ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΙΔΡΥΜΑ…………………………………………4

ΜΕΡΟΣ ΔΕΥΤΕΡΟ: ΤΟ [ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ 9](#_Toc440228969)

[2.1 Όργανα του Τμήματος 9](#_Toc440228970)

[2.2 Το Προσωπικό του Τμήματος 9](#_Toc440228971)

[2.2.1 Διδακτικό Ερευνητικό Προσωπικό 10](#_Toc440228972)

[2.2.2 Επικουρικό Διδακτικό Προσωπικό 14](#_Toc440228973)

[2.2.3 Εργαστηριακό Διδακτικό Προσωπικό 14](#_Toc440228974)

[2.2.4 Διοικητικό Προσωπικό 15](#_Toc440228975)

[2.3 Σπουδές στο Τμήμα 16](#_Toc440228976)

[2.3.1 Αντικειμενικοί Στόχοι του Τμήματος 16](#_Toc440228977)

[2.3.2 Προπτυχιακές Σπουδές 16](#_Toc440228978)

[2.3.3 Μεταπτυχιακές Σπουδές 139](#_Toc440228979)

[2.4 Εργαστήρια 139](#_Toc440228980)

ΜΕΡΟΣ ΤΡΙΤΟ: ΠΛΗΡΟΦΟΡΙΕΣ ΓΙΑ ΤΟΥΣ ΦΟΙΤΗΤΕΣ…………………………………………….140

**ΠΡΟΛΟΓΟΣ ΤΟΥ ΠΡΟΕΔΡΟΥ ΤΟΥ ΤΜΗΜΑΤΟΣ**

Σκοπός του παρόντος Οδηγού Σπουδών είναι να καθοδηγήσει τους φοιτητές και τις φοιτήτριες στο σχεδιασμό των σπουδών τους, στο Τμήμα Οργάνωσης και Διοίκησης Επιχειρήσεων (ΟΔΕ) του Οικονομικού Πανεπιστημίου Αθηνών.

Το Τμήμα ΟΔΕ, για σχεδόν ένα αιώνα, πρωτοπορεί στην παροχή σύγχρονης και ολοκληρωμένης εκπαίδευσης, στο ευρύ φάσμα των γνωστικών αντικειμένων που συνθέτουν το χώρο της «Διοίκησης Επιχειρήσεων», παρακολουθώντας τις εξελίξεις στο διεθνές επιστημονικό και επιχειρηματικό περιβάλλον. Σημειώνεται ότι το Τμήμα είναι κορυφαίο στην Ελλάδα στο πρόγραμμα Erasmus, παρέχοντας τη δυνατότητα στους φοιτητές του, να παρακολουθήσουν για ένα ή δύο εξάμηνα, μαθήματα σε ένα δίκτυο σπουδαίων Ευρωπαϊκών πανεπιστημίων.

Το Τμήμα παρέχει στους φοιτητές του ένα ευρύ χαρτοφυλάκιο μαθημάτων, ενώ οι σπουδές έχουν οργανωθεί σε δύο διετείς κύκλους σπουδών. Στα δύο πρώτα έτη, οι φοιτητές και οι φοιτήτριες έρχονται σε επαφή με το σύνολο των επιμέρους αντικειμένων της Διοίκησης (Διοίκηση – Μάνατζμεντ, Μάρκετινγκ, Οικονομικά, Μαθηματικά, Λογιστική, Χρηματοοικονομική, Πληροφορική, Δίκαιο, κλπ.). Στη συνέχεια, στο δεύτερο κύκλο, επιλέγουν την εξειδίκευση που τους ενδιαφέρει, μέσα από τις ακόλουθες 4 κατευθύνσεις:

* Διοίκηση Επιχειρήσεων
* Λογιστική και Χρηματοδοτική Διοίκηση
* Μάρκετινγκ
* Διοίκηση Πληροφοριακών Συστημάτων

Για την απόκτηση πτυχίου, οι φοιτητές και οι φοιτήτριες απαιτείται να επιτύχουν σε 40 μαθήματα συνολικά. Από το χαρτοφυλάκιο των 40 μαθημάτων, τα μισά είναι υποχρεωτικά κορμού και διδάσκονται στα δύο πρώτα έτη. Περαιτέρω, κάθε κατεύθυνση έχει 10 υποχρεωτικά μαθήματα, μεταξύ των οποίων και δύο μαθήματα ξένων γλωσσών, και 10 μαθήματα προαιρετικής επιλογής. Μεταξύ των μαθημάτων επιλογής περιλαμβάνεται και η «Πρακτική άσκηση», που δίνει την ευκαιρία στους φοιτητές να αποκτήσουν, στη διάρκεια των σπουδών τους, πρακτική εμπειρία στο αντικείμενο των σπουδών τους.

Πέραν του Οδηγού Σπουδών, παρέχεται πλούσιο πληροφοριακό υλικό στην ιστοσελίδα του Τμήματος (<https://www.dept.aueb.gr/el/ode>).

Ελπίζω να βρείτε το υλικό αυτού του Οδηγού χρήσιμο για το σχεδιασμό των σπουδών σας. Τόσο οι διδάσκοντες στο Τμήμα όσο και το προσωπικό της Γραμματείας, είναι στη διάθεσή σας για κάθε διευκρίνιση και βοήθεια.

Εύχομαι ολόψυχα, οι σπουδές στο Τμήμα μας, το Τμήμα Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών, να αποτελέσουν πολύτιμη εμπειρία που θα καθοδηγεί την πορεία σας σε επαγγελματικό και προσωπικό επίπεδο.

***Καθηγητής Kωνσταντίνος Καραμάνης***

***Πρόεδρος του Τμήματος Οργάνωσης***

***και Διοίκησης Επιχειρήσεων***

**ΜΕΡΟΣ ΠΡΩΤΟ: ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟ ΙΔΡΥΜΑ**

## Α1. Επωνυμία, διεύθυνση και στοιχεία επικοινωνίας

Οικονομικό Πανεπιστήμιο Αθηνών (ΟΠΑ)  
Πατησίων 76, Αθήνα, 104 34  
Τηλ. Κέντρο +30 (210) 8203911  
[webmaster@aueb.gr](mailto:webmaster@aueb.gr)

[http://aueb.gr](http://aueb.gr/)

## Α.2 Ημερομηνίες ακαδημαϊκού έτους/εξαμήνων

* **Χειμερινό Εξάμηνο:** 1 Οκτωβρίου 2018 έως και 11 Ιανουαρίου 2019
* **Διακοπές εορτών Χριστουγέννων:** 22 Δεκεμβρίου 2018 έως και 6 Ιανουαρίου 2019
* **Περίοδος εξετάσεων μαθημάτων Χειμερινού Εξαμήνου:** 14 Ιανουαρίου 2019 έως και 8 Φεβρουαρίου 2019
* **Εαρινό Εξάμηνο** : 11 Φεβρουαρίου 2019 έως και 24 Μαΐου 2019
* **Διακοπές εορτών Πάσχα :** 20 Απριλίου 2019 έως και 5 Μαίου 2019
* **Περίοδος εξετάσεων μαθημάτων Εαρινού Εξαμήνου :**27 Μαΐου 2019 έως και 21 Ιουνίου 2019
* **Επίσημες Αργίες**
* 17 Νοεμβρίου (Επέτειος Πολυτεχνείου)
* 30 Ιανουαρίου (Τριών Ιεραρχών)
* 11 Μαρτίου (Καθαρή Δευτέρα)
* 1 Μαΐου (Πρωτομαγιά)
* 17 Ιουνίου (Αγίου Πνεύματος)

## Α3. Ακαδημαϊκές Αρχές και Υπηρεσίες

Η οργάνωση και η λειτουργία του Ιδρύματος διέπεται από την κείμενη νομοθεσία Ν.4485/2017 (ΦΕΚ 114/4-8-2017 τ.Α΄). Το Οικονομικό Πανεπιστήμιο Αθηνών (πρώην ΑΣΟΕΕ) υπάγεται στην εποπτεία του Υπουργείου Παιδείας, Έρευνας και Θρησκευμάτων.

**Η ΣΥΓΚΛΗΤΟΣ**

Η **Σύγκλητος** αποτελείται από :

* τον Πρύτανη,
* τους Αντιπρυτάνεις (μέχρι τη διενέργεια εκλογών για την ανάδειξη Αντιπρυτάνεων δεν συμμετέχουν στη Σύγκλητο με δικαίωμα ψήφου οι Αναπληρωτές Πρύτανη),
* τους Κοσμήτορες ,
* τους Προέδρους των Τμημάτων,
* έναν εκπρόσωπο των προπτυχιακών φοιτητών, έναν των μεταπτυχιακών φοιτητών και έναν των υποψήφιων διδακτόρων,
* έναν εκπρόσωπο ανά κατηγορία προσωπικού ΕΕΠ, ΕΔΙΠ, ΕΤΕΠ, και των διοικητικών υπαλλήλων,

**ΟΙ ΠΡΥΤΑΝΙΚΕΣ ΑΡΧΕΣ**

Οι Πρυτανικές Αρχές του Πανεπιστημίου αποτελούνται από τον Πρύτανη και τους Αναπληρωτές Πρύτανη ως ακολούθως:

**Ο Πρύτανης**[Καθηγητής Εμμανουήλ Γιακουμάκης](https://www.aueb.gr/faculty_page/%CE%B3%CE%B9%CE%B1%CE%BA%CE%BF%CF%85%CE%BC%CE%B1%CE%BA%CE%B7%CF%83-%CE%B5%CE%BC%CE%BC%CE%B1%CE%BD%CE%BF%CF%85%CE%B7%CE%BB)

**Οι Αναπληρωτές Πρύτανη**

**Αναπληρωτής Πρύτανη Ακαδημαϊκών Υποθέσεων και Προσωπικού**[Καθηγητής Δημήτριος Μπουραντώνης](https://www.aueb.gr/el/faculty_page/%CE%BC%CF%80%CE%BF%CF%85%CF%81%CE%B1%CE%BD%CF%84%CF%89%CE%BD%CE%B7%CF%83-%CE%B4%CE%B7%CE%BC%CE%B7%CF%84%CF%81%CE%B9%CE%BF%CF%83)

**Αναπληρωτής Πρύτανη Έρευνας**[Καθηγητής Δημήτριος Γκρίτζαλης](https://www.aueb.gr/el/faculty_page/%CE%B3%CE%BA%CF%81%CE%B9%CF%84%CE%B6%CE%B1%CE%BB%CE%B7%CF%83-%CE%B4%CE%B7%CE%BC%CE%B7%CF%84%CF%81%CE%B9%CE%BF%CF%83)

**Αναπληρωτής Πρύτανη Οικονομικού Προγραμματισμού και Ανάπτυξης**  
[Αναπληρωτής Καθηγητής Γεώργιος Ξυλωμένος](https://www.aueb.gr/el/faculty_page/%CE%BE%CF%85%CE%BB%CF%89%CE%BC%CE%B5%CE%BD%CE%BF%CF%83-%CE%B3%CE%B5%CF%89%CF%81%CE%B3%CE%B9%CE%BF%CF%83)

**OI ΣΧΟΛΕΣ**

Το Οικονομικό Πανεπιστήμιο Αθηνών αποτελείται από **τρεις Σχολές**:

1. **ΣΧΟΛΗ ΟΙΚΟΝΟΜΙΚΩΝ ΕΠΙΣΤΗΜΩΝ:** η οποία εποπτεύει και συντονίζει τη λειτουργία των Τμημάτων Διεθνών και Ευρωπαϊκών Οικονομικών Σπουδών και Οικονομικής Επιστήμης.
2. **ΣΧΟΛΗ ΔΙΟΙΚΗΣΗΣ ΕΠΙΧΕΙΡΗΣΕΩΝ:** η οποία εποπτεύει και συντονίζει τη λειτουργία των Τμημάτων Διοικητικής Επιστήμης και Τεχνολογίας, Οργάνωσης και Διοίκησης Επιχειρήσεων, Λογιστικής και Χρηματοοικονομικής και Μάρκετινγκ και Επικοινωνίας.
3. **ΣΧΟΛΗ ΕΠΙΣΤΗΜΩΝ & ΤΕΧΝΟΛΟΓΙΑΣ ΤΗΣ ΠΛΗΡΟΦΟΡΙΑΣ:** η οποία εποπτεύει και συντονίζει τη λειτουργία των Τμημάτων Πληροφορικής και Στατιστικής.

Τα όργανα της Σχολής, σύμφωνα με τον Ν.4485/2017 (ΦΕΚ 114/4-8-2017 τ. Α΄) είναι: α) η Γενική Συνέλευση, β) η Κοσμητεία, και γ) ο Κοσμήτορας

**ΤΑ ΤΜΗΜΑΤΑ**

Το Τμήμα αποτελεί τη βασική εκπαιδευτική και ακαδημαϊκή μονάδα του Ιδρύματος, προάγει την επιστήμη, την τεχνολογία ή τις τέχνες στο αντίστοιχο επιστημονικό πεδίο, οργανώνει τη διδασκαλία στο πλαίσιο του προγράμματος σπουδών και εξασφαλίζει τη συνεχή βελτίωση της μάθησης σε αυτό. Το Τμήμα αποτελείται από το σύνολο των Καθηγητών, των λεκτόρων, των μελών του Ειδικού Εκπαιδευτικού Προσωπικού (ΕΕΠ), των μελών του Εργαστηριακού Διδακτικού Προσωπικού (ΕΔΙΠ) και των μελών του Ειδικού Τεχνικού Εργαστηριακού Προσωπικού (ΕΤΕΠ), που υπηρετούν σε αυτό.

Τα Τμήματα του Οικονομικού Πανεπιστημίου Αθηνών είναι τα ακόλουθα:

1. Διεθνών και Ευρωπαϊκών Οικονομικών Σπουδών
2. Οικονομικής Επιστήμης
3. Διοικητικής Επιστήμης και Τεχνολογίας
4. Οργάνωσης και Διοίκησης Επιχειρήσεων
5. Λογιστικής και Χρηματοοικονομικής
6. Μάρκετινγκ και Επικοινωνίας
7. Πληροφορικής
8. Στατιστικής

Όργανα του Τμήματος σύμφωνα με τον Ν.4485/2017 (ΦΕΚ 114/4-8-2017 τ. Α΄) είναι: α) η Συνέλευση του Τμήματος, β) το Διοικητικό Συμβούλιο και γ) ο Πρόεδρος του Τμήματος.

**ΤΟ** [**ΠΡΟΣΩΠΙΚΟ ΤΟΥ**](https://www.aueb.gr/el/content/%CE%BF%CF%81%CE%B3%CE%AC%CE%BD%CF%89%CF%83%CE%B7-%CE%BB%CE%B5%CE%B9%CF%84%CE%BF%CF%85%CF%81%CE%B3%CE%AF%CE%B1-%CE%B4%CE%B9%CE%BF%CE%AF%CE%BA%CE%B7%CF%83%CE%B7#prosopiko) **ΠΑΝΕΠΙΣΤΗΜΙΟΥ**

Το προσωπικό του Πανεπιστημίου αποτελείται από τις ακόλουθες κατηγορίες:

* **ΔΙΔΑΚΤΙΚΟ ΠΡΟΣΩΠΙΚΟ :**
* Μέλη Δ.Ε.Π.: Διδακτικό και Ερευνητικό Προσωπικό των ΑΕΙ το οποίο αποτελείται από (α) καθηγητές πρώτης βαθμίδας, (β) αναπληρωτές καθηγητές, (γ) επίκουρους καθηγητές και (δ) υπηρετούντες λέκτορες.
* Ειδικό Εκπαιδευτικό Προσωπικό (Ε.Ε.Π.).
* Εργαστηριακό Διδακτικό Προσωπικό (Ε.ΔΙ.Π).
* Ειδικό Τεχνικό Εργαστηριακό Προσωπικό (Ε.Τ.Ε.Π.).
* Επικουρικό Διδακτικό Προσωπικό (ΕΔΠ).
* Πανεπιστημιακοί Υπότροφοι.
* Διδάσκοντες με απόσπαση.
* **ΔΙΟΙΚΗΤΙΚΟ ΠΡΟΣΩΠΙΚΟ**

**ΟΙ ΥΠΗΡΕΣΙΕΣ**

Το Οικονομικό Πανεπιστήμιο Αθηνών παρέχει τόσο διοικητικές όσο και άλλες υπηρεσίες (σίτισης, στέγασης, βιβλιοθήκης, άθλησης κ.α) με στόχο την εξυπηρέτηση των φοιτητών του αλλά του υπόλοιπου ανθρώπινου δυναμικού. Περισσότερες πληροφορίες σχετικά με την οργάνωση και λειτουργία των παρεχόμενων υπηρεσιών του ιδρύματος μπορείτε να αναζητήσετε στην κεντρική ιστοσελίδα του ιδρύματος (<http://www.aueb.gr> ).

## Α4. Γενική περιγραφή του Ιδρύματος

Το Οικονομικό Πανεπιστήμιο Αθηνών (ΟΠΑ), ως Ανώτατο Εκπαιδευτικό Ίδρυμα, είναι Νομικό Πρόσωπο Δημοσίου Δικαίου και εποπτεύεται από το Υπουργείο Παιδείας, Έρευνας και Θρησκευμάτων.

Το ΟΠΑ είναι, κατά σειρά αρχαιότητας, το τρίτο Ανώτατο Εκπαιδευτικό Ίδρυμα της χώρας και το πρώτο στον χώρο των Οικονομικών Επιστημών και της Διοίκησης των Επιχειρήσεων. Στην πορεία προστέθηκαν τα επιστημονικά πεδία της Πληροφορικής και της Στατιστικής. Από το έτος ίδρυσής του το 1920 έως και σήμερα έχει πλούσια ιστορία σημαντικών επιστημονικών επιτευγμάτων, που χαρακτηρίζουν το σύγχρονο παρόν και προδιαγράφουν εξαιρετικές προοπτικές για το μέλλον.

Το Ίδρυμα, ως κέντρο αριστείας στην ακαδημαϊκή έρευνα και στη διδασκαλία, αξιολογείται ως ένα από τα κορυφαία πανεπιστήμια της χώρας μας και ένα από τα καλύτερα διεθνώς στα γνωστικά αντικείμενα που θεραπεύει. Η φήμη του αντανακλά από τη μια πλευρά, το υψηλό επίπεδο του επιστημονικού του προσωπικού, την ποιότητα του ερευνητικού και διδακτικού του έργου και τα σύγχρονα προγράμματα σπουδών, και από την άλλη την υψηλή επιστημονική κατάρτιση των αποφοίτων του που τους επιτρέπει να δραστηριοποιούνται επαγγελματικά με επιτυχία τόσο στην Ελλάδα όσο και στο εξωτερικό.

**Α5.Κατάλογος των προσφερόμενων προγραμμάτων σπουδών που οδηγούν στην απόκτηση  ακαδημαϊκού τίτλου**

Στο Οικονομικό Πανεπιστήμιο Αθηνών προσφέρονται τα ακόλουθα προγράμματα σπουδών με τις αντίστοιχες κατευθύνσεις/κύκλους, τα οποία  οδηγούν στην απόκτηση  ακαδημαϊκού τίτλου:

|  |  |  |
| --- | --- | --- |
| **Α/Α** | **ΠΡΟΓΡΑΜΜΑ ΣΠΟΥΔΩΝ ΤΜΗΜΑΤΟΣ** | **ΚΑΤΕΥΘΥΝΣΕΙΣ/ΚΥΚΛΟΙ(\*)** |
| 1. | Διεθνών και Ευρωπαϊκών Οικονομικών Σπουδών | 1. Διεθνούς Οικονομικής και Χρηματοδοτικής 2. Διεθνούς και Ευρωπαϊκής Πολιτικής Οικονομίας |
| 2. | Οικονομικής Επιστήμης | 1. Οικονομικής Θεωρίας κα Πολιτικής  2. Οικονομικής Επιχειρήσεων και Χρηματοοικονομικής  3. Διεθνών και Ευρωπαϊκών Οικονομικών |
| 3. | Διοικητικής Επιστήμης και Τεχνολογίας | 1. Επιχειρησιακή Έρευνα και Επιχειρηματική Αναλυτική 2. Διοίκηση Λειτουργιών και Εφοδιαστικής Αλυσίδας 3. Τεχνολογίες Λογισμικού και Ανάλυσης Δεδομένων 4. Πληροφοριακά Συστήματα και Ηλεκτρονικό Επιχειρείν 5. Στρατηγική, Επιχειρηματικότητα και Ανθρώπινοι Πόροι |
| 4. | Οργάνωσης και Διοίκησης Επιχειρήσεων | 1. Διοίκηση Επιχειρήσεων  2. Διοίκηση Πληροφοριακών Συστημάτων  3. Λογιστικής και Χρηματοδοτικής Διοίκησης  4. Μάρκετινγκ |
| 5. | Λογιστικής και Χρηματοοικονομικής | 1. Λογιστικής  2. Χρηματοοικονομικής |
| 6. | Μάρκετινγκ και Επικοινωνίας | 1. Διεθνής Επιχειρηματικότητα και Καινοτομία  2. Διοίκηση Επιχειρήσεων και Ανθρώπινου Δυναμικού  3. Επιχειρησιακή Αναλυτική  4. Ψηφιακό Μάρκετινγκ |
| 7. | Πληροφορικής (\*) | 1. Θεωρητική Πληροφορική  2. Συστήματα και Δίκτυα Υπολογιστών  3. Πληροφοριακά Συστήματα και Ασφάλεια  4. Βάσεις Δεδομένων και Διαχείριση Γνώσης  5. Επιχειρησιακή Έρευνα και Οικονομικά Πληροφορικής  6. Υπολογιστικά Μαθηματικά και Επιστημονικοί Υπολογισμοί |
| 8. | Στατιστικής |  |

Αναλυτικές πληροφορίες για τα προγράμματα σπουδών παρέχονται στους οδηγούς σπουδών και τις ιστοσελίδες των τμημάτων

Οι προπτυχιακές σπουδές στα Τμήματα του Οικονομικού Πανεπιστημίου Αθηνών διεξάγονται με βάση το σύστημα των εξαμηνιαίων μαθημάτων και σύμφωνα με το Πρόγραμμα Προπτυχιακών Σπουδών που καταρτίζει η Συνέλευση κάθε Τμήματος. Το ακαδημαϊκό έτος αρχίζει την 1η Σεπτεμβρίου και λήγει την 31 Αυγούστου του επόμενου έτους. Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα, το χειμερινό και το εαρινό. Η διάρκεια των προπτυχιακών σπουδών είναι τέσσερα έτη (οκτώ εξάμηνα).

Τα μαθήματα κάθε εξαμήνου, διαρκούν 13 εβδομάδες και διακόπτονται την περίοδο των Χριστουγέννων και του Πάσχα. Στο τέλος κάθε εξαμήνου ακολουθεί η περίοδος των εξετάσεων, η οποία διαρκεί τέσσερις εβδομάδες.

Μετά την ολοκλήρωση της εξεταστικής περιόδου του Ιουνίου και μέχρι το τέλος του ακαδημαϊκού έτους, δεν πραγματοποιούνται μαθήματα.

Την τελευταία εβδομάδα του Αυγούστου ξεκινά η εξεταστική περίοδος του Σεπτεμβρίου (επαναληπτική εξεταστική περίοδος), η οποία διαρκεί τέσσερις εβδομάδες  και ολοκληρώνεται πριν την έναρξη των μαθημάτων του χειμερινού εξαμήνου.

Οι ακριβείς ημερομηνίες έναρξης και λήξης των εξαμήνων και των εξεταστικών περιόδων, προτείνονται από το Τμήμα Σπουδών της Διεύθυνσης Εκπαίδευσης, εγκρίνονται από τη Σύγκλητο και ανακοινώνονται στο ακαδημαϊκό ημερολόγιο του Πανεπιστημίου.

## Α6.Διαδικασίες εισαγωγής/εγγραφής

Η εισαγωγή στο τμήμα γίνεται μέσω πανελλαδικών εξετάσεων. Η εγγραφή των επιτυχόντων των Πανελλαδικών Εξετάσεων, στις Σχολές και τα Τμήματα της Τριτοβάθμιας Εκπαίδευσης και κατ’ επέκταση στο ΟΠΑ, πραγματοποιείται κάθε Σεπτέμβριο μέσω του συστήματος της υποχρεωτικής ηλεκτρονικής εγγραφής, σύμφωνα με τις οδηγίες του Υπουργείου Παιδείας, Έρευνας και Θρησκευμάτων.

## Α7.Βασικοί Κανονισμοί του Ιδρύματος (συμπεριλαμβανομένων των διαδικασιών ακαδημαϊκής αναγνώρισης)

Στους βασικούς κανονισμούς του Ιδρύματος περιλαμβάνονται ενδεικτικά :

* Ο Εσωτερικός Κανονισμός Λειτουργίας του Πανεπιστημίου
* Ο Οργανισμός Διοικητικών Υπηρεσιών
* Ο Κανονισμός Λειτουργίας Προγραμμάτων Μεταπτυχιακών και Διδακτορικών Σπουδών
* Ο Εσωτερικός Κανονισμός για την πραγματοποίηση μεταδιδακτορικής έρευνας
* Ο Οδηγός Διεξαγωγής Εξετάσεων

## Α8. Συντονιστής ECTS του Ιδρύματος

Ο Συντονιστής ECTS του Ιδρύματος είναι ο εκάστοτε Πρόεδρος της Μονάδας Διασφάλισης Ποιότητας (ΜΟΔΙΠ), όποιος διασφαλίζει τη συμμόρφωση του Ιδρύματος με τις αρχές και τους κανόνες του ευρωπαϊκού συστήματος συσσώρευσης και μεταφοράς πιστωτικών μονάδων, επιβλέπει την τήρηση και εφαρμογή τους και είναι υπεύθυνος για την πλήρη αναγνώριση και μεταφορά των πιστωτικών μονάδων.

**ΜΕΡΟΣ ΔΕΥΤΕΡΟ: ΤΟ ΤΜΗΜΑ ΟΡΓΑΝΩΣΗΣ ΚΑΙ ΔΙΟΙΚΗΣΗΣ ΕΠΙΧΕΙΡΗΣΕΩΝ**

Το [Τμήμα Οργάνωσης και Διοίκησης Επιχειρήσεων](http://www.ode.aueb.gr/index.php/labs/labs-general) (ΟΔΕ) ανήκει στα ιδρυτικά Τμήματα του ΟΠΑ. Λειτούργησε για πρώτη φορά ταυτόχρονα με την ίδρυση της ΑΣΟΕΕ (1920), αποτελεί συνέχεια του Εμπορικού Τμήματος και έγινε ανεξάρτητο το 1984. Είναι το μεγαλύτερο Τμήμα του Πανεπιστημίου βάσει αριθμού φοιτητών. Στόχος του είναι η εκπαίδευση των φοι­τητών στις σύγχρονες επιστημονικές, ερευνητικές και εφαρμοσμένες απαιτήσεις του τομέα της Διοίκησης των Επιχειρήσεων. Το ΟΔΕ είναι το πρώτο και μοναδικό Τμήμα Διοίκησης Επιχειρήσεων στη χώρα μας που εφάρμοσε το 1979 την ιδέα των European Business Studies και έγινε δεκτό μαζί με άλλα 17 Ευρωπαϊκά ΑΕΙ στο πρόγραμμα κινητικότητας φοιτητών εντός Ευρωπαϊκής Κοινότητας (PILOT PROGRAMECTS / ERASMUS). Το Τμήμα παρέχει καλές προοπτικές επαγγελματικής απασχόλησης σε όλους τους τομείς παραγωγικής δραστηριότητας (βιομηχανία, εμπόριο, υπηρεσίες). Στους αποφοίτους προπτυχιακού και μεταπτυχιακού επιπέδου δίνεται η δυνατότητα σε εθνικό ή/και διεθνές επίπεδο να ιδρύσουν δικές τους επιχειρήσεις, να γίνουν διοικητικά στελέχη σε φορείς του δημόσιου και ιδιωτικού τομέα ή να ακολουθήσουν ακαδημαϊκή σταδιοδρομία.

## 2.1 Όργανα του Τμήματος

Σύμφωνα με το Νόμο-Πλαίσιο 1268/82 τα όργανα του Τμήματος είναι η Γενική Συνέλευση και ο Πρόεδρος. Κυρίαρχο όργανο του Τμήματος είναι η Γενική Συνέλευση που αποτελείται από όλα τα μέλη του Διδακτικού Ερευνητικού Προσωπικού, εκπροσώπους των Ειδικών Μεταπτυχιακών Φοιτητών και εκπροσώπους των Φοιτητών.

## 2.2 Το Προσωπικό του Τμήματος

Το προσωπικό του Τμήματος, όπως παρουσιάζεται στη συνέχεια, εντάσσεται σε τέσσερις κατηγορίες, δηλαδή Διδακτικό Ερευνητικό Προσωπικό (ΔΕΠ), Επικουρικό Διδακτικό Προσωπικό (ΕΔΠ), Εργαστηριακό Διδακτικό Προσωπικό (ΕΔΙΠ) και Διοικητικό Προσωπικό (ΔΠ).

### 2.2.1 Διδακτικό Ερευνητικό Προσωπικό

|  |
| --- |
| **Καθηγητές** |
| * [Βάμβουκας Γεώργιος](http://www.aueb.gr/pages/prosopiko/faculty_gr_short.php?facid=1057)   CVphoto |
| * [Διαμάντης Παναγιώτης](http://www.aueb.gr/pages/prosopiko/faculty_gr_short.php?facid=1058) (άδεια άνευ αποδοχών έως 1/3/2019)   CVphoto |
| * CVphoto[Καραμάνης Κωνσταντίνος](https://www.aueb.gr/el/faculty_page/caramanis_constantinos) |
| * [Κουρέτας Γεώργιος](http://www.aueb.gr/pages/prosopiko/faculty_gr_short.php?facid=1192)   CVphoto |
| * [Πανηγυράκης Γεώργιος](http://www.aueb.gr/pages/prosopiko/faculty_gr_short.php?facid=1195) (άδεια άνευ αποδοχών έως 1/1/2020)   http://www.aueb.gr/pages/album/1195.jpg |
| * [Παπαδάκης Βασίλειος](http://www.aueb.gr/users/papadakis/)   CVphoto |
| * [Σιώμκος Γεώργιος](http://www.aueb.gr/users/siomkos/)   http://www.aueb.gr/pages/album/1200.jpg |
|  |

|  |
| --- |
| **Αναπληρωτές Καθηγητές και Καθηγήτριες** |

* [Δράκος Αναστάσιος](http://www.aueb.gr/pages/prosopiko/faculty_gr_short.php?facid=1258)

|  |
| --- |
| CVphoto   * CVphoto[Κασιμάτης Κωνσταντίνος](http://www.aueb.gr/pages/prosopiko/faculty_gr_short.php?facid=1260)   http://www.aueb.gr/pages/album/1729.jpg  [Ζαρκάδα Άννα](http://www.aueb.gr/pages/prosopiko/faculty_gr_short.php?facid=1729) |
| * [Κοέν Σάνδρα](http://www.aueb.gr/pages/prosopiko/faculty_gr_short.php?facid=1242)   CVphoto   * [Μπουρλάκης Κωνσταντίνος](http://www.aueb.gr/pages/prosopiko/faculty_gr_short.php?facid=1062)   CVphoto | | |

|  |
| --- |
| **Επίκουροι Καθηγητές και Καθηγήτριες** |

|  |  |
| --- | --- |
| * [Δεδούλης Εμμανουήλ](http://www.aueb.gr/pages/prosopiko/faculty_gr_short.php?facid=1296)   CVphoto | |
| * [Ιωαννίδης Αντώνης](http://www.aueb.gr/pages/prosopiko/faculty_gr_short.php?facid=1115)   CVphoto |
| * [Καρδαράς Δημήτριος](http://www.aueb.gr/pages/prosopiko/faculty_gr_short.php?facid=1116)   CVphoto |
|  | |
|  | |
| * [Μανιάτης Παράσχος](http://www.aueb.gr/pages/prosopiko/faculty_gr_short.php?facid=1261)   CVphoto | |
| * [Μανωλόπουλος Δημήτριος](http://www.aueb.gr/pages/prosopiko/faculty_gr_short.php?facid=1779)   CVphoto | |
| * [Παπαλεξανδρής Αλέξανδρος](http://www.aueb.gr/pages/prosopiko/faculty_gr_short.php?facid=1732) | |
| * [Σαλαβού Ελένη](http://www.aueb.gr/pages/prosopiko/faculty_gr_short.php?facid=1304)   D:\SALAVOU72\ELENI\PROFESSIONAL\CV\Salavou.jpg | |
| * [Σπηλιώτη Στυλιανή](http://www.aueb.gr/pages/prosopiko/faculty_gr_short.php?facid=1263)   **CVphoto** | |
| * [Ταρνανίδου Χριστίνα](http://www.aueb.gr/pages/prosopiko/faculty_gr_short.php?facid=1805)   CVphoto | |

|  |
| --- |
| Τρούλη Εμμανουέλα  http://www.aueb.gr/pages/album/1760.jpg |
| **Λέκτορες** |
| * EMPTY_PICTURE[Κουλορίδας Αθανάσιος](http://www.aueb.gr/pages/prosopiko/faculty_gr_short.php?facid=1325) |

### 2.2.2 Επικουρικό Διδακτικό Προσωπικό

|  |
| --- |
| * [Βερροιοπούλου Σοφία](http://www.aueb.gr/pages/prosopiko/faculty_gr_short.php?facid=1696)   DSC_0821 |
| * koletsi_photo[Κωλέτση Μαρία](http://www.aueb.gr/pages/didaktiko/faculty_gr_short.php?facid=1699) |

### 

### 2.2.3 Εργαστηριακό Διδακτικό Προσωπικό

|  |
| --- |
| * Kasotaki_Elisavet[Κασοτάκη Ελισάβετ](http://www.aueb.gr/pages/prosopiko/faculty_gr_short.php?facid=1145) |
| * EMPTY_PICTURE[Κόχυλα Κωστία](http://www.aueb.gr/pages/prosopiko/faculty_gr_short.php?facid=1087) |
| * [Μαμάκου Ξένη](http://www.aueb.gr/pages/prosopiko/faculty_gr_short.php?facid=1146)   MamakouXenia_100-120 |

### 2.2.4 [Διοικητικό Προσωπικό](http://www.aueb.gr/pages/prosopiko/faculty_gr_result.php?name=&depid=66&depid2=1)

|  |
| --- |
| 1. Τσοδούλου Χρυσή, Γραμματέας, Κατηγορία Π.Ε. |
| 2. Πανοπούλου Ιφιγένεια, Αναπληρώτρια Προϊσταμένη, Κατηγορία Π.Ε.  3. Δράκου Σπυριδούλα, Κατηγορία Δ.Ε.  4. Βούρβαχη Άννα-Μαρία, Κατηγορία Δ.Ε  5. Ροσντή Τζίνα, Κατηγορία Δ.Ε.  6. Ρωμανός Δημήτριος, Κατηγορία Π.Ε.  7. Φαντάκη Ευαγγελία, Κατηγορία Δ.Ε. |
|  |
|  |
|  |
|  |
|  |
|  |
|  |

## 2.3 Σπουδές στο Τμήμα

### 2.3.1 Αντικειμενικοί Στόχοι του Τμήματος

Στόχος του Τμήματος ΟΔΕ είναι η σωστή εκπαίδευση των φοι­τητών στις σύγχρονες επιστημονικές, ερευνητικές και εφαρμοσμένες απαιτήσεις ενός επιστημονικού και συγχρόνως πρακτικού τομέα, της Διοίκησης των Επιχειρήσεων, που εξελίσσεται με ταχύτατους ρυθ­μούς. Επισημαίνεται, ότι οι φοιτητές του Τμήματος ΟΔΕ είναι και οι περισσότεροι φοιτητές στο Πανεπιστήμιο και έχουν υψηλές βάσεις εισαγωγής στο Πανεπιστήμιο σε σύγκριση με άλλα ΤμήματαΟικονομικών Επιστημών.

### 2.3.2 Προπτυχιακές Σπουδές

#### 2.3.2.1 Οργάνωση Σπουδών

Το ακαδημαϊκό έτος αρχίζει την πρώτη Σεπτεμβρίου κάθε χρόνου και λήγει την τριακοστή πρώτη Αυγούστου του επόμενου χρόνου. Το εκπαιδευτικό έργο κάθε ακαδημαϊκού έτους διαρθρώνεται χρονικά σε δύο διδακτικές περιόδους που ονομάζονται εξάμηνα, το χειμερινό εξάμηνο και το εαρινό εξάμηνο. Κάθε εξάμηνο περιλαμβάνει δεκατρείς (13) πλήρεις εβδομάδες διδασκαλίας. Στην αρχή του ακαδημαϊ­κού έτους, κοινοποιείται το [ακαδημαϊκό ημερολόγιο](http://www.aueb.gr/pages/foithsh/docs/Acad-Calendar-14-15-anatheorimeno-31.10.14.pdf) του συγκεκριμέ­νου έτους που εγκρίνει το Πρυτανικό Συμβούλιο.

Οι εγγραφές των φοιτητών στο Τμήμα ΟΔΕ γίνονται εντός τακτής προθεσμίας στην αρχή του ακαδημαϊκού έτους. Εγγραφές κατ' εξαίρεση και μετεγγραφές φοιτητών επιτρέπονται σύμφωνα με τις εκάστοτε ισχύουσες διατάξεις. Η εκπαίδευση των φοιτητών γίνεται με τις παραδόσεις των μαθη­μάτων, ενώ σε ορισμένα μαθήματα υπάρχουν και ώρες φροντιστη­ριακών ασκήσεων. Η διάρκεια διδασκαλίας των μαθημάτων κάθε εξα­μήνου είναι 13 εβδομάδες.

Οι εξετάσεις των μαθημάτων γίνονται στο τέλος Ιανουαρίου, για τα μαθήματα που διδάσκονται στο χειμερινό εξάμηνο και τον Ιούνιο, για τα μαθήματα που διδάσκονται στο εαρινό εξάμηνο. Για να είναι έγκυρη η εξέταση σε ένα μάθημα θα πρέπει η εξέταση του μαθήμα­τος αυτού να έχει δηλωθεί από τον εξεταζόμενο φοιτητή σε ειδική δήλωση, εντός προθεσμίας που ανακοινώνεται από τη Γραμματεία του Τμήματος. Σε περίπτωση αποτυχίας στις εξετάσεις υπάρχει η δυνατότητα επανεξέτασης το Σεπτέμβριο. Η βαθμολογία των μαθημάτων εκφράζεται με την κλίμακα μηδέν - δέκα (0-10), με βάση επιτυχίας το πέντε (5). Μετά από σχετική από­φαση της Συγκλήτου δίνεται στους φοιτητές η δυνατότητα επανεξέ­τασης μαθημάτων, στα οποία έχουν προαγωγικό βαθμό. Ο μέγιστος αριθμός των μαθημάτων, στα οποία μπορεί ο φοιτητής να ζητήσει επανεξέταση είναι αυτός που αντιστοιχεί στο 10% του συνόλου των μαθημάτων του Τμήματος που απαιτούνται για την από­κτηση του πτυχίου στρογγυλοποιημένου προς τα πάνω. Στην περί­πτωση που ο φοιτητής ζητήσει επανεξέταση στο ίδιο μάθημα για δεύ­τερη φορά, τότε το μάθημα αυτό υπολογίζεται ως δεύτερο μάθημα.Ο φοιτητής έχει το δικαίωμα να ζητήσει επανεξέταση μαθήματος μόνο για την επόμενη εξεταστική περίοδο που εξετάζεται το μάθημα. Προκειμένου να επανεξεταστεί κάποιος φοιτητής σε ένα μάθημα πρέπει να υποβάλει στη Γραμματεία αίτηση ακύρωσης του υπάρχο­ντος προαγωγικού βαθμού και επανεξέταση του συγκεκριμένου μαθήματος από μηδενική βάση.Οι φοιτητές που έχουν τις προϋποθέσεις ορκωμοσίας αυτομάτως χάνουν το δικαίωμα επανεξέτασης. Ο φοιτητής συμπληρώνει τις σπουδές του και παίρνει πτυχίο, όταν επιτύχει στα προβλεπόμενα σαράντα (40) μαθήματα και έχει συγκεντρώσει τον απαιτούμενο αριθμό διδακτικών μονάδων. Ο αριθμός των μαθημάτων διαφοροποιείται για τους φοιτητές παρελ­θόντων ετών.Το Τμήμα ΟΔΕ χορηγεί ενιαίο πτυχίο, ανεξάρτητα από την Κατεύθυνση που έχει παρακολουθήσει ο φοιτητής.

#### 2.3.2.2 Σύμβουλος Σπουδών

Το Τμήμα Οργάνωσης και Διοίκησης Επιχειρήσεων, στα πλαίσια του άρθρου 64 του Εσωτερικού Κανονισμού του ΟΠΑ, έχει εισάγει το θεσμό του Συμβούλου Σπουδών (Ακαδημαϊκός Σύμβουλος), για κάθε μία από τις τέσσερις κατευθύνσεις του Τμήματος ή θεματική ενότητα μαθημάτων.

Ο κύριος ρόλος του Συμβούλου Σπουδών του Τμήματος είναι η διευκόλυνση της μετάβασης των φοιτητών από τη δευτεροβάθμια στην τριτοβάθμια εκπαίδευση και η καθοδήγηση αυτών στην αποτελεσματική οργάνωση και επιτυχή ολοκλήρωση των σπουδών τους. Δηλαδή, ο Σύμβουλος Σπουδών είναι το αρμόδιο πρόσωπο (διδάσκων) για να ενημερώνει, να συζητά και να συμβουλεύει τον κάθε φοιτητή/φοιτήτρια, κατά τη διάρκεια των σπουδών. Αναλυτικά, ο Σύμβουλος Σπουδών επιλαμβάνεται θεμάτων σχετικών με:

1. τη δομή του προγράμματος σπουδών και το περιεχόμενο των προσφερόμενων μαθημάτων, τα υποχρεωτικά και κατ’ επιλογή μαθήματα της κατεύθυνσης, καθώς και τις προαπαιτούμενες γνώσεις για την παρακολούθηση συγκεκριμένων μαθημάτων,
2. την επιλογή χαρτοφυλακίου μαθημάτων, βάσει των προσωπικών, ακαδημαϊκών και επαγγελματικών ενδιαφερόντων του κάθε φοιτητή / φοιτήτριας,
3. τα φροντιστήρια, τα εργαστήρια, τις προόδους, τις εργασίες ή ασκήσεις, που μπορεί να προσφέρονται σε κάθε μάθημα,
4. την παροχή συμβουλών σε σχέση με τη διαμόρφωση αποτελεσματικής προσέγγισης μάθησης, ανάλογα με τις ιδιαίτερες ανάγκες και συνθήκες του κάθε φοιτητή/φοιτήτριας, με στόχο την καλύτερη κατανόηση της διδασκόμενης ύλης και την επιτυχή ολοκλήρωση των εξετάσεων,
5. την πορεία των σπουδών του φοιτητή/φοιτήτριας και το χειρισμό προβλημάτων ή θεμάτων που ενδεχομένως προκύπτουν, και τα οποία μπορεί να σχετίζονται ή να επηρεάζουν τις σπουδές του φοιτητή/φοιτήτριας,
6. τη διασύνδεση του φοιτητή/φοιτήτριας με την αγορά εργασίας κατά τη διάρκεια των σπουδών του/της μέσω της πρακτικής άσκησης ή με άλλες μορφές αμειβόμενης η εθελοντικής εργασίας,
7. το σχεδιασμό, το είδος και τη σκοπιμότητα /αναγκαιότητα μεταπτυχιακών σπουδών, στην Ελλάδα και στο εξωτερικό.

#### 2.3.2.3 Ώρες Υποδοχής Φοιτητών

Οι φοιτητές ενημερώνονται στην αρχή κάθε εξαμήνου πότε και πως μπορούν να επικοινωνούν με τους διδάσκοντες των μαθημάτων τους και με τη Γραμματεία του Τμήματος.

#### 2.3.2.4 Πρόγραμμα Σπουδών

Το πρόγραμμα σπουδών του Τμήματος Οργάνωσης και Διοίκησης Επιχειρήσεων θεωρείται ένα από τα πιο σύγχρονα στη Διοίκηση Επιχειρήσεων. Είναι το πιο πλούσιο πρόγραμμα σε μαθήματα μεταξύ των προγραμμάτων των ΑΕΙ του προγράμματος ECTS / ERASMUS και εξυπηρετεί αποτελεσματικά τις ανάγκες μιας σύγχρονης επιχεί­ρησης. Το Τμήμα ΟΔΕ έχει πολύ καλές προοπτικές επαγγελματικής απασχόλησης, καλύπτοντας ένα ευρύτα­το φάσμα τομέων και ειδικοτήτων.

Το πρόγραμμα σπουδών καθορίζεται κάθε έτος μετά από επεξερ­γασία της διαρκούς Επιτροπής Προγράμματος Προπτυχιακών Σπουδών του Τμήματος και διάλογο στη Γενική Συνέλευση. Με τον τρόπο αυτό εξασφαλίζεται η συνεχής ανανέωση και ο εκσυγχρονι­σμός του προγράμματος σπουδών, έτσι ώστε το πρόγραμμα να αντα­ποκρίνεται στις εκπαιδευτικές ανάγκες των φοιτητών του Τμήματος, παρέχοντάς τους γνώσεις υψηλού επιπέδου, με στόχο την αντιμετώ­πιση συγχρόνων προβλημάτων του επαγγελματικού τους χώρου ήτης μεταπτυχιακής εξειδίκευσης. Τα μαθήματα του Τμήματος ΟΔΕ διακρίνονται σε υποχρεωτικάκαι κατ' επιλογήν και κατανέμονται σε 8 εξάμηνα. Κατά τη διάρκεια του χειμερινού εξαμήνου διδάσκονται τα μαθήματα που ανήκουν στο 1ο, 3ο, 5ο, και 7ο εξάμηνο του προγράμματος σπουδών. Κατά τη διάρκεια του εαρινού εξαμήνου διδάσκονται τα μαθήματα που ανή­κουν 2ο, 4ο, 6ο και 8ο εξάμηνο του προγράμματος σπουδών. Από το 5ο εξάμηνο δίνεται στο φοιτητή η δυνατότητα επιλογής της Κατεύθυνσης που τον ενδιαφέρει. Το Πρόγραμμα Σπουδών προσφέρει στους φοιτητές του τέσ­σερις Κατευθύνσεις (Διοίκησης Επιχειρήσεων, Διοίκησης Πληροφοριακών Συστημάτων, Λογιστικής και Χρηματοδοτικής Διοίκησης και Μάρκετινγκ) που τους βοηθούν να αποκτήσουν τις αναγκαί­ες γενικές και ειδικές γνώσεις για τον επαγγελματικό τους προσα­νατολισμό. Έτσι, οι φοιτητές προετοιμάζονται για να γίνουν στελέχη επιχειρήσεων και οργανισμών του δημόσιου και του ιδιωτικού τομέατης χώρας μας και άλλων χωρών ή να επεκτείνουν τις σπουδές τους σε μεταπτυχιακό επίπεδο, έχοντας όλα εκείνα τα εφόδια που τους χρειάζονται για να κινηθούν άνετα στον κοινωνικό και στον οικονο­μικό παγκοσμιοποιημένο χώρο.

**ΠΡΟΓΡΑΜΜΑ ΣΠΟΥΔΩΝ**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Α’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Β’ ΕΞΑΜΗΝΟ** | **ΔΙΔΑΣΚΩΝ** |
| 2111  Y | Οικονομική Επιχειρήσεων | Α. Παπαλεξανδρής  (Α-Λ)  Η. Καπουτσής  (Μ-Ω) | 2210  Y | Γενικές Αρχές Διοίκησης Επιχειρήσεων | Ε. Σαλαβού  (Α-Λ) (Μ-Ω) |
| 2113  Y | Μικροοικονομική Ι | Κ. Μπουρλάκης  (Α-Λ) (Μ-Ω) | 2212  Y | Μακροοικονομική Θεωρία και Πολιτική | Γ Βάμβουκας (Α-Λ)  ΠΔ 407 (Μ-Ω) |
| 2115  Y | Ποσοτικές Μέθοδοι Ι  (Γενικά Μαθηματικά για τη Διοίκηση των Επιχειρήσεων) | Π. Λορεντζιάδης  (Α-Λ) (Μ-Ω) | 2214  Y | Στοιχεία Υπολογιστικών και Πληροφοριακών Συστημάτων | Δ. Καρδαράς  Ξ. Μαμάκου  (εργαστ.) |
| 2117  Y | Αστικό Δίκαιο (Αστικό Δίκαιο Ι) | Εμμ. Τρούλη  (Α-Λ) (Μ-Ω) | 2216  Y | Ποσοτικές Μέθοδοι ΙΙ (Στατιστική  για τη Διοίκηση Επιχειρήσεων) | Π. Λορεντζιάδης  (Α-Λ) (Μ-Ω) |
| **ΕΠΙΛΟΓΗ** | **Ξένη Γλώσσα: \*** |  |  | **Ξένη Γλώσσα: \*** |  |
| 2135-1 | Αγγλική Γλώσσα Ι – Βασικά Επιχειρησιακά Αγγλικά: Μέρος Α | Φ. Καραμητρόγλου | 2230-1 | Αγγλική Γλώσσα ΙΙ –Βασικά Επιχειρησιακά Αγγλικά: Μέρος Β | Ι. Στεφανέα |
| 2137-1 | Γαλλική Γλώσσα Ι – Βασικά Επιχειρησιακά Γαλλικά: Μέρος Α | Π. Βομπίρη | 2232-1 | Γαλλική Γλώσσα ΙΙ –Βασικά Επιχειρησιακά Γαλλικά: Μέρος Β | Π. Βομπίρη |
| 2139-1 | Γερμανική Γλώσσα Ι –Βασικά Επιχειρησιακά Γερμανικά: Μέρος Α | Ι. Ζήκου | 2234-1 | Γερμανική Γλώσσα ΙΙ –Βασικά Επιχειρ/κά Γερμανικά: Μέρος Β | Ι. Ζήκου |
| **ΕΠΙΛΟΓΗ** | **Ξένη Γλώσσα: \***  **(εισακτέοι πριν το 2006)** |  |  | **Ξένη Γλώσσα: \***  **(εισακτέοι πριν το 2006)** |  |
| 2135 | Αγγλική Γλώσσα Ι – Βασικά Επιχειρησιακά Αγγλικά: Μέρος Α | Φ. Καραμητρόγλου | 2230 | Αγγλική Γλώσσα ΙΙ –Βασικά Επιχειρησιακά Αγγλικά: Μέρος Β | Ι. Στεφανέα |
| 2137 | Γαλλική Γλώσσα Ι – Βασικά Επιχειρησιακά Γαλλικά: Μέρος Α | Π. Βομπίρη | 2232 | Γαλλική Γλώσσα ΙΙ –Βασικά Επιχειρησιακά Γαλλικά: Μέρος Β | Π. Βομπίρη |
| 2139 | Γερμανική Γλώσσα Ι –Βασικά Επιχειρησιακά Γερμανικά: Μέρος Α | Ι. Ζήκου | 2234 | Γερμανική Γλώσσα ΙΙ –Βασικά Επιχειρ/κά Γερμανικά: Μέρος Β | Ι. Ζήκου |
| **ΚΩΔ.**  **ΜΑΘ.** | **Γ’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Δ’ ΕΞΑΜΗΝΟ** | **ΔΙΔΑΣΚΩΝ** |
| 2311  Y | Εισαγωγή στη Χρηματ/κή Λογιστική (Λογιστική Ι) | Εμμ. Δεδούλης  (Α-Λ) - (Μ-Ω)  Φροντιστήρια:  Σ. Βεροιοπούλου  (Α-Ι) (Κ-Ο)  Ε. Κασοτάκη (Π-Ω) | 2411  Y | Προχωρημένη  Χρηματ/κή Λογιστική  (Λογιστική ΙI) | Ε.Δεδούλης (Α-Λ)  Στ. Σπηλιώτη (Μ-Ω)  Φροντιστήρια:  Σ.Βεροιοπούλου (Α-Ι)  Ε. Κασοτάκη (Κ-Ο)- (Π-Ω) |
| 2313  Y | Ποσοτικές Μέθοδοι ΙΙΙ (Οικονομετρία) | Γ. Βάμβουκας  (Α-Λ)  Α. Καζάνας (Μ-Ω) | 2412  Y | Εμπορικό Δίκαιο ΙΙ (Ρυθμίσεις  Εμπορικών και Οικονομικών  Συναλλαγών) | Χ. Ταρνανίδου(Α-Λ)  Αθ. Κουλορίδας  (Μ-Ω) |
| 2315  Y | Μάρκετινγκ Ι (Αρχές Μάρκετινγκ) | Γ. Πανηγυράκης  Γ. Σιώμκος  (Α-Ω) | 2414  Y | Μάρκετινγκ ΙΙ  (Συμπεριφορά Καταναλωτή) | Γ. Σιώμκος  Μ. Ψιλούτσικου  (Α-Ω) |
| 2317  Y | Οργάνωση και Διοίκηση Επιχ/σεων Ι | Α. Ιωαννίδης  Δ. Μανωλόπουλος  (Α-Λ) - (Μ-Ω) | 2416  Y | Χρηματοδοτική Διοίκηση Ι | Π.Δ 407 (Α-Λ)  Α. Δράκος (Μ-Ω) |
| 2319  Y | Εμπορικό Δίκαιο Ι (Θεσμικά Θέματα Οργάνωσης των Επιχειρήσεων) | Χ. Ταρνανίδου (Α-Λ)  Αθ. Κουλορίδας  (Μ-Ω) | 2418  Y | Μικροοικονομική ΙΙ | Κ. Μπουρλάκης  (Α-Λ) (Μ-Ω) |
| 2331  Y | Πληροφοριακά Συστήματα | Δ. Καρδαράς  Ξ. Μαμάκου (εργαστ.) |  |  |  |
| **ΕΠΙΛΟΓΗ** | **Ξένη Γλώσσα: \*** |  |  | **Ξένη Γλώσσα: \*** |  |
| 2391-1 | Αγγλική Γλώσσα ΙΙΙ – Ενδιάμεσα Επιχειρησιακά Αγγλικά: Μέρος Α | Φ. Καραμητρόγλου | 2430-1 | Αγγλική Γλώσσα ΙV – Ενδιάμεσα Επιχειρησιακά Αγγλικά: Μέρος Β | Κ. Καραγκούνη |
| 2393-1 | Γαλλική Γλώσσα ΙΙΙ – Ενδιάμεσα Επιχειρησιακά Γαλλικά: Μέρος Α | Π. Βομπίρη | 2432-1 | Γαλλική Γλώσσα ΙV – Ενδιάμεσα Επιχειρησιακά Γαλλικά: Μέρος Β | Π. Βομπίρη |
| 2395-1 | Γερμανική Γλώσσα ΙΙΙ – Ενδιάμεσα Επιχειρησιακά Γερμανικά: Μέρος Α | Ι. Ζήκου | 2434-1 | Γερμανική Γλώσσα ΙV – Ενδιάμεσα Επιχειρ/κά Γερμανικά: Μέρος Β | Ι. Ζήκου |
| **ΕΠΙΛΟΓΗ** | **Ξένη Γλώσσα: \***  **(εισακτέοι πριν το 2006)** |  |  | **Ξένη Γλώσσα: \***  **(εισακτέοι πριν το 2006)** |  |
| 2391 | Αγγλική Γλώσσα ΙΙΙ – Ενδιάμεσα Επιχειρησιακά Αγγλικά: Μέρος Α | Φ. Καραμητρόγλου | 2430 | Αγγλική Γλώσσα ΙV – Ενδιάμεσα Επιχειρησιακά Αγγλικά: Μέρος Β | Κ. Καραγκούνη |
| 2393 | Γαλλική Γλώσσα ΙΙΙ – Ενδιάμεσα Επιχειρησιακά Γαλλικά: Μέρος Α | Π. Βομπίρη | 2432 | Γαλλική Γλώσσα ΙV – Ενδιάμεσα Επιχειρησιακά Γαλλικά: Μέρος Β | Π. Βομπίρη |
| 2395 | Γερμανική Γλώσσα ΙΙΙ – Ενδιάμεσα Επιχειρησιακά Γερμανικά: Μέρος Α | Ι. Ζήκου | 2434 | Γερμανική Γλώσσα ΙV – Ενδιάμεσα Επιχ/κά Γερμανικά: Μέρος Β | Ι. Ζήκου |

**Σημ.** : *όπου Υ, υποχρεωτικό* , *\* Η Ξένη Γλώσσα Ι-ΙV είναι επιλογής και δεν προσμετράται στο βαθμό πτυχίου.*

**ΚΑΤΕΥΘΥΝΣΗ ΔΙΟΙΚΗΣΗ ΕΠΙΧΕΙΡΗΣΕΩΝ**

**ΕΠΙΛΟΓΕΣ ΚΑΤΕΥΘΥΝΣΗΣ: ΕΛΑΧΙΣΤΟΣ ΑΡΙΘΜΟΣ ΧΕΙΜΕΡΙΝΩΝ ΚΑΙ ΕΑΡΙΝΩΝ: 5**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ε’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **ΣΤ’ ΕΞΑΜΗΝΟ** | **ΔΙΔΑΣΚΩΝ** |
| 2511  Υ | Χρηματοδοτική Διοίκηση ΙΙ  (Ειδικά Θέματα Χρηματοδοτικής Διοίκησης) | Β. Μπαμπαλός (Α-Λ)  Α. Δράκος (Μ-Ω) | 2610  Υ | Επιχειρησιακή Πολιτική και Στρατηγική | Β. Παπαδάκης  (Α-Λ) - (Μ-Ω)  Φροντηστήρια:  Μ. Ψιλούτσικου |
| 2513  ΥΚ | Διοίκηση Ανθρωπίνων Πόρων | Α. Ιωαννίδης  Α. Παπαλεξανδρής  Η. Καπουτσής | 2731  Υ | Διοικητική Λογιστική | Σ. Κοέν  (Α-Λ) - (Μ-Ω)  Φροντιστήρια  Κ.Κόχυλα (Α-Λ) Μ.Κωλέτση (Μ-Ω) |
|  |  |  | 2614  ΥΚ | Διαχείριση Συγκρούσεων και Διαπραγματεύσεις | Η. Καπουτσής |
| **Υ** | **Ξένη Γλώσσα:** |  | **Υ** | **Ξένη Γλώσσα:** |  |
| 2119 | Αγγλική Γλώσσα V -Επιχειρησιακή Αλληλογραφία και Επικοινωνία | Ι. Στεφανέα | 2515 | Αγγλική Γλώσσα VΙ - Επιχειρησιακή Ορολογία | Φ. Καραμητρόγλου |
| 2131 | Γαλλική Γλώσσα V -Επιχειρησιακή Αλληλογραφία και Επικοινωνία | Π. Βομπίρη | 2517 | Γαλλική Γλώσσα VΙ -Επιχειρησιακή Ορολογία | Π. Βομπίρη |
| 2133 | Γερμανική Γλώσσα V -Επιχειρησιακή Αλληλογραφία και Επικοινωνία | Ι. Ζήκου | 2519 | Γερμανική Γλώσσα VΙ -Επιχειρησιακή Ορολογία | Ι. Ζήκου |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 8121  Ε | Διοίκηση Έργων και Προγραμμάτων | Κ. Ανδρουτσόπουλος (ΔΕΤ) | 2622  ΥΚ | Διαχείριση Επενδύσεων | Α.Δράκος |
| 2525  Ε | Ρυθμιστικά Θέματα Εποπτείας και Λειτουργίας της Κεφαλαιαγοράς και Εταιρικής Διακυβέρνησης | Χ. Ταρνανίδου | 2630  ΥΚ | Έρευνα Μάρκετινγκ | Γ.Σιώμκος  Μ. Ψιλούτσικου |
| 2509 | Διοίκηση Παραγωγής και Υπηρεσιών | Π. Μανιάτης | 2608  Ε | Διοίκηση Εφοδιαστικής Αλυσίδας (Logistics) | Χ. Τσανός |
| 2510  Ε | Φορολογία | Κ. Χαλέβας | 8166 | Σχεδιασμός και Ανάπτυξη Προϊόντων | Ε. Σόντερκβιστ  (ΔΕΤ) |
|  |  |  | 5428  Ε | Ηγεσία και Ανάπτυξη Προσωπικών Δεξιοτήτων | Παναγιωτοπού-  λου, Λ.  (Μ&Ε) |

**Σημ.** : *όπου Ε, επιλογή κατεύθυνσης, όπου Υ, υποχρεωτικό, όπου ΥΚ, υποχρεωτικό κατεύθυνσης.*

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ζ’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Η’ ΕΞΑΜΗΝΟ** | **ΔΙΔΑΣΚΩΝ** |
| 2810  Υ | Ανάλυση Λογιστικών Καταστάσεων | Κ.Καραμάνης  (Α-Λ) –  Β. Ναούμ (Μ-Ω)  Φροντιστήρια:  Κ.Κόχυλα  (Α-Λ) - (Μ-Ω) | 2717  ΥΚ | Επιχειρηματικότητα | Α. Ιωαννίδης |
| 2812  ΥΚ | Θέματα Επιχειρησιακής Πολιτικής και Στρατηγικής | Β. Παπαδάκης  Α. Ιωαννίδης | 2539  ΥΚ | Διοίκηση Διεθνών Επιχειρήσεων - Ε | Δ. Μανωλόπουλος |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 8115  Ε | Οργανωσιακή Συμπεριφορά και Ηγεσία | Δημ. Μπουραντάς  (ΔΕΤ) | 2408 | Διοίκηση Απόδοσης | Α.Παπαλεξανδρής |
| 2743  Ε | Λήψη Επιχειρηματικών Αποφάσεων | Α. Παπαλεξανδρής | 7218 | Ηλεκτρονικό Επιχειρείν  (ΛΟΧΡΗ) | Α. Βρεχόπουλος |
| 2741  Ε | Χρηματοδοτική Διοίκηση ΙΙΙ | Κ.Κασιμάτης | 5625 | Διοίκηση Πωλήσεων | Β. Σταθακόπουλος (Μ&Ε) |
| 2742  E | Παίγνια Επιχειρηματικής Στρατηγικής (Games of Strategy) | Μ. Ψιλούτσικου |  |  |  |
| 8171  Ε | Στρατηγικές Λήψης Αποφάσεων και Επίλυσης Προβλημάτων | Χ. Ταραντίλης  (ΔΕΤ) |  |  |  |
| 8159  Ε | Συστήματα Διαχείρισης  Επιχειρησιακών Πόρων | Γ. Ιωάννου  (ΔΕΤ) |  |  |  |
| 7117  Ε | Διεθνή Λογιστικά Πρότυπα | Δ. Γκίκας  (ΛΟΧΡΗ) |  |  |  |

**Σημ.** *: όπου Ε, επιλογή κατεύθυνσης, όπου Υ, υποχρεωτικό , όπου ΥΚ, υποχρεωτικό κατεύθυνσης.*

**ΚΑΤΕΥΘΥΝΣΗ ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ**

**ΕΠΙΛΟΓΕΣ ΚΑΤΕΥΘΥΝΣΗΣ: ΕΛΑΧΙΣΤΟΣ ΑΡΙΘΜΟΣ ΧΕΙΜΕΡΙΝΩΝ ΚΑΙ ΕΑΡΙΝΩΝ: 5**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ε’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **ΣΤ’ ΕΞΑΜΗΝΟ** | **ΔΙΔΑΣΚΩΝ** |
| 2511  Υ | Χρηματοδοτική Διοίκηση ΙΙ (Ειδικά Θέματα Χρηματοδοτικής Διοίκησης) | Β. Μπαμπαλός (Α-Λ)  Α. Δράκος (Μ-Ω) | 2610  Υ | Επιχειρησιακή Πολιτική και  Στρατηγική | Β. Παπαδάκης  (Α-Λ) - (Μ-Ω) |
| 5225  ΥΚ | Πληροφοριακά Συστήματα Διοίκησης  (αντί των Πληροφοριακών Συστημάτων Διοίκησης) | Α. Πουλούδη  Α. Πουλυμενάκου  (ΔΕΤ) | 2731  Υ | Διοικητική Λογιστική | Σ. Κοέν  (Α-Λ) - (Μ-Ω)  Φροντιστήρια:  Κ.Κόχυλα(Α-Λ)– Μ.Κωλέτση(Μ-Ω) |
| 2533  ΥΚ | Επιχειρηματική Πληροφορική και Βάσεις Δεδομένων | Ξ. Μαμάκου | 2616  ΥΚ | Μεθοδολογίες Σχεδίασης και Ανάπτυξης Πληροφοριακών Συστημάτων | Ξ. Μαμάκου |
| Υ | **Ξένη Γλώσσα:** |  | Υ | **Ξένη Γλώσσα:** |  |
| 2119 | Αγγλική Γλώσσα V -Επιχειρησιακή Αλληλογραφία και Επικοινωνία | Ι. Στεφανέα | 2515 | Αγγλική Γλώσσα VΙ-Επιχειρησιακή Ορολογία | Φ. Καραμητρόγλου |
| 2131 | Γαλλική Γλώσσα V -Επιχειρησιακή Αλληλογραφία και Επικοινωνία | Π. Βομπίρη | 2517 | Γαλλική Γλώσσα VΙ -Επιχειρησιακή Ορολογία | Π. Βομπίρη |
| 2133 | Γερμανική Γλώσσα V -Επιχειρησιακή Αλληλογραφία και Επικοινωνία | Ι. Ζήκου | 2519 | Γερμανική Γλώσσα VΙ -Επιχειρησιακή Ορολογία | Ι. Ζήκου |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 8121  Ε | Διοίκηση Έργων και Προγραμμάτων | Κ. Ανδρουτσόπουλος  (ΔΕΤ) | 2836  Ε | Στρατηγικό Ηλεκτρονικό Μάρκετινγκ | Γ. Σιώμκος  Π.Δ 407 |
| 3662  Ε | Ασφάλεια Πληροφοριακών Συστημάτων | Νέος Επιστήμων  (ΠΛΗΡΟΦΟΡΙΚΗ) | 8152  Ε | Διαχείριση Ψηφιακού Περιεχομένου και Επικοινωνίας Ανθρώπου –Υπολογιστή | Γ. Λεκάκος  (ΔΕΤ) |
| 3751  Ε | Αξιολόγηση Επενδύσεων με Εφαρμογές στην Πληροφορική | Ε. Μαγείρου, ομότιμος  (ΠΛΗΡΟΦΟΡΙΚΗ) | 8106  Ε | Προγραμματισμός Ι | Γ. Λεκάκος  (ΔΕΤ) |
| 3125  Ε | Εισαγωγή στον Προγραμματισμό Υπολογιστών | Μ. Τίτσιας  (ΠΛΗΡΟΦΟΡΙΚΗ) | 3543  Ε | Σχεδιασμός Βάσεων Δεδομένων | Ι. Κωτίδης  (ΠΛΗΡΟΦΟΡΙΚΗ) |
| 2733  Ε | Λογιστικά Πληροφοριακά Συστήματα | Οδ. Παυλάτος  Εργαστήρια:  Μ. Κωλέτση | 3222  Ε | Προγραμματισμός Υπολογιστών με Java | Β. Σύρης  (ΠΛΗΡΟΦΟΡΙΚΗ) |
| 2510  Ε | Φορολογία | Κ. Χαλέβας |  |  |  |
| 2525  Ε | Ρυθμιστικά Θέματα Εποπτείας και Λειτουργίας της Κεφαλαιαγοράς και Εταιρικής Διακυβέρνησης | Χ. Ταρνανίδου |  |  |  |

**Σημ.** : *όπου Ε, επιλογή κατεύθυνσης, όπου Υ, υποχρεωτικό , όπου ΥΚ, υποχρεωτικό κατεύθυνσης*.

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ζ’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Η’ ΕΞΑΜΗΝΟ** | **ΔΙΔΑΣΚΩΝ** |
| 2810  Υ | Ανάλυση Λογιστικών Καταστάσεων | Κ.Καραμάνης  (Α-Λ)  Β. Ναούμ (Μ-Ω) Φροντιστήρια:  Κ. Κόχυλα  (Α-Λ) (Μ-Ω) | 2816  ΥΚ | Διαδίκτυο και Επιχειρηματικά Πληροφοριακά Συστήματα | Δ. Καρδαράς  Ξ. Μαμάκου (Εργαστήριο) |
| 2713  ΥΚ | Εφαρμογές Επιχειρηματικής Πληροφορικής | Ξ. Μαμάκου |  |  |  |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 2715  Ε | Συστήματα Στήριξης Αποφάσεων | Δ. Καρδαράς | 2814  Ε | Τεχνολογία Επιχειρηματικού Επανασχεδιασμού και Πληροφοριακά Συστήματα | Δ. Καρδαράς  Π. Μανωλίτζας |
| 8119  Ε | Προγραμματισμός ΙΙ | Δ. Σπινέλλης  (ΔΕΤ) | 8170 | Συστήματα Διαχείρισης Μεγάλων Δεδομένων | Δ. Χατζηαντωνίου (ΔΕΤ) |
| 7117  Ε | Διεθνή Λογιστικά Πρότυπα | Δ. Γκίκας  (ΛΟΧΡΗ) |  |  |  |
| 8137  Ε | Επιχειρηματική Ευφυΐα και Ανάλυση μεγάλων Δεδομένων (Διαχείριση Δεδομένων και Επιχειρηματική Ευφυΐα) | Δ. Χατζηαντωνίου  (ΔΕΤ) |  |  |  |
| 8139  Ε | Διαχείριση Πληροφοριακών Πόρων | Ν. Πουλούδη  (ΔΕΤ) |  |  |  |
| 8159  Ε | Συστήματα Διαχείρισης  Επιχειρησιακών Πόρων | Γ. Ιωάννου  (ΔΕΤ) |  |  |  |

**Σημ.** : *όπου Ε, επιλογή κατεύθυνσης, όπου Υ, υποχρεωτικό , όπου ΥΚ, υποχρεωτικό κατεύθυνσης*.

**ΚΑΤΕΥΘΥΝΣΗ ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ**

**ΕΠΙΛΟΓΕΣ ΚΑΤΕΥΘΥΝΣΗΣ: ΕΛΑΧΙΣΤΟΣ ΑΡΙΘΜΟΣ ΧΕΙΜΕΡΙΝΩΝ ΚΑΙ ΕΑΡΙΝΩΝ: 5**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ε’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **ΣΤ’ ΕΞΑΜΗΝΟ** | **ΔΙΔΑΣΚΩΝ** |
| 2511  Υ | Χρηματοδοτική Διοίκηση ΙΙ (Ειδικά Θέματα Χρηματοδοτικής Διοίκησης) | Β. Μπαμπαλός (Α-Λ)  Α. Δράκος (Μ-Ω) | 2610  Υ | Επιχειρησιακή Πολιτική και  Στρατηγική | Β.Παπαδάκης  (Α-Λ) - (Μ-Ω) |
| 2535  ΥΚ | Αγορές Χρήματος και Αξιογράφων Σταθερού Εισοδήματος | Γ. Κουρέτας (Α-Ω) | 2731  Υ | Διοικητική Λογιστική | Σ. Κοέν  (Α-Λ) - (Μ-Ω)  Φροντιστήρια:  Κ.Κόχυλα (Α-Λ) Μ.Κωλέτση (Μ-Ω) |
| Υ | **Ξένη Γλώσσα:** |  | 2618  ΥΚ | Ειδικά Θέματα Χρηματοοικονομικής Λογιστικής (Λογιστική Εταιρειών) | Ε. Δεδούλης  Φροντιστήρια  Σ. Βερροιοπούλου |
| 2119 | Αγγλική Γλώσσα V -Επιχειρησιακή Αλληλογραφία και Επικοινωνία | Ι. Στεφανέα | 2622  ΥΚ | Διαχείριση Επενδύσεων | Α.Δράκος  (Α-Ω) |
| 2131 | Γαλλική Γλώσσα V -Επιχειρησιακή Αλληλογραφία και Επικοινωνία | Π. Βομπίρη | Υ | **Ξένη Γλώσσα:** |  |
| 2133 | Γερμανική Γλώσσα V -Επιχειρησιακή Αλληλογραφία και Επικοινωνία | Ι. Ζήκου | 2515 | Αγγλική Γλώσσα VΙ-Επιχειρησιακή Ορολογία | Φ. Καραμητρόγλου |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  | 2517 | Γαλλική Γλώσσα VΙ -Επιχειρησιακή Ορολογία | Π. Βομπίρη |
| 2733  Ε | Λογιστικά Πληροφοριακά Συστήματα | Οδ. Παυλάτος  Εργαστήρια Μ. Κωλέτση | 2519 | Γερμανική Γλώσσα VΙ -Επιχειρησιακή Ορολογία | Ι. Ζήκου |
| 2510  Ε | Φορολογία | Κ. Χαλέβας |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 2525  Ε | Ρυθμιστικά Θέματα Εποπτείας και Λειτουργίας της Κεφαλαιαγοράς και Εταιρικής Διακυβέρνησης | Χ. Ταρνανίδου | 2620  E | Διαχείριση Κινδύνου | Κ. Κασιμάτης |
|  |  |  | 7128  E | Φορολογική Λογιστική | (ΛΟΧΡΗ) |
|  |  |  | 2816  E | Διαδίκτυο και Επιχειρηματικά Πληροφοριακά Συστήματα | Δ. Καρδαράς  Ξ. Μαμάκου (Εργαστήριο) |

**Σημ.** : *όπου Ε επιλογή κατεύθυνσης, όπου Υ, υποχρεωτικό, όπου ΥΚ, υποχρεωτικό κατεύθυνσης*.

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ζ’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Η’ ΕΞΑΜΗΝΟ** | **ΔΙΔΑΣΚΩΝ** |
| 2810  Υ | Ανάλυση Λογιστικών Καταστάσεων | Κ.Καραμάνης  (Α-Λ) –  Β. Ναούμ (Μ-Ω) Φροντιστήρια  Κ.Κόχυλα  (Α-Λ) - (Μ-Ω) | 2719  ΥΚ | Ελεγκτική | Κ.Καραμάνης |
| 2612  ΥΚ | Λογιστική Κόστους | Σ. Κοέν  Φροντιστήρια:  Σ. Κωλέτση |  |  |  |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 2729  E | Χρηματοοικονομική Οικονομετρία | Θ. Μπράτης | 2838  Ε | Διεθνής Χρηματοδοτική | Γ.Κουρέτας |
| 2741  E | Χρηματοδοτική Διοίκηση ΙΙΙ - Ε | Κ.Κασιμάτης | 2826  Ε | Τραπεζική Διοικητική | Γ.Κουρέτας |
| 2745  Ε | Αποτίμηση Επιχειρήσεων | Σ. Σπηλιώτη |  |  |  |
| 7117  E | Διεθνή Λογιστικά Πρότυπα | Δ.Γκίκας  (ΛΟΧΡΗ) |  |  |  |

**Σημ.** : *όπου Ε επιλογή κατεύθυνσης, όπου Υ υποχρεωτικό , όπου ΥΚ υποχρεωτικό κατεύθυνσης.*

**ΚΑΤΕΥΘΥΝΣΗ ΜΑΡΚΕΤΙΝΓΚ (MARKETING)**

**ΕΠΙΛΟΓΕΣ ΚΑΤΕΥΘΥΝΣΗΣ: ΕΛΑΧΙΣΤΟΣ ΑΡΙΘΜΟΣ ΧΕΙΜΕΡΙΝΩΝ ΚΑΙ ΕΑΡΙΝΩΝ: 5**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ε’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **ΣΤ’ ΕΞΑΜΗΝΟ** | **ΔΙΔΑΣΚΩΝ** |
| 2511  Υ | Χρηματοδοτική Διοίκηση ΙΙ (Ειδικά  Θέματα Χρηματοδοτικής Διοίκησης) | Β. Μπαμπαλός (Α-Λ)  Α.Δράκος (Μ-Ω) | 2610  Υ | Επιχειρησιακή Πολιτική και  Στρατηγική | Β.Παπαδάκης  (Α-Λ) (Μ-Ω) |
|  |  |  | 2630  ΥΚ | Έρευνα Μάρκετινγκ | Γ.Σιώμκος  Μ. Ψιλούτσικου |
| Υ | Ξένη Γλώσσα: |  | 5624  ΥΚ | Πολιτική Προϊόντος αντί για το Διοίκηση Επωνυμιών (Brand Management) | Π. Αργουσλίδης  (Μ & Ε) |
| 2119 | Αγγλική Γλώσσα V -Επιχειρησιακή Αλληλογραφία και Επικοινωνία | Ι. Στεφανέα |  |  |  |
| 2131 | Γαλλική Γλώσσα V -Επιχειρησιακή Αλληλογραφία και Επικοινωνία | Π. Βομπίρη | Υ | **Ξένη Γλώσσα:** |  |
| 2133 | Γερμανική Γλώσσα V -Επιχειρησιακή Αλληλογραφία και Επικοινωνία | Ι. Ζήκου | 2515 | Αγγλική Γλώσσα VΙ-Επιχειρησιακή Ορολογία | Φ. Καραμητρόγλου |
|  |  |  | 2517 | Γαλλική Γλώσσα VΙ -Επιχειρησιακή Ορολογία | Π. Βομπίρη |
|  |  |  | 2519 | Γερμανική Γλώσσα VΙ -Επιχειρησιακή Ορολογία | Ι. Ζήκου |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 2537  Ε | Διαφήμιση και Προώθηση Πωλήσεων | Γ. Πανηγυράκης  Γ. Σιώμκος | 5647  Ε | Τιμολογιακή Στρατηγική | Κ. Ήντουνας  (Μ & Ε) |
| 2510  Ε | Φορολογία | Κ. Χαλέβας | 5625  Ε | Διοίκηση Πωλήσεων αντί του Τεχνικές Πωλήσεων Επώνυμων Προϊόντων | Β. Σταθακόπουλος  (Μ & Ε) |
| 2525  Ε | Ρυθμιστικά Θέματα Εποπτείας και Λειτουργίας της Κεφαλαιαγοράς και Εταιρικής Διακυβέρνησης | Χ.Ταρνανίδου |  |  |  |

**Σημ.** : *όπου Ε, επιλογή κατεύθυνσης, όπου Υ, υποχρεωτικό , όπου ΥΚ, υποχρεωτικό κατεύθυνσης.*

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **Ζ’ ΕΞΑΜΗΝΟ** | **ΔΙΔΑΣΚΩΝ** | **ΚΩΔ.**  **ΜΑΘ.** | **Η’ ΕΞΑΜΗΝΟ** | **ΔΙΔΑΣΚΩΝ** |
| 2810  Υ | Ανάλυση Λογιστικών  Καταστάσεων | Κ.Καραμάνης  (Α-Λ)  Β. Ναούμ (Μ-Ω) Φροντιστήρια:  Κ.Κόχυλα | 2836  ΥΚ | Στρατηγικό Ηλεκτρονικό Μάρκετινγκ | Γ. Σιώμκος  Π.Δ 407 |
| 2735  ΥΚ | Στρατηγικός Σχεδιασμός Μάρκετινγκ | Γ.Σιώμκος  Αικ. Σταυριανέα | 5638  ΥΚ | Διεθνές Μάρκετινγκ - | Δ. Σκαρμέας  (Μ&Ε) |
| 5637  ΥΚ | Μάρκετινγκ Υπηρεσιών | Νέος Επιστήμων  (Μ & Ε) |  |  |  |
|  | **ΕΠΙΛΟΓΕΣ ΚΑΤΕΥΘΥΝΣΗΣ** |  |  | **ΕΠΙΛΟΓΕΣ ΚΑΤΕΥΘΥΝΣΗΣ** |  |
| 5627  Ε | Βιομηχανικό (B2B) Μάρκετινγκ | Κ. Ήντουνας  (Μ & Ε) | 2834  Ε | Μάρκετινγκ Προϊόντων Υψηλής  Τεχνολογίας | Χ. Πατσιούρας |
| 7117  Ε | Διεθνή Λογιστικά Πρότυπα | Δ.Γκίκας  (ΛΟΧΡΗ ) | 5648  Ε | Δίκτυα Διανομής & Logistics | Δ. Σκαρμέας  (Μ&Ε) |

**Σημ.** : *όπου Ε, επιλογή κατεύθυνσης, όπου Υ, υποχρεωτικό , όπου ΥΚ, υποχρεωτικό κατεύθυνσης.*

**ΛΙΣΤΑ ΜΑΘΗΜΑΤΩΝ ΕΥΡΥΤΕΡΗΣ ΕΠΙΛΟΓΗΣ**

**ΜΕΓΙΣΤΟΣ ΑΡΙΘΜΟΣ ΧΕΙΜΕΡΙΝΩΝ ΚΑΙ ΕΑΡΙΝΩΝ ΕΠΙΛΟΓΩΝ: 3**

|  |  |  |  |  |  |
| --- | --- | --- | --- | --- | --- |
| **ΚΩΔ.**  **ΜΑΘ.** | **ΧΕΙΜΕΡΙΝΑ ΜΑΘΗΜΑΤΑ** | **ΔΙΔΑΣΚΩΝ** | **ΚΩΔ.**  **ΜΑΘ.** | **ΕΑΡΙΝΑ ΜΑΘΗΜΑΤΑ** | **ΔΙΔΑΣΚΩΝ** |
| 2301 | Διεθνείς Οικονομικές Σχέσεις | Γ.Βάμβουκας | 2406 | Εργατικό Δίκαιο | Αθ. Κουλορίδας |
| 2325 | Πρακτική Άσκηση Φοιτητών | Δ.Μανωλόπουλος  Α. Παπαλεξανδρής | 2444 | Πρακτική Άσκηση Φοιτητών | Δ.Μανωλόπουλος  Α.Παπαλεξανδρής |
| 2329 | Χρηματοοικονομικό Δίκαιο | Α. Κουλορίδας | 2321 | Διάρθρωση και Προβλήματα της Ελληνικής Οικονομιίας | Γ.Βάμβουκας |
| 1193 | Αρχές Κοινωνιολογίας | Π.Δ. 407  (ΟΙΚΟΝΟΜΙΚΟ) | 2464 | Κοινωνική Επιχειρηματικότητα | Ε.Σαλαβού |
|  |  |  | 2606 | Ειδικά Θέματα Διοίκησης Παραγωγής και Υπηρεσιών – Ε | Π. Μανιάτης |
|  |  |  | 2468 | Δίκαιο Ανταγωνισμού | Εμμ. Τρούλη |
|  |  |  | 1603 | Θεωρία Βιομηχανικής Οργάνωσης | Ν. Βέτας  (ΟΙΚΟΝΟΜΙΚΟ) |

**ΜΑΘΗΜΑΤΑ ERASMUS 2017-2018**

**ΧΕΙΜΕΡΙΝΑ**

* Advertising and Communication Management X **Γ. Πανηγυράκης** - **Ε. Κορωνάκη**
* Financial Management X **Γ. Κουρέτας**
* Business Policy and Strategy X **Ε.** **Σαλαβού**
* Money and Capital Markets X  **Κ. Κασιμάτης**
* Engineering Logistics X. **Π. Μανιάτης**
* Entrepreneurship Χ **Ε.** **Σαλαβού**

**ΕΑΡΙΝΑ**

- International Marketing Management E **Παν. Υπότροφος**

* Money and Capital Markets Ε **Κ. Κασιμάτης**
* Financial Management E **Γ. Κουρέτας**

#### 2.3.2.5 Γενική Παρουσίαση και Συνοπτική Περιγραφή του Περιεχομένου των Μαθημάτων του Προγράμματος Σπουδών

|  |
| --- |
| **1ο ΕΞΑΜΗΝΟ** |

**Τίτλος του μαθήματος: Οικονομική των Επιχειρήσεων**

**Κωδικός αριθμός του μαθήματος: 2111**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Αλέξανδρος Παπαλεξανδρής, Ηλίας Καπουτσής

**Επιδιωκόμενα μαθησιακά αποτελέσματα**

Με την ολοκλήρωση του μαθήματος, οι φοιτητές θα αποκτήσουν τις κάτωθι γνώσεις (σημεία 1 & 2), δεξιότητες (σημεία 3 & 4) και ικανότητες (σημείο 5). Πιο συγκεκριμένα, θα είναι σε θέση να:

1. Προσδιορίσουν και να αναγνωρίσουν τη σημασία των βασικών μεταβλητών που επηρεάζουν τη συμπεριφορά (αποτελεσματικότητα και αποδοτικότητα) των οικονομικών μονάδων
2. Κατανοήσουν το περιεχόμενο και να εκτιμήσουν τη σκοπιμότητα των γνώσεων που θα λάβουν από τα ειδικότερα μαθήματα τα επόμενα εξάμηνα
3. Αξιολογήσουν την επίδραση διαφορετικών εσωεπιχειρησιακών και εξωεπιχειρησιακών πρωταγωνιστών στη λειτουργία των οικονομικών μονάδων
4. Αναλύσουν τις αλληλεπιδράσεις των επιχειρησιακών λειτουργιών και δραστηριοτήτων που πραγματοποιούν οι οικονομικές μονάδες
5. Συνδυάσουν γνώσεις από διαφορετικούς επιστημονικούς τομείς που σχετίζονται με τη διοίκηση επιχειρήσεων προκειμένου να προτείνουν συγκεκριμένες και αιτιολογημένες λύσεις σε προβλήματα και δράσεις βελτίωσης διαφορετικών πτυχών της απόδοσης των οργανισμών

**Προαπαιτήσεις**

Καμία

**Περιεχόμενο του μαθήματος**

Η ανάλυση των μεταβλητών της συμπεριφοράς των επιχειρήσεων είναι το πρώτο βήμα, προκειμένου οι σπουδαστές να αντιληφθούν το βαθμό πολυπλοκότητας των επιχειρησιακών εξελίξεων και συμπεριφορών. Η ανάλυση αυτή μας διευκολύνει στη συνέχεια να εξετάσουμε τον τρόπο με τον οποίο μπορούμε να αντιμετωπίσουμε την πολυπλοκότητα αυτή και να λαμβάνουμε αξιόπιστες αποφάσεις. Για το λόγο αυτό, εξετάζουμε τους τρόπους προσέγγισης της επιστημονικής αλήθειας και σε συνέχεια αυτής, τους προσανατολισμούς της Οικονομικής των Επιχειρήσεων. Επόμενο βήμα είναι η εξέταση του τρόπου λειτουργίας μιας επιχείρησης, η οποία διευκολύνεται από την Κυβερνητική προσέγγιση, αφού έτσι μπορούμε να καταγράψουμε καλύτερα τις επιμέρους λειτουργίες και να εξετάσουμε τις μεταξύ τους σχέσεις. Ο προσδιορισμός των ανταγωνιστικών πλεονεκτημάτων και μειονεκτημάτων απαιτεί την ανάπτυξη αντίστοιχων κριτηρίων συγκρίσεων μεταξύ των οικονομικών μονάδων, το οποίο επισκοπείται στο κεφάλαιο της Τυπολογίας των Οικονομικών Μονάδων. Στο τελευταίο μέρος των παραδόσεων προσδιορίζονται και αναλύονται βασικές αποφάσεις των Οικονομικών Μονάδων, όπως: η επιλογή τρόπου Οργάνωσης, η δημιουργία της Οικονομικής Μονάδας και η επιλογή του τόπου εγκατάστασής της. Ο τρόπος προσέγγισης των θεμάτων αυτών βασίζεται στον προσανατολισμό της λήψεως αποφάσεων. Στο πλαίσιο του μαθήματος παρουσιάζονται ασκήσεις που αποσκοπούν στην καλύτερη κατανόηση του περιεχομένου των παραδόσεων και ακόμα στη βελτίωση της κριτικής ικανότητας των σπουδαστών.

**Συνιστώμενη βιβλιογραφία προς μελέτη**

* Νικολόπουλος, Α. (2006) Εισαγωγή στην Οικονομική και Διοικητική των επιχειρήσεων, Εκδόσεις Ο.Π.Α.
* Θωμαδάκης, Σ. και Αλεξάκης, Π. (2006) Οικονομική των Επιχειρήσεων, Εκδόσεις Σταμούλης.
* Παπαδόπουλος, Δ. (1985) Εισαγωγή στη γενική οικονομική των επιχειρήσεων, Εκδόσεις Αφοί Κυριακίδη.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Μικροοικονομική Ι**

**Κωδικός αριθμός του μαθήματος: 2113**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Κωνσταντίνος Μπουρλάκης

**Επιδιωκόμενα μαθησιακά αποτελέσματα**

Ο σκοπός του μαθήματος είναι να παρουσιάσει τις κυριότερες βασικές θεωρητικές έννοιες της οικονομικής επιστήμης για την κατανόηση της λειτουργίας των αγορών και της συμπεριφοράς του καταναλωτή κάτω από συνθήκες αλληλεξάρτησης και αβεβαιότητας.

Η Πρώτη Ενότητα του μαθήματος είναι αφιερωμένη στην ανάλυση της θεωρίας ζήτησης και της προσφοράς των αγαθών, μέσω ενδελεχούς ανάλυσης της ζήτησης και της προσφοράς στις αγορές προϊόντων, της χρησιμότητας της ελαστικότητας της ζήτησης και της προσφοράς στον κόσμο των επιχειρήσεων, της οικονομικής αποτελεσματικότητας, των επιπτώσεων των διάφορων κυβερνητικών επεμβάσεων στην αγορά, της συμπεριφοράς του καταναλωτή, και της θεωρίας της παραγωγής και του κόστους της επιχείρησης, όπως ορίζονται στη νεοκλασική μικροοικονομική θεωρία.

Η Δεύτερη Ενότητα του μαθήματος παρουσιάζει μία εμπεριστατωμένη ανάλυση της οργάνωσης της αγοράς και της θεωρίας της επιχείρησης, καθώς και τον προσδιορισμό των τιμών των προϊόντων στις διάφορες μορφές αγορών, παράλληλα με την ακριβή εξέταση και θεμελίωση της οικονομικής αποτελεσματικότητας στις διάφορες αγορές προϊόντων. Επιπρόσθετα, η Δεύτερη Ενότητα εστιάζει στη μελέτη της διαμόρφωσης των κανόνων που εφαρμόζει ένας δημόσιος φορέας και είναι σχεδιασμένοι να επηρεάζουν τις τιμές και τις ποσότητες της μονοπωλιακής επιχείρησης, εν προκειμένω, τις μεθόδους τιμολογιακής ρύθμισης του (φυσικού) μονοπωλίου, καθώς και τις αγορές των παραγωγικών συντελεστών.

**Προαπαιτήσεις**

Καμία

**Περιεχόμενο του μαθήματος**

Πρώτη Ενότητα: Ζήτηση και Προσφορά, Ελαστικότητες Ζήτησης και Προσφοράς, Οικονομική Αποτελεσματικότητα στις Αγορές Προϊόντων, Αγορές σε Δράση, Φόροι, Παγκόσμιες Αγορές σε Δράση, Καταναλωτική Επιλογή και Ζήτηση, Παραγωγή και Κόστος.

Δεύτερη Ενότητα: Πλήρης Ανταγωνισμός, Μονοπώλιο με Ενιαία Τιμή, Μέθοδοι Τιμολογιακής Ρύθμισης του (Φυσικού) Μονοπωλίου, Μονοπωλιακός Ανταγωνισμός.

**Συνιστώμενη βιβλιογραφία προς μελέτη**

«Μικροοικονομική, Θεωρία - Πρακτική», των Robin Bade και Michael Parkin, Εκδόσεις Rosili, Αθήνα, 2010.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα και φροντιστήρια.

**Μέθοδοι αξιολόγησης/βαθμολόγησης**

Γραπτή εξέταση.

**Τίτλος του μαθήματος: Ποσοτικές Μέθοδοι Ι (Γενικά Μαθηματικά για τη Διοίκηση Επιχειρήσεων)**

**Κωδικός αριθμός του μαθήματος: 2115**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Παναγιώτης Λορεντζιάδης

**Επιδιωκόμενα μαθησιακά αποτελέσματα**

Σκοπός του μαθήματος είναι η κατανόηση και η εξοικείωση του φοιτητή / φοιτήτριας με βασικές ποσοτικές μεθόδους οι οποίες είναι απαραίτητες στην επίλυση προβλημάτων της διοίκησης και οργάνωσης επιχειρήσεων. Το μάθημα παρουσιάζει ένα πλήθος μαθηματικών εργαλείων και εφαρμογών.

**Προαπαιτήσεις**

Καμία

**Περιεχόμενο του μαθήματος**

Επίλυση Γραμμικών Συστημάτων με Απαλοιφή - Μέθοδος Gauss και Μέθοδος Gauss - Jordan, Πίνακες και Επίλυση Γραμμικών Συστημάτων Με Αντιστροφή, Ορίζουσα Πίνακα και Εύρεση Αντίστροφου Πίνακα Με Ορίζουσες - Η Μέθοδος Cramer, Μερική Παράγωγος – Ολικό Διαφορικό – Ολική Παράγωγος – Ιακωβιανός Πίνακας – Εσσιανός Πίνακας , Πλεγμένες Πραγματικές Συναρτήσεις και Θεώρημα Πλεγμένης Συνάρτησης, Πλεγμένες Διανυσματικές Συναρτήσεις, Βελτιστοποίηση Πραγματικών Συναρτήσεων Μιας Μεταβλητής Χωρίς Περιορισμούς, Βελτιστοποίηση Πραγματικών Συναρτήσεων Πολλών Μεταβλητών Χωρίς Περιορισμούς, Βέλτιστη Τιμή Συναρτήσεων – Συναρτήσεις Μέγιστης Τιμής και Θεώρημα της Περιβάλλουσας Καμπύλης, Βελτιστοποίηση Συναρτήσεων Δύο Μεταβλητών Με Περιορισμό Μία Εξίσωση – Μέθοδος Πολλαπλασιαστών Lagrange – Συνθήκες Δεύτερης Τάξης, Βελτιστοποίηση Συναρτήσεων Πολλών Μεταβλητών Με Περιορισμό Εξισώσεων Με τη Μέθοδο Πολλαπλασιαστών Lagrange, Βέλτιστη Τιμή Συναρτήσεων – Συναρτήσεις Μέγιστης Τιμής και Θεώρημα της Περιβάλλουσας Καμπύλης, Αόριστο Ολοκλήρωμα, Ορισμένο Ολοκλήρωμα, Εισαγωγή στις Διαφορικές Εξισώσεις – Διαφορικές Εξισώσεις Πρώτης Τάξης, Πρόσθετες Μέθοδοι Επίλυσης Διαφορικών Εξισώσεων, Εξισώσεις Διαφορών.

**Συνιστώμενη βιβλιογραφία προς μελέτη**

* Πρώτο Ενιαίο Διδακτικό Σύγγραμμα: «Εφαρμοσμένα Μαθηματικά Διοικητικών και Οικονομικών Επιστημών», των Παναγιώτη Λορεντζιάδη και Κωνσταντίνου Μπουρλάκη, Εκδόσεις Οικονομικού Πανεπιστημίου Αθηνών, Αθήνα, 2η Έκδοση, 2016.

**Διδακτικές και μαθησιακές μέθοδοι**

4 ώρες διδασκαλίας εβδομαδιαίως (δύο συναντήσεις διάρκειας δύο ωρών η καθεμία).

**Πρόσθετο εκπαιδευτικό υλικό**

Ηλεκτρονικό υλικό: Στο e-class του μαθήματος στη θέση «Έγγραφα».

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Αστικό Δίκαιο**

**Κωδικός αριθμός του μαθήματος: 2117**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Εμμανουέλα Τρούλη

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* γνωρίζουν τις βασικές έννοιες και διακρίσεις του δικαίου, ιδίως του ελληνικού/ευρωπαϊκού
* έχουν εξοικειωθεί με τις γενικές αρχές του ισχύοντος ιδιωτικού δικαίου
* έχουν κατανοήσει τον τρόπο λειτουργίας και προστασίας των δικαιωμάτων, ιδίως περιουσιακής φύσεως
* έχουν εκτεθεί σε βασικούς κανόνες ευθύνης του ελληνικού δικαίου
* έχουν αποκτήσει μια βάση για τη διδασκαλία του εμπορικού δικαίου και των νομικών μαθημάτων που διδάσκονται σε επόμενα εξάμηνα.

**Προαπαιτήσεις**

Καμία

**Περιεχόμενο του μαθήματος**

Το μάθημα αποτελεί εισαγωγή στο δίκαιο και στο αστικό δίκαιο. Περιλαμβάνει βασικές γνώσεις ιδιωτικού δικαίου, νομικών θεμάτων που αφορούν, κυρίως, τα φυσικά και νομικά πρόσωπα (αστικού και εμπορικού δικαίου), τα δικαιώματα, τις δικαιοπραξίες, την κατάρτιση των συμβάσεων, την αστική ευθύνη και την πληρεξουσιότητα.

**Συνιστώμενη βιβλιογραφία προς μελέτη**

* Πηνελόπη Αγαλλοπούλου, Βασικές έννοιες Αστικού Δικαίου ή Χαράλαμπο Σεβαστίδη, Αστικό Δίκαιο
* Πρόσθετο εκπαιδευτικό υλικό (σημειώσεις στο e-class)

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

|  |
| --- |
| **Ξένη Γλώσσα** |

**Αγγλικά Ι – Βασικά Επιχειρησιακά Αγγλικά: Μέρος Α’, 2135-1**

**Γαλλικά I – Βασικά Επιχειρησιακά Γαλλικά: Μέρος A΄, 2137-1**

**Γερμανικά Ι - Βασικά Επιχειρησιακά Γερμανικά Μέρος Α’, 2139-1**

|  |
| --- |
| **2ο ΕΞΑΜΗΝΟ** |

**Τίτλος του μαθήματος: Γενικές Αρχές Διοίκησης Επιχειρήσεων**

**Κωδικός αριθμός του μαθήματος: 2210**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 2ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Ελένη Σαλαβού

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοούν βασικές εταιρικές λειτουργίες
* διαθέτουν γνώσεις και δεξιότητες για τον τρόπο που διοικούνται οι επιχειρήσεις
* είναι σε θέση να αξιολογούν κριτικά δράσεις εταιρικών λειτουργιών
* μπορούν να αξιοποιούν μοντέλα, τεχνικές και εργαλεία στην πράξη

**Προαπαιτήσεις**

Καμία

**Περιεχόμενο του μαθήματος**

Το μάθημα αποτελεί εισαγωγή στη διοίκηση των επιχειρήσεων. Εξετάζει τα θεμελιώδη χαρακτηριστικά γνωρίσματα των επιχειρήσεων και τις κύριες λειτουργίες που επιτελούν. Ουσιαστικά προσεγγίζει τη δράση των επιχειρήσεων μέσα από τη συμβολή κάθε εταιρικής λειτουργίας και από τον συντονισμό των εταιρικών λειτουργιών για την επίτευξη ανταγωνιστικού πλεονεκτήματος.

**Συνιστώμενη βιβλιογραφία προς μελέτη**

* Σαλαβού Ε. και Κυριακίδου Ο. (2010). Μάνατζμεντ: Εταιρικές λειτουργίες. Αθήνα: Rosili
* Bennet R. (2001). Εισαγωγή στη Διοίκηση Επιχειρήσεων. Αθήνα: Κλειδάριθμος

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

**Τίτλος του μαθήματος: Μακροοικονομική Θεωρία και Πολιτική**

**Κωδικός αριθμός του μαθήματος: 2212**

Τύπος του μαθήματος: Υποχρεωτικό

*(το μάθημα δεν διαθέτει περιγραφή)*

**Τίτλος του μαθήματος: Στοιχεία Υπολογιστικών και Πληροφοριακών Συστημάτων**

**Κωδικός αριθμός του μαθήματος: 2214**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 2ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Δημήτριος Κ. Καρδαράς

**Επιδιωκόμενα μαθησιακά αποτελέσματα**

To μάθημα επικεντρώνεται στήν απόκτηση γνώσης και των απαραίτητων δεξιοτήτων ώστε οι φοιτητές-τριες να έχουν την ικανότητα να κατανοήσουν τη σύγχρονη τεχνολογία πληροφοριακών συστημάτων. Εισαγωγή των πρωτοετών φοιτητών στα θέματα της πληροφορικής, από την οπτική γωνία των διοικητικών στελεχών και τις ανάγκες διοίκησης και οργάνωσης των επιχειρήσεων και οργανισμών. Το μάθημα εστιάζει στη σύγχρονη Τεχνολογία της Πληροφορικής, στα Πληροφοριακά Συστήματα, στα Εργαλεία Λογισμικού για διαχείριση και διεκπεραίωση κοινών διοικητικών αναγκών, στα Λειτουργικά Συστήματα, στις Γλώσσες Προγραμματισμού, στο Λογισμικό Αυτοματισμού Γραφείου, στη διαχείριση Υπολογιστικών Φύλλων κλπ. Όλα όμως με βάση τις σύγχρονες ανάγκες και τη συνέχεια της μάθησης στα αντικείμενα της Επιχειρηματικής Πληροφορικής κατά τα επόμενα εξάμηνα, σύμφωνα με το πρόγραμμα σπουδών του τμήματος. Συγκεντρωτικά επιχειρείται η κάλυψη τόσο των ενδεχομένων ακαδημαϊκών και ερευνητικών απαιτήσεων των φοιτητών όσο και των γνώσεών τους στην επαγγελματική τους σταδιοδρομία.

**Προαπαιτήσεις**

Καμία

**Περιεχόμενο του μαθήματος**

το μάθημα δίνει εφόδια στους φοιτητές ώστε να κατανοήσουν θέματα όπως τα παρακάτω:

* Το μάθημα εισάγει στον κύκλο των μαθημάτων επιχειρηματικής πληροφορικής (Business Informatics), που διδάσκονται στο τμήμα Οργάνωσης και Διοίκησης των Επιχειρήσεων. Καλύπτει πολλά στοιχειώδη αλλά σύγχρονα θέματα της επιχειρηματικής πληροφορικής και των επιχειρηματικών εφαρμογών της, μέσα από μια σοβαρή, επιστημονική και δυναμική εισαγωγή βασισμένη σε τρεις άξονες: α) Οργάνωση και Λειτουργία των Υπολογιστικών Συστημάτων. β) Στοιχεία των Επιχειρηματικών Πληροφοριακών Συστημάτων και γ) Στήριξη των σύγχρονων διοικητικών αναγκών με την Τεχνολογία της Πληροφορικής και των Επικοινωνιών. Περιληπτικά, περιλαμβάνει τα ακόλουθα θέματα: 1) Στοιχεία των Επιχειρηματικών Πληροφοριακών Συστημάτων. 2) Εισαγωγή στο υλικό των Υπολογιστικών Συστημάτων. 3) Εξέλιξη του Υλικού. 4) Στοιχεία αρχιτεκτονικής και οργάνωσης των Υπολογιστικών Συστημάτων. 5) Λογισμικό συστήματος και εφαρμογών. 6) Αρχεία και βάσεις δεδομένων. 7) Λειτουργικά Συστήματα 8) Γλώσσες προγραμματισμού 9) Εισαγωγή στις διαδικασίες συλλογής, επεξεργασίας και διαχείρισης των επιχειρηματικών πληροφοριακών δεδομένων. 10) Στήριξη των σύγχρονων διοικητικών αναγκών με σύγχρονα εργαλεία λογισμικού.

**Συνιστώμενη βιβλιογραφία προς μελέτη**

* Παπαθανασίου Ε. A., Στοιχεία Υπολογιστικών Συστημάτων, Εκδ. Μπένου, Αθήνα, 2010.

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία. Πλήρες εργαστηριακό πρόγραμμα, που επικεντρώνεται στην εκπαίδευση των φοιτητών σε λογισμικό αντιμετώπισης επιχειρηματικών αναγκών με τη χρήση των υπολογιστικών συστημάτων. Περιλαμβάνει τη χρήση λειτουργικών συστημάτων, τον προγραμματισμό υπολογιστών, τη χρήση κατάλληλων προγραμμάτων (πακέτων), τη χρήση του Διαδικτύου και επικεντρώνεται στις διαδικασίες επίλυσης απλών επιχειρηματικών προβλημάτων.

Το πρόγραμμα υλοποιείται στα εργαστήρια του Κέντρου Υπολογιστών με την καθοδήγηση και εποπτεία των διδασκόντων. Ο εργαστηριακός χρόνος για κάθε φοιτητή είναι δύο ώρες ανά εβδομάδα. Για την υποστήριξη του εργαστηριακού προγράμματος διανέμεται ειδικό εγχειρίδιο, με τις εφαρμογές και ασκήσεις που εκτελούνται και σχετικές υποδείξεις. Τα αρχεία στα οποία εργάζονται οι φοιτητές είναι αποθηκευμένα σε δίσκους του δικτύου από όπου τα ανακαλούν.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

Οι φοιτητές συμμετέχουν σε μια Εργαστηριακή Εξέταση, που περιλαμβάνει α) ένα πρακτικό μέρος το οποίο διεξάγεται στα εργαστήρια υπολογιστών και β) ένα θεωρητικό μέρος.

**Τίτλος του μαθήματος: Ποσοτικές Μέθοδοι ΙΙ (Στατιστική για τη Διοίκηση των Επιχειρήσεων)**

**Κωδικός αριθμός του μαθήματος: 2216**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 2ο

Αριθμός απονεμόμενων

πιστωτικών μονάδων: 7,5

Όνομα διδασκόντων/διδασκουσών: Παναγιώτης Λορεντζιάδης

**Επιδιωκόμενα μαθησιακά αποτελέσματα**

Σκοπός του μαθήματος είναι η κατανόηση και η εξοικείωση του φοιτητή / φοιτήτριας με βασικές ποσοτικές μεθόδους στη στατιστική, οι οποίες εφαρμόζονται στην ανάλυση και στη λήψη επιχειρηματικών αποφάσεων. Παρουσιάζονται ποικίλες στατιστικές μέθοδοι περιγραφής και ανάλυσης δεδομένων, εξαγωγής συμπερασμάτων και δημιουργίας προβλέψεων που χρησιμοποιούνται ευρέως στο χώρο των επιχειρήσεων.

**Προαπαιτήσεις**

Καμία

**Περιεχόμενο του μαθήματος**

Είδη στατιστικών δεδομένων και τρόποι Συλλογής τους - Τρόποι Παρουσίασης Στατιστικών δεδομένων - Βασικά χαρακτηριστικά αριθμητικών δεδομένων - Εισαγωγή στις Πιθανότητες και κατανομές τυχαίων μεταβλητών - Η κανονική κατανομή και δειγματικές κατανομές - Εκτίμηση διαστήματος εμπιστοσύνης και σημειακές εκτιμήσεις - Έλεγχοι υποθέσεων - Απλή γραμμική παλινδρόμηση και συσχέτιση - Άλλα είδη συσχέτισης - Πολλαπλή παλινδρόμηση – Ανάπτυξη προβλέψεων και εκτίμηση της ακρίβειας τους - Ανάλυση διακύμανσης – Χρονοσειρές – Μη παραμετρικές μέθοδο.

**Συνιστώμενη βιβλιογραφία προς μελέτη**

* Πρώτο Ενιαίο Διδακτικό Σύγγραμμα: «Στατιστική – Μέθοδοι ανάλυσης για επιχειρηματικές αποφάσεις», 4η έκδοση, του Ιωάννη Χαλικιά, Εκδόσεις Rosili, Αθήνα, 2017.

**Πρόσθετο εκπαιδευτικό υλικό**

Ηλεκτρονικό υλικό: Στο e-class του μαθήματος στη θέση «Έγγραφα».

**Διδακτικές και μαθησιακές μέθοδοι**

4 ώρες διδασκαλίας εβδομαδιαίως (δύο συναντήσεις διάρκειας δύο ωρών η καθεμία).

**Μέθοδοι αξιολόγησης/βαθμολόγησης**

Γραπτή εξέταση

|  |
| --- |
| **Ξένη Γλώσσα** |

**Αγγλικά IΙ – Βασικά Επιχειρησιακά Αγγλικά: Μέρος Β’, 2230-1**

**Γαλλικά ΙI – Βασικά Επιχειρησιακά Γαλλικά: Μέρος Β΄, 2232-1**

**Γερμανικά ΙΙ- Βασικά Επιχειρησιακά Γερμανικά Μέρος Β’, 2234-1**

|  |
| --- |
| **3ο ΕΞΑΜΗΝΟ** |

**Τίτλος του μαθήματος: Εισαγωγή στη Χρηματοοικονομική Λογιστική (Λογιστική Ι)**

**Κωδικός αριθμός του μαθήματος: 2311**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 3ο

Αριθμός απονεμόμενων

πιστωτικών μονάδων: 5

Όνομα διδασκόντων/διδασκουσών: Εμμανουήλ Δεδούλης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα:

* θα έχουν εξοικειωθεί με βασικές έννοιες και όρους όπως λογιστική ισότητα, λογιστικό γεγονός, έσοδα, έξοδα, ενεργητικό, υποχρεώσεις, καθαρή θέση, απογραφή, ισολογισμός, αποτέλεσμα χρήσης, ισοζύγια, κλπ,
* θα έχουν κατανοήσει τον τρόπο λειτουργίας διπλογραφικού λογιστικού συστήματος,
* θα είναι σε θέση να αναπαραστήσουν το λογιστικό κύκλωμα μιας επιχείρησης παροχής υπηρεσιών ή μιας εμπορικής επιχείρησης και να προετοιμάσουν τις βασικές λογιστικές της καταστάσεις, δηλαδή τον ισολογισμό και την κατάσταση αποτελεσμάτων χρήσεων,
* θα είναι σε θέση να κατανοήσουν τη σημασία των διαφόρων λογιστικών μεγεθών στις οικονομικές καταστάσεις των επιχειρήσεων.

**Προαπαιτήσεις**

Καμία

**Περιεχόμενο του μαθήματος**

Το μάθημα αποσκοπεί στην κατανόηση της σύγχρονης λογιστικής θεωρίας και πρακτικής. Η Χρηματοοικονομική Λογιστική ως πρακτική αναφέρεται κυρίως στη διαδικασία καταχώρησης, επεξεργασίας και ανάλυσης οικονομικών γεγονότων και συναλλαγών που αφορούν μια επιχείρηση. Ως εφαρμοσμένη επιστήμη του ευρύτερου κλάδου των οικονομικών αναφέρεται στους κανόνες σχετικά με την αναγνώριση και μέτρηση των διαφόρων στοιχείων των χρηματοοικονομικών καταστάσεων (ενεργητικό, υποχρεώσεις, έσοδα, έξοδα) καθώς και στη σύνταξη, στο περιεχόμενο και στη δημοσίευση αυτών των καταστάσεων. Οι κανόνες αυτοί έχουν επηρεαστεί σε μεγάλο βαθμό από την επιστημονική έρευνα των τελευταίων δεκαετιών αλλά και τη διεθνοποίηση της οικονομίας. Στα πλαίσια του μαθήματος, ιδιαίτερη προσοχή δίδεται στο να λάβουν οι φοιτητές τις απαραίτητες γνώσεις για τη λήψη ορθολογικών επιχειρηματικών αποφάσεων.

**Συνιστώμενη βιβλιογραφία προς μελέτη**

* Παπάς, Α. (2013). Εισαγωγή στη Χρηματοοικονομική Λογιστική: Θεωρητικά θέματα, Ερωτήσεις- Απαντήσεις, Λυμένες Ασκήσεις. Μπένος, Αθήνα.
* Μπάλλας Α., & Χέβας Δ., (2016), Χρηματοοικονομική Λογιστική. Μπένος, Αθήνα.

**Διδακτικές και μαθησιακές μέθοδοι**

Η διδασκαλία του μαθήματος γίνεται με συνδυασμό διαλέξεων και φροντιστηρίων. Υπάρχουν δύο δίωρες διαλέξεις την εβδομάδα (σύνολο τέσσερις ώρες) στη διάρκεια των οποίων έμφαση δίνεται στην παρουσίαση του θεωρητικού υπόβαθρου της Λογιστικής και στην ανάλυση των διαφόρων εννοιών, όρων και προβλημάτων. Ταυτόχρονα όμως, λύνεται και αριθμός ασκήσεων που βοηθά αφενός στην κατανόηση των διαφόρων θεμάτων, αφετέρου στην εξοικείωση με τη λογιστική πράξη. Οι φοιτητές έχουν ενεργή συμμετοχή και εργάζονται σε ομάδες για την επίλυση των ασκήσεων. Εκτός των διαλέξεων, υπάρχουν και δύο ώρες φροντιστηριακών ασκήσεων την εβδομάδα. Τα φροντιστήρια αρχίζουν τη 2η εβδομάδα του εξαμήνου και αποσκοπούν στο να δώσουν την ευκαιρία στους φοιτητές να εμβαθύνουν στο αντικείμενο του μαθήματος. Σημειώνεται ότι πολλές από τις ασκήσεις που επιλύονται στη διάρκεια των παραδόσεων και των φροντιστηρίων είναι θέματα εξετάσεων προηγούμενων ετών.

**Μέθοδοι αξιολόγησης/βαθμολόγησης**

Η αξιολόγηση των φοιτητών γίνεται με γραπτή εξέταση που πραγματοποιείται στο τέλος του εξαμήνου κατά την εξεταστική περίοδο Ιανουαρίου-Φεβρουαρίου. Στα πλαίσια της αξιολόγησης εντάσσεται και η εκπόνηση εργασίας.

**Τίτλος του μαθήματος: Ποσοτικές Μέθοδοι ΙΙΙ (Οικονομετρία)**

**Κωδικός αριθμός του μαθήματος: 2313**

Τύπος του μαθήματος: Υποχρεωτικό

*(το μάθημα δεν διαθέτει περιγραφή)*

**Τίτλος μαθήματος: Μάρκετινγκ Ι (Αρχές Μάρκετινγκ)**

**Κωδικός αριθμός του μαθήματος: 2315**

Τύπος μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/ τρίμηνο: 3ο

Αριθμός απονεμόμενων πιστωτικών μονάδων: 5

Όνομα διδασκόντων/διδασκουσών: Γιώργος Πανηγυράκης, Γιώργος Σιώμκος

**Επιδιωκόμενα μαθησιακά αποτελέσματα**

Σκοπός του μαθήματος είναι να μπορεί ο φοιτητής να βλέπει αγορές, πελάτες, ευκαιρίες εκεί που υπάρχουν αλλά να είναι και σε θέση να τις δημιουργεί, όπου απαιτείται.

Με την ολοκλήρωση του μαθήματος ο φοιτητής/ φοιτήτρια θα μπορεί να κατανοεί:

* τις ανάγκες του καταναλωτή
* τα υποσυνείδητα και τα συνειδητά κίνητρα του καταναλωτή
* το πώς τα παραπάνω διαφοροποιούνται στις διαφορετικές κοινωνικές ομάδες που στοχεύει η επιχείρηση
* τα εργαλεία για να μπορεί κανείς να εντοπίζει τα πλέον συμφέροντα τμήματα πελατών μέσα από σωστή τμηματοποίηση (segmentation) και στόχευση (targeting)
* πως μπορεί να προσφέρει ένα διαφοροποιημένο προϊόν που όχι μόνο θα ικανοποιήσει τους καταναλωτές αλλά και θα δημιουργήσει μακροχρόνιες σχέσεις πιστότητας (consumer loyalty).

Με τον δημιουργικό συνδυασμό επιστημών όπως η ψυχολογία, η κοινωνιολογία και η επιστήμη της διοίκησης με διάφορες μορφές τεχνών όπως ο κινηματογράφος, η ζωγραφική και η μουσική θα μπορέσει ο φοιτητής να υιοθετήσει τον τόσο απαραίτητο σήμερα προσανατολισμό στο μάρκετινγκ.

**Προαπαιτήσεις**

Καμία

**Περιεχόμενο μαθήματος**

Ενδεικτικά, το περιεχόμενο του μαθήματος περιλαμβάνει τις παρακάτω ενότητες:

1. Έννοια και φιλοσοφία του Μάρκετινγκ (ορισμοί, ιδέες, ηθική κλπ.)
2. Το Περιβάλλον του Μάρκετινγκ
3. Εισαγωγή στη Συμπεριφορά του Αγοραστή (Καταναλωτική και Οργανωσιακή)
4. Τμηματοποίηση της αγοράς, επιλογή θέσεων και στόχων (segmentation-targeting-positioning)
5. Εισαγωγή στο Συνδυαστικό Μάρκετινγκ για προϊόντα και υπηρεσίες
6. Μείγμα Μάρκετινγκ

* Προϊόν
* Τιμή
* Διανομή
* Προώθηση

1. Διοίκηση Προϊόντος (strategic brand management)

**Συνιστώμενη βιβλιογραφία προς μελέτη**

* Armstrong Gary,Kotler Philip (2009), Εισαγωγή στο Marketing, Εκδόσεις Επίκεντρο Α.Ε.
* Πανηγυράκης Γεώργιος Γ., Σιώμκος Γεώργιος Ι. (2005), Μελέτες περιπτώσεων μάρκετινγκ, ΕΚΔΟΣΕΙΣ ΣΤΑΜΟΥΛΗ ΑΕ
* Πανηγυράκης Γ. (2003) Στρατηγική Διοίκηση Επώνυμου Προϊόντος, ΕΚΔΟΣΕΙΣ ΣΤΑΜΟΥΛΗ ΑΕ
* Μαλλιάρης Π. (2001), Εισαγωγή στο Μάρκετινγκ, 3η έκδοση, ΕΚΔΟΣΕΙΣ ΣΤΑΜΟΥΛΗ ΑΕ
* Παπαβασιλείου Ν. & Μπάλτας Γ. (2003), Μάρκετινγκ λιανικού και χονδρικού εμπορίου. Rosili.
* Kotler et al. (2009) Marketing Management, Pearson.

**Διδακτικές και μαθησιακές μέθοδοι**

Διαλέξεις θεωρητικού/ πρακτικού μέρους και παρουσιάσεις φοιτητών/ φοιτητριών

**Μέθοδοι αξιολόγησης/ βαθμολόγησης**

Γραπτή εξέταση και προαιρετική εργασία

**Τίτλος του μαθήματος: Οργάνωση και Διοίκηση Επιχειρήσεων Ι**

**Κωδικός αριθμός του μαθήματος: 2317**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 3ο

Αριθμός απονεμόμενων

πιστωτικών μονάδων: 5

Όνομα διδασκόντων/διδασκουσών: Αντώνης Ιωαννίδης, Δημήτρης Μανωλόπουλος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοούν τη δομική διάσταση μιας επιχείρησης, την καθημερινή λειτουργία της και τη σκοπιμότητα χάραξης στρατηγικής, για την επιβίωση και ανάπτυξή της μέσα σ’ ένα ανταγωνιστικό περιβάλλον
* διαθέτουν γνώσεις, δεξιότητες και μεθοδολογίες για τον τρόπο που οργανώνονται, λειτουργούν, διοικούνται και χαράσσουν στρατηγική οι επιχειρήσεις και οι μη κερδοσκοπικοί οργανισμοί
* είναι σε θέση να αξιολογούν κριτικά τον τρόπο οργάνωσης, διοίκησης και λειτουργίας των επιχειρήσεων και οργανισμών καθώς και την αποτελεσματικότητα αυτών
* μπορούν να αξιοποιούν μοντέλα, τεχνικές και εργαλεία στην πράξη

**Προαπαιτήσεις**

Καμία

**Περιεχόμενο του μαθήματος**

Το μάθημα παρουσιάζει τους τρόπους και τις μεθοδολογίες οργάνωσης, λειτουργίας και διοίκησης των επιχειρήσεων και των μη κερδοσκοπικών οργανισμών καθώς και τις τεχνικές αξιολόγησης της αποτελεσματικότητας αυτών. Παρακολουθεί και παρουσιάζει βέλτιστες πρακτικές οργάνωσης και διοίκησης επιχειρήσεων διεθνώς, και μελετά συγκεκριμένες περιπτώσεις (case studies) ελληνικών και ξένων επιχειρήσεων και μη κερδοσκοπικών οργανισμών.

**Συνιστώμενη βιβλιογραφία προς μελέτη**

Μπουραντάς Δ. , Μάνατζμεντ: Θεωρητικό Υπόβαθρο, Σύγχρονες Πρακτικές, Εκδόσεις Μπένος, 2015

**Διδακτικές και μαθησιακές μέθοδοι**

Διαλέξεις θεωρητικού & πρακτικού μέρους, παρουσιάσεις επισκεπτών ομιλητών, παρουσιάσεις φοιτητών

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική πρακτική εργασία

**Τίτλος του μαθήματος: Θεσμικά Θέματα Οργάνωσης των Επιχειρήσεων (Εμπορικό Δίκαιο Ι)**

**Κωδικός αριθμός του μαθήματος: 2319**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 3ο

Αριθμός απονεμόμενων

πιστωτικών μονάδων: 5

Όνομα διδασκόντων/διδασκουσών: Χριστίνα Ταρνανίδου, Αθανάσιος Κουλορίδας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν βασικές γνώσεις ως προς τον τρόπο λειτουργίας των εμπορικών συναλλαγών και επίδρασής τους στα θέματα οργάνωσης των επιχειρήσεων κατά το ημεδαπό σύστημα αλλά και σύμφωνα με τους κανόνες της Ευρωπαϊκής Ένωσης
* είναι σε θέση να αντιμετωπίζουν νομικά θέματα σε σχέση με τη λειτουργία της επιχείρησης και των εμπορικών πράξεων, την έκδοση και χρήση αξιογράφων ως μέσου πληρωμής, τη λειτουργία της κεφαλαιαγοράς ως μοχλού άντλησης κεφαλαίων από τις επιχειρήσεις, τη χρήση διακριτικών γνωρισμάτων από την επιχείρηση (σήμα κλπ.) και την προστασία αυτών, τη λειτουργία της επιχείρησης σε περιβάλλον ανταγωνισμού και την προστασία του ανταγωνισμού και της αγοράς από πράξεις αθέμιτες ή περιοριστικές του ανταγωνισμού
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη.

**Προαπαιτήσεις**

Καμία

**Περιεχόμενο του μαθήματος**

Το μάθημα αφορά σε θέματα εμπορικού δικαίου σε σχέση με την οργάνωση των επιχειρήσεων περιλαμβάνοντας τα εξής:

* το Γενικό Μέρος του Εμπορικού Δικαίου (εισαγωγή, εμπορικές πράξεις, έμποροι)
* τις Βασικές Εμπορικές Πράξεις (εμπορική πώληση, εμπορική αντιπροσωπεία, αλληλόχρεος λογαριασμός, σύμβαση leasing, σύμβαση factoring, τραπεζικές εργασίες, σύμβαση franchising, εμπορική εντολή και παραγγελία, μεταφορά, επενδυτικές και χρηματιστηριακές συναλλαγές)
* το Δίκαιο των Αξιογράφων (συναλλαγματική, γραμμάτιο σε διαταγή, τραπεζική επιταγή και άλλα αξιόγραφα)
* το Δίκαιο της Βιομηχανικής Ιδιοκτησίας (εμπορική επωνυμία, διακριτικός τίτλος, σήμα, εφευρέσεις κλπ.)
* το Δίκαιο του Ανταγωνισμού (ελεύθερος ανταγωνισμός και αθέμιτος ανταγωνισμός)

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω πτυχές της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Ρόκας Ι. (5η έκδοση υπό Ταρνανίδου Χ.),* Εμπορικό Δίκαιο Γενικό Μέρος, 2015 (ISBN 978 – 960 – 562 – 416 – 3)
* *Περάκης Ευαγ., Ρόκας Ν.,* Γενικό Μέρος Εμπορικού Δικαίου – Αξιόγραφα, 2013 (ISBN 978 – 960 – 562 – 200 – 8)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετικές εργασίες

**Τίτλος του μαθήματος: Πληροφοριακά Συστήματα**

**Κωδικός αριθμός του μαθήματος: 2331**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 3ο

Αριθμός απονεμόμενων

πιστωτικών μονάδων: 5

Όνομα διδασκόντων/διδασκουσών: Δημήτριος Κ. Καρδαράς

**Επιδιωκόμενα μαθησιακά αποτελέσματα**

To μάθημα επικεντρώνεται στήν απόκτηση γνώσης και των απαραίτητων δεξιοτήτων ώστε οι φοιτητές-τριες να έχουν την ικανότητα να κατανοήσουν τη σημασία των πληροφοριακών συστημάτων στη διοίκηση και στρατηγική ανάπτυξη των επιχειρήσεων. Το μάθημα εστιάζει στα Πληροφοριακά Συστήματα (ΠΣ) και στις εφαρμογές τους. Συνδυάζει τη βασική επιστημονική γνώση και εμπειρία για τα σύγχρονα θέματα των πληροφοριακών συστημάτων και ανταποκρίνεται στις πληροφοριακές ανάγκες των διοικητικών στελεχών, με βάση τις σύγχρονες επιχειρηματικές, διοικητικές και οργανωτικές απαιτήσεις. Εισάγει το φοιτητή σε βασικά θέματα της συστημικής θεωρίας και του παρέχει τη δυνατότητα α) μιας ρεαλιστικής αντίληψης των ΠΣ και β) κατανόησης της «πληροφόρησης» μέσω των ΠΣ. Περιλαμβάνεται εκτενής αναφορά στη σύγχρονη τεχνολογία της πληροφορικής και των επικοινωνιών, στις στρατηγικές εφαρμογές στις επιχειρήσεις, στη σημασία τους στην επιχειρηματικότητα και στις εξελίξεις και τάσεις του υλικού και λογισμικού.

**Προαπαιτήσεις**

Καμία

**Περιεχόμενο του μαθήματος**

Το μάθημα καλύπτει τα πιο σημαντικά θέματα των πληροφοριακών συστημάτων σχετικά με: α) Την αναζήτηση, συλλογή και εκμετάλλευση των πληροφοριακών δεδομένων μέσω των ΠΣ, με στόχο την πληροφόρηση. β) Τη σύγχρονη τεχνολογία της πληροφορικής και των επικοινωνιών στην οποία βασίζονται τα ΠΣ. γ) Τη δομή και μορφή των Βάσεων Δεδομένων. δ) Την αξιολόγηση των πληροφοριακών συστημάτων σε σχέση με την αντιμετώπιση των πληροφοριακών αναγκών. Συνοπτικά η ύλη του μαθήματος περιλαμβάνει τα ακόλουθα θέματα:

* Πληροφόρηση και Πληροφοριακά Δεδομένα. Συστήματα (Χαρακτηριστικά. Σκοπός. Απόδοση. Υποσυστήματα. Περιβάλλον. Συστημική Μέθοδος. Hard και Soft).
* Πληροφοριακά Συστήματα στους Οργανισμούς και τις Επιχειρήσεις (συστήματα παραγωγής, CAD-CAM-CIM), συστήματα διαχείρισης προσωπικού (HRM-πληροφοριακά συστήματα), πληροφοριακά συστήματα στο Μάρκετινγκ.
* Χρήση. Λογισμικό. Κύκλος ζωής.
* Θέματα Ηλεκτρονικού Εμπορίου (Διαδίκτυο και Επιχειρήσεις. Κατηγορίες ΗΕ. Ηλεκτρονικές αγορές. Ηλεκτρονική Επιχειρηματικότητα). Επιχειρηματικά ΠΣ (Ενδοδίκτυα, Εξωδίκτυα, Συστήματα Σχεδιασμού Επιχειρησιακών Πόρων, Συστήματα διαχείρισης πελατειακών σχέσεων-CRM).
* Ανάπτυξης ΠΣ (Πληροφοριακά Δεδομένα και Κύκλος ζωής τους. Συστημική μέθοδος επίλυσης προβλημάτων. Κύκλος ζωής των ΠΣ. Μέθοδος πρωτοτύπου. Προγράμματα. Πληροφορικά Συστήματα Outsourcing).
* Εισαγωγή στη Σχεδίαση των Σχεσιακών Βάσεων Δεδομένων.
* Στο μάθημα περιλαμβάνεται και ένα ολοκληρωμένο εργαστηριακό πρόγραμμα. Αντικείμενό του είναι η διαχείριση δεδομένων, με το σύστημα MS-Access..

**Συνιστώμενη βιβλιογραφία προς μελέτη**

* Παπαθανασίου Ε.Α., Καρδαράς Δ.Κ., Πληροφοριακά Συστήματα: από τη θεωρία στην πράξη, Εκδ. Μπένου, Αθήνα, 2011.

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία.

Πλήρες εργαστηριακό πρόγραμμα, που επικεντρώνεται στην εκπαίδευση των φοιτητών σε λογισμικό αντιμετώπισης επιχειρηματικών αναγκών με τη χρήση των υπολογιστικών συστημάτων. Περιλαμβάνει τη χρήση λειτουργικών συστημάτων, τον προγραμματισμό υπολογιστών, τη χρήση κατάλληλων προγραμμάτων (πακέτων), τη χρήση του Διαδικτύου και επικεντρώνεται στις διαδικασίες επίλυσης απλών επιχειρηματικών προβλημάτων.

Το πρόγραμμα υλοποιείται στα εργαστήρια του Κέντρου Υπολογιστών με την καθοδήγηση και εποπτεία των διδασκόντων. Ο εργαστηριακός χρόνος για κάθε φοιτητή είναι δύο ώρες ανά εβδομάδα. Για την υποστήριξη του εργαστηριακού προγράμματος διανέμεται ειδικό εγχειρίδιο, με τις εφαρμογές και ασκήσεις που εκτελούνται και σχετικές υποδείξεις. Τα αρχεία στα οποία εργάζονται οι φοιτητές είναι αποθηκευμένα σε δίσκους του δικτύου από όπου τα ανακαλούν.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

Οι φοιτητές συμμετέχουν σε μια Εργαστηριακή Εξέταση, που περιλαμβάνει α) ένα πρακτικό μέρος το οποίο διεξάγεται στα εργαστήρια υπολογιστών και β) ένα θεωρητικό μέρος.

|  |
| --- |
| **Ξένη Γλώσσα** |

**Αγγλικά ΙΙΙ – Ενδιάμεσα Επιχειρησιακά Αγγλικά: Μέρος Α’, 2391-1**

**Γαλλικά III – Ενδιάμεσα Επιχειρησιακά Γαλλικά: Μέρος Α΄, 2393-1**

**Γερμανικά ΙΙΙ - Ενδιάμεσα Επιχειρησιακά Γερμανικά Μέρος Α’, 2395-1**

|  |
| --- |
| **4ο ΕΞΑΜΗΝΟ** |

**Τίτλος του μαθήματος: Προχωρημένη Χρηματοοικονομική Λογιστική (Λογιστική ΙΙ)**

**Κωδικός αριθμός του μαθήματος: 2411**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Εμμανουήλ Δεδούλης, Στέλλα Σπηλιώτη

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα:

* είναι σε θέση να διαχειριστούν περιπτώσεις αποτίμησης, απομείωσης και αναστροφής αξιών διαφόρων σύνθετων στοιχείων όπως παγίων και χρηματοοικονομικών μέσων,
* είναι σε θέση να αντιληφθούν τις συνέπειες εφαρμογής των λογιστικών μεθόδων και πολιτικών στα μεγέθη των χρηματοοικονομικών καταστάσεων αλλά και της διαφοροποίησής τους,
* είναι σε θέση να κατανοήσουν το περιεχόμενο των οικονομικών καταστάσεων των επιχειρήσεων,
* έχουν αποκτήσει γνώσεις που απαιτούνται για την αξιολόγηση της πορείας μιας επιχείρησης,
* θα είναι σε θέση να συλλέξουν και να συνθέσουν την απαιτούμενη χρηματοοικονομική πληροφόρηση για τη λήψη ορθολογικών διοικητικών και επενδυτικών αποφάσεων.

**Προαπαιτήσεις**

Εισαγωγή στη Χρηματοοικονομική Λογιστική (Λογιστική Ι)

**Περιεχόμενο του μαθήματος**

Το μάθημα της προχωρημένης λογιστικής εμβαθύνει στη θεωρία και πρακτική της χρηματοοικονομικής λογιστικής με σκοπό να εμπλουτίσει το υπόβαθρο γνώσεων και κατανόησης των φοιτητών που έχει αποκτηθεί από το εισαγωγικό μάθημα της Λογιστικής. Βασίζεται σε αρχές και πρακτικές διεθνώς αναγνωρισμένες που χρησιμοποιούνται ευρέως στα πλαίσια της διεθνοποιημένης Ελληνικής αγοράς και έχει ως σκοπό την εξοικείωση των φοιτητών με τη λογιστική θεωρία και πρακτική αναφορικά με τους κύριους λογαριασμούς του Ισολογισμού και των συνδεόμενων με αυτούς λογαριασμούς εσόδων και εξόδων Η ύλη του μαθήματος και η προσέγγιση έχει σχεδιαστεί με βάση τις σύγχρονες αντιλήψεις διεθνώς για τη διδασκαλία του αντίστοιχου μαθήματος για φοιτητές του ευρύτερου πεδίου της Διοίκησης των Επιχειρήσεων. Σκοπό έχει να εξοπλίσει το μελλοντικό διοικητικό στέλεχος, ανεξάρτητα από το ειδικότερο αντικείμενο ενασχόλησής του, με τα απαραίτητα εφόδια για σταδιοδρομία στο χώρο των επιχειρήσεων. Πιο αναλυτικά, η ύλη του μαθήματος καλύπτει θέματα όπως: ενσώματα και άϋλα πάγια, αποθέματα, χρηματοοικονομικά στοιχεία (π.χ. χρεόγραφα, απαιτήσεις), συμμετοχές σε συγγενείς και θυγατρικές, λογαριασμοί καθαρής θέσης, υποχρεώσεις και προβλέψεις. Οι συνδεόμενοι λογαριασμοί εξόδων περιλαμβάνουν, μεταξύ άλλων: κόστος πωληθέντων, αποσβέσεις, χρεωστικοί και πιστωτικοί τόκοι, κέρδη και ζημιές από πώληση παγίων ή χρηματοοικονομικών στοιχείων. Ιδιαίτερη έμφαση δίνεται στους κανόνες αναγνώρισης και επιμέτρησης των διαφόρων στοιχείων εσόδων, εξόδων, ενεργητικού και υποχρεώσεων.

**Συνιστώμενη βιβλιογραφία προς μελέτη**

* Παπάς, Α. (2011). Χρηματοοικονομική Λογιστική, Θεωρητικά και Πρακτικά Θέματα, Μπένος, Αθήνα.
* Γκίκας, Δ., και Παπαδάκη, Α., Σιουγλέ, Γ., Δεμοιράκος, Τζόβας, Χ. (2016). Χρηματοοικονομική Λογιστική. 5η έκδοση, Μπένος, Αθήνα.

**Συμπληρωματική βιβλιογραφία στα Αγγλικά**

Στη βιβλιοθήκη υπάρχει πληθώρα βιβλίων στην αγγλική γλώσσα. Ενδεικτικά αναφέρονται:

* + Hervé Stolowy, Michel Lebas and Yuan Ding (2010). Financial Accounting and Reporting: A Global Perspective. Third Edition, Gengage Learning
  + Robert Libby, Patricia Libby and Daniel Short (2008). Financial Accounting. Sixth Edition, McGraw Hill, New York.

**Διδακτικές και μαθησιακές μέθοδοι**

Η διδασκαλία του μαθήματος γίνεται με συνδυασμό διαλέξεων και φροντιστηρίων. Υπάρχουν δύο δίωρες διαλέξεις την εβδομάδα (σύνολο τέσσερις ώρες) στη διάρκεια των οποίων έμφαση δίνεται στην παρουσίαση του θεωρητικού υπόβαθρου και στην ανάλυση των σύνθετων εννοιών, όρων και πρακτικών. Οι φοιτητές έχουν ενεργή συμμετοχή και εργάζονται σε ομάδες για την επίλυση των ασκήσεων.

Εκτός των διαλέξεων, υπάρχουν και δύο ώρες φροντιστηριακών ασκήσεων την εβδομάδα. Τα φροντιστήρια αρχίζουν τη 2η εβδομάδα του εξαμήνου και δίδουν τη δυνατότητα στους φοιτητές να εμβαθύνουν στο αντικείμενο του μαθήματος. Σημειώνεται ότι πολλές από τις ασκήσεις που επιλύονται στη διάρκεια των παραδόσεων και των φροντιστηρίων είναι θέματα εξετάσεων προηγούμενων ετών.

**Μέθοδοι αξιολόγησης/βαθμολόγησης**

Η αξιολόγηση των φοιτητών γίνεται με γραπτή εξέταση που πραγματοποιείται στο τέλος του εξαμήνου κατά την εξεταστική περίοδο Ιουνίου. Στα πλαίσια της αξιολόγησης εντάσσεται και η εκπόνηση εργασίας.

**Τίτλος του μαθήματος: Ρυθμίσεις Εμπορικών και Οικονομικών Συναλλαγών (Eμπορικό Δίκαιο ΙΙ)**

**Κωδικός αριθμός του μαθήματος: 2412**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χριστίνα Ταρνανίδου, Αθανάσιος Κουλορίδας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν ειδικές γνώσεις ως προς τις εταιρείες του εμπορικού δικαίου και τα θέματα πτώχευσης κατά το ημεδαπό σύστημα καθώς και ως προς τις εισηγμένες εταιρείες με βάση τους κανόνες της κεφαλαιαγοράς στην ΕΕ
* είναι σε θέση να αντιμετωπίζουν νομικά θέματα σε σχέση με τη λειτουργία των εταιρειών και τον τρόπο αντιμετώπισης καταστάσεων πτώχευσης των επιχειρήσεων
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη

**Προαπαιτήσεις**

Καμία

**Περιεχόμενο του μαθήματος**

Το μάθημα αναφέρεται στις εταιρείες του εμπορικού δικαίου και ειδικότερα στις προσωπικές εμπορικές εταιρίες (ομόρρυθμη εταιρεία, ετερόρρυθμη εταιρεία, αφανής εταιρεία) και στις κεφαλαιουχικές εταιρείες (ανώνυμη εταιρεία, εταιρεία περιορισμένης ευθύνης, ιδιωτική κεφαλαιουχική εταιρεία, συνεταιρισμός και ειδικές κεφαλαιουχικές εταιρείες). Επίσης, περιλαμβάνει ρυθμίσεις σχετικές με την πτώχευση και την εξυγίανση.

Ειδική πτυχή του μαθήματος αποτελεί η εισηγμένη επιχείρηση, δηλαδή η επιχείρηση που έχει αντλήσει κεφάλαια μέσω της κεφαλαιαγοράς και του χρηματιστηρίου και οι τίτλοι της οποίας τυγχάνουν διαπραγμάτευσης σε σχετική αγορά.

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Ρόκας Ι.* Εταιρίες Εισαγωγή στο Δίκαιο των Εταιριών του Εμπορικού Δικαίου, 2017 (ISBN 978-960-622-148-4)
* *Ταρνανίδου Χ.*, Ειδικά Δικαιώματα των Μετόχων Εισηγμένων Εταιριών (2009)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετική εργασία

**Τίτλος του μαθήματος: Μαρκετινγκ ΙΙ (Συμπεριφορά Καταναλωτή)**

**Κωδικός αριθμός του μαθήματος: 2414**

Τύπος του μαθήματος: Υποχρεωτικό

*(το μάθημα δεν διαθέτει περιγραφή)*

**Τίτλος του μαθήματος: Χρηματοδοτική Διοίκηση Ι**

**Κωδικός αριθμός του μαθήματος:** **2416**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών**:** Αναστάσιος Δράκος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* Η αφομοίωση των δομικών εννοιών της Χρηματοδοτικής Διοίκησης και της αξίας του χρήματος από τον σπουδαστή, κατά τρόπο περιγραφικό και πρακτικό
* Η κατανόηση των εννοιών της Κ.Π.Α. και του Ε.Β.Α. ως βασικά κριτήρια αποτίμησης επενδυτικών σχεδίων
* Προσδιορισμός του Κόστους Κεφαλαίου από διαφορετικές πηγές Χρηματοδότησης και υπολογισμός του Μέσου Σταθμικού Κόστους Κεφαλαίου.
* Η εκμάθηση της διαδικασίας αξιολόγησης επενδυτικών σχεδίων και του προσδιορισμού της Αξίας των Επιχειρήσεων και των Μετόχων μέσα από το μοντέλο προεξόφλησης Κ.Τ.Ρ.

**Προαπαιτήσεις**

Καμία

**Περιεχόμενο του μαθήματος**

Το παρόν μάθημα αποτελεί μία εισαγωγική τοποθέτηση στο χώρο της «Χρηματοδοτικής Διοίκησης». Ειδικότερα, αναφερόμαστε στην λειτουργία της Επιχείρησης, δίνοντας έμφαση στο σχεδιασμό και τη διαδικασία λήψης των Χρηματοοικονομικών Αποφάσεων που είναι άμεσα συνδεδεμένες με αυτή και αφορούν στην υλοποίηση επενδυτικών σχεδίων, καθώς επίσης και στις πηγές χρηματοδότησης οι οποίες χρησιμοποιούνται για την υλοποίηση αυτών. Τα βασικά κριτήρια αξιολόγησης επενδύσεων και η μεθοδολογία αξιολόγησης επενδυτικών σχεδίων αναλύονται εκτενώς μέσα από μελέτες περιπτώσεων.

**Συνιστώμενη βιβλιογραφία προς μελέτη**

* Α.Α.Δράκος , Γ. Α. Καραθανάσης, (2010), «Χρηματοοικονομική Διοίκηση Επιχειρήσεων», Α’ Έκδοση, Εκδόσεις Ευγ. Μπένου.
* Σημειώσεις Διδασκόντων. Σε κάθε θεματική ενότητα οι σπουδαστές θα τροφοδοτούνται με συμπληρωματικό υλικό το οποίο θα είναι διαθέσιμο στην ηλεκτρονική σελίδα του μαθήματος (e-class) και αφορά στα εξής :
* Σημειώσεις Διαλέξεων, οι οποίες θα περιέχουν τα βασικά σημεία με λυμένες ασκήσεις από κάθε θεματική ενότητα
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων και θα συζητούνται με τον Διδάσκοντα, με στόχο την καλύτερη προετοιμασία για τις εξετάσεις.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Μικροοικονιμική ΙΙ**

**Κωδικός αριθμός του μαθήματος: 2418**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Μπουρλάκης

**Επιδιωκόμενα μαθησιακά αποτελέσματα**

Η Πρώτη Ενότητα εστιάζει στη μελέτη των προτάσεων της νεοκλασικής μικροοικονομικής θεωρίας, αναφορικά με τη διαμόρφωση των τιμολογιακών και μη τιμολογιακών πολιτικών των επιχειρήσεων σε τοπικές, σε εθνικές και σε διεθνείς ολιγοπωλιακές και μονοπωλιακές αγορές καταναλωτικών προϊόντων, καθώς και σε ειδικά θέματα νεοκλασικών ολιγοπωλιακών υποδειγμάτων μη συμπαιγνίας της θεωρίας παιγνίων στις αγορές προϊόντων. Στο τέλος της Πρώτης Ενότητας αναπτύσσονται το νεοκλασικό υπόδειγμα συμπαιγνίας του καρτέλ (cartel) στις αγορές προϊόντων, καθώς και το θέμα της αντιμονοπωλιακής νομοθεσίας.

Η Δεύτερη Ενότητα εξετάζει κοινωνικά θέματα μικροοικονομικής όπως εξωτερικότητες, δημόσια αγαθά και κοινοί πόροι, αβεβαιότητα και πληροφόρηση στις αγορές προϊόντων, σηματοδότηση, και το πρόβλημα εντολέα - εντολοδόχου. Στη συνέχεια αναφέρεται στη θεωρία των αγορών των παραγωγικών συντελεστών, όπου και εξετάζεται ο τρόπος προσδιορισμού των τιμών των συντελεστών της παραγωγής, καθώς και στο θέμα της ανισότητας και φτώχειας. Η Δεύτερη Ενότητα ολοκληρώνεται με τη δυναμική ανάλυση και την εξέταση οικονομικών εφαρμογών μη γραμμικών και εκθετικών συναρτήσεων.

**Προαπαιτήσεις**

Η κατανόηση του μαθήματος απαιτεί τη γνώση της ύλης των μαθημάτων «Μικροοικονομική Ι» και «Ποσοτικές Μέθοδοι Ι / Γενικά Μαθηματικά για τη Διοίκηση των Επιχειρήσεων» του Α΄ Έτους Σπουδών του Τμήματος ΟΔΕ.

**Περιεχόμενο του μαθήματος**

Πρώτη Ενότητα: Διάκριση Τιμών, Παραγωγή Προϊόντος από Μονοπωλιακή Επιχείρηση Με Εργοστάσια να Λειτουργούν Σε Διαφορετικές Χωροταξικές Τοποθεσίες, Ταυτόχρονη Παραγωγή Προϊόντος από Μονοπωλιακή Επιχείρηση Με Εργοστάσια να Λειτουργούν Σε Διαφορετικές Χωροταξικές Τοποθεσίες και Διάκριση Τιμών στις Τελικές Αγορές Προϊόντων, Ολιγοπωλιακές Αγορές και Θεωρία Παιγνίων (Νεοκλασικά Υποδείγματα Μη Συμπαιγνίας στις Αγορές Προϊόντων: «Το Δίλημμα των Φυλακισμένων», Η Ισορροπία Nash, Το Υπόδειγμα του Cournot, Το Υπόδειγμα του von Stackelberg, Το Υπόδειγμα του Bertrand, Το Υπόδειγμα του Hotelling), Το Νεοκλασικό Υπόδειγμα Συμπαιγνίας του Καρτέλ (Cartel) στις Αγορές Προϊόντων, Αντιμονοπωλιακή Νομοθεσία.

Δεύτερη Ενότητα: Εξωτερικότητες, Δημόσια Αγαθά και Κοινοί Πόροι, Αβεβαιότητα και Πληροφόρηση στις Αγορές Προϊόντων, Σηματοδότηση, Το Πρόβλημα Εντολέα - Εντολοδόχου, Οι Αγορές Παραγωγικών Συντελεστών, Ανισότητα και Φτώχεια, Οικονομικές Εφαρμογές Μη Γραμμικών και Εκθετικών Συναρτήσεων.

**Συνιστώμενη βιβλιογραφία προς μελέτη**

«Μικροοικονομική, Θεωρία - Πρακτική», των Robin Bade και Michael Parkin, Εκδόσεις Rosili, 2η Έκδοση, 2018.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα και φροντιστήρια.

**Μέθοδοι αξιολόγησης/βαθμολόγησης**

Γραπτή εξέταση.

|  |
| --- |
| **Ξένη Γλώσσα** |

**Αγγλικά ΙV – Ενδιάμεσα Επιχειρησιακά Αγγλικά: Μέρος Β’, 2430-1**

**Γαλλικά IV – Ενδιάμεσα Επιχειρησιακά Γαλλικά: Μέρος Β΄, 2432-1**

**Γερμανικά ΙV- Ενδιάμεσα Επιχειρησιακά Γερμανικά Μέρος Β’, 2434-1**

(Prüfung Wirtschaftsdeutsch International – Mittelstufe II)

|  |
| --- |
| **5ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Χρηματοδοτική Διοίκηση ΙΙ**

**Κωδικός αριθμός του μαθήματος: 2511**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος, Βασίλης Μπαμπαλός

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* η αφομοίωση των δομικών εννοιών του Χρηματοοικονομικού προγραμματισμού
* Εκμάθηση των Βραχυπρόθεσμων εργαλείων χρηματοδότησης στο πλαίσιο της Διαχείρισης του Κεφαλαίου Κίνησης.
* Η σημαντικότητα της κεφαλαιακής διάρθρωσης και της Μερισματικής Πολιτικής καθώς επίσης και του τρόπου με τον οποίο οι αποφάσεις αυτές επηρεάζουν τα κέρδη και τον κίνδυνο τόσο των επιχειρήσεων όσο και των μετόχων.
* Εκμάθηση των Τεχνικών κατάρτισης Βραχυπρόθεσμου και μακροπρόθεσμου Προϋπολογισμού.
* Εκμάθηση της Διαδικασίας Κατάρτισης Χρηματοοικονομικών Επιχειρηματικών Σχεδίων και Αποτίμησης της Αξίας Επιχειρήσεων.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1

**Περιεχόμενο του μαθήματος**

Το μάθημα Χρηματοδοτική Διοίκηση ΙΙ, επιχειρεί μία εστιασμένη προσέγγιση σε θέματα Χρηματοοικονομικού Προγραμματισμού, επιλογής Κεφαλαίων και Μορφών Χρηματοδότησης στις σύγχρονες επιχειρήσεις. Οι σπουδαστές θα πρέπει να εξοικειωθούν με την σπουδαιότητα της επιλογής Κεφαλαίων (Κεφαλαιακή Διάρθρωση) και της Διάρθρωσης Κόστους (Ανάλυση Μόχλευσης) αφού οι δύο αυτές παράμετροι επηρεάζουν τα Κέρδη των Επιχειρήσεων και τα αναμενόμενα μερίσματα για τους μετόχους (Μερισματική Πολιτική). Στη συνέχεια ο σπουδαστής θα γνωρίσει τις τεχνικές και τα εργαλεία που χρησιμοποιούν οι επιχειρήσεις προκειμένου τον προγραμματισμό των Χρηματοδοτικών τους Αναγκών μέσα από τη κατάρτιση των προβλεπόμενων Χρηματοοικονομικών τους καταστάσεων, αναλύοντας παράλληλα και τις βασικότερες στρατηγικές διαχείρισης του Κεφαλαίου Κίνησης. Παράλληλα οι σπουδαστές θα γνωρίσουν τα εναλλακτικά χρηματοδοτικά εργαλεία όπως το Leasing και το Factoring, τα οποία εξετάζονται σε σχέση με τις κλασσικές μορφές χρηματοδότησης μέσω Δανειακών Συμβάσεων. Έχοντας αποκτήσει μία ολοκληρωμένη εικόνα των βασικών εννοιών Χρηματοοικονομικής Λειτουργίας της επιχείρησης, οι σπουδαστές θα ασχοληθούν με τις τεχνικές Αποτίμησης της Αξίας Επιχειρήσεων, μέσα από μοντέλα Κατάρτισης Προβλεπόμενων Χρηματοροών.

**Συνιστώμενη βιβλιογραφία προς μελέτη**

* “Αρχές Χρηματοοικονομικής Διοίκησης – Θεωρία και Πρακτική ” Εκδόσεις Utopia, Brealey Richard, Myers Stewart, Allen Franklin
* Σημειώσεις Διαλέξεων, οι οποίες θα περιέχουν τα βασικά σημεία με λυμένες ασκήσεις από κάθε θεματική ενότητα
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων και θα συζητούνται με τον Διδάσκοντα, με στόχο την καλύτερη προετοιμασία για τις εξετάσεις.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία κατάρτισης Χρηματοοικονομικού Επιχειρηματικού Σχεδίου με στόχο την Έγκριση Δανείου από Τράπεζα.

**Μέθοδοι αξιολόγησης/βαθμολόγησης**

Γραπτή εξέταση 70% και εργασία 30%

**Τίτλος του μαθήματος: Διοίκηση Ανθρωπίνων Πόρων**

**Κωδικός αριθμός του μαθήματος: 2513**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Ηλίας Καπουτσής

**Επιδιωκόμενα μαθησιακά αποτελέσματα**

Το μάθημα επικεντρώνεται σε τρεις βασικούς μαθησιακούς τομείς ώστε οι φοιτητές να μπορούν να διαχειριστούν αποτελεσματικά το ανθρώπινο κεφάλαιο ενός οργανισμού: (α) γνώση, πράξη, και εφαρμογή (σημεία 1, 2, 3), (β) ικανότητα ανάλυσης, σύνθεσης, επικοινωνίας (σημεία 4 και 5) και (γ) ανάπτυξη επαγγελματικών δεξιοτήτων (σημείο 6). Συγκεκριμένα, με την ολοκλήρωση του μαθήματος, οι φοιτητές θα είναι σε θέση να:

1. Κατανοήσουν τις βασικές λειτουργίες της ΔΑΔ και τη σύνδεσή τους χρησιμοποιώντας διαφορετικές θεωρίες και μελέτες περίπτωσης.
2. Αναγνωρίσουν τρόπους για μείωση του κόστους και αύξηση της απόδοσης ενός οργανισμού μέσω της υιοθέτησης σύγχρονων πρακτικών και τη χρήση της τεχνολογίας στη διαχείριση του ανθρώπινου δυναμικού.
3. Εφαρμόζουν τις αρχές, πρακτικές, και τεχνολογίες που αποκόμισαν από το μάθημα για την αντιμετώπιση σημαντικών προκλήσεων που σχετίζονται με το προσωπικό ενός οργανισμού.
4. Αξιολογούν την αποτελεσματικότητα πρακτικών και τεχνολογιών στη διαχείριση ανθρώπινου δυναμικού ανάλογα με τις συνθήκες ενός οργανισμού.
5. Επιδείξουν την ικανότητα να συλλέγουν, αναλύουν και συνθέτουν πληροφορίες από το εργασιακό περιβάλλον ώστε να λαμβάνουν λογικές και ενημερωμένες αποφάσεις με θετικό αντίκτυπο.
6. Αλληλεπιδρούν και να επηρεάζουν άλλους με επαγγελματικό τρόπο και να επικοινωνούν αποτελεσματικά τις ιδέες και τις προτάσεις τους.

**Προαπαιτήσεις**

Καμία

**Περιεχόμενο του μαθήματος**

Το περιεχόμενο του μαθήματος περιλαμβάνει τις ακόλουθες έξι βασικές ενότητες:

1. Εισαγωγή στη ΔΑΔ & στρατηγικός χαρακτήρας της
2. Προγραμματισμός και ανάλυση θέσεων εργασίας
3. Προσέλκυση και επιλογή προσωπικού
4. Εκπαίδευση και ανάπτυξη προσωπικού
5. Σχεδιασμός και κριτική διαφορετικών συστημάτων ανταμοιβής
6. Σχεδιασμός και υλοποίηση ενός συστήματος αξιολόγησης της απόδοσης εργαζομένων

**Συνιστώμενη βιβλιογραφία προς μελέτη**

* Παπαλεξανδρή, Ν. & Μπουραντάς, Δ. (2016). Διοίκηση ανθρώπινου δυναμικού. Εκδόσεις Μπένου.
* Dessler, G. (2015). Διαχείριση Ανθρώπινου Δυναμικού: Βασικές έννοιες και σύγχρονες τάσεις. Εκδόσεις Κριτική.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους. Επίσης, στο πλαίσιο του μαθήματος παρουσιάζονται ασκήσεις, βίντεο, μελέτες περίπτωσης και παιχνίδια ρόλων ώστε να αυξηθεί η κατανόηση του περιεχομένου των παραδόσεων και να βελτιωθεί η κριτική ικανότητα των φοιτητών.

**Μέθοδοι αξιολόγησης/βαθμολόγησης**

Γραπτή εξέταση (60%) και ομαδική εργασία (40%)

|  |
| --- |
| **Ξένη Γλώσσα** |

**Επιχειρησιακή Αλληλογραφία & Επικοινωνία στην Αγγλική Γλώσσα (Αγγλικά V), 2119**

**Επιχειρησιακή Αλληλογραφία και Επικοινωνία (Γαλλικά V), 2131**

**Επιχειρησιακή Αλληλογραφία και επικοινωνία στη Γερμανική Γλώσσα (Γερμανικά V), 2133**

|  |
| --- |
| **5ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Διοίκηση Έργων και Προγραμμάτων**

**Κωδικός αριθμός του μαθήματος: 8121**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Ανδρουτσόπουλος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα έχουν τη δυνατότητα να:

* Προσδιορίζουν και να περιγράφουν τους στόχους και τους περιορισμούς ενός έργου
* Εκτιμούν τους κινδύνους ενός έργου
* Αναλύουν ένα έργο σε επιμέρους πακέτα εργασίας και δραστηριότητες
* Υπολογίζουν το κόστος, τη χρονική διάρκεια και τους απαιτούμενους πόρους για την υλοποίηση ενός έργου
* Να αναθεωρούν την κατανομή των πόρων στις δραστηριότητες ενός έργου
* Αναπτύσσουν το πλάνο ενός έργου
* Παρακολουθούν και να ελέγχουν ένα έργο
* Αξιολογούν έργα και προγράμματα

**Προαπαιτήσεις**

Καμία

**Περιεχόμενο του μαθήματος**

Στόχος του μαθήματος είναι η παρουσίαση θεμάτων που αφορούν στην οργάνωση, τον προγραμματισμό, τον έλεγχο και την αξιολόγηση έργων και προγραμμάτων. Επίσης πα-ρουσιάζονται βασικές αρχές της διοίκησης έργων και προγραμμάτων, μέθοδοι επιλογής και αξιολόγησης έργων και προγραμμάτων, τεχνικές και μέθοδοι χρονικού προγραμματισμού, σχέσεις κόστους / χρονικής διάρκειας, βέλτιστη κατανομή και εξομάλυνση πόρων, καθώς και τεχνικές ελέγχου έργων και προγραμμάτων.

**Συνιστώμενη βιβλιογραφία προς μελέτη**

* Avraham Shtub, Jonathan F. Bard, Shlomo Globerson, “Διαχείριση Έργων – Διεργασίες, Μεθοδολογία και Τεχνικοοικονομική”, Εκδόσεις Επίκεντρο, Θεσσαλονίκη, 2008.
* Rory Burke, “Διαχείριση Έργου (Project Management) - Τεχνικές Σχεδιασμού και Ελέγχου”, Εκδόσεις ΚΡΙΤΙΚΗ, 2002.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, εργαστήρια, και εκπόνηση εργασίας.

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική εκπόνηση εργασίας

**Τίτλος του μαθήματος: Ρυθμιστικά Θέματα Εποπτείας της Κεφαλαιαγοράς και Εταιρικής Διακυβέρνησης**

**Κωδικός αριθμός του μαθήματος: 2525**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χριστίνα Ταρνανίδου

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν βασικές γνώσεις ως προς τον τρόπο λειτουργίας της κεφαλαιαγοράς, ως μοχλού άντλησης κεφαλαίων από τις επιχειρήσεις αλλά και ως δευτερογενή αγορά που προσφέρει σειρά υπηρεσιών και προϊόντων στους επενδυτές, κατά το ημεδαπό σύστημα αλλά και σύμφωνα με τους κανόνες της Ευρωπαϊκής Ένωσης
* είναι σε θέση να αντιμετωπίζουν νομικά θέματα σε σχέση με τη λειτουργία της κεφαλαιαγοράς, των επενδυτικών υπηρεσιών, των χρηματοπιστωτικών μέσων, των οργανισμών συλλογικών επενδύσεων, του τρόπου οργάνωσης των χρηματιστηριακών αγορών και τόπων διαπραγμάτευσης γενικότερα, των προστατευτικών μέτρων που αφορούν στην ακεραιότητα της κεφαλαιαγοράς από πράξεις κατάχρησης, ως και στη λειτουργία του χρηματοπιστωτικού συστήματος έναντι κινδύνων νομιμοποίησης εσόδων από εγκληματικές δραστηριότητες (ξέπλυμα χρήματος)
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις βασικές εισαγωγικές έννοιες και ρυθμίσεις που διέπουν τη λειτουργία της κεφαλαιαγοράς. Ιδιαίτερη έμφαση δίδεται στους κανόνες που η ΕΕ έχει θεσπίσει για την κεφαλαιαγορά προς τους οποίους είναι πλέον και η χώρα μας εναρμονισμένη. Οι βασικές θεματικές ενότητες του μαθήματος αφορούν: 1) τις αγορές χρηματοπιστωτικών μέσων, ιδίως τη χρηματιστηριακή αγορά περιλαμβανομένων των κανόνων για την αντιμετώπιση πράξεων κατάχρησης αγοράς, τους φορείς λειτουργίας της κατά το ημεδαπό σύστημα, καθώς και τις επενδυτικές υπηρεσίες που παρέχονται σε σχέση με τα χρηματοπιστωτικά μέσα, 2) τα συστήματα προστασίας του επενδυτή από πτωχεύσεις και εν γένει αθετήσεις υποχρεώσεων των τραπεζών και επιχειρήσεων επενδύσεων, 3) τις υποχρεώσεις των εισηγμένων εταιρειών και τους ειδικούς κανόνες που διέπουν τη λειτουργία τους (διαφάνειας, ενημέρωσης, εταιρικής διακυβέρνησης), 4) τους θεσμικούς επενδυτές – ΟΣΕΚΑ κλπ., 5) τους τίτλους της κεφαλαιαγοράς που τηρούνται σε άυλη μορφή στα μητρώα και κεντρικά αποθετήρια τίτλων, 6) τους ειδικούς κανόνες πτώχευσης και αφερεγγυότητας ως προς τις υποχρεώσεις που προκύπτουν από τις συναλλαγές σε χρηματοπιστωτικά μέσα και 7) την πρόληψη και καταστολή της νομιμοποίησης εσόδων από εγκληματικές δραστηριότητες (ξέπλυμα χρήματος).

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Moloney Ν.*, EU Securities and Financial Regulation (2014)
* *Mallin* *Ch.,* Corporate Governance (2012)
* *Ταρνανίδου Χ.* Ειδικά Δικαιώματα των Μετόχων Εισηγμένων Εταιριών (2009)
* *Της ιδίας,* Η Οργανωμένη Αγορά. Κοινοτικό δίκαιο και εθνική εναρμόνιση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 36] (2008)
* *Της ιδίας,*  Συμβάσεις παραγώγων του Χρηματοπιστωτικού Τομέα. Δογματική και πρακτική θεώρηση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 31] (2006)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετικές εργασίες.

**Τίτλος του μαθήματος: Διοίκηση Παραγωγής και Υπηρεσιών**

**Κωδικός αριθμός του μαθήματος: 2509**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Παράσχος Μανιάτης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αναπτύξουν τη γνώση όλων των βασικών λειτουργικών τομέων των επιχειρήσεων και την κατανόηση τους
* καταδείξουν την κατανόηση του τρόπου λειτουργίας της επιχείρησης σε παγκόσμιο και πολυπολιτισμικό περιβάλλον
* εφαρμόσουν κρίσιμες και αντανακλαστικές δεξιοτήτων σκέψης και χρήση αναλυτικών εργαλείων για την αξιολόγηση των πληροφοριών, την επίλυση    προβλημάτων και να παίρνουν σωστές αποφάσεις
* επικοινωνούν αποτελεσματικά προφορικά και γραπτώς χρησιμοποιώντας τις κατάλληλες τεχνολογίες
* λειτουργούν αποτελεσματικά σε ποικίλους ρόλους ομάδας και αναλαμβάνει ηγετικούς ρόλους, όπου χρειάζεται.
* μάθουν να διαχειρίζονται τα μαθήματα ανεξάρτητα, επαγγελματικά και ηθικά
* θα μπορέσουν να κατανοήσουν την οργανωτική δομή και τα ουσιώδη στοιχεία

**Προαπαιτήσεις**

Καμία

**Περιεχόμενο του μαθήματος**

Το μάθημα της Διοίκησης Παραγωγής (Production and Operations Management) αποσκοπεί στην εισαγωγή του φοιτητή σε θέματα που αφορούν στο σχεδίασμά, ανάλυση, ανασχεδιασμό, βελτιστοποίηση και λειτουργία Βιομηχανικών και Κατασκευαστικών Συστημάτων (Industrial and Manufacturing Systems) καθώς και Συστημάτων Παροχής Υπηρεσιών (Services), και να προβάλλει την ανάγκη για αποτελεσματικό μάνατζμεντ των περιορισμένων πόρων των συστημάτων αυτών.

**Συνιστώμενη βιβλιογραφία προς μελέτη**

* Russell R.S. and Taylor B.W. (2003) “Operations Management: Quality and Competitiveness in a Global Environment”, 4th ed., Prentice Hall
* Schroeder, R. G. (2007) “Operations Management: Contemporary concepts and cases”, 4th ed., McGraw-Hill
* Stevenson, W.J. (2010) “Operations Management”, 9th ed., McGraw-Hill
* Waller D.L. (2003) “Operations Management: A Supply Chain Approach”, Cergage Lrng Business Press, 2nd edition
* Δερβιτσιώτης, Κ.Ν. (1999), “Διοίκηση Παραγωγής”, εκδόσεις Κλειδάριθμος
* Ιωάννου, Γ. (2005), “Διοίκηση Παράγωγης και Υπηρεσιών”, εκδόσεις Σταμούλη
* Παππής, Κ.Π. (2006), “Προγραμματισμός Παραγωγής”, εκδόσεις Σταμούλης

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και επίλυση ασκήσεων φοιτητών / φοιτητριών

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Φορολογία**

**Κωδικός αριθμός του μαθήματος: 2510**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων πιστωτικών μονάδων: 6

Όνομα διδάσκοντος: Κωνσταντίνος Χαλέβας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* έχουν κατανοήσει την έννοια της φορολογικής κατοικίας και της μόνιμης εγκατάστασης, και θα είναι σε θέση να αναγνωρίζουν τις κατηγορίες υποκείμενων προσώπων σε φόρο εισοδήματος,
* γνωρίζουν το αντικείμενο φορολογίας εισοδήματος φυσικών και νομικών προσώπων και θα δύνανται να προσδιορίσουν την έκταση της φορολογικής υποχρέωσης των υποκείμενων σε φόρο εισοδήματος,
* κατανοούν τις βασικές ρυθμίσεις των Συμβάσεων Αποφυγής Διπλής Φορολογίας,
* αναγνωρίζουν τις κατηγορίες των απαλλασσόμενων φόρου εισοδήματος νομικών προσώπων και οντοτήτων,
* γνωρίζουν τις κατηγορίες εισοδημάτων (μισθωτές υπηρεσίες, συντάξεις, επιχειρηματική δραστηριότητα, κεφάλαιο, κλπ.) και τον τρόπο φορολογικής μεταχείρισης της κάθε κατηγορίας,
* έχουν κατανοήσει την έννοια και τον τρόπο εφαρμογής των τεκμηρίων διαβίωσης
* γνωρίζουν τις πρόσθετες επιβαρύνσεις φορολογίας εισοδήματος (π.χ. ειδική εισφορά αλληλεγγύης),
* γνωρίζουν τις μειώσεις φόρου φυσικών προσώπων,
* γνωρίζουν τις εκπιπτόμενες και μη εκπιπτόμενες επιχειρηματικές δαπάνες, και ειδικότερα το χειρισμό των αποσβέσεων, των επισφαλών απαιτήσεων, των δαπανών επιστημονικής και τεχνολογικής έρευνας και των χρεωστικών τόκων,
* γνωρίζουν την έννοια και τον τρόπο αναμόρφωσης των λογιστικών κερδών,
* έχουν αποκτήσει την ικανότητα συμπλήρωσης των σχετικών φορολογικών δηλώσεων των φυσικών, νομικών προσώπων και νομικών οντοτήτων,
* αντιλαμβάνονται τις διατάξεις του κώδικα φορολογίας εισοδήματος για την φοροαποφυγή και φοροδιαφυγή.

**Προαπαιτήσεις**

Το αντικείμενο της Λογιστικής συνιστά ένα ουσιαστικό γνωσιακό υπόβαθρο επί του οποίου θεμελιώνεται το μάθημα της Φορολογίας.

**Περιεχόμενο του μαθήματος**

Η φορολογία εισοδήματος είναι κεντρικής σημασίας τόσο για φυσικά πρόσωπα όσο και για νομικά πρόσωπα και νομικές οντότητες και συνδέεται, σε παγκόσμιο επίπεδο, με το δημοσιονομικό ζήτημα της χώρας αλλά και το πρόβλημα της φοροδιαφυγής και της φοροαποφυγής. Το μάθημα της Φορολογίας Εισοδήματος έχει σαν σκοπό να εισάγει τους φοιτητές στη δομή και στη φιλοσοφία του φορολογικού πλαισίου της χώρας, όπως αυτό διαμορφώνεται με τον Κώδικα Φορολογίας Εισοδήματος (ν. 4172/2013), που είχε σαν στόχο την εναρμόνιση της ελληνικής φορολογικής νομοθεσίας με τις διεθνείς εξελίξεις και ιδιαίτερα με το πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ).

Το περιεχόμενο του μαθήματος εστιάζει στην επεξήγηση των βασικών όρων και εννοιών του φορολογικού πλαισίου καθώς και ανάλυση των φορολογικών κανόνων και του τρόπου εφαρμογής τους, με ολοκληρωμένα, περιεκτικά και κατανοητά παραδείγματα, καλύπτοντας τα βασικά θέματα της φορολογίας εισοδήματος φυσικών προσώπων και νομικών προσώπων και νομικών οντοτήτων.

**Συνιστώμενη βιβλιογραφία προς μελέτη**

Σταματόπουλος, Δ. και Καραβοκύρης, Α. (2017). Φορολογία Εισοδήματος Φυσικών και Νομικών Προσώπων. Εκδόσεις Σταματόπουλου*,* Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων.

**Μέθοδοι αξιολόγησης/βαθμολόγησης**

Γραπτή εξέταση

|  |
| --- |
| **6ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Επιχειρησιακή Πολιτική και Στρατηγική**

**Κωδικός αριθμός του μαθήματος: 2610**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Βασίλης Παπαδάκης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να κατανοήσουν:

* Τον τρόπο με τον οποίο τα στελέχη μπορούν να **τοποθετήσουν** (position) την επιχείρηση απέναντι στις δυνάμεις της αγοράς και του ανταγωνισμού, ώστε να εκμεταλλευθούν αυτές τις δυνάμεις ή ακόμα και να τις επηρεάσουν προς όφελός τους;
* Tις διαδικασίες **διαμόρφωσης στρατηγικής** των επιχειρήσεων καθώς και τον βαθμό στον οποίο οι Ελληνικές επιχειρήσεις ακολουθούν αυτές τις διαδικασίες.
* Τις **εναλλακτικές στρατηγικές επιλογές** που μπορεί να ακολουθήσει μια επιχείρηση. Ποιες είναι οι πιο αποτελεσματικές; κάτω από Ποιες συνθήκες;
* Την αποτελεσματικότητα των στρατηγικών ανάπτυξης μέσω **εξαγορών/ συγχωνεύσεων.** Κάτω από ποιες συνθήκες πετυχαίνουν ή αποτυγχάνουν;
* Τις ενδεικνυόμενες **στρατηγικές επίτευξης ανταγωνιστικού πλεονεκτήματος.** Πώς μπορεί μια επιχείρηση να σχεδιάσει και να υλοποιήσει αυτές τις στρατηγικές;
* Τη σημασία της υλοποίησης της στρατηγικής και το ρόλο που διαδραματίζουν στην αποτελεσματική υλοποίηση η κατάλληλη οργάνωση, συστήματα, ανθρώπινο δυναμικό, αξίες, κουλτούρα,
* Τις τεχνικές λήψης στρατηγικών αποφάσεων και τα συνήθη λάθη στη χάραξη και υλοποίηση της στρατηγικής.

**Προαπαιτήσεις**

Καμία

**Περιεχόμενο του μαθήματος**

Η στρατηγική ανέκαθεν θεωρείτο σημαντικός παράγοντας επιτυχίας σε όλους τους τομείς της ανθρώπινης δραστηριότητας. Σκοπός του μαθήματος είναι η κατανόηση των ζητημάτων στρατηγικής στον επιχειρηματικό χώρο. Το μάθημα εξετάζει ένα σύνολο από έννοιες, μεθόδους και εργαλεία για τη διαμόρφωση και υλοποίηση της στρατηγικής μιας επιχείρησης. Επιπλέον αποσκοπεί στην κριτική αξιολόγηση αυτών μέσω της συζήτησης πολλών πραγματικών μελετών περιπτώσεων ελληνικών και διεθνών επιχειρήσεων.

**Συνιστώμενη βιβλιογραφία προς μελέτη**

**Παπαδάκης** Β. ‘Στρατηγική των Επιχειρήσεων: Τόμος Α’, Θεωρία’, Εκδόσεις Μπένου, 7η έκδοση, 2016.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, επιπρόσθετα φροντιστηριακά μαθήματα και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Η εξέταση του μαθήματος γίνεται μέσω μιας τελικής γραπτής εξέτασης. Τα θέματα των εξετάσεων απαιτούν κριτική σκέψη και όχι αποστήθιση. Επιπρόσθετα, δίνεται η δυνατότητα προαιρετικής πρακτικής εργασίας στρατηγικής ανάλυσης μιας επιχείρησης

**Τίτλος του μαθήματος: Διοικητική Λογιστική**

**Κωδικός αριθμός του μαθήματος: 2731**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Σάνδρα Κοέν

**Επιδιωκόμενα μαθησιακά αποτελέσματα**

Μετά την επιτυχή ολοκλήρωση του μαθήματος, οι φοιτητές θα έχουν:

* Αποκτήσει βασικές γνώσεις θεμάτων που αφορούν την κοστολόγηση όπως τις διάφορες μορφές του κόστους (άμεσο και έμμεσο κόστος, μεταβλητό και σταθερό κόστος), τον υπολογισμό του κόστους παραχθέντων και πωληθέντων και τα στοιχεία του κόστους παραγωγής (πρώτες ύλες, άμεση εργασία και Γενικά Βιομηχανικά Έξοδα) και του επιμερισμού των εξόδων μεταξύ Τμημάτων.
* Εξοικειωθεί με θέματα κατάρτισης, παρακολούθησης και ελέγχου του συνολικού προϋπολογισμού των επιχειρήσεων καθώς και της ανάλυσης των αποκλίσεων που προκύπτουν από τη σύγκριση των προϋπολογισμών με τους απολογισμούς τόσο όσον αφορά τα έσοδα όσο και τα έξοδα,
* Κατανοήσει τη μεθοδολογία η οποία θα πρέπει να ακολουθείται για τη λήψη αποφάσεων στο βραχυπρόθεσμο διάστημα βάσει κοστολογικών πληροφοριών καθώς και για την ανάλυση των σχέσεων κόστους – όγκου – κέρδους.

**Προαπαιτήσεις**

Για την παρακολούθηση του μαθήματος δεν υπάρχουν προαπαιτούμενο ωστόσο βασικές γνώσεις χρηματοοικονομικής λογιστικής διευκολύνουν την παρακολούθησή του.

**Περιεχόμενο του μαθήματος**

Το μάθημα καλύπτει τα ακόλουθα:

* Βασικές έννοιες και χαρακτηριστικά Διοικητικής Λογιστικής - Εισαγωγή στη λογιστική κόστους – Βασικές έννοιες κόστους – Διακρίσεις κόστους
* Υπολογισμός κόστους παραχθέντων και κόστους πωληθέντων - Βασικές έννοιες κοστολόγησης - Πρωτογενή στοιχεία κοστολόγησης: Α΄ ύλες, Άμεση Εργασία, Γενικά Βιομηχανικά Έξοδα (ΓΒΕ)
* Συγκέντρωση και Επιμερισμός Κόστους στα Κέντρα Κόστους - Επιμερισμός ΓΒΕ στα προϊόντα
* Σκοπιμότητα και λειτουργία των προϋπολογισμών- Είδη προϋπολογισμών - Διαδικασία εκτίμησης μελλοντικών μεγεθών – Στάδια ανάπτυξης Συνολικού Προϋπολογισμού
* Κατάρτιση Ταμειακού Προϋπολογισμού - Ανάπτυξη Συνολικού Προϋπολογισμού σε Βιομηχανικές επιχειρήσεις και Εμπορικές επιχειρήσεις
* Στατικοί και ελαστικοί προϋπολογισμοί – Ανάπτυξη Ελαστικών Προϋπολογισμών - Είδη αποκλίσεων - Υπολογισμός αποκλίσεων και ερμηνεία τους
* Προϋπολογισμός Επενδύσεων – Μεθοδολογία επιλογής επενδυτικών σχεδίων
* Σημείο Εξίσωσης Συνολικών Εσόδων και Κόστους (ένα και περισσότερα του ενός προϊόντα) - Σχέσεις Κόστους – Όγκου – Κέρδους
* Λήψη βραχυπρόθεσμων αποφάσεων βάσει κόστους (Ειδική παραγγελία, συντελεστής παραγωγής σε στενότητα, κτλ.) – Κριτήρια

**Συνιστώμενη βιβλιογραφία προς μελέτη**

Βενιέρης, Γ. και Σ. Κοέν, «Διοικητική Λογιστική», P.I Publishing, Αθήνα, 2007.

Δημητράς, Α. Και Α. Μπάλλας, «Διοικητική Λογιστική για προγραμματισμό και έλεγχο», Εκδόσεις Gutenberg, Αθήνα, 2009.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην κατανόηση των διαφόρων θεμάτων και στην εξοικείωση με τη διοικητική λογιστική. Επιπλέον, το μάθημα περιλαμβάνει ένα δίωρο φροντιστήριο κατά τη διάρκεια του οποίου γίνεται πρακτική εξάσκηση. Η αξιολόγηση των φοιτητών στο μάθημα γίνεται με γραπτή εξέταση. .

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Διαχείριση Συγκρούσεων και Διαπραγματεύσεις**

**Κωδικός αριθμός του μαθήματος: 2614**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Ηλίας Καπουτσής

**Επιδιωκόμενα μαθησιακά αποτελέσματα**

Η διαπραγμάτευση είναι μια πολύπλοκη διαδικασία που απαιτεί γνώση, δεξιότητες και πράξη. Ο σκοπός του μαθήματος είναι να τροφοδοτήσει τους φοιτητές με την απαιτούμενη γνώση ώστε να προετοιμάζονται αποτελεσματικά, να σχεδιάζουν στρατηγικές και να διαχειρίζονται συγκρούσεις και απρόοπτα σε πραγματικό χρόνο. Επιπρόσθετα, το μάθημα σκοπεύει να αναπτύξει εκείνες τις δεξιότητες που θα τους επιτρέψουν να επικοινωνούν αποτελεσματικά με άλλους, να διαχειρίζονται τα συναισθήματά τους και να ερμηνεύουν τα ενδιαφέροντα των μερών. Τέλος, οι φοιτητές συμμετέχουν σε διαπραγματευτικές προσομοιώσεις όπου εφαρμόζουν τη θεωρία, λαμβάνουν σχόλια, κατανοούν το αποτέλεσμα, και επομένως ενισχύουν περαιτέρω τις γνώσεις και δεξιότητές τους. Με την ολοκλήρωση του μαθήματος, οι φοιτητές θα είναι σε θέση να:

1. Σχεδιάσουν ένα αποτελεσματικό πλάνο διαπραγμάτευσης μέσω της ερμηνείας των ενδιαφερόντων και της διαπραγματευτικής δύναμης όλων των εμπλεκομένων μερών.
2. Αναλύουν/Συνθέτουν πληροφορίες σε πραγματικό χρόνο μέσα από προσομοιώσεις διαπραγμάτευσης και να λειτουργούν αποτελεσματικά μέσα σε αβέβαια, αμφίσημα και με εντάσεις περιβάλλοντα.
3. Αναγνωρίζουν και να εφαρμόζουν αποτελεσματικά στρατηγικές/τακτικές/πρακτικές που παρουσιάζονται στην τάξη.
4. Επιδείξουν την ικανότητα τους στη διαχείριση ενδοπροσωπικών, διαπροσωπικών, ομαδικών και οργανωτικών συγκρούσεων.
5. Επιδείξουν την ικανότητα τους να επιλύουν διαφορές τρίτων.
6. Επιδείξουν την ικανότητα τους στη δημιουργία συμμαχιών σε πολυμερείς διαπραγματεύσεις.
7. Επιδείξουν την ικανότητά τους στη δημιουργία μακροχρόνιων σχέσεων.

**Προαπαιτήσεις**

Καμία

**Περιεχόμενο του μαθήματος**

* Εναλλακτικές προσεγγίσεις στη διαχείριση συγκρούσεων και διαπραγματεύσεις
* Η φύση της σύγκρουσης, πηγές σύγκρουσης, στυλ διαχείρισης συγκρούσεων
* Αρχιτεκτονική των συγκρούσεων
* Αποτελεσματική διαπραγματευτική προετοιμασία
* Διαπραγματευτικές στρατηγικές/τακτικές και τα αντίμετρά τους
* Αποτελεσματική επικοινωνία στις διαπραγματεύσεις
* Ο ρόλος της ηθικής στις διαπραγματεύσεις
* Πολυμερής διαπραγμάτευση
* Διαπολιτισμική διαπραγμάτευση

**Συνιστώμενη βιβλιογραφία προς μελέτη**

1. Νικολόπουλος, Α. (2014). Η στρατηγική των διαπραγματεύσεων: Μόνος εναντίον όλων. Εκδόσεις Οικονομικού Πανεπιστημίου Αθηνών.
2. Lewicki, R.J., Barry, B., & Saunders D. (2004). Η φύση των διαπραγματεύσεων. Εκδόσεις Κριτική.
3. Γαλανάκης Μ., Κυριάζος Θ., & Σταλίκας, Α. (2007). Διοικητική των συγκρούσεων, Εκδόσεις Πατάκη.

Επικουρικά προσφέρονται επιλεγμένες ενότητες από την ακόλουθη βιβλιογραφία:

* Volkema, R.,1999, The Negotiation Toolkit: How to get exactly what you want in any business or personal situation, AMACOM.
* Volkema, R., 2006, Leverage: How to get it & how to keep it in any negotiation, AMACOM.
* Thompson, L., 2015. The Mind and Heart of the Negotiator, Global edition, Pearson.
* Watkins, M., 2006. Shaping the Game: The New Leaders Guide to Effective Negotiating, Harvard Business School Press.
* Lax, D. A., 2006. 3-D Negotiation, Harvard Business School Press.

|  |
| --- |
| **Ξένη Γλώσσα** |

**Επιχειρησιακή Ορολογία στην Αγγλική Γλώσσα (Αγγλικά VI), 2515**

**Επιχειρησιακή Ορολογία (Γαλλικά VI), 2517**

**Επιχειρησιακή Ορολογία στη Γερμανική Γλώσσα (Γερμανικά VI), 2519**

|  |
| --- |
| **6ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Διαχείριση Επενδύσεων**

**Κωδικός αριθμός του μαθήματος: 2622**

Τύπος του μαθήματος: Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* Εκμάθηση της έννοιας υπολογισμού των αποδόσεων σταθμισμένων ως προς τον κίνδυνο
* Εκμάθηση των εννοιών της Σύγχρονης Διαχείρισης Χαρτοφυλακίου και της Διαφοροποίησης του Κινδύνου
* Εκμάθηση των τεχνικών και μεθόδων συγκριτικής και απόλυτης αξιολόγησης μετοχών και επιλογής του στα πλαίσια χαρτοφυλακίου.
* Εκμάθηση των βασικών αρχών και της αξιολόγησης των Συλλογικών Μορφών Επενδύσεων
* Κατανόηση της διαδικασίας διαχείρισης ενός χαρτοφυλακίου αποτελούμενου από μετοχές, σε πραγματικό χρόνο και συνθήκες.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1, ΧΡΗΜΑΤΟΔΟΤΙΚΗ ΔΙΟΙΚΗΣΗ 2.

**Περιεχόμενο του μαθήματος**

Το εκπαιδευτικό υλικό (του μαθήματος της Διαχείρισης Επενδύσεων έχει σχεδιαστεί κατά τέτοιο τρόπο ώστε να αποκτηθεί μία εμπεριστατωμένη γνώση των σύγχρονων χρηματοοικονομικών εννοιών και εργαλείων στο επίπεδο Λειτουργίας των σύγχρονων Κεφαλαιαγορών. Το μάθημα επιμερίζεται σε 2 συμπληρωματικές ενότητες. Την Θεωρητική Διάσταση της Διαχείρισης Επενδύσεων και το Πρακτικό μέρος αυτής, με την υλοποίηση μίας εργασίας με πραγματικά δεδομένα προερχόμενα από το Χρηματιστήριο Αξιών Αθηνών (ΧΑΑ). Μέσα από μία σύντομη επισκόπηση, εξασφαλίζουμε ότι το σώμα των σπουδαστών έχει αποτυπώσει τις βασικές μαθηματικές έννοιες οι οποίες αποτελούν το κορμό του τεχνικού υποβάθρου στη Ανάλυση Επενδύσεων και της Σύγχρονης θεωρίας Διαχείρισης Χαρτοφυλακίου, ενώ παράλληλα διασαφηνίζουμε τις Δομές Λειτουργίες των Αγορών Κεφαλαίου με αναφορά στην θεωρία της Αποτελεσματικότητας. Στη συνέχεια ο σπουδαστής θα ασχοληθεί με τις βασικές αρχές διαχείρισης συλλογικών επενδύσεων και τις τεχνικές Αποτίμησης και Ανάλυσης Μετοχών, παρουσιάζοντας παράλληλα και τις Τεχνικές Διαχείρισης Χαρτοφυλακίων Αποτελούμενων από Μετοχές. Σημαντικό τμήμα του μαθήματος αφορά σε μία εργασία Διαχείρισης Χαρτοφυλακίου αποτελούμενου από Μετοχές, σε πραγματικό χρόνο και συνθήκες.

**Συνιστώμενη βιβλιογραφία προς μελέτη**

* *Bodie, Kane, Marcus, ΕΠΕΝΔΥΣΕΙΣ , 2015,Εκδόσεις UTOPIA,*
* Σημειώσεις Διδασκόντων. Σε κάθε θεματική ενότητα οι σπουδαστές θα τροφοδοτούνται με συμπληρωματικό υλικό το οποίο θα είναι διαθέσιμο στην ηλεκτρονική σελίδα του μαθήματος (e-class) και αφορά στα εξής :
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών σε περιβάλλον excel.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων σε πριβάλλον excel και θα συζητούνται με τον Διδάσκοντα, με στόχο την καλύτερη προετοιμασία για την εργασία

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία Διαχείρισης Χαρτοφυλακίου Μετοχών εισηγμένων εταιρειών στο Χ.Α.Α. σε πραγματικό χρόνο.

**Μέθοδοι αξιολόγησης/βαθμολόγησης**

Γραπτή εξέταση 50% και εργασία 50%

**Τίτλος του μαθήματος: Έρευνα Μάρκετινγκ**

**Κωδικός αριθμός του μαθήματος: 2630**

*(το μάθημα δεν διαθέτει περιγραφή)*

**Τίτλος του μαθήματος: Διοίκηση Εφοδιαστικής Αλυσίδας**

**Κωδικός αριθμός του μαθήματος: 2608**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χρήστος Τσανός

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* Κατανοούν τις βασικές έννοιες της Διοίκησης Εφοδιαστικής Αλυσίδας.
* Αναγνωρίζουν το στρατηγικό ρόλο της εφοδιαστικής αλυσίδας και θα σχεδιάζουν τη στρατηγική της εφοδιαστικής αλυσίδας.
* Επιλέγουν και εφαρμόζουν κατάλληλες ποσοτικές μεθόδους, τεχνικές και εργαλεία για τη διοίκηση και τη βελτιστοποίηση των βασικών λειτουργιών της εφοδιαστικής αλυσίδας.
* Αξιολογούν την απόδοση τόσο των βασικών λειτουργιών της εφοδιαστικής αλυσίδας όσο και της ολοκληρωμένης εφοδιαστικής αλυσίδας.
* Κατανοούν τους τρόπους με τους οποίους η διαμόρφωση και λειτουργία της εφοδιαστικής αλυσίδας ΕΑ επηρεάζει τη δημιουργία σχέσεων μεταξύ των συμμετεχόντων στην εφοδιαστικής αλυσίδας.
* Αναγνωρίζουν τις αλληλεπιδράσεις μεταξύ των λειτουργιών της εφοδιαστικής αλυσίδας και τις αναπτυσσόμενες σχέσεις αντιστάθμισης (trade-offs) και θα λαμβάνουν τις κατάλληλες αποφάσεις για την οργάνωση της εφοδιαστικής αλυσίδας με βάση α) τις αλληλεπιδράσεις και αντισταθμίσεις και β) τα χαρακτηριστικά των προϊόντων και υπηρεσιών που παράγει η εφοδιαστική αλυσίδα.

**Προαπαιτήσεις**

Καμία

**Περιεχόμενο του μαθήματος**

Το μάθημα αποτελεί εισαγωγή στη διοίκηση της εφοδιαστικής αλυσίδας. Καλύπτει θέματα που αφορούν στο σχεδιασμό, τον προγραμματισμό και τη λειτουργία της εφοδιαστικής αλυσίδας σε επιχειρήσεις και οργανισμούς. Δίνει έμφαση στο στρατηγικό ρόλο της διοίκησης εφοδιαστικής αλυσίδας στη λειτουργία των επιχειρήσεων και των οργανισμών, στις αλληλεπιδράσεις των λειτουργιών της εφοδιαστικής αλυσίδας μεταξύ τους, στη βελτιστοποίηση των λειτουργιών της εφοδιαστικής αλυσίδας με τη χρήση ποσοτικών μεθόδων, στην ανάπτυξη των σχέσεων μεταξύ της ηγέτιδας επιχείρησης και των πελατών και προμηθευτών της εφοδιαστικής αλυσίδας, και στην αναγνώριση και επισήμανση των επιπτώσεων από τη λειτουργία της εφοδιαστικής αλυσίδας στο ευρύτερο φυσικό, κοινωνικό και εργασιακό περιβάλλον.

**Συνιστώμενη βιβλιογραφία προς μελέτη**

* Chopra, S. & Meindl, P. (Επιμέλεια Λ. Τσιρώνης) (2014), Διοίκηση Εφοδιαστικής Αλυσίδας: Στρατηγική, Προγραμματισμός και Λειτουργία, Εκδόσεις Τζιόλα.
* Harrison, A. & van Hoek, R. (Επιμέλεια Δ. Γιαννακόπουλος και Σ. Μοσχούρης) (2013), Logistics Μάνατζμεντ και Στρατηγική, Εκδόσεις Rosili.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, εκπόνηση και παρουσίαση ομαδικής εργασίας, προετοιμασία και σύντομη παρουσίαση μελετών περίπτωσης στο πλαίσιο των διαλέξεων.

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική ομαδική εργασία

**Τίτλος του μαθήματος: Σχεδιασμός και Ανάπτυξη Προϊόντων**

**Κωδικός αριθμός του μαθήματος: 8166**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Έρικ Σόντερκβιστ

**Επιδιωκόμενα μαθησιακά αποτελέσματα**

Ο συνδυασμός των παιδαγωγικών μεθόδων -διαλέξεις, ασκήσεις, μελέτες περιπτώσεων και ομαδική εργασία- θα καλλιεργήσει την ικανότητα ανεξάρτητης μάθησης των φοιτητών που απαιτείται για να κατανοήσουν την πολυπλοκότητα του σχεδιασμού και της ανάπτυξης προϊόντων. Ειδικότερα, το μάθημα στοχεύει να:

* Προσφέρει μια ολοκληρωμένη κατανόηση του σχεδιασμού και της ανάπτυξης προϊόντων, συνδυάζοντας δημιουργική σκέψη, αισθητική ευαισθητοποίηση, τεχνολογική λογική, κατανόηση των πελατών / της αγοράς και στρατηγική σκέψη,
* Αναπτύξει ικανότητες κατανόησης, διαχείρισης και εκτέλεσης σχεδιασμού,
* Εξοικειώσει τους φοιτητές με μεθόδους, εργαλεία και λογισμικά σχεδιασμού και διαχείρισης ανάπτυξης νέων προϊόντων,
* Ενσταλάξει την ευαισθητοποίηση σχετικά με τη σημασία του σχεδιασμού προϊόντων για την καινοτομία γενικά και ιδιαίτερα όσον αφορά την ανθρωποκεντρική σχεδίαση, τον αειφόρο και οικολογικό σχεδιασμό και τα μοντέλα ανοιχτής καινοτομίας,
* Αναπτύξει ικανότητες ανάλυσης της τεχνολογίας, της εκβιομηχάνισης και τις αγοράς που σχετίζονται με το σχεδιασμό και την ανάπτυξη προϊόντων.

**Προαπαιτήσεις**

Καμία

**Περιεχόμενο του μαθήματος**

Το μάθημα εξοπλίσει τους φοιτητές με τις βασικές γνώσεις σχετικά με το σχεδιασμό προϊόντων, την ανάπτυξη νέων προϊόντων, καθώς και τη διαχείριση και τη στρατηγική σημασία αυτών των διαδικασιών. Η έμφαση δίνεται στην ανάπτυξη πρακτικών δεξιοτήτων που σχετίζονται με τη διαχείριση των προϊόντων από τις προοπτικές του βιομηχανικού σχεδιασμού και της μηχανικής των προϊόντων. Πιο συγκεκριμένα, το περιεχόμενο του μαθήματος περιλαμβάνει τέσσερεις βασικές ενότητες:

Ενότητα 1 Εισαγωγή και Δημιουργία Ιδεών – Concept Generation (Εβδομάδα 1-4)

* Δομή, Περιεχόμενο και Στόχοι του Μαθήματος
* Σημειολογία του Σχεδιασμού
* Design Thinking - Αισθητική και Λειτουργικότητα
* 1ο Παραδοτέο του Project: PRODUCT CONCEPT. Εβδομάδα 4.

Ενότητα 2 Σχεδιασμός Προϊόντων (Εβδομάδα 5-7)

* Σχεδιασμός και Υλικά
  + Χαρακτηριστικά υλικών και η σχέση τους με τον σχεδιασμό
  + Βασικές διαδικασίες παραγωγής
* Σχεδιάζοντας για την Καινοτομία
* Ανθρωποκεντρικός Σχεδιασμός
* Δοκιμασία Προϊόντων και Πρωτότυπα
* 2ο Παραδοτέο του Project: PRODUCT DESIGN. Εβδομάδα 7.

Ενότητα 3 Εκβιομηχάνιση Προϊόντων (Εβδομάδα 8-10)

* Σχεδιασμός για Παραγωγή
* Σχέδια / Πλάνα Εκβιομηχάνισης
* Συστήματα Παραγωγής και Εφοδιαστική Αλυσίδα
* Νέες δυνατότητες παραγωγής: 3D Printing, Factory 2.0
* 3ο Παραδοτέο του Project: PRODUCT SYSETM. Εβδομάδα 10.

Ενότητα 4 Διαχείριση του Σχεδιασμού και της Ανάπτυξης Προϊόντων (Εβδομάδα 11)

* Μοντέλα Ανάπτυξης Προϊόντων
* Αρχιτεκτονική Προϊόντων
* Επιθεώρηση Βιομηχανικού Σχεδιασμού
* Αειφόρα Προϊόντα - Green Design - Cradle-to–Cradle

Παρουσίαση Εργασίας και Αναθεώρηση του Μαθήματος (Εβδομάδα 12)

* Τελικό Παραδοτέο του Project: [ΦΑΚΕΛΟΣ ΠΡΟΪΟΝΤΟΣ](https://edu.dmst.aueb.gr/mod/assign/view.php?id=3446).

Προετοιμασία για τις εξετάσεις (Εβδομάδα 13)

**Συνιστώμενη βιβλιογραφία προς μελέτη**

* Ulrich, K. & Eppinger, S. (2015), Σχεδιασμός και Ανάπτυξη Προϊόντων, Εκδόσεις Τζιόλα, 1η ελληνική έκδοση από την McGraw-Hill Higher Education, 5th edition.
* Ulrich, K. & Eppinger, S. (2011), Product Design and Development, McGraw-Hill Higher Education, 5th edition.
* Ηλεκτρονικά Άρθρα από τα Ηλεκτρονικά Περιοδικά της βιβλιοθήκης του Ο.Π.Α.: <http://www.lib.aueb.gr/>
* Συνιστώμενη:
* Henry, K. (2012), Drawing for Product Designers, Laurence King
* Lefteri, C. (2012), Making It: Manufacturing Techniques for Product Design, Laurence King; 2 edition.
* Liedtka, J. & Ogilvie, T. (2011), Designing for Growth: A Design Thinking Toolkit for Managers, Columbia Business School Publishing.

**Διδακτικές και μαθησιακές μέθοδοι**

Οι μέθοδοί διδασκαλίας περιλαμβάνουν μετωπική διδασκαλία (διαλέξεις), μελέτες περίπτωσης, ασκήσεις εφαρμογής μεθόδων σχεδιασμός και ανάπτυξης νέων προϊόντων. Ομαδική εργασία σχεδιασμού / βελτίωσης επιλεγμένου προϊόν και παρουσιάσεις πραγματοποιούνται επίσης.

**Μέθοδοι αξιολόγησης/βαθμολόγησης**

Ομαδική Εργασία και Τελικές Εξετάσεις:

* 30%: Point System σχετικά με την εξέλιξη της ομαδικής εργασίας (πρότζεκτ). Παραδοτέα και παρουσιάσεις των φοιτητών την 4η, 7η και 10η εβδομάδα.
* 20%: Τελικό Παραδοτέου (15%) & Παρουσίαση (5%) της ομαδικής εργασίας (πρότζεκτ) την 12η εβδομάδα.

50%: Τελικές Εξετάσεις.

**Τίτλος του μαθήματος: Ηγεσία και Ανάπτυξη Προσωπικών Δεξιοτήτων**

**Κωδικός αριθμός του μαθήματος: 5428**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο σπουδών: 6ο

Αριθμός απονεμόμενων πιστωτικών

μονάδων (ECTS): 6

Όνομα του διδάσκοντος: Λήδα Παναγιωτοπούλου.

**Επιδιωκόμενα μαθησιακά αποτελέσματα**

Μετά το πέρας του μαθήματος, οι φοιτητές/τριες θα είναι σε θέση να:

* Αναγνωρίζουν βασικές διοικητικές ικανότητες
* Εξηγούν τη συνάφειά τους με την αποτελεσματικότητα των διοικητικών στελεχών
* Αναπτύσσουν συμπεριφορές που σχετίζονται με τις διοικητικές ικανότητες τόσο στο επαγγελματικό όσο και στο προσωπικό τους πλαίσιο
* Εξηγούν διοικητικά προβλήματα υπό το πρίσμα των διοικητικών ικανοτήτων

**Προαπαιτήσεις**

Καμία

**Περιεχόμενο του μαθήματος**

Σκοπός του μαθήματος είναι να βοηθήσει τους φοιτητές/τριες να κατανοήσουν τη σημασία που έχουν οι προσωπικές ικανότητες για ένα επιτυχημένο διοικητικό στέλεχος στη σύγχρονη επιχείρηση. Στο πλαίσιο αυτό το μάθημα αποσκοπεί να βοηθήσει τους συμμετέχοντες τόσο να αναλύσουν και να καταγράψουν τις προσωπικές τους ικανότητες, όσο και να τις βελτιώσουν, όσο αυτό είναι δυνατό, μέσα σ’ ένα ασφαλές περιβάλλον.

**Συνιστώμενη βιβλιογραφία προς μελέτη**

* Winston, N., Άσκηση Ηγεσίας, Εκδ. Rosili, 2016.
* Ιορδάνογλου Δ. & συν., Ηγέτες του Μέλλοντος, Εκδ. Πεδίο, 2016.
* Ιορδάνογλου Δ., Διοίκηση Ανθρώπινου Δυναμικού στις Σύγχρονες Οργανώσεις, Νέες Τάσεις και Πρακτικές, Εκδ. Κριτική, 2008.
* Βακόλα Μ. & Νικολάου Ι., Οργανωσιακή Ψυχολογία & Συμπεριφορά, Εκδ. Rossili, 2012.

**Διδακτικές και μαθησιακές μέθοδοι**

Στο μάθημα, εκτός των διαλέξεων, θα χρησιμοποιηθούν βιωματικές μέθοδοι μάθησης, όπως αυτοδιαγνωστικά ερωτηματολόγια, ασκήσεις ρόλων, παρουσιάσεις, μελέτες περίπτωσης. Για το λόγο αυτό η συμμετοχή στην τάξη θεωρείται απαραίτητη για την ανάπτυξη των δεξιοτήτων, όπως περιγράφονται παραπάνω.

**Μέθοδοι αξιολόγησης/βαθμολόγησης**

Γραπτή εξέταση: 50%.

Οι ερωτήσεις προυποθέτουν καλή και σε βάθος κατανόηση του περιεχομένου του μαθήματος, χρήση αναλυτικής ικανότητας και δυνατότητα πρακτικής εφαρμογής της θεωρίας.

Γραπτές εργασίες, παρουσιάσεις και συμμετοχή στην τάξη: 50%

Για την αποτελεσματική ανάπτυξη των δεξιοτήτων είναι απαραίτητη η συμμετοχή στις βιωματικές ασκήσεις που γίνονται στην τάξη. Με βάση αυτές οι συμμετέχοντες καταρτίζουν ένα γραπτό προσωπικό πλάνο ανάπτυξης. Γίνονται επίσης ομαδικές εργασίες και παρουσιάσεις.

|  |
| --- |
| **7ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Ανάλυση Λογιστικών Καταστάσεων**

**Κωδικός αριθμός του μαθήματος: 2810**

Τύπος του μαθήματος: Υποχρεωτικό Κορμού

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κωνσταντίνος Καραμάνης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* να δύνανται να καταρτίζουν την κατάσταση ταμειακών ροών μιας επιχείρησης με την έμμεση και την άμεση μέθοδο.
* να είναι σε θέση να κατανοούν τη σημασία των πληροφοριών που εμπεριέχει η κατάσταση ταμειακών ροών σε σχέση και με τις λοιπές χρηματοοικονομικές καταστάσεις, και ιδιαίτερα τη σύνθεση των τριών κατηγοριών χρηματοροών μιας επιχείρησης.
* να είναι σε θέση να προσδιορίζουν και περιγράφουν την έννοια, το περιεχόμενο και τις βασικές διαστάσεις της Ανάλυσης Λογιστικών Καταστάσεων
* να μπορούν να υπολογίζουν τους διάφορους αριθμοδείκτες και να διακρίνουν και εξηγούν τις ενδεχόμενες σχέσεις μεταξύ τους αναφορικά με τις τιμές τους σε μια χρονική περίοδο όσο και τη διαχρονική τους εξέλιξη.
* να είναι σε θέση να συνδυάζουν την ανάλυση αριθμοδεικτών με τις πληροφορίες της Κατάστασης Ταμειακών Ροών για τη σύνθεση ολοκληρωμένης αξιολόγησης μιας επιχείρησης, για την εξαγωγή συμπερασμάτων και τη λήψη ορθολογικών αποφάσεων.

**Προαπαιτήσεις**

Καλή γνώση Λογιστικής συνιστά το ελάχιστο γνωσιακό υπόβαθρο επί του οποίου θεμελιώνεται το μάθημα της Ανάλυσης Λογιστικών Καταστάσεων.

**Περιεχόμενο του μαθήματος**

Το μάθημα της Ανάλυσης Λογιστικών Καταστάσεων (ΑΛΚ) ασχολείται με διάφορες πτυχές της ανάλυσης των χρηματοοικονομικών καταστάσεων από εξωτερικούς ή εσωτερικούς χρήστες για τη λήψη ορθολογικών οικονομικών αποφάσεων. Οι αποφάσεις αυτές επηρεάζουν την κατανομή οικονομικών πόρων προς τις επιχειρήσεις και σχετίζονται με τα επαγγέλματα του χρηματοοικονομικού αναλυτή – επενδυτικού συμβούλου, του διαχειριστή αμοιβαίων κεφαλαίων, του αναλυτή πιστοληπτικής ικανότητας, του ορκωτού ελεγκτή, κλπ.

Η ανάλυση της θεματολογίας του μαθήματος συνδέεται με το ευρύτερο πλαίσιο λειτουργίας της επιχείρησης (πολιτικό και οικονομικό περιβάλλον, επιχειρηματική στρατηγική, εναλλακτικές στρατηγικές επιλογές της διοίκησης, κλπ.). Βασικός σκοπός του μαθήματος είναι να καλλιεργήσει τη γνώση των φοιτητών σε ότι αφορά τόσο τη θεωρία όσο και την πρακτική της ανάλυσης των ετήσιων χρηματοοικονομικών καταστάσεων. Ιδιαίτερη έμφαση δίνεται στο να αναπτύξουν οι φοιτητές μια δέσμη κριτικών ικανοτήτων για την συγκέντρωση, επιλογή και επεξεργασία μεγάλου πλήθους και ποικιλίας οικονομικών πληροφοριών και δεδομένων. Επιμέρους θέματα του μαθήματος αναφέρονται στην κατάρτιση και ανάλυση της Κατάστασης Ταμειακών Ροών, τη μέτρηση και την ανάλυση των επιδόσεων, της ρευστότητας και της κεφαλαιακής διάρθρωσης.

**Συνιστώμενη βιβλιογραφία προς μελέτη**

* Subramanyan K.R, Wild John, (2016), Ανάλυση Χρηματοοικονομικών Καταστάσεων, Broken Hill Publishers Ltd, Λευκωσία (ελληνική έκδοση).
* Γκίκας, Δ. Παπαδάκη Α. και Σιουγλέ Γ. *Ανάλυση και αποτίμηση επιχειρήσεων*. Εκδόσεις Μπένου, Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων, προαιρετική εργασία.

**Μέθοδοι αξιολόγησης/βαθμολόγησης**

Γραπτή εξέταση

*Παρέχεται η δυνατότητα εκπόνησης προαιρετικής εργασίας που προσαυξάνει την επίδοση στις γραπτές εξετάσεις με μια μονάδα κατ' ανώτατο όριο και εφόσον ο φοιτητής στις εξετάσεις αυτές λάβει βαθμό μεγαλύτερο το 5 (πέντε).*

**Τίτλος του μαθήματος: Θέματα Επιχειρησιακής Πολιτικής και Στρατηγικής**

**Κωδικός αριθμός του μαθήματος: 2812**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Βασίλης Παπαδάκης και Αντώνης Ιωαννίδης

**Επιδιωκόμενα μαθησιακά αποτελέσματα**

Το μάθημα αποσκοπεί να εισάγει τους φοιτητές σε μια σειρά από επίκαιρα θέματα της στρατηγικής των επιχειρήσεων και να τους βοηθήσει να κατανοήσουν:

1. Ποιες είναι οι νεότερες σχολές σκέψης στο χώρο της στρατηγικής οι οποίες παρουσιάσθηκαν μετά τον Michael Porter και ποια η πρακτική τους σημασία,
2. Ποιοι παράγοντες οδηγούν την πλειοψηφία των στρατηγικών αλλαγών σε αποτυχία. Τι λάθη γίνονται συνήθως; Πως αυτά μπορούν να αποφευχθούν;
3. Πως μια επιχείρηση μπορεί να καινοτομήσει στρατηγικά και να αλλάξει τους κανόνες του παιχνιδιού στην αγορά της; Πως μπορούν οι φοιτητές μας να αναπτύξουν ικανότητες στρατηγικής καινοτομίας;
4. Κάτω από ποιες προϋποθέσεις η στρατηγική μίμησης είναι μια βιώσιμη στρατηγική επιλογή;
5. Ποιες μεθοδολογίες, Εργαλεία, Βέλτιστες Πρακτικές   υπάρχουν στη Διοίκηση Επιχειρήσεων και ποιές από αυτές είναι πιο αποτελεσματικές.
6. Τη δημιουργία των κλαδικών συναθροίσεων (Industry Clusters), και τη δυνητική συνεισφορά τους
7. Τη λήψη αποφάσεων σε θέματα οργανικής ανάπτυξης έναντι εξωτερικής ανάπτυξης. Τι ενδείκνυται σε κάθε περίπτωση.
8. Τη σημασία των Συνεργασιών Δημόσιου και Ιδιωτικού Τομέα και πως μπορούν να υλοποιηθούν στην πράξη.

**Προαπαιτήσεις**

Καμία

**Περιεχόμενο του μαθήματος**

Στο Τμήμα Οργάνωσης και Επιχειρήσεων, πιστεύουμε ότι ένα από τα πιο σημαντικά εφόδια που μπορούμε να προσφέρουμε στους φοιτητές μας είναι να τους βοηθήσουμε να αναπτύξουν τη στρατηγική τους σκέψη. Να βλέπουν μακριά, να κατανοούν τις εξελίξεις και να προσαρμόζονται σ’ αυτές ή/και ιδανικά να τις επηρεάζουν. Στον στόχο αυτό προσπαθεί να ανταποκριθεί το μάθημα των Θεμάτων Επιχειρησιακής Πολιτικής και Στρατηγικής (ΘΕΠΣ). Σ’ αυτό καλύπτονται οι πιο πρόσφατες θεωρίες στην στρατηγική των επιχειρήσεων, αναλύεται η αποτυχία υλοποίησης στρατηγικών αλλαγών, ‘αποκρυπτογραφείται’ η έννοια της στρατηγικής καινοτομίας αλλά και της στρατηγικής μίμησης και γίνεται κατανοητό το πώς μια εταιρεία μπορεί να καινοτομήσει στρατηγικά και να αλλάξει τους κανόνες του παιχνιδιού στην αγορά της. Επίσης το μάθημα εμβαθύνει στις Μεθοδολογίες, εργαλεία και βέλτιστες πρακτικές διοίκησης επιχειρήσεων, εξετάζει τις κλαδικές συναθροίσεις και την πρακτική τους σημασία και αναλύει τη σημασία των συνεργασιών δημόσιου και ιδιωτικού τομέα

**Συνιστώμενη βιβλιογραφία προς μελέτη**

Ως βασικό βιβλίο του μαθήματος προτείνεται το: Παπαδάκης Β., Επίκαιρα Θέματα Στρατηγικής των Επιχειρήσεων: Εκδόσεις Μπένου, 2009. Eπιπλέον σημειώσεις του κ. Ιωαννίδη είναι αναρτημένες στο e-class του μαθήματος.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Η εξέταση του μαθήματος γίνεται μέσω μιας τελικής γραπτής εξέτασης. Τα θέματα των εξετάσεων απαιτούν κριτική σκέψη. Επιπρόσθετα, δίνεται η δυνατότητα προαιρετικής πρακτικής εργασίας.

|  |
| --- |
| **7ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Οργανωσιακή Συμπεριφορά και Ηγεσία**

**Κωδικός αριθμός του μαθήματος: 8115**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Λήψη Επιχειρηματικών Αποφάσεων**

**Κωδικός αριθμός του μαθήματος: 2743**

Τύπος του μαθήματος: Επιλογής κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αλέξανδρος Παπαλεξανδρής

**Επιδιωκόμενα μαθησιακά αποτελέσματα**

Με την ολοκλήρωση του μαθήματος, οι φοιτητές θα αποκτήσουν τις κάτωθι γνώσεις (σημεία 1 & 2), δεξιότητες (σημεία 3 & 4) και ικανότητες (σημείο 5). Πιο συγκεκριμένα, θα είναι σε θέση να:

1. Αναγνωρίσουν τη σημασία των διαφορετικών μοντέλων λήψης αποφάσεων στη αποτελεσματική διοίκηση των επιχειρήσεων
2. Διακρίνουν τη διαφορά μεταξύ διαφορετικών μοντέλων λήψης αποφάσεων και να προσδιορίσουν τη χρησιμότητά τους στην επίλυση σύνθετων επιχειρηματικών προβλημάτων
3. Αναλύσουν και να διατυπώσουν σύνθετα προβλήματα γραμμικού και ακέραιου προγραμματισμού
4. Επιλέξουν το κατάλληλο μοντέλο λήψης αποφάσεων για την επίλυση διαφορετικών επιχειρησιακών προβλημάτων
5. Επιλύσουν με τη χρήση μοντέλων λήψης αποφάσεων (όπως π.χ. τα δέντρα αποφάσεων) πραγματικά και σύνθετα προβλήματα για ένα μεγάλο εύρος επιχειρησιακών λειτουργιών

**Προαπαιτήσεις**

Καμία

**Περιεχόμενο του μαθήματος**

Το μάθημα καλύπτει τις 3 κύριες κατηγορίες μοντέλων: Γραμμικός και Ακέραιος Προγραμματισμός, Ανάλυση Αποφάσεων και Προσομοίωση. Σε κάθε ενότητα ο σπουδαστής, εκτός από την μεθοδολογία, θα εκτεθεί σε μία σειρά από εφαρμογές και στη χρήση των κατάλληλων πακέτων Η/Υ και θα έχει την ευκαιρία να εφαρμόσει τις γνώσεις του σε διάφορα προβλήματα.

**Συνιστώμενη βιβλιογραφία προς μελέτη**

* Πραστάκος, Γ.Π. (2006) Διοικητική Επιστήμη: Λήψη Επιχειρησιακών Αποφάσεων στην Κοινωνία της Πληροφορίας. Εκδόσεις Σταμούλη
* Πραστάκος Γ.Π. (2002). Διοικητική Επιστήμη στη Πράξη: Εφαρμογές στη Σύγχρονη Επιχείρηση. Εκδόσεις Σταμούλη.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και Εργαστηριακές Ασκήσεις σε υπολογιστή

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Χρηματοδοτική Διοίκηση ΙΙΙ**

**Κωδικός αριθμός του μαθήματος: 2741**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Κασιμάτης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοήσουν τα κίνητρα για τα οποία γίνονται Συγχωνεύσεις και Εξαγορές επιχειρήσεων.
* γνωρίζουν τις διαφορετικές μεθόδους αποτίμησης επιχείρησης.
* μπορούν να αναλύσουν τα οικονομικά δεδομένα μίας επιχείρησης ώστε να την αποτιμήσουν.
* μπορούν να εφαρμόσουν οικονομική ανάλυση ώστε να καθορίσουν το δίκαιο τίμημα εξαγοράς μιας επιχείρησης.
* κατανοήσουν τους βασικούς πυλώνες της συμπεριφορικής χρηματοοικονομικής.
* κατανοήσουν με ποιο τρόπο η ανθρώπινη ψυχολογία μπορεί να επηρεάσει επενδυτικές αποφάσεις.

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις εξής θεματικές ενότητες:

Ι. Συγχωνεύσεις και εξαγορές: κίνητρα, αποδοτικότητα, μορφές άμυνας, αποτίμηση εταιρειών στόχων, πληρωμή τιμήματος εξαγοράς.

ΙΙ. Συμπεριφορική χρηματοοικονομική: βασικές έννοιες, «ανωμαλίες» στις αγορές κεφαλαίου, ευριστικοί κανόνες συμπεριφορικής χρηματοοικονομικής, εξήγηση χρηματοοικονομικών «ανωμαλιών» με επενδυτική ψυχολογία.

ΙΙΙ. Μικροδομή Ελληνικής κεφαλαιαγοράς.

**Συνιστώμενη βιβλιογραφία προς μελέτη**

* Κυριαζής Δ. (2016). Συγχωνεύσεις & Εξαγορές. Ν. Ιωνία: Διπλογραφία

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

**Τίτλος του μαθήματος: Παίγνια Επιχειρηματικής Στρατηγικής (Games of Strategy)**

**Κωδικός αριθμός του μαθήματος: 2742**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Μαρίνα Ψιλούτσικου

**Επιδιωκόμενα μαθησιακά αποτελέσματα**

Με την ολοκλήρωση της εκπαιδευτικής ενότητας, οι συμμετέχοντες θα γνωρίζουν:

* Τις βασικές έννοιες της θεωρίας παιγνίων.
* Τα κριτήρια κατάταξης των παιγνίων.
* Τα παίγνια που συναντώνται συχνότερα στο επιχειρηματικό περιβάλλον.
* Τις βασικές μεθόδους επίλυσης των παιγνίων.
* Τους περιορισμούς της θεωρίας.
* Τους τρόπους με τους οποίους μπορεί να αξιοποιηθούν τα παίγνια στην επιχειρηματική στρατηγική και τη λήψη σχετικών αποφάσεων.

**Προαπαιτήσεις**

Είναι επιθυμητή η γνώση βασικών αρχών της Επιχειρησιακής Στρατηγικής.

**Περιεχόμενο του μαθήματος**

Ο στόχος του μαθήματος είναι να εισάγει τους φοιτητές στη στρατηγική σκέψη όπως εκφράζεται στις Αρχές της Θεωρίας Παιγνίων. Εστιάζει στη στρατηγική τους διάσταση και όχι στα μαθηματικά μοντέλα, στα οποία στηρίζονται. Παρουσιάζει τα βασικά κριτήρια ταξινόμησης των στρατηγικών παιγνίων, τα συνηθέστερα είδη αυτών και δίνει παραδείγματα από την πραγματικότητα των επιχειρήσεων και της καθημερινότητας. Παρέχει στους φοιτητές εργαλεία ανάλυσης και στρατηγικές επιλογές επίλυσης για κάθε γενικό είδος στρατηγικού παιγνίου. Παρουσιάζει, τέλος, την επαναστατική έννοια της ισορροπίας (ή σταθερότητας) ως μακροπρόθεσμη στρατηγική επιλογή.

Το μάθημα καλύπτει τις παρακάτω ενότητες:

* Παρουσίαση και χρήσεις της θεωρίας παιγνίων
* Ορολογία και Υποθέσεις της θεωρίας (Ορθολογική Συμπεριφορά, Στρατηγικές, Αποδόσεις)
* Μέθοδοι Γραφικής Απεικόνισης (Δέντρο, Μήτρα)
* Κριτήρια ταξινόμησης των γνωστών παιγνίων
* Μέθοδοι επίλυσης παιγνίων
* Ισορροπία κατά Nash
* Στρατηγικές Κινήσεις
* Εφαρμογές στη Διοίκηση Επιχειρήσεων
* Συνανταγωνισμός (Συνεργασία και Δίκαιη Μοιρασιά)

**Συνιστώμενη βιβλιογραφία προς μελέτη**

Dixit A., Skeath S. *2009. Games of Strategy*, 3rd Edition,NY: W. W. Norton & Company

Dixit A., Nalebuff B. 1993. *Thinking Strategically: the competitive edge in business, politics and everyday life,* NY: W. W. Norton & Company

Dixit A., Nalebuff B.2010. *The Art of Strategy: A Game Theorist’s Guide to Success in Business and Life*, NY: W. W. Norton & Company

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, βίντεο και ασκήσεις.

**Μέθοδοι αξιολόγησης/βαθμολόγησης**

Γραπτή εξέταση και προαιρετική εργασία.

**Τίτλος του μαθήματος: Στρατηγικές Λήψης Αποφάσεων και Επίλυσης Προβλημάτων**

**Κωδικός αριθμός του μαθήματος: 8171**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Συστήματα Διαχείρησης Επιχειρησιακών Πόρων**

**Κωδικός αριθμός του μαθήματος: 8159**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Διεθνή Λογιστικά Πρότυπα**

**Κωδικός αριθμός του μαθήματος: 7117**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Λογιστικής και Χρηματοοικονομικής)*

|  |
| --- |
| **8ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Επιχειρηματικότητα (Οργάνωση & Διοίκηση Επιχειρήσεων II)**

**Κωδικός αριθμός του μαθήματος: 2717**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αντώνης Ιωαννίδης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοούν την σημασία της υγιούς επιχειρηματικότητας και τους τρόπους επίτευξης αυτής
* διαθέτουν γνώσεις και δεξιότητες και μεθοδολογίες για τη δημιουργία, χρηματοδότηση, λειτουργία, επιβίωση και ανάπτυξη μιας νέας επιχείρησης ή επιχειρηματικής δραστηριότητας
* είναι σε θέση να αξιολογούν κριτικά τη σκοπιμότητα και τους τρόπους δημιουργίας μια νέας επιχείρησης, αλλά και την αποτελεσματικότητα της λειτουργίας και περαιτέρω ανάπτυξης αυτής
* μπορούν να αξιοποιούν μοντέλα, τεχνικές και εργαλεία στην πράξη

**Προαπαιτήσεις**

Καμία

**Περιεχόμενο του μαθήματος**

Το μάθημα προσεγγίζει την επιχείρηση από τη φάση της σύλληψης της αρχικής ιδέας για τη δημιουργία,και την αρχική χρηματοδότησή της, της πρώτης λειτουργίας αλλά των φάσεων ανάπτυξης και μεγέθυνσης αυτής σ’ ένα έντονα ανταγωνιστικό διεθνώς περιβάλλον. Παρακολουθεί και παρουσιάζει βέλτιστες πρακτικές νέων επιχειρηματικών δραστηριοτήτων και μελετά επιτυχημένες περιπτώσεις (case studies) ελληνικών και ξένων νεοφυών επιχειρήσεων, καταγράφει τους παράγοντες επιτυχίας και εξετάζει τις προοπτικές περαιτέρω ανάπτυξης αυτών

**Συνιστώμενη βιβλιογραφία προς μελέτη**

Spinelli Stephen, Adams Rob, Παπαδάκης Βασίλειος, Δημιουργία Νεοφυών Επιχειρήσεων Utopia, 2015

**Διδακτικές και μαθησιακές μέθοδοι**

Διαλέξεις θεωρητικού & πρακτικού μέρους, παρουσιάσεις επισκεπτών ομιλητών και παρουσιάσεις φοιτητών

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική πρακτική εργασία

**Τίτλος του μαθήματος: Διοίκηση Διεθνών Επιχειρήσεων**

**Κωδικός αριθμός του μαθήματος: 2539**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτρης Μανωλόπουλος

**Επιδιωκόμενα μαθησιακά αποτελέσματα**

Ο κύριος σκοπός του μαθήματος είναι να γνωρίσουν οι φοιτητές / φοιτήτριες τις διεθνείς διαστάσεις της διοικητικής επιστήμης και την πρακτική εφαρμογή της. Οι βασικές αρχές της διοίκησης επιχειρήσεων παραμένουν οι ίδιες όταν η επιχείρηση διεθνοποιείται, αλλά πρέπει να μελετηθούν σε πλαίσιο νέων αγορών – εξωτερικού περιβάλλοντος. Οι χώρες εξωτερικού είναι διαφορετικές και τα προβλήματα που μπορεί να αντιμετωπίσει το μάνατζμεντ επιφορτισμένο με τη διεθνοποίηση της εταιρείας είναι πιθανόν να είναι πιο σύνθετα. Η διοίκηση μιας διεθνοποιημένης εταιρείας πρέπει να διερευνήσει σε ποιο βαθμό θα πρέπει να ανταποκριθεί-προσαρμόσει τους πόρους και ικανότητες, και στρατηγικές της για τις διεθνείς αγορές καθώς και σε ποιο σημείο θα εκμεταλλευτεί τις δυνατότητες και ευκαιρίες που υπάρχουν στη χώρα-βάση της αναφορικά με τη διεθνοποίηση.

Με την ολοκλήρωση του μαθήματος, οι φοιτητές θα αποκτήσουν τις κάτωθι γνώσεις (σημεία 1, 2 & 5), δεξιότητες (σημεία 3 & 4) και ικανότητες (σημεία 6,7 & 8). Πιο συγκεκριμένα, θα είναι σε θέση να:

1. Προσδιορίσουν τις βασικές πολιτισμικές, πολιτικές, οικονομικές και τεχνολογικές εξελίξεις που επιδρούν στη διοίκηση των διεθνών επιχειρήσεων.
2. Διακρίνουν τις ευκαιρίες που προκύπτουν και τους κινδύνους που ανακύπτουν για τα διευθυντικά στελέχη που απασχολούνται σε ένα διεθνές περιβάλλον.
3. Εντοπίσουν τις επιπτώσεις της παγκοσμιοποίησης και τοπικής ανταπόκρισης στη διεθνή διοίκηση και στρατηγική.
4. Αναλύουν τις στρατηγικές διεθνοποίησης και εισόδου των επιχειρήσεων σε νέες αγορές.
5. Ταξινομούν και περιγράφουν τους ρόλους των θυγατρικών επιχειρήσεων και της συμβολής τους στην ανταγωνιστικότητα των κρατών υποδοχής.
6. Αξιολογούν τις διαφορετικές οργανωσιακές δομές που παρατηρούνται στην υλοποίηση διεθνών επιχειρηματικών δραστηριοτήτων.
7. Περιγράφουν και αξιολογούν τα στοιχεία εκείνα που προσδίδουν ποιότητα και γνώση σε μία διεθνή επιχείρηση και συμβάλλουν στην ανταγωνιστικότητά της.
8. Συνδέσουν τη θεωρία με τη διοικητική πρακτική σε διεθνές επίπεδο.

**Προαπαιτήσεις**

Δεν χρειάζονται προαπαιτούμενες γνώσεις. Μία συνολική θεώρηση της διοικητικής επιστήμης και η κατανόηση βασικών εννοιών στρατηγικής είναι στοιχεία που σίγουρα θα βοηθήσουν τους φοιτητές / φοιτήτριες στην πιο άμεση ανταπόκρισή τους στις απαιτήσεις του μαθήματος.

**Περιεχόμενο του μαθήματος**

Το μάθημα περιλαμβάνει τα ακόλουθα:

* Κίνητρα για επέκταση στις διεθνείς αγορές και πλεονεκτήματα που απορρέουν από τη διαδικασία της διεθνοποίησης.
* Τα χαρακτηριστικά του μακρο-περιβάλλοντος και η επίπτωσή τους στην αναζήτηση και εκμετάλλευση των διεθνών αγορών.
* Στρατηγικές εισόδου και ανταγωνισμού στις διεθνείς αγορές.
* Θεωρίες διεθνούς εμπορίου και κρατικές παρεμβάσεις.
* Ρόλοι θυγατρικών και η επίπτωσή τους στην ανάπτυξη των κρατών υποδοχής.
* Η τεχνολογία στη διεθνοποιημένη επιχείρηση.
* Κρίσιμες αποφάσεις οργάνωσης και διοίκησης της διεθνοποιημένης επιχείρησης.

**Συνιστώμενη βιβλιογραφία προς μελέτη**

1. Μπιτζένης, Α. 2015. Διεθνής Επιχειρηματικότητα και Επενδύσεις: Σύγχρονο Ελληνικό Επιχειρηματικό Περιβάλλον, Εκδόσεις: Σταμούλης, Αθήνα
2. Riffin R.W., & Pustay, M.W. 2012. Διεθνής Επιχειρήσεις και Επιχειρηματικότητα. Εκδόσεις: Τζιόλα, Θεσσαλονίκη

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται με οπτικο-ακουστική παρουσίαση θεματικών ενοτήτων και σύντομες αναλύσεις υποθέσεων στην αίθουσα.

**Μέθοδοι αξιολόγησης/βαθμολόγησης**

Γραπτή εξέταση

|  |
| --- |
| **8ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΕΠΙΧΕΙΡΗΣΕΩΝ** |

**Τίτλος του μαθήματος: Διοίκηση Απόδοσης**

**Κωδικός αριθμός του μαθήματος: 2408**

Τύπος του μαθήματος: Επιλογής κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αλέξανδρος Παπαλεξανδρής

**Επιδιωκόμενα μαθησιακά αποτελέσματα**

Με την ολοκλήρωση του μαθήματος, οι φοιτητές θα αποκτήσουν τις κάτωθι γνώσεις (σημεία 1 & 2), δεξιότητες (σημεία 3 & 4) και ικανότητες (σημεία 5 & 6). Πιο συγκεκριμένα, θα είναι σε θέση να:

1. Προσδιορίσουν και να κατανοήσουν τις βασικές μεταβλητές που επηρεάζουν την στρατηγική και την απόδοση των επιχειρήσεων και των μη-κερδοσκοπικών οργανισμών
2. Διακρίνουν τη διαφορά μεταξύ των διαφορετικών συνιστωσών της επιχειρηματικής απόδοσης (χρηματοοικονομική, πελατειακή, εσωτερικών διαδικασιών, μάθησης και ανάπτυξης)
3. Εντοπίσουν διαφορετικούς στρατηγικούς στόχους που απορρέουν από τη στρατηγική μίας επιχείρησης ή ενός οργανισμού και να αξιολογήσουν την επίδρασή τους στην επίτευξη της οργανωσιακής απόδοσης
4. Καθορίσουν τις αλληλεπιδράσεις μεταξύ των διαφορετικών μεταβλητών απόδοσης και των στρατηγικών στόχων που θέτουν οι οργανισμοί
5. Προτείνουν συγκεκριμένους δείκτες μέτρησης της απόδοσης (Key Performance Indicators – KPIs) για τη μέτρηση της απόδοσης των οργανισμών
6. Συνδυάσουν γνώσεις από διαφορετικούς επιστημονικούς τομείς που σχετίζονται με τη διοίκηση επιχειρήσεων, προκειμένου να προτείνουν συγκεκριμένους τρόπους αξιολόγησης και ελέγχου της απόδοσης των σύγχρονων οργανισμών

**Προαπαιτήσεις**

Καμία

**Περιεχόμενο του μαθήματος**

Το μάθημα αποτελεί μία λογική συνέχεια του μαθήματος Οικονομική των Επιχειρήσεων και έχει ως στόχο να διερευνήσει τις βασικές επιχειρηματικές μεταβλητές που επιδρούν στην αποτελεσματικότητα και την αποδοτικότητα των επιχειρήσεων. Σε αυτό το πλαίσιο, στο μάθημα αναλύονται τρόποι, μεθοδολογίες και εργαλεία που χρησιμοποιούνται για τη μέτρηση και τη διοίκηση της απόδοσης των σύγχρονων επιχειρήσεων. Επίσης, εξετάζονται οι διαφορετικές συνιστώσες της απόδοσης των επιχειρήσεων (χρηματοοικονομική, πελατειακή, εσωτερικές διαδικασίες, μάθηση και ανάπτυξη) και διερευνάται η επίπτωση που αυτές έχουν στη δημιουργία αξίας για τον οργανισμό.

**Συνιστώμενη βιβλιογραφία προς μελέτη**

* Παπαλεξανδρής, Α. (2011) Διοίκηση της απόδοσης (Οικονομική των Επιχειρήσεων ΙΙ). Σημειώσεις Μαθήματος.
* Cokins, G. (2009). Performance Management: Integrating Strategy Execution, Methodologies, Risk, and Analytics. Hoboken, NJ: John Wiley and Sons.
* Kaplan, R. S., & Norton, D. P. (2001). Building a strategy-focused organization. Ivey Business Journal, 65, 12-19.
* Kaplan, R. S., & Norton, D. P. (1996). Translating Strategy into Action - The Balanced Scorecard. Boston: Harvard Business School Press.
* Neely, A. (2007). Business Performance Measurement: Unifying Theory and Integrating Practice (2nd ed.). Cambridge: Cambridge University Press.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Ηλεκτρονικό Επιχειρείν**

**Κωδικός αριθμός του μαθήματος: 7218**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αδάμ Βρεχόπουλος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν το αναγκαίο εννοιολογικό και θεωρητικό υπόβαθρο του Η.Ε. κατανοώντας την ανάγκη και τις ευκαιρίες της διεπιστημονικής προσέγγισης των ζητημάτων που εντάσσονται στα πλαίσια των θεματικών ενοτήτων του μαθήματος.
* εκτιμήσουν τη δυναμική των εφαρμογών Η.Ε. και την επίδρασή τους σε επιχειρηματικές και καταναλωτικές διαδικασίες καθώς και στις αντίστοιχες σχέσεις μεταξύ των εμπλεκομένων μερών.
* κατανοήσουν τους κρίσιμους παράγοντες επιτυχίας και τα οφέλη που σχετίζονται με την αποτελεσματική υιοθέτηση και εφαρμογή της φιλοσοφίας του Η.Ε. και θα μπορούν να αξιολογήσουν/εντοπίσουν στρατηγικές και επιχειρηματικά μοντέλα Η.Ε.
* ενημερωθούν για τις πρόσφατες εξελίξεις και τάσεις που επικρατούν στο Η.Ε. σχετικά με την επιστημονική έρευνα, την επιχειρηματική δραστηριότητα (π.χ. μελέτες περιπτώσεων) αλλά και τις αλλαγές στη συμπεριφορά των καταναλωτών.

**Προαπαιτήσεις**

Καμία

**Περιεχόμενο του μαθήματος**

Το μάθημα Ηλεκτρονικό Επιχειρείν (Η.Ε.) καλύπτει τις αυξανόμενες εκπαιδευτικές ανάγκες που προκύπτουν από την εφαρμογή των Τεχνολογιών Πληροφορικής και Επικοινωνιών (“Information and Communication Technologies”) στις διαδικασίες αγοράς και πώλησης προϊόντων και υπηρεσιών αλλά και γενικότερα σε όλες εκείνες τις διαδικασίες που αναφέρονται στις σχέσεις «επιχείρησης-προς-επιχείρηση», «επιχείρηση-προς-καταναλωτή», κ.α. Tο μάθημα υιοθετεί μια διεπιστημονική προσέγγιση και καλύπτει με ολοκληρωμένο τρόπο τα επιμέρους θέματα του γνωστικού αντικειμένου του Η.Ε. δίνοντας έμφαση στην παρουσίαση του σχετικού θεωρητικού υποβάθρου καθώς και στη συζήτηση σημαντικών πρακτικών ζητημάτων. Επίσης, βασικό συστατικό στοιχείο του μαθήματος αποτελεί η ξεχωριστή προσέγγιση των ζητημάτων που αφορούν τις σχέσεις «επιχείρησης-προς-επιχείρηση» (“business-to-business”) και «επιχείρησης-προς-καταναλωτή» (“business-to-consumer”) καθώς και η ολοκληρωμένη παρουσίαση ζητημάτων όπως η Στρατηγική στο Η.Ε., η Ηλεκτρονική Διαχείριση Σχέσεων Πελατών, κ.α. Τέλος, θα πρέπει να διευκρινιστεί ότι το μάθημα δεν έχει «τεχνικό» χαρακτήρα και συνεπώς δεν απαιτούνται ειδικές γνώσεις Πληροφορικής για την παρακολούθησή του.

**Συνιστώμενη βιβλιογραφία προς μελέτη**

* Efraim Turban, David King, Jae Lee,Ting-Peng Liang και Deborra Turban (2011) Ηλεκτρονικό Εμπόριο, Εκδόσεις: Α.[Γκιούρδα & ΣΙΑ ΟΕ](http://www.perizitito.gr/publishers.php?publisherid=669), Αθήνα (ΜΕΤΑΦΡΑΣΗ ΣΤΑ ΕΛΛΗΝΙΚΑ)
* Dave Chaffey (2016) Ψηφιακές Επιχειρήσεις και Ηλεκτρονικό Εμπόριο: Στρατηγική, Υλοποίηση και Εφαρμογή, Εκδόσεις ΚΛΕΙΔΑΡΙΘΜΟΣ ΕΠΕ, Αθήνα. (ΜΕΤΑΦΡΑΣΗ ΣΤΑ ΕΛΛΗΝΙΚΑ)
* Laudon K. και Traver C. C. (2014) Ηλεκτρονικό Εμπόριο 2014, Εκδόσεις Α.ΠΑΠΑΣΩΤΗΡΙΟΥ & ΣΙΑ ΟΕ, Αθήνα. (ΜΕΤΑΦΡΑΣΗ ΣΤΑ ΕΛΛΗΝΙΚΑ)
* Gary P. Schneider (2013) Ηλεκτρονικό Εμπόριο, Εκδόσεις Χ.Γκιούρδα & ΣΙΑ ΕΕ, Αθήνα. (ΜΕΤΑΦΡΑΣΗ ΣΤΑ ΕΛΛΗΝΙΚΑ)
* Μ. Βλαχοπούλου και Σ. Δημητριάδης (2013) Ηλεκτρονικό Επιχειρείν και Μάρκετινγκ, Εκδόσεις: ROSILI ΕΜΠΟΡΙΚΗ-ΕΚΔΟΤΙΚΗ Μ.ΕΠΕ, Αθήνα.

**Διδακτικές και μαθησιακές μέθοδοι**

Διαλέξεις και παρουσιάσεις ομαδικών εργασιών φοιτητών / φοιτητριών

**Μέθοδοι αξιολόγησης/βαθμολόγησης**

Γραπτή εξέταση και ομαδική εργασία

**Τίτλος του μαθήματος: Διοίκηση Πωλήσεων**

**Κωδικός αριθμός του μαθήματος: 5625**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **5ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Χρηματοδοτική Διοίκηση ΙΙ**

**Κωδικός αριθμός του μαθήματος: 2511**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος, Βασίλης Μπαμπαλός

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* η αφομοίωση των δομικών εννοιών του Χρηματοοικονομικού προγραμματισμού
* Εκμάθηση των Βραχυπρόθεσμων εργαλείων χρηματοδότησης στο πλαίσιο της Διαχείρισης του Κεφαλαίου Κίνησης.
* Η σημαντικότητα της κεφαλαιακής διάρθρωσης και της Μερισματικής Πολιτικής καθώς επίσης και του τρόπου με τον οποίο οι αποφάσεις αυτές επηρεάζουν τα κέρδη και τον κίνδυνο τόσο των επιχειρήσεων όσο και των μετόχων.
* Εκμάθηση των Τεχνικών κατάρτισης Βραχυπρόθεσμου και μακροπρόθεσμου Προϋπολογισμού.
* Εκμάθηση της Διαδικασίας Κατάρτισης Χρηματοοικονομικών Επιχειρηματικών Σχεδίων και Αποτίμησης της Αξίας Επιχειρήσεων.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1

**Περιεχόμενο του μαθήματος**

Το μάθημα Χρηματοδοτική Διοίκηση ΙΙ, επιχειρεί μία εστιασμένη προσέγγιση σε θέματα Χρηματοοικονομικού Προγραμματισμού, επιλογής Κεφαλαίων και Μορφών Χρηματοδότησης στις σύγχρονες επιχειρήσεις. Οι σπουδαστές θα πρέπει να εξοικειωθούν με την σπουδαιότητα της επιλογής Κεφαλαίων (Κεφαλαιακή Διάρθρωση) και της Διάρθρωσης Κόστους (Ανάλυση Μόχλευσης) αφού οι δύο αυτές παράμετροι επηρεάζουν τα Κέρδη των Επιχειρήσεων και τα αναμενόμενα μερίσματα για τους μετόχους (Μερισματική Πολιτική). Στη συνέχεια ο σπουδαστής θα γνωρίσει τις τεχνικές και τα εργαλεία που χρησιμοποιούν οι επιχειρήσεις προκειμένου τον προγραμματισμό των Χρηματοδοτικών τους Αναγκών μέσα από τη κατάρτιση των προβλεπόμενων Χρηματοοικονομικών τους καταστάσεων, αναλύοντας παράλληλα και τις βασικότερες στρατηγικές διαχείρισης του Κεφαλαίου Κίνησης. Παράλληλα οι σπουδαστές θα γνωρίσουν τα εναλλακτικά χρηματοδοτικά εργαλεία όπως το Leasing και το Factoring, τα οποία εξετάζονται σε σχέση με τις κλασσικές μορφές χρηματοδότησης μέσω Δανειακών Συμβάσεων. Έχοντας αποκτήσει μία ολοκληρωμένη εικόνα των βασικών εννοιών Χρηματοοικονομικής Λειτουργίας της επιχείρησης, οι σπουδαστές θα ασχοληθούν με τις τεχνικές Αποτίμησης της Αξίας Επιχειρήσεων, μέσα από μοντέλα Κατάρτισης Προβλεπόμενων Χρηματοροών.

**Συνιστώμενη βιβλιογραφία προς μελέτη**

* “Αρχές Χρηματοοικονομικής Διοίκησης – Θεωρία και Πρακτική ” Εκδόσεις Utopia, Brealey Richard, Myers Stewart, Allen Franklin
* Σημειώσεις Διαλέξεων, οι οποίες θα περιέχουν τα βασικά σημεία με λυμένες ασκήσεις από κάθε θεματική ενότητα
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων και θα συζητούνται με τον Διδάσκοντα, με στόχο την καλύτερη προετοιμασία για τις εξετάσεις.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία κατάρτισης Χρηματοοικονομικού Επιχειρηματικού Σχεδίου με στόχο την Έγκριση Δανείου από Τράπεζα.

**Μέθοδοι αξιολόγησης/βαθμολόγησης**

Γραπτή εξέταση 70% και εργασία 30%

**Τίτλος του μαθήματος: Πληροφοριακά Συστήματα Διοίκησης**

**Κωδικός αριθμός του μαθήματος: 5225**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Νανσυ Πουλούδη, Αγγελική Πολυμανάκου

**Επιδιωκόμενα μαθησιακά αποτελέσματα**

Σκοπός του μαθήματος είναι να κατανοήσουν οι φοιτητές το ρόλο και τη σημασία της πληροφορικής στις επιχειρήσεις και τους οργανισμούς. Έμφαση δίνεται στη συμβολή των τεχνολογιών στην αποτελεσματική λειτουργία και διοίκηση. Οι φοιτητές θα γνωρίσουν τους διαφορετικούς τύπους και κατηγορίες πληροφοριακών συστημάτων, τα είδη υποστήριξης που παρέχουν σε κάθε κύρια επιχειρησιακή λειτουργία. Επίσης θα κατανοήσουν τις τεχνικές και τεχνολογίες αξιοποίησης επιχειρηματικών δεδομένων και στήριξης επιχειρηματικών αποφάσεων. Εξηγείται και επιδεικνύεται παραδειγματικά η χρήση καινοτομικών τεχνολογιών με έμφαση στο ηλεκτρονικό εμπόριο και τα διάχυτα πληροφοριακά συστήματα, καθώς και ο στρατηγικός ρόλος της πληροφορικής. Τέλος οι φοιτητές μαθαίνουν βασικές έννοιες και τεχνικές σχετικές με το στρατηγικό σχεδιασμό, την ανάπτυξη και την απόκτηση νέων τεχνολογιών και συστημάτων, και θεμελιώνουν αντίληψη για τον ευρύτερο αντίκτυπο της πληροφορικής στην οικονομική και κοινωνική ανάπτυξη.

**Περιεχόμενο του μαθήματος**

Το μάθημα περιλαμβάνει τις παρακάτω βασικές θεματικές ενότητες: Ο ρόλος και η σημασία της πληροφορικής στους οργανισμούς, τα πληροφοριακά συστήματα στους οργανισμούς, πληροφοριακά συστήματα υποστήριξης του μάνατζμεντ και της λήψης αποφάσεων, πληροφοριακά συστήματα υποστήριξης ενδοεπιχειρησιακών λειτουργιών, προηγμένα διεπιχειρησιακά πληροφοριακά συστήματα, ηλεκτρονικό εμπόριο και καινοτόμα επιχειρηματικά μοντέλα, κινητά, ασύρματα και διάχυτα πληροφοριακά συστήματα, συστήματα επιχειρηματικής ευφυΐας και διαχείριση επιχειρηματικής απόδοσης, στρατηγικά πληροφοριακά συστήματα για καινοτομία και ανταγωνιστικό πλεονέκτημα, σχεδιασμός και απόκτηση πληροφοριακών συστημάτων, διαχείριση και έλεγχος πληροφοριακών πόρων, ο ρόλος της πληροφορικής στην οικονομική και κοινωνική ανάπτυξη της χώρας.

**Συνιστώμενη βιβλιογραφία προς μελέτη**

* Δουκίδης, Γ.Ι. (2011) Καινοτομία Στρατηγική Ανάπτυξη και Πληροφοριακά Συστήματα. Εκδόσεις Σιδέρης
* Turban E., Volonino L (2012) Information Technology for Management, 8th Edition, Wiley

**Διδακτικές και μαθησιακές μέθοδοι**

Διαλέξεις με διαδραστικό χαρακτήρα, που συνδυάζουν αναλύσεις παραδειγμάτων και μελετών περιπτώσεων

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Επιχειρηματική Πληροφορική και Βάσεις Δεδομένων**

**Κωδικός αριθμός του μαθήματος: 2533**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Ξένια Μαμάκου

**Επιδιωκόμενα μαθησιακά αποτελέσματα**

Το μάθημα δίνει τη δυνατότητα να κατανοούν σε βάθος πολύ σημαντικά θέματα των επιχειρηματικών απαιτήσεων και των επιχειρηματικών εφαρμογών. Κύρια αντικείμενα του μαθήματος είναι: α) Η αποτελεσματική χρήση των αρχείων και βάσεων δεδομένων στην υποστήριξη των επιχειρηματικών αποφάσεων. β) Η κατανόηση των δυνατοτήτων των βάσεων δεδομένων στην υποστήριξη ποικίλων επιχειρηματικών λειτουργιών. γ) Οι διαδικασίες σχεδίασης, δημιουργίας και χρήσης των σχεσιακών βάσεων δεδομένων με σκοπό την άντληση αξιόπιστων πληροφοριών. δ) Η εξοικείωση με τις σχεσιακές βάσεις δεδομένων μέσω ειδικών προγραμμάτων πακέτων (RDBMS). Μετά την επιτυχή ολοκλήρωση του μαθήματος, ο φοιτητής θα είναι σε θέση να κατανοεί τις διαδικασίες διαχείρισης επιχειρηματικών δεδομένων, ώστε να μπορεί να προσδιορίζει, συλλέγει, αντλεί, επεξεργάζεται και εκμεταλλεύεται τα πληροφοριακά δεδομένα με αντικειμενικό σκοπό τη δημιουργία επιχειρηματικής πληροφόρησης.

**Προαπαιτήσεις**

Καμία

**Περιεχόμενο του μαθήματος**

* Εισαγωγικά στοιχεία: Αρχεία, Βάσεις και Επιχειρηματική Πληροφόρηση
* Βάσεις Δεδομένων
* Μοντελοποίηση Δεδομένων
* Υλοποίηση Β.Δ. με το ΣΔΒΔ (RDBMS) MS Access
* Ερωτήματα (Queries) με το ΣΔΒΔ (RDBMS) MS Access
* Σχεδίαση και Δημιουργία Φορμών με το ΣΔΒΔ (RDBMS) MS Access
* Σχεδίαση και Δημιουργία Αναφορών με το ΣΔΒΔ (RDBMS) MS Access
* Στοιχεία της Γλώσσας SQL
* Κανονικοποίηση Πινάκων
* Υλοποίηση και διαχείριση Β.Δ. με τη MySQL
* Μεταφορά Δεδομένων

**Συνιστώμενη βιβλιογραφία προς μελέτη**

* Σχεσιακές Βάσεις Δεδομένων, Κεχρης Ε., Εκδόσεις Κριτική, 2η έκδοση

Εναλλακτικά:

* Βάσεις δεδομένων και SQL, Σταυρακούδης Αθ., Kλειδάριθμος, 2η έκδοση

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και πρακτικών εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη: Τις πρακτικές εξετάσεις, στις οποίες αναλογεί το 70% της συνολικής βαθμολογίας. Τις εξετάσεις πάνω στη θεωρία, στις οποίες αναλογεί στο 30% της συνολικής βαθμολογίας.

|  |
| --- |
| **Ξένη Γλώσσα** |

**Επιχειρησιακή Αλληλογραφία & Επικοινωνία στην Αγγλική Γλώσσα (Αγγλικά V), ΟΔΕ 2119**

**Επιχειρησιακή Αλληλογραφία και Επικοινωνία (Γαλλικά V), 2131**

**Επιχειρησιακή Αλληλογραφία και επικοινωνία στη Γερμανική Γλώσσα (Γερμανικά V), 2133**

|  |
| --- |
| **5ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Διοίκηση Έργων και Προγραμμάτων**

**Κωδικός αριθμός του μαθήματος: 8121**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Ανδρουτσόπουλος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα έχουν τη δυνατότητα να:

* Προσδιορίζουν και να περιγράφουν τους στόχους και τους περιορισμούς ενός έργου
* Εκτιμούν τους κινδύνους ενός έργου
* Αναλύουν ένα έργο σε επιμέρους πακέτα εργασίας και δραστηριότητες
* Υπολογίζουν το κόστος, τη χρονική διάρκεια και τους απαιτούμενους πόρους για την υλοποίηση ενός έργου
* Να αναθεωρούν την κατανομή των πόρων στις δραστηριότητες ενός έργου
* Αναπτύσσουν το πλάνο ενός έργου
* Παρακολουθούν και να ελέγχουν ένα έργο
* Αξιολογούν έργα και προγράμματα

**Προαπαιτήσεις**

Καμία

**Περιεχόμενο του μαθήματος**

Στόχος του μαθήματος είναι η παρουσίαση θεμάτων που αφορούν στην οργάνωση, τον προγραμματισμό, τον έλεγχο και την αξιολόγηση έργων και προγραμμάτων. Επίσης πα-ρουσιάζονται βασικές αρχές της διοίκησης έργων και προγραμμάτων, μέθοδοι επιλογής και αξιολόγησης έργων και προγραμμάτων, τεχνικές και μέθοδοι χρονικού προγραμματισμού, σχέσεις κόστους / χρονικής διάρκειας, βέλτιστη κατανομή και εξομάλυνση πόρων, καθώς και τεχνικές ελέγχου έργων και προγραμμάτων.

**Συνιστώμενη βιβλιογραφία προς μελέτη**

* Avraham Shtub, Jonathan F. Bard, Shlomo Globerson, “Διαχείριση Έργων – Διεργασίες, Μεθοδολογία και Τεχνικοοικονομική”, Εκδόσεις Επίκεντρο, Θεσσαλονίκη, 2008.
* Rory Burke, “Διαχείριση Έργου (Project Management) - Τεχνικές Σχεδιασμού και Ελέγχου”, Εκδόσεις ΚΡΙΤΙΚΗ, 2002.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, εργαστήρια, και εκπόνηση εργασίας.

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική εκπόνηση εργασίας

**Τίτλος του μαθήματος: Ασφάλεια Πληροφοριακών Συστημάτων**

**Κωδικός αριθμός του μαθήματος: 3662**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Πληροφορικής)*

**Τίτλος του μαθήματος: Αξιολόγηση Επενδύσεων με Εφαρμογές στην Πληροφορική**

**Κωδικός αριθμός του μαθήματος: 3751**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Πληροφορικής)*

**Τίτλος του μαθήματος: Εισαγωγή στον Προγραμματισμό Υπολογιστών**

**Κωδικός αριθμός του μαθήματος: 3125**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Πληροφορικής)*

**Τίτλος του μαθήματος: Λογιστικά Πληροφοριακά Συστήματα**

**Κωδικός αριθμός του μαθήματος: 2733**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Οδυσσέας Παυλάτος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να:

* Κατανοούν τη “συστημική σκέψη” (system thinking) σχετικά με την εφαρμογή των Λ.Π.Σ. ως εργαλείου Οργάνωσης και Διοίκησης ενός επιχειρησιακού συστήματος (Business System).
* Κατανοούν το λογικό σχεδιασμό ενός Λ.Π.Σ., τη μοντελοποίηση των επιχειρηματικών και λογιστικών διαδικασιών και, τέλος, τα βασικά θέματα λειτουργίας ενός Πληροφοριακού Συστήματος.
* Κατανοούν τη σκοπιμότητα και τους τρόπους λειτουργίας του Λ.Π.Σ., αναλύοντας τις διαδικασίες συγκέντρωσης, καταχώρησης και τήρησης των λογιστικών δεδομένων των επιχειρήσεων
* Χειρίζονται τις λογιστικές πληροφορίες στο πλαίσιο ενός μηχανογραφημένου πραγματικού λογιστικού συστήματος.

**Προαπαιτήσεις**

Το μάθημα δεν έχει προαπαιτούμενα. Ωστόσο, η επαρκής γνώση βασικών εννοιών χρηματοοικονομικής λογιστικής και η εξοικείωση με τη χρήση ηλεκτρονικών υπολογιστών διευκολύνει την παρακολούθησή του.

**Περιεχόμενο του μαθήματος**

Το μάθημα αποτελεί εισαγωγή στα λογιστικά πληροφοριακά συστήματα (Λ.Π.Σ). Παρουσιάζει η λειτουργία ενός Λ.Π.Σ. από την οπτική γωνία ενός λογιστή που εργάζεται στο πλαίσιο ενός μηχανογραφημένου λογιστικού συστήματος. Επίσης, παρέχει βασικές γνώσεις αναφορικά με το σχεδιασμό ενός ΛΠΣ και τη διαχείριση βάσεων δεδομένων σχετικών με την παρακολούθηση λογιστικών διαδικασιών.

To Μάθημα καλύπτει τα εξής θέματα: Εισαγωγή στα ΛΠΣ, η Λογιστική ως Πληροφοριακό Σύστημα, Κανονιστικό πλαίσιο λειτουργίας των Λ.Π.Σ. στην Ελλάδα βάσει Ελληνικών Λογιστικών Προτύπων (σχέδιο λογαριασμών, λογιστικές καταστάσεις, λογιστικά αρχεία, λογιστικά βιβλία), Μέθοδοι Τεκμηρίωσης, Πίνακες Ροής Εγγράφων, Διαγράμματα Ροής Δεδομένων, Ανάλυση απαιτήσεων και μοντελοποίηση των επιχειρηματικών υποσυστημάτων, Διοίκηση και Έλεγχος των Λ.Π.Σ., Ανάπτυξη Λ.Π.Σ., Διαδικασίες και Δομές Δεδομένων Λ.Π.Σ., Οντολογία Resource – Event – Agent, Σχεδίαση και Κανονικοποίηση Βάσεων Δεδομένων.

**Συνιστώμενη βιβλιογραφία προς μελέτη**

* Βενιέρης Γ, Σ. Κοέν και Ο. Βλησμάς, "Λογιστικά Πληροφοριακά Συστήματα". Εκδόσεις Οικονομικού Πανεπιστημίου Αθηνών, Αθήνα, 2015.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην εφαρμογή της θεωρίας σε πρακτικά θέματα. Επίσης, η διδασκαλία του μαθήματος επεκτείνεται με εργαστηριακές ασκήσεις που αποσκοπούν στην εξοικείωση των φοιτητών με τη λειτουργία ενός μηχανογραφικού λογιστικού συστήματος. Τα φροντιστήρια είναι 2 ώρες εβδομαδιαίως.

**Μέθοδοι αξιολόγησης/βαθμολόγησης**

Η αξιολόγηση των φοιτητών στο μάθημα πραγματοποιείται με το συνδυασμό γραπτής και εργαστηριακής εξέτασης που λαμβάνει χώρα στο τέλος του εξαμήνου. Προβιβάσιμος βαθμός προϋποθέτει επιτυχή εξέταση και στα δύο σκέλη. Η τελική εξέταση είναι με κλειστά βιβλία.

**Τίτλος του μαθήματος: Φορολογία**

**Κωδικός αριθμός του μαθήματος: 2510**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων πιστωτικών μονάδων: 6

Όνομα διδάσκοντος: Κωνσταντίνος Χαλέβας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* έχουν κατανοήσει την έννοια της φορολογικής κατοικίας και της μόνιμης εγκατάστασης, και θα είναι σε θέση να αναγνωρίζουν τις κατηγορίες υποκείμενων προσώπων σε φόρο εισοδήματος,
* γνωρίζουν το αντικείμενο φορολογίας εισοδήματος φυσικών και νομικών προσώπων και θα δύνανται να προσδιορίσουν την έκταση της φορολογικής υποχρέωσης των υποκείμενων σε φόρο εισοδήματος,
* κατανοούν τις βασικές ρυθμίσεις των Συμβάσεων Αποφυγής Διπλής Φορολογίας,
* αναγνωρίζουν τις κατηγορίες των απαλλασσόμενων φόρου εισοδήματος νομικών προσώπων και οντοτήτων,
* γνωρίζουν τις κατηγορίες εισοδημάτων (μισθωτές υπηρεσίες, συντάξεις, επιχειρηματική δραστηριότητα, κεφάλαιο, κλπ.) και τον τρόπο φορολογικής μεταχείρισης της κάθε κατηγορίας,
* έχουν κατανοήσει την έννοια και τον τρόπο εφαρμογής των τεκμηρίων διαβίωσης
* γνωρίζουν τις πρόσθετες επιβαρύνσεις φορολογίας εισοδήματος (π.χ. ειδική εισφορά αλληλεγγύης),
* γνωρίζουν τις μειώσεις φόρου φυσικών προσώπων,
* γνωρίζουν τις εκπιπτόμενες και μη εκπιπτόμενες επιχειρηματικές δαπάνες, και ειδικότερα το χειρισμό των αποσβέσεων, των επισφαλών απαιτήσεων, των δαπανών επιστημονικής και τεχνολογικής έρευνας και των χρεωστικών τόκων,
* γνωρίζουν την έννοια και τον τρόπο αναμόρφωσης των λογιστικών κερδών,
* έχουν αποκτήσει την ικανότητα συμπλήρωσης των σχετικών φορολογικών δηλώσεων των φυσικών, νομικών προσώπων και νομικών οντοτήτων,
* αντιλαμβάνονται τις διατάξεις του κώδικα φορολογίας εισοδήματος για την φοροαποφυγή και φοροδιαφυγή.

**Προαπαιτήσεις**

Το αντικείμενο της Λογιστικής συνιστά ένα ουσιαστικό γνωσιακό υπόβαθρο επί του οποίου θεμελιώνεται το μάθημα της Φορολογίας.

**Περιεχόμενο του μαθήματος**

Η φορολογία εισοδήματος είναι κεντρικής σημασίας τόσο για φυσικά πρόσωπα όσο και για νομικά πρόσωπα και νομικές οντότητες και συνδέεται, σε παγκόσμιο επίπεδο, με το δημοσιονομικό ζήτημα της χώρας αλλά και το πρόβλημα της φοροδιαφυγής και της φοροαποφυγής. Το μάθημα της Φορολογίας Εισοδήματος έχει σαν σκοπό να εισάγει τους φοιτητές στη δομή και στη φιλοσοφία του φορολογικού πλαισίου της χώρας, όπως αυτό διαμορφώνεται με τον Κώδικα Φορολογίας Εισοδήματος (ν. 4172/2013), που είχε σαν στόχο την εναρμόνιση της ελληνικής φορολογικής νομοθεσίας με τις διεθνείς εξελίξεις και ιδιαίτερα με το πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ).

Το περιεχόμενο του μαθήματος εστιάζει στην επεξήγηση των βασικών όρων και εννοιών του φορολογικού πλαισίου καθώς και ανάλυση των φορολογικών κανόνων και του τρόπου εφαρμογής τους, με ολοκληρωμένα, περιεκτικά και κατανοητά παραδείγματα, καλύπτοντας τα βασικά θέματα της φορολογίας εισοδήματος φυσικών προσώπων και νομικών προσώπων και νομικών οντοτήτων.

**Συνιστώμενη βιβλιογραφία προς μελέτη**

Σταματόπουλος, Δ. και Καραβοκύρης, Α. (2017). Φορολογία Εισοδήματος Φυσικών και Νομικών Προσώπων. Εκδόσεις Σταματόπουλου*,* Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων.

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Ρυθμιστικά Θέματα Εποπτείας της Κεφαλαιαγοράς και Εταιρικής Διακυβέρνησης**

**Κωδικός αριθμός του μαθήματος: 2525**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 1ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χριστίνα Ταρνανίδου

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν βασικές γνώσεις ως προς τον τρόπο λειτουργίας της κεφαλαιαγοράς, ως μοχλού άντλησης κεφαλαίων από τις επιχειρήσεις αλλά και ως δευτερογενή αγορά που προσφέρει σειρά υπηρεσιών και προϊόντων στους επενδυτές, κατά το ημεδαπό σύστημα αλλά και σύμφωνα με τους κανόνες της Ευρωπαϊκής Ένωσης
* είναι σε θέση να αντιμετωπίζουν νομικά θέματα σε σχέση με τη λειτουργία της κεφαλαιαγοράς, των επενδυτικών υπηρεσιών, των χρηματοπιστωτικών μέσων, των οργανισμών συλλογικών επενδύσεων, του τρόπου οργάνωσης των χρηματιστηριακών αγορών και τόπων διαπραγμάτευσης γενικότερα, των προστατευτικών μέτρων που αφορούν στην ακεραιότητα της κεφαλαιαγοράς από πράξεις κατάχρησης, ως και στη λειτουργία του χρηματοπιστωτικού συστήματος έναντι κινδύνων νομιμοποίησης εσόδων από εγκληματικές δραστηριότητες (ξέπλυμα χρήματος)
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις βασικές εισαγωγικές έννοιες και ρυθμίσεις που διέπουν τη λειτουργία της κεφαλαιαγοράς. Ιδιαίτερη έμφαση δίδεται στους κανόνες που η ΕΕ έχει θεσπίσει για την κεφαλαιαγορά προς τους οποίους είναι πλέον και η χώρα μας εναρμονισμένη. Οι βασικές θεματικές ενότητες του μαθήματος αφορούν: 1) τις αγορές χρηματοπιστωτικών μέσων, ιδίως τη χρηματιστηριακή αγορά περιλαμβανομένων των κανόνων για την αντιμετώπιση πράξεων κατάχρησης αγοράς, τους φορείς λειτουργίας της κατά το ημεδαπό σύστημα, καθώς και τις επενδυτικές υπηρεσίες που παρέχονται σε σχέση με τα χρηματοπιστωτικά μέσα, 2) τα συστήματα προστασίας του επενδυτή από πτωχεύσεις και εν γένει αθετήσεις υποχρεώσεων των τραπεζών και επιχειρήσεων επενδύσεων, 3) τις υποχρεώσεις των εισηγμένων εταιρειών και τους ειδικούς κανόνες που διέπουν τη λειτουργία τους (διαφάνειας, ενημέρωσης, εταιρικής διακυβέρνησης), 4) τους θεσμικούς επενδυτές – ΟΣΕΚΑ κλπ., 5) τους τίτλους της κεφαλαιαγοράς που τηρούνται σε άυλη μορφή στα μητρώα και κεντρικά αποθετήρια τίτλων, 6) τους ειδικούς κανόνες πτώχευσης και αφερεγγυότητας ως προς τις υποχρεώσεις που προκύπτουν από τις συναλλαγές σε χρηματοπιστωτικά μέσα και 7) την πρόληψη και καταστολή της νομιμοποίησης εσόδων από εγκληματικές δραστηριότητες (ξέπλυμα χρήματος).

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Moloney Ν.*, EU Securities and Financial Regulation (2014)
* *Mallin* *Ch.,* Corporate Governance (2012)
* *Ταρνανίδου Χ.* Ειδικά Δικαιώματα των Μετόχων Εισηγμένων Εταιριών (2009)
* *Της ιδίας,* Η Οργανωμένη Αγορά. Κοινοτικό δίκαιο και εθνική εναρμόνιση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 36] (2008)
* *Της ιδίας,*  Συμβάσεις παραγώγων του Χρηματοπιστωτικού Τομέα. Δογματική και πρακτική θεώρηση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 31] (2006)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετικές εργασίες.

|  |
| --- |
| **6ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Επιχειρησιακή Πολιτική και Στρατηγική**

**Κωδικός αριθμός του μαθήματος: 2610**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Παπαδάκης Βασίλης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να κατανοήσουν:

* Τον τρόπο με τον οποίο τα στελέχη μπορούν να **τοποθετήσουν** (position) την επιχείρηση απέναντι στις δυνάμεις της αγοράς και του ανταγωνισμού, ώστε να εκμεταλλευθούν αυτές τις δυνάμεις ή ακόμα και να τις επηρεάσουν προς όφελός τους;
* Tις διαδικασίες **διαμόρφωσης στρατηγικής** των επιχειρήσεων καθώς και τον βαθμό στον οποίο οι Ελληνικές επιχειρήσεις ακολουθούν αυτές τις διαδικασίες.
* Τις **εναλλακτικές στρατηγικές επιλογές** που μπορεί να ακολουθήσει μια επιχείρηση. Ποιες είναι οι πιο αποτελεσματικές; κάτω από Ποιες συνθήκες;
* Την αποτελεσματικότητα των στρατηγικών ανάπτυξης μέσω **εξαγορών/ συγχωνεύσεων.** Κάτω από ποιες συνθήκες πετυχαίνουν ή αποτυγχάνουν;
* Τις ενδεικνυόμενες **στρατηγικές επίτευξης ανταγωνιστικού πλεονεκτήματος.** Πώς μπορεί μια επιχείρηση να σχεδιάσει και να υλοποιήσει αυτές τις στρατηγικές;
* Τη σημασία της υλοποίησης της στρατηγικής και το ρόλο που διαδραματίζουν στην αποτελεσματική υλοποίηση η κατάλληλη οργάνωση, συστήματα, ανθρώπινο δυναμικό, αξίες, κουλτούρα,
* Τις τεχνικές λήψης στρατηγικών αποφάσεων και τα συνήθη λάθη στη χάραξη και υλοποίηση της στρατηγικής.

**Προαπαιτήσεις**

Καμία

**Περιεχόμενο του μαθήματος**

Η στρατηγική ανέκαθεν θεωρείτο σημαντικός παράγοντας επιτυχίας σε όλους τους τομείς της ανθρώπινης δραστηριότητας. Σκοπός του μαθήματος είναι η κατανόηση των ζητημάτων στρατηγικής στον επιχειρηματικό χώρο. Το μάθημα εξετάζει ένα σύνολο από έννοιες, μεθόδους και εργαλεία για τη διαμόρφωση και υλοποίηση της στρατηγικής μιας επιχείρησης. Επιπλέον αποσκοπεί στην κριτική αξιολόγηση αυτών μέσω της συζήτησης πολλών πραγματικών μελετών περιπτώσεων ελληνικών και διεθνών επιχειρήσεων.

**Συνιστώμενη βιβλιογραφία προς μελέτη**

**Παπαδάκης** Β. ‘Στρατηγική των Επιχειρήσεων: Τόμος Α’, Θεωρία’, Εκδόσεις Μπένου, 7η έκδοση, 2016.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, επιπρόσθετα φροντιστηριακά μαθήματα και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Η εξέταση του μαθήματος γίνεται μέσω μιας τελικής γραπτής εξέτασης. Τα θέματα των εξετάσεων απαιτούν κριτική σκέψη και όχι αποστήθιση. Επιπρόσθετα, δίνεται η δυνατότητα προαιρετικής πρακτικής εργασίας στρατηγικής ανάλυσης μιας επιχείρησης

**Τίτλος του μαθήματος: Διοικητική Λογιστική**

**Κωδικός αριθμός του μαθήματος: 2731**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Σάνδρα Κοέν

**Επιδιωκόμενα μαθησιακά αποτελέσματα**

Μετά την επιτυχή ολοκλήρωση του μαθήματος, οι φοιτητές θα έχουν:

* Αποκτήσει βασικές γνώσεις θεμάτων που αφορούν την κοστολόγηση όπως τις διάφορες μορφές του κόστους (άμεσο και έμμεσο κόστος, μεταβλητό και σταθερό κόστος), τον υπολογισμό του κόστους παραχθέντων και πωληθέντων και τα στοιχεία του κόστους παραγωγής (πρώτες ύλες, άμεση εργασία και Γενικά Βιομηχανικά Έξοδα) και του επιμερισμού των εξόδων μεταξύ Τμημάτων.
* Εξοικειωθεί με θέματα κατάρτισης, παρακολούθησης και ελέγχου του συνολικού προϋπολογισμού των επιχειρήσεων καθώς και της ανάλυσης των αποκλίσεων που προκύπτουν από τη σύγκριση των προϋπολογισμών με τους απολογισμούς τόσο όσον αφορά τα έσοδα όσο και τα έξοδα,
* Κατανοήσει τη μεθοδολογία η οποία θα πρέπει να ακολουθείται για τη λήψη αποφάσεων στο βραχυπρόθεσμο διάστημα βάσει κοστολογικών πληροφοριών καθώς και για την ανάλυση των σχέσεων κόστους – όγκου – κέρδους.

**Προαπαιτήσεις**

Για την παρακολούθηση του μαθήματος δεν υπάρχουν προαπαιτούμενο ωστόσο βασικές γνώσεις χρηματοοικονομικής λογιστικής διευκολύνουν την παρακολούθησή του.

**Περιεχόμενο του μαθήματος**

Το μάθημα καλύπτει τα ακόλουθα:

* Βασικές έννοιες και χαρακτηριστικά Διοικητικής Λογιστικής - Εισαγωγή στη λογιστική κόστους – Βασικές έννοιες κόστους – Διακρίσεις κόστους
* Υπολογισμός κόστους παραχθέντων και κόστους πωληθέντων - Βασικές έννοιες κοστολόγησης - Πρωτογενή στοιχεία κοστολόγησης: Α΄ ύλες, Άμεση Εργασία, Γενικά Βιομηχανικά Έξοδα (ΓΒΕ)
* Συγκέντρωση και Επιμερισμός Κόστους στα Κέντρα Κόστους - Επιμερισμός ΓΒΕ στα προϊόντα
* Σκοπιμότητα και λειτουργία των προϋπολογισμών- Είδη προϋπολογισμών - Διαδικασία εκτίμησης μελλοντικών μεγεθών – Στάδια ανάπτυξης Συνολικού Προϋπολογισμού
* Κατάρτιση Ταμειακού Προϋπολογισμού - Ανάπτυξη Συνολικού Προϋπολογισμού σε Βιομηχανικές επιχειρήσεις και Εμπορικές επιχειρήσεις
* Στατικοί και ελαστικοί προϋπολογισμοί – Ανάπτυξη Ελαστικών Προϋπολογισμών - Είδη αποκλίσεων - Υπολογισμός αποκλίσεων και ερμηνεία τους
* Προϋπολογισμός Επενδύσεων – Μεθοδολογία επιλογής επενδυτικών σχεδίων
* Σημείο Εξίσωσης Συνολικών Εσόδων και Κόστους (ένα και περισσότερα του ενός προϊόντα) - Σχέσεις Κόστους – Όγκου – Κέρδους
* Λήψη βραχυπρόθεσμων αποφάσεων βάσει κόστους (Ειδική παραγγελία, συντελεστής παραγωγής σε στενότητα, κτλ.) – Κριτήρια

**Συνιστώμενη βιβλιογραφία προς μελέτη**

Βενιέρης, Γ. και Σ. Κοέν, «Διοικητική Λογιστική», P.I Publishing, Αθήνα, 2007.

Δημητράς, Α. Και Α. Μπάλλας, «Διοικητική Λογιστική για προγραμματισμό και έλεγχο», Εκδόσεις Gutenberg, Αθήνα, 2009.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην κατανόηση των διαφόρων θεμάτων και στην εξοικείωση με τη διοικητική λογιστική. Επιπλέον, το μάθημα περιλαμβάνει ένα δίωρο φροντιστήριο κατά τη διάρκεια του οποίου γίνεται πρακτική εξάσκηση. Η αξιολόγηση των φοιτητών στο μάθημα γίνεται με γραπτή εξέταση. .

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Μεθοδολογίες Σχεδίασης και Ανάπτυξης Πληροφοριακών Συστημάτων**

**Κωδικός αριθμός του μαθήματος: 2616**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Ξένια Μαμάκου

**Επιδιωκόμενα μαθησιακά αποτελέσματα**

Στο μάθημα περιλαμβάνονται οι βασικές έννοιες, οι δεξιότητες, οι μεθοδολογίες, οι τεχνικές, τα εργαλεία, οι πλατφόρμες και κάθε τι που είναι χρήσιμο στην πορεία της ανάλυσης, σχεδίασης και υλοποίησης ενός πληροφοριακού συστήματος. Το μάθημα είναι υποχρεωτικό στην κατεύθυνση Διοίκηση Πληροφοριακών Συστημάτων και προσανατολισμένο στις γνώσεις και στα ενδιαφέροντα των φοιτητών που σπουδάζουν Διοίκηση Επιχειρήσεων. Το μάθημα συνδυάζει τη θεωρία με την άμεση πρακτική εφαρμογή της. Δίνεται έμφαση στην εξοικείωση των φοιτητών με τη χρήση ειδικών εργαλείων σχεδίασης, CASE, και στην υλοποίηση των διαδικασιών ανάπτυξης εφαρμογών, κυρίως με τη χρήση Συστημάτων Διαχείρισης Βάσεων Δεδομένων, αλλά και με γλώσσες προγραμματισμού. Μετά την επιτυχή ολοκλήρωση του μαθήματος, οι φοιτητές θα είναι σε θέση να κατανοούν τις διαδικασίες ανάλυσης, σχεδίασης και ανάπτυξης επιχειρηματικών πληροφοριακών συστημάτων, μέσα από ένα περιβάλλον ρεαλιστικών εφαρμογών και μελετών περιπτώσεων. Στόχος είναι η προετοιμασία του φοιτητή, ώστε να μπορέσει να καλύψει το ρόλο του επιχειρησιακού αναλυτή στη σύγχρονη επιχείρηση, να συνεχίσει τις σπουδές του σε μεταπτυχιακό επίπεδο ή ακόμη να ασχοληθεί με το αντικείμενο ως ερευνητής.

**Προαπαιτήσεις**

Καμία

**Περιεχόμενο του μαθήματος**

* Εισαγωγικά και Βασικά θέματα τεχνολογίας λογισμικού
* Σχέση Πληροφοριακών Συστημάτων και Οργανισμών
* Επιχειρηματικά Πληροφοριακά Συστήματα
* Στοιχεία συστημικής προσέγγισης
* Ορισμός προβλήματος και Γενικές Απαιτήσεις
* Μελέτες σκοπιμότητας (Λόγοι, Αναγκαιότητα, Χρησιμότητα)
* Τεχνολογία των απαιτήσεων (Προσδιορισμός των πληροφοριακών αναγκών των χρηστών)
* Διαδικασίες ανάλυσης και σχεδίασης
* Λογική και Φυσική Σχεδίαση
* Μεθοδολογίες δομημένης ανάλυσης και σχεδίασης
* Οντότητες και Μοντελοποίηση. Κανονικοποίηση. Λεξικά δεδομένων
* Διαγράμματα που χρησιμοποιούνται στην πορεία ανάπτυξης (DFD, UML)
* Ανάπτυξη εφαρμογών με Συστήματα Διαχείρισης Βάσεων Δεδομένων
* Σχεδίαση με τη χρήση εργαλείων CASE
* Διαχείριση έργων Λογισμικού με το MS Project

**Συνιστώμενη βιβλιογραφία προς μελέτη**

* Πληροφοριακά Συστήματα: Σύγχρονη ανάλυση και Σχεδίαση, Hoffer, George, Valacich, Εκδόσεις ΤΖΙΟΛΑ, 6η έκδοση, Αθήνα.

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και πρακτικών εργαστηριακών ασκήσεων. Δεν υπάρχουν υποχρεωτικές παρουσίες. Το μάθημα έχει υποχρεωτική ομαδική εργασία. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από: Την υλοποίηση και παρουσίαση ομαδικής εργασίας (θεωρητικού και πρακτικού μέρους), στην οποία αναλογεί το 70% της συνολικής βαθμολογίας.

Τη θεωρητική εξέταση, στην οποία αναλογεί το 30% της συνολικής βαθμολογίας



**Επιχειρησιακή Ορολογία στην Αγγλική Γλώσσα (Αγγλικά VI), 2515**

**Επιχειρησιακή Ορολογία (Γαλλικά VI), 2517**

**Επιχειρησιακή Ορολογία στη Γερμανική Γλώσσα (Γερμανικά VI), 2519**

|  |
| --- |
| **6ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Στρατηγικό Ηλεκτρονικό Μάρκετινγκ**

**Κωδικός αριθμός του μαθήματος: 2836**

*(το μάθημα δεν διαθέτει περιγραφή)*

**Τίτλος του μαθήματος: Ψηφιακό Περιεχόμενο και Επικοινωνίες**

**Κωδικός αριθμός του μαθήματος: 8152**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Προγραμματισμός**

**Κωδικός αριθμός του μαθήματος: 8106**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Σχεδιασμός Βάσεων Δεδομένων**

**Κωδικός αριθμός του μαθήματος: 3543**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Πληροφορικής)*

**Τίτλος του μαθήματος: Προγραμματισμός Υπολογιστών με Java**

**Κωδικός αριθμός του μαθήματος: 3222**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Πληροφορικής)*

|  |
| --- |
| **7ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Ανάλυση Λογιστικών Καταστάσεων**

**Κωδικός αριθμός του μαθήματος: 2810**

Τύπος του μαθήματος: Υποχρεωτικό κορμού

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κωνσταντίνος Καραμάνης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* να δύνανται να καταρτίζουν την κατάσταση ταμειακών ροών μιας επιχείρησης με την έμμεση και την άμεση μέθοδο.
* να είναι σε θέση να κατανοούν τη σημασία των πληροφοριών που εμπεριέχει η κατάσταση ταμειακών ροών σε σχέση και με τις λοιπές χρηματοοικονομικές καταστάσεις, και ιδιαίτερα τη σύνθεση των τριών κατηγοριών χρηματοροών μιας επιχείρησης.
* να είναι σε θέση να προσδιορίζουν και περιγράφουν την έννοια, το περιεχόμενο και τις βασικές διαστάσεις της Ανάλυσης Λογιστικών Καταστάσεων
* να μπορούν να υπολογίζουν τους διάφορους αριθμοδείκτες και να διακρίνουν και εξηγούν τις ενδεχόμενες σχέσεις μεταξύ τους αναφορικά με τις τιμές τους σε μια χρονική περίοδο όσο και τη διαχρονική τους εξέλιξη.
* να είναι σε θέση να συνδυάζουν την ανάλυση αριθμοδεικτών με τις πληροφορίες της Κατάστασης Ταμειακών Ροών για τη σύνθεση ολοκληρωμένης αξιολόγησης μιας επιχείρησης, για την εξαγωγή συμπερασμάτων και τη λήψη ορθολογικών αποφάσεων.

**Προαπαιτήσεις**

Καλή γνώση Λογιστικής συνιστά το ελάχιστο γνωσιακό υπόβαθρο επί του οποίου θεμελιώνεται το μάθημα της Ανάλυσης Λογιστικών Καταστάσεων.

**Περιεχόμενο του μαθήματος**

Το μάθημα της Ανάλυσης Λογιστικών Καταστάσεων (ΑΛΚ) ασχολείται με διάφορες πτυχές της ανάλυσης των χρηματοοικονομικών καταστάσεων από εξωτερικούς ή εσωτερικούς χρήστες για τη λήψη ορθολογικών οικονομικών αποφάσεων. Οι αποφάσεις αυτές επηρεάζουν την κατανομή οικονομικών πόρων προς τις επιχειρήσεις και σχετίζονται με τα επαγγέλματα του χρηματοοικονομικού αναλυτή – επενδυτικού συμβούλου, του διαχειριστή αμοιβαίων κεφαλαίων, του αναλυτή πιστοληπτικής ικανότητας, του ορκωτού ελεγκτή, κλπ.

Η ανάλυση της θεματολογίας του μαθήματος συνδέεται με το ευρύτερο πλαίσιο λειτουργίας της επιχείρησης (πολιτικό και οικονομικό περιβάλλον, επιχειρηματική στρατηγική, εναλλακτικές στρατηγικές επιλογές της διοίκησης, κλπ.). Βασικός σκοπός του μαθήματος είναι να καλλιεργήσει τη γνώση των φοιτητών σε ότι αφορά τόσο τη θεωρία όσο και την πρακτική της ανάλυσης των ετήσιων χρηματοοικονομικών καταστάσεων. Ιδιαίτερη έμφαση δίνεται στο να αναπτύξουν οι φοιτητές μια δέσμη κριτικών ικανοτήτων για την συγκέντρωση, επιλογή και επεξεργασία μεγάλου πλήθους και ποικιλίας οικονομικών πληροφοριών και δεδομένων. Επιμέρους θέματα του μαθήματος αναφέρονται στην κατάρτιση και ανάλυση της Κατάστασης Ταμειακών Ροών, τη μέτρηση και την ανάλυση των επιδόσεων, της ρευστότητας και της κεφαλαιακής διάρθρωσης.

**Συνιστώμενη βιβλιογραφία προς μελέτη**

* Subramanyan K.R, Wild John, (2016), Ανάλυση Χρηματοοικονομικών Καταστάσεων, Broken Hill Publishers Ltd, Λευκωσία (ελληνική έκδοση).
* Γκίκας, Δ. Παπαδάκη Α. και Σιουγλέ Γ. *Ανάλυση και αποτίμηση επιχειρήσεων*. Εκδόσεις Μπένου, Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων, προαιρετική εργασία.

**Μέθοδοι αξιολόγησης/βαθμολόγησης**

Γραπτή εξέταση

*Παρέχεται η δυνατότητα εκπόνησης προαιρετικής εργασίας που προσαυξάνει την επίδοση στις γραπτές εξετάσεις με μια μονάδα κατ' ανώτατο όριο και εφόσον ο φοιτητής στις εξετάσεις αυτές λάβει βαθμό μεγαλύτερο το 5 (πέντε).*

**Τίτλος του μαθήματος: Εφαρμογές Επιχειρηματική Πληροφορική Δεδομένων**

**Κωδικός αριθμός του μαθήματος: 2713**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Ξένια Μαμάκου

**Επιδιωκόμενα μαθησιακά αποτελέσματα**

Η άμεση επαφή των φοιτητών με πραγματικές καταστάσεις και ρεαλιστικά επιχειρηματικά προβλήματα αναπτύσσει δεξιότητες, δημιουργικότητα, κίνητρα, διάθεση και εμπειρία, καθώς και αποδοτικότητα κατά τις συνεργασίες. Με βάση τα παραπάνω σχεδιάζονται και δημιουργούνται πραγματικά επιχειρηματικά σενάρια και χρησιμοποιούνται κατάλληλα σύνολα πραγματικών πληροφοριακών δεδομένων. Οι φοιτητές μελετούν περιπτώσεις, ορίζουν τα αντίστοιχα προβλήματα, σχεδιάζουν την επίλυσή τους, αναλύουν τα δεδομένα και ολοκληρώνουν με τις διαδικασίες επίλυσής τους. Μετά την επιτυχή ολοκλήρωση του μαθήματος, οι φοιτητές θα είναι σε θέση να χειρίζεται αποτελεσματικά τις μεθόδους, τις διαδικασίες και τα εργαλεία της επιχειρηματικής πληροφορικής με σκοπό την επίλυση επιχειρηματικών προβλημάτων. Με δεδομένο ότι ο τεταρτοετής φοιτητής του τμήματος ΟΔΕ είναι έτοιμος πλέον να ξεκινήσει την επαγγελματική του σταδιοδρομία ή να συνεχίσει τις σπουδές του σε μεταπτυχιακό επίπεδο, το μάθημα έχει σχεδιασθεί έτσι ώστε να τον υποστηρίξει στην ευχερή χρήση των μέσων της επιχειρηματικής πληροφορικής, ώστε να είναι σε θέση να αντιμετωπίζει επιχειρηματικά προβλήματα, κάθε φύσης.

**Προαπαιτήσεις**

Καμία

**Περιεχόμενο του μαθήματος**

* Διαχείριση βάσεων δεδομένων και αντίστοιχες συναρτήσεις.
* Δημιουργία γραφικών παραστάσεων.
* Εφαρμογές οικονομικών συναρτήσεων.
* Εφαρμογές στατιστικής και αντίστοιχες συναρτήσεις.
* Εφαρμογές γραμμικού προγραμματισμού.
* Συγκεντρωτικοί πίνακες και Εφαρμογές.
* Εφαρμογές γραμμικής παλινδρόμησης, απλής και πολλαπλής.
* Χρονολογικές σειρές.
* Επιχειρηματικές προβλέψεις.
* Δημιουργία και διαχείριση επιχειρηματικών σεναρίων.

**Συνιστώμενη βιβλιογραφία προς μελέτη**

Προχωρημένες λειτουργίες και προγραμματισμός του Excel 2003 + 2007, Κυρκόπουλος Γ., Kλειδάριθμος, 2015

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και πρακτικών εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από:

Τις πρακτικές εξετάσεις, στις οποίες αναλογεί το 100% της συνολικής βαθμολογίας

|  |
| --- |
| **7ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Συστήματα Στήριξης Αποφάσεων**

**Κωδικός αριθμός του μαθήματος: 2715**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτριος Κ. Καρδαράς

**Επιδιωκόμενα μαθησιακά αποτελέσματα**

To μάθημα επικεντρώνεται στήν απόκτηση γνώσης και των απαραίτητων δεξιοτήτων ώστε οι φοιτητές-τριες να έχουν την ικανότητα να σχεδιάσουν και να αναπτύξουν συστήματα υποστήριξης αποφάσεων για την αντιμετώπιση επιχειρηματικών προβλημάτων. Οι φοιτητές-τριες με την επιτυχή ολοκλήρωση του μαθήματος θα είναι σε θέση να χρησιμοποιούν τεχνικές ποσοτικής και ποιοτικής ανάλυσης βασισμένες στις τεχνολογίες λήψης αποφάσεων, σε μοντέλα γνωστικής ψυχολογίας και εργαλεία ανάλυσης δεδομένων.

**Προαπαιτήσεις**

Καμία

**Περιεχόμενο του μαθήματος**

το μάθημα δίνει εφόδια στους φοιτητές ώστε να κατανοήσουν θέματα όπως τα παρακάτω:

* Εισαγωγή στη λήψη αποφάσεων
* Δόμηση προβλήματος και επίλυση
* Καλώς και ασθενώς ορισμένα προβλήματα
* Αρχιτεκτονική συστήματος υποστήριξης αποφάσεων
* Συστήματα αποφάσεων ομάδος και κατανεμημένα
* Μελέτη περιπτώσεων και οφέλη από τη χρήση συστημάτων υποστήριξης αποφάσεων
* Γνωστική ψυχολογία και λήψη αποφάσεων
* Ορθολογισμός και Προκαταλήψεις και κρίση στη λήψη αποφάσεων
* Αρχιτεκτονική έμπειρων συστημάτων, αναπαράσταση γνώσης και μηχανές εξαγωγής συμπερασμάτων
* Πολύ-κριτηριακή Ανάλυση, Τεχνολογίες εξόρυξης δεδομένων
* Ασαφής λογική και εφαρμογές
* Εφαρμογές στη λήψη αποφάσεων με SPSS, MATLAB, ExpertChoice και Microsoft Excel.

**Συνιστώμενη βιβλιογραφία προς μελέτη**

* Ματσατσίνης, Ν (2010). Συστήματα Υποστήριξης Αποφάσεων, Εκδόσεις Νέες Τεχνολογίες
* Καρδαράς Δ. (2010). Εισαγωγή στη Λήψη των Αποφάσεων και τα Συστήματα Στήριξης Αποφάσεων (Πανεπιστημιακές Σημειώσεις).

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

Τις γραπτές εξετάσεις, στις οποίες αναλογεί το 70% της συνολικής βαθμολογίας.

Ομαδική εργασία που αναλογεί στο 30% της συνολικής βαθμολογίας.

Οι φοιτητές που αποτυγχάνουν στις γραπτές εξετάσεις δεν επωφελούνται από βαθμούς της εργασίας. Η δομή της βαθμολογίας παρουσιάζεται στους φοιτητές με τα θέματα των εξετάσεων. Τα κριτήρια βαθμολογίας της εργασίας περιλαμβάνουν, την ποιότητα σχεδίασης, το επίπεδο και η ποιότητα υλοποίησης, κλπ.

**Τίτλος του μαθήματος: Προγραμματισμός ΙΙ**

**Κωδικός αριθμός του μαθήματος: 8119**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Διεθνή Λογιστικά Πρότυπα**

**Κωδικός αριθμός του μαθήματος: 7117**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Λογιστικής και Χρηματοοικονομικής)*

**Τίτλος του μαθήματος: Επιχειρηματική Ευφυϊα και Ανάλυση Μεγάλων Δεδομένων (Διαχείριση Δεδομένων και Επιχειρηματική Ευφυϊα)**

**Κωδικός αριθμός του μαθήματος: 8137**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Διαχείριση Πληροφοριακών Πόρων**

**Κωδικός αριθμός του μαθήματος: 8139**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

**Τίτλος του μαθήματος: Συστήματα Διαχείρισης Επιχειρησιακών Πόρων**

**Κωδικός αριθμός του μαθήματος: 8159**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

|  |
| --- |
| **8ο ΕΞΑΜΗΝΟ – ΚΑΤΕΥΘΥΝΣΗ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Διαδίκτυο και Επιχειρηματικά Πληροφοριακά Συστήματα**

**Κωδικός αριθμός του μαθήματος: 2816**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτριος Κ. Καρδαράς

**Επιδιωκόμενα μαθησιακά αποτελέσματα**

Το μάθημα διαδίκτυο και τα επιχειρηματικά πληροφοριακά συστήματα σκοπό έχει να εκπαιδεύσει τους φοιτητές και να τους δώσει την απαραίτητη γνώση στο να μπορούν να κατανοήσουν, να σχεδιάσουν και να υλοποιήσουν διαδικτυακά πληροφοριακά συστήματα. Το μάθημα αυτό ενθαρρύνει την επιχειρηματικότητα των φοιτητών και αναπτύσσει θέματα ηλεκτρονικού επιχειρείν από επιχειρηματικής και τεχνολογικής προσέγγισης.

**Προαπαιτήσεις**

Καμία

**Περιεχόμενο του μαθήματος**

το μάθημα δίνει εφόδια στους φοιτητές ώστε να κατανοήσουν θέματα όπως τα παρακάτω:

* Εισαγωγή στο ηλεκτρονικό εμπόριο και το ηλεκτρονικό επιχειρείν
* Οφέλη και προβλήματα του ηλεκτρονικού εμπορίου
* Τρέχουσα κατάσταση ανάπτυξης ηλεκτρονικού επιχειρείν
* Στρατηγική ηλεκτρονικού επιχειρείν
* Ανάπτυξη επιχειρηματικού σχεδίου ηλεκτρονικού επιχειρείν
* Εφαρμογές B2C και B2B
* Συστήματα CRM
* Τεχνολογίες διαδικτύου και σύνθεση ηλεκτρονικών υπηρεσιών
* Εξατομίκευση και συστήματα προτάσεων
* Σχεδίαση, Ανάπτυξη και Αξιολόγηση ιστοχώρων
* Προγραμματισμός web, PhP, XML, HTML, Javascripts
* Μελέτη περιπτώσεων
* Ομαδικές εργασίες

**Συνιστώμενη βιβλιογραφία προς μελέτη**

* e-Marketing: Μάρκετινγκ στο Διαδίκτυο (2015). Σιώμκος Γ. και Τσιάμης Ι., 9789601429670 Εκδόσεις Λιβάνη ΑΒΕ.
* Chaffey Dave (2008). Ηλεκτρονικό Επιχειρείν και Ηλεκτρονικό Εμπόριο, Εκδόσεις Κλειδάριθμος.

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

Τις γραπτές εξετάσεις, στις οποίες αναλογεί το 70% της συνολικής βαθμολογίας.

Ομαδική εργασία που αναλογεί στο 30% της συνολικής βαθμολογίας.

Οι φοιτητές που αποτυγχάνουν στις γραπτές εξετάσεις δεν επωφελούνται από βαθμούς της εργασίας. Η δομή της βαθμολογίας παρουσιάζεται στους φοιτητές με τα θέματα των εξετάσεων. Τα κριτήρια βαθμολογίας της εργασίας περιλαμβάνουν, την ποιότητα σχεδίασης, το επίπεδο και η ποιότητα υλοποίησης, κλπ.

|  |
| --- |
| **8ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΔΙΟΙΚΗΣΗ ΠΛΗΡΟΦΟΡΙΑΚΩΝ ΣΥΣΤΗΜΑΤΩΝ** |

**Τίτλος του μαθήματος: Τεχνολογία Επιχειρηματικού Επανασχεδιασμού και Πληροφοριακά Συστήματα**

**Κωδικός αριθμός του μαθήματος: 2814**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτριος Κ. Καρδαράς, Παναγιώτης Μανωλίτζας

**Επιδιωκόμενα μαθησιακά αποτελέσματα**

To μάθημα επικεντρώνεται στήν απόκτηση γνώσης και των απαραίτητων δεξιοτήτων ώστε οι φοιτητές-τριες να έχουν την ικανότητα να σχεδιάσουν και να αξιολογούν την απόδοση επιχειρηματικών διαδικασιών, με ιδιαίτερη έμφαση στην ενίσχυση της αποτελεσματικότητας και της επιχειρηματικότητας. Το μάθημα έχει ως στόχο την ανάλυση της τρέχουσας κατάστασης μια επιχείρησης από την οπτική των επιχειρηματικών διαδικασιών και δίνει έμφαση στον τρόπο με τον οποίο επιχειρείται ο επανασχεδιασμός των επιχειρηματικών διαδικασιών λαμβάνοντας υπόψη τις δυνατότητες της Τεχνολογίας Πληροφορικής.

**Προαπαιτήσεις**

Καμία

**Περιεχόμενο του μαθήματος**

το μάθημα δίνει εφόδια στους φοιτητές ώστε να κατανοήσουν θέματα όπως τα παρακάτω:

* Εισαγωγή και Μοντέλα Στρατηγικού Προγραμματισμού Πληροφοριακών Συστημάτων
* Μοντελοποίηση Επιχειρηματικών Διαδικασιών – Μεθοδολογία Jacobson – UML
* Μέτρηση απόδοσης Επιχειρηματικών Διαδικασιών - Balance Scorecards
* Εφαρμογή Πολύ-κριτηριακής Ανάλυσης και Ασαφούς Λογικής στη Μοντελοποίηση και Διαχείριση Επιχειρηματικών Διαδικασιών
* Προγράμματα αλλαγής κουλτούρας
* Μοντελοποίηση και προσομοίωση Επιχειρηματικών Διαδικασιών με εργαλεία λογισμικού
* Μελέτη περιπτώσεων

**Συνιστώμενη βιβλιογραφία προς μελέτη**

* Καρδαράς Δ. (2010). Επανασχεδιασμός Επιχειρηματικών Διαδικασιών και Πληροφοριακά Συστήματα (Πανεπιστημιακές Σημειώσεις).

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

* Τις γραπτές εξετάσεις, στις οποίες αναλογεί το 50% της συνολικής βαθμολογίας.
* Ομαδική εργασία που αναλογεί στο 50% της συνολικής βαθμολογίας.
* Η ομαδική εργασία πραγματοποιείται με τη μελέτη πραγματικής περίπτωσης επιχείρησης, που μετά από συνεννόηση με το διδάσκοντα συμφωνεί στην επίσκεψη των ομάδων φοιτητών μας για τη μελέτη των διαδικασιών της.

Οι φοιτητές που αποτυγχάνουν στις γραπτές εξετάσεις δεν επωφελούνται από βαθμούς της εργασίας. Η δομή της βαθμολογίας παρουσιάζεται στους φοιτητές με τα θέματα των εξετάσεων. Τα κριτήρια βαθμολογίας της εργασίας περιλαμβάνουν, την ποιότητα επανασχεδιασμού και προτεινόμενων λύσεων κλπ.

**Τίτλος του μαθήματος: Συστήματα Διαχείρισης Μεγάλων Δεδομένων**

**Κωδικός αριθμός του μαθήματος: 8170**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Διοικητικής Επιστήμης και Τεχνολογίας)*

|  |
| --- |
| **5ο ΕΞΑΜΗΝΟ – ΚΑΤΕΥΘΥΝΣΗ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Χρηματοδοτική Διοίκηση ΙΙ**

**Κωδικός αριθμός του μαθήματος: 2511**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος, Βασίλης Μπαμπαλός

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* η αφομοίωση των δομικών εννοιών του Χρηματοοικονομικού προγραμματισμού
* Εκμάθηση των Βραχυπρόθεσμων εργαλείων χρηματοδότησης στο πλαίσιο της Διαχείρισης του Κεφαλαίου Κίνησης.
* Η σημαντικότητα της κεφαλαιακής διάρθρωσης και της Μερισματικής Πολιτικής καθώς επίσης και του τρόπου με τον οποίο οι αποφάσεις αυτές επηρεάζουν τα κέρδη και τον κίνδυνο τόσο των επιχειρήσεων όσο και των μετόχων.
* Εκμάθηση των Τεχνικών κατάρτισης Βραχυπρόθεσμου και μακροπρόθεσμου Προϋπολογισμού.
* Εκμάθηση της Διαδικασίας Κατάρτισης Χρηματοοικονομικών Επιχειρηματικών Σχεδίων και Αποτίμησης της Αξίας Επιχειρήσεων.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1

**Περιεχόμενο του μαθήματος**

Το μάθημα Χρηματοδοτική Διοίκηση ΙΙ, επιχειρεί μία εστιασμένη προσέγγιση σε θέματα Χρηματοοικονομικού Προγραμματισμού, επιλογής Κεφαλαίων και Μορφών Χρηματοδότησης στις σύγχρονες επιχειρήσεις. Οι σπουδαστές θα πρέπει να εξοικειωθούν με την σπουδαιότητα της επιλογής Κεφαλαίων (Κεφαλαιακή Διάρθρωση) και της Διάρθρωσης Κόστους (Ανάλυση Μόχλευσης) αφού οι δύο αυτές παράμετροι επηρεάζουν τα Κέρδη των Επιχειρήσεων και τα αναμενόμενα μερίσματα για τους μετόχους (Μερισματική Πολιτική). Στη συνέχεια ο σπουδαστής θα γνωρίσει τις τεχνικές και τα εργαλεία που χρησιμοποιούν οι επιχειρήσεις προκειμένου τον προγραμματισμό των Χρηματοδοτικών τους Αναγκών μέσα από τη κατάρτιση των προβλεπόμενων Χρηματοοικονομικών τους καταστάσεων, αναλύοντας παράλληλα και τις βασικότερες στρατηγικές διαχείρισης του Κεφαλαίου Κίνησης. Παράλληλα οι σπουδαστές θα γνωρίσουν τα εναλλακτικά χρηματοδοτικά εργαλεία όπως το Leasing και το Factoring, τα οποία εξετάζονται σε σχέση με τις κλασσικές μορφές χρηματοδότησης μέσω Δανειακών Συμβάσεων. Έχοντας αποκτήσει μία ολοκληρωμένη εικόνα των βασικών εννοιών Χρηματοοικονομικής Λειτουργίας της επιχείρησης, οι σπουδαστές θα ασχοληθούν με τις τεχνικές Αποτίμησης της Αξίας Επιχειρήσεων, μέσα από μοντέλα Κατάρτισης Προβλεπόμενων Χρηματοροών.

**Συνιστώμενη βιβλιογραφία προς μελέτη**

* “Αρχές Χρηματοοικονομικής Διοίκησης – Θεωρία και Πρακτική ” Εκδόσεις Utopia, Brealey Richard, Myers Stewart, Allen Franklin
* Σημειώσεις Διαλέξεων, οι οποίες θα περιέχουν τα βασικά σημεία με λυμένες ασκήσεις από κάθε θεματική ενότητα
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων και θα συζητούνται με τον Διδάσκοντα, με στόχο την καλύτερη προετοιμασία για τις εξετάσεις.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία κατάρτισης Χρηματοοικονομικού Επιχειρηματικού Σχεδίου με στόχο την Έγκριση Δανείου από Τράπεζα.

**Μέθοδοι αξιολόγησης/βαθμολόγησης**

Γραπτή εξέταση 70% και εργασία 30%

**Τίτλος του μαθήματος: Αγορές Χρήματος και Αξιόγραφων Σταθερού Εισοδήματος**

**Κωδικός αριθμός του μαθήματος: 2535**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κουρέτας Γεώργιος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα μπορούν:

• Να κατανοήσουν τα βασικά χαρακτηριστικά των αγορών χρήματος και ομολόγων;

• Να είναι σε θέση να αναλύσουν ζητήματα της λειτουργίας των αγορών για την αποτελεσματικής εφαρμογής της νομισματικής πολιτικής

• Να κατανοήσουν τους τρόπους και τη χρησιμότητα της τιμολόγησης των προϊόντων της αγοράς χρήματος και ομολόγων για τον εκδότη και τον επενδυτή;

• Να συγκρίνουν την αποτελεσματικότητα των εναλλακτικών επενδυτικών στρατηγικών.

• Να εξηγούν τη χρησιμότητα της καμπύλης αποδόσεων για την πρόβλεψη οικονομικών υφέσεων.

**Προαπαιτήσεις**

Καμία

**Περιεχόμενο του μαθήματος**

Το παρόν μάθημα έχει σκοπό να παρουσιάσει στους φοιτητές την λειτουργία του σύγχρονου χρηματοπιστωτικού συστήματος καθώς και τα σύγχρονα θέματα των αγορών χρήματος και αξιόγραφων σταθερού εισοδήματος και των νέων προϊόντων και πολιτικών στις διεθνείς χρηματαγορές. Η παρουσίαση των θεμάτων γίνεται με τον συνδυασμό θεωρίας και εμπειρικών μελετών έτσι ώστε να γίνει σωστότερη κατανόηση των πολύπλοκων μηχανισμών λειτουργίας των αγορών χρήματος και ομολόγων και της εφαρμογής οικονομικής πολιτικής.

**Συνιστώμενη βιβλιογραφία προς μελέτη**

* Bodie, Z., Kane, A. and Marcus, A., Επενδύσεις, 2014, 9η Έκδοση, Αθήνα: Εκδόσεις Utopia.
* Cecchetti S. And K. Schoenholtz , Χρήμα, Τράπεζες και Χρηματοπιστωτικές Αγορές, 2017, 4η Εκδοση, Λευκωσία: Broken-Hill Publishers Ltd.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

|  |
| --- |
| **Ξένη Γλώσσα** |

**Επιχειρησιακή Αλληλογραφία & Επικοινωνία στην Αγγλική Γλώσσα (Αγγλικά V), 2119**

**Επιχειρησιακή Αλληλογραφία και Επικοινωνία (Γαλλικά V), 2131**

**Επιχειρησιακή Αλληλογραφία και επικοινωνία στη Γερμανική Γλώσσα (Γερμανικά V), 2133**

|  |
| --- |
| **5ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Λογιστικά Πληροφοριακά Συστήματα**

**Κωδικός αριθμός του μαθήματος: 2733**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Οδυσέας Παυλάτος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να:

* Κατανοούν τη “συστημική σκέψη” (system thinking) σχετικά με την εφαρμογή των Λ.Π.Σ. ως εργαλείου Οργάνωσης και Διοίκησης ενός επιχειρησιακού συστήματος (Business System).
* Κατανοούν το λογικό σχεδιασμό ενός Λ.Π.Σ., τη μοντελοποίηση των επιχειρηματικών και λογιστικών διαδικασιών και, τέλος, τα βασικά θέματα λειτουργίας ενός Πληροφοριακού Συστήματος.
* Κατανοούν τη σκοπιμότητα και τους τρόπους λειτουργίας του Λ.Π.Σ., αναλύοντας τις διαδικασίες συγκέντρωσης, καταχώρησης και τήρησης των λογιστικών δεδομένων των επιχειρήσεων
* Χειρίζονται τις λογιστικές πληροφορίες στο πλαίσιο ενός μηχανογραφημένου πραγματικού λογιστικού συστήματος.

**Προαπαιτήσεις**

Το μάθημα δεν έχει προαπαιτούμενα. Ωστόσο, η επαρκής γνώση βασικών εννοιών χρηματοοικονομικής λογιστικής και η εξοικείωση με τη χρήση ηλεκτρονικών υπολογιστών διευκολύνει την παρακολούθησή του.

**Περιεχόμενο του μαθήματος**

Το μάθημα αποτελεί εισαγωγή στα λογιστικά πληροφοριακά συστήματα (Λ.Π.Σ). Παρουσιάζει η λειτουργία ενός Λ.Π.Σ. από την οπτική γωνία ενός λογιστή που εργάζεται στο πλαίσιο ενός μηχανογραφημένου λογιστικού συστήματος. Επίσης, παρέχει βασικές γνώσεις αναφορικά με το σχεδιασμό ενός ΛΠΣ και τη διαχείριση βάσεων δεδομένων σχετικών με την παρακολούθηση λογιστικών διαδικασιών.

To Μάθημα καλύπτει τα εξής θέματα: Εισαγωγή στα ΛΠΣ, η Λογιστική ως Πληροφοριακό Σύστημα, Κανονιστικό πλαίσιο λειτουργίας των Λ.Π.Σ. στην Ελλάδα βάσει Ελληνικών Λογιστικών Προτύπων (σχέδιο λογαριασμών, λογιστικές καταστάσεις, λογιστικά αρχεία, λογιστικά βιβλία), Μέθοδοι Τεκμηρίωσης, Πίνακες Ροής Εγγράφων, Διαγράμματα Ροής Δεδομένων, Ανάλυση απαιτήσεων και μοντελοποίηση των επιχειρηματικών υποσυστημάτων, Διοίκηση και Έλεγχος των Λ.Π.Σ., Ανάπτυξη Λ.Π.Σ., Διαδικασίες και Δομές Δεδομένων Λ.Π.Σ., Οντολογία Resource – Event – Agent, Σχεδίαση και Κανονικοποίηση Βάσεων Δεδομένων.

**Συνιστώμενη βιβλιογραφία προς μελέτη**

* Βενιέρης Γ, Σ. Κοέν και Ο. Βλησμάς, "Λογιστικά Πληροφοριακά Συστήματα". Εκδόσεις Οικονομικού Πανεπιστημίου Αθηνών, Αθήνα, 2015.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην εφαρμογή της θεωρίας σε πρακτικά θέματα. Επίσης, η διδασκαλία του μαθήματος επεκτείνεται με εργαστηριακές ασκήσεις που αποσκοπούν στην εξοικείωση των φοιτητών με τη λειτουργία ενός μηχανογραφικού λογιστικού συστήματος. Τα φροντιστήρια είναι 2 ώρες εβδομαδιαίως.

**Μέθοδοι αξιολόγησης/βαθμολόγησης**

Η αξιολόγηση των φοιτητών στο μάθημα πραγματοποιείται με το συνδυασμό γραπτής και εργαστηριακής εξέτασης που λαμβάνει χώρα στο τέλος του εξαμήνου. Προβιβάσιμος βαθμός προϋποθέτει επιτυχή εξέταση και στα δύο σκέλη. Η τελική εξέταση είναι με κλειστά βιβλία.

**Τίτλος του μαθήματος: Φορολογία**

**Κωδικός αριθμός του μαθήματος: 2510**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων πιστωτικών μονάδων: 6

Όνομα διδάσκοντος: Κωνσταντίνος Χαλέβας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* έχουν κατανοήσει την έννοια της φορολογικής κατοικίας και της μόνιμης εγκατάστασης, και θα είναι σε θέση να αναγνωρίζουν τις κατηγορίες υποκείμενων προσώπων σε φόρο εισοδήματος,
* γνωρίζουν το αντικείμενο φορολογίας εισοδήματος φυσικών και νομικών προσώπων και θα δύνανται να προσδιορίσουν την έκταση της φορολογικής υποχρέωσης των υποκείμενων σε φόρο εισοδήματος,
* κατανοούν τις βασικές ρυθμίσεις των Συμβάσεων Αποφυγής Διπλής Φορολογίας,
* αναγνωρίζουν τις κατηγορίες των απαλλασσόμενων φόρου εισοδήματος νομικών προσώπων και οντοτήτων,
* γνωρίζουν τις κατηγορίες εισοδημάτων (μισθωτές υπηρεσίες, συντάξεις, επιχειρηματική δραστηριότητα, κεφάλαιο, κλπ.) και τον τρόπο φορολογικής μεταχείρισης της κάθε κατηγορίας,
* έχουν κατανοήσει την έννοια και τον τρόπο εφαρμογής των τεκμηρίων διαβίωσης
* γνωρίζουν τις πρόσθετες επιβαρύνσεις φορολογίας εισοδήματος (π.χ. ειδική εισφορά αλληλεγγύης),
* γνωρίζουν τις μειώσεις φόρου φυσικών προσώπων,
* γνωρίζουν τις εκπιπτόμενες και μη εκπιπτόμενες επιχειρηματικές δαπάνες, και ειδικότερα το χειρισμό των αποσβέσεων, των επισφαλών απαιτήσεων, των δαπανών επιστημονικής και τεχνολογικής έρευνας και των χρεωστικών τόκων,
* γνωρίζουν την έννοια και τον τρόπο αναμόρφωσης των λογιστικών κερδών,
* έχουν αποκτήσει την ικανότητα συμπλήρωσης των σχετικών φορολογικών δηλώσεων των φυσικών, νομικών προσώπων και νομικών οντοτήτων,
* αντιλαμβάνονται τις διατάξεις του κώδικα φορολογίας εισοδήματος για την φοροαποφυγή και φοροδιαφυγή.

**Προαπαιτήσεις**

Το αντικείμενο της Λογιστικής συνιστά ένα ουσιαστικό γνωσιακό υπόβαθρο επί του οποίου θεμελιώνεται το μάθημα της Φορολογίας.

**Περιεχόμενο του μαθήματος**

Η φορολογία εισοδήματος είναι κεντρικής σημασίας τόσο για φυσικά πρόσωπα όσο και για νομικά πρόσωπα και νομικές οντότητες και συνδέεται, σε παγκόσμιο επίπεδο, με το δημοσιονομικό ζήτημα της χώρας αλλά και το πρόβλημα της φοροδιαφυγής και της φοροαποφυγής. Το μάθημα της Φορολογίας Εισοδήματος έχει σαν σκοπό να εισάγει τους φοιτητές στη δομή και στη φιλοσοφία του φορολογικού πλαισίου της χώρας, όπως αυτό διαμορφώνεται με τον Κώδικα Φορολογίας Εισοδήματος (ν. 4172/2013), που είχε σαν στόχο την εναρμόνιση της ελληνικής φορολογικής νομοθεσίας με τις διεθνείς εξελίξεις και ιδιαίτερα με το πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ).

Το περιεχόμενο του μαθήματος εστιάζει στην επεξήγηση των βασικών όρων και εννοιών του φορολογικού πλαισίου καθώς και ανάλυση των φορολογικών κανόνων και του τρόπου εφαρμογής τους, με ολοκληρωμένα, περιεκτικά και κατανοητά παραδείγματα, καλύπτοντας τα βασικά θέματα της φορολογίας εισοδήματος φυσικών προσώπων και νομικών προσώπων και νομικών οντοτήτων.

**Συνιστώμενη βιβλιογραφία προς μελέτη**

Σταματόπουλος, Δ. και Καραβοκύρης, Α. (2017). Φορολογία Εισοδήματος Φυσικών και Νομικών Προσώπων. Εκδόσεις Σταματόπουλου*,* Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων.

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Ρυθμιστικά Θέματα Εποπτείας της Κεφαλαιαγοράς και Εταιρικής Διακυβέρνησης**

**Κωδικός αριθμός του μαθήματος: 2525**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χριστίνα Ταρνανίδου

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν βασικές γνώσεις ως προς τον τρόπο λειτουργίας της κεφαλαιαγοράς, ως μοχλού άντλησης κεφαλαίων από τις επιχειρήσεις αλλά και ως δευτερογενή αγορά που προσφέρει σειρά υπηρεσιών και προϊόντων στους επενδυτές, κατά το ημεδαπό σύστημα αλλά και σύμφωνα με τους κανόνες της Ευρωπαϊκής Ένωσης
* είναι σε θέση να αντιμετωπίζουν νομικά θέματα σε σχέση με τη λειτουργία της κεφαλαιαγοράς, των επενδυτικών υπηρεσιών, των χρηματοπιστωτικών μέσων, των οργανισμών συλλογικών επενδύσεων, του τρόπου οργάνωσης των χρηματιστηριακών αγορών και τόπων διαπραγμάτευσης γενικότερα, των προστατευτικών μέτρων που αφορούν στην ακεραιότητα της κεφαλαιαγοράς από πράξεις κατάχρησης, ως και στη λειτουργία του χρηματοπιστωτικού συστήματος έναντι κινδύνων νομιμοποίησης εσόδων από εγκληματικές δραστηριότητες (ξέπλυμα χρήματος)
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις βασικές εισαγωγικές έννοιες και ρυθμίσεις που διέπουν τη λειτουργία της κεφαλαιαγοράς. Ιδιαίτερη έμφαση δίδεται στους κανόνες που η ΕΕ έχει θεσπίσει για την κεφαλαιαγορά προς τους οποίους είναι πλέον και η χώρα μας εναρμονισμένη. Οι βασικές θεματικές ενότητες του μαθήματος αφορούν: 1) τις αγορές χρηματοπιστωτικών μέσων, ιδίως τη χρηματιστηριακή αγορά περιλαμβανομένων των κανόνων για την αντιμετώπιση πράξεων κατάχρησης αγοράς, τους φορείς λειτουργίας της κατά το ημεδαπό σύστημα, καθώς και τις επενδυτικές υπηρεσίες που παρέχονται σε σχέση με τα χρηματοπιστωτικά μέσα, 2) τα συστήματα προστασίας του επενδυτή από πτωχεύσεις και εν γένει αθετήσεις υποχρεώσεων των τραπεζών και επιχειρήσεων επενδύσεων, 3) τις υποχρεώσεις των εισηγμένων εταιρειών και τους ειδικούς κανόνες που διέπουν τη λειτουργία τους (διαφάνειας, ενημέρωσης, εταιρικής διακυβέρνησης), 4) τους θεσμικούς επενδυτές – ΟΣΕΚΑ κλπ., 5) τους τίτλους της κεφαλαιαγοράς που τηρούνται σε άυλη μορφή στα μητρώα και κεντρικά αποθετήρια τίτλων, 6) τους ειδικούς κανόνες πτώχευσης και αφερεγγυότητας ως προς τις υποχρεώσεις που προκύπτουν από τις συναλλαγές σε χρηματοπιστωτικά μέσα και 7) την πρόληψη και καταστολή της νομιμοποίησης εσόδων από εγκληματικές δραστηριότητες (ξέπλυμα χρήματος).

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Moloney Ν.*, EU Securities and Financial Regulation (2014)
* *Mallin* *Ch.,* Corporate Governance (2012)
* *Ταρνανίδου Χ.* Ειδικά Δικαιώματα των Μετόχων Εισηγμένων Εταιριών (2009)
* *Της ιδίας,* Η Οργανωμένη Αγορά. Κοινοτικό δίκαιο και εθνική εναρμόνιση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 36] (2008)
* *Της ιδίας,*  Συμβάσεις παραγώγων του Χρηματοπιστωτικού Τομέα. Δογματική και πρακτική θεώρηση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 31] (2006)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετικές εργασίες.

|  |
| --- |
| **6ο ΕΞΑΜΗΝΟ – ΚΑΤΕΥΘΥΝΣΗ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Επιχειρησιακή Πολιτική και Στρατηγική**

**Κωδικός αριθμός του μαθήματος: 2610**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Βασίλης Παπαδάκης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να κατανοήσουν:

* Τον τρόπο με τον οποίο τα στελέχη μπορούν να **τοποθετήσουν** (position) την επιχείρηση απέναντι στις δυνάμεις της αγοράς και του ανταγωνισμού, ώστε να εκμεταλλευθούν αυτές τις δυνάμεις ή ακόμα και να τις επηρεάσουν προς όφελός τους;
* Tις διαδικασίες **διαμόρφωσης στρατηγικής** των επιχειρήσεων καθώς και τον βαθμό στον οποίο οι Ελληνικές επιχειρήσεις ακολουθούν αυτές τις διαδικασίες.
* Τις **εναλλακτικές στρατηγικές επιλογές** που μπορεί να ακολουθήσει μια επιχείρηση. Ποιες είναι οι πιο αποτελεσματικές; κάτω από Ποιες συνθήκες;
* Την αποτελεσματικότητα των στρατηγικών ανάπτυξης μέσω **εξαγορών/ συγχωνεύσεων.** Κάτω από ποιες συνθήκες πετυχαίνουν ή αποτυγχάνουν;
* Τις ενδεικνυόμενες **στρατηγικές επίτευξης ανταγωνιστικού πλεονεκτήματος.** Πώς μπορεί μια επιχείρηση να σχεδιάσει και να υλοποιήσει αυτές τις στρατηγικές;
* Τη σημασία της υλοποίησης της στρατηγικής και το ρόλο που διαδραματίζουν στην αποτελεσματική υλοποίηση η κατάλληλη οργάνωση, συστήματα, ανθρώπινο δυναμικό, αξίες, κουλτούρα,
* Τις τεχνικές λήψης στρατηγικών αποφάσεων και τα συνήθη λάθη στη χάραξη και υλοποίηση της στρατηγικής.

**Προαπαιτήσεις**

Καμία

**Περιεχόμενο του μαθήματος**

Η στρατηγική ανέκαθεν θεωρείτο σημαντικός παράγοντας επιτυχίας σε όλους τους τομείς της ανθρώπινης δραστηριότητας. Σκοπός του μαθήματος είναι η κατανόηση των ζητημάτων στρατηγικής στον επιχειρηματικό χώρο. Το μάθημα εξετάζει ένα σύνολο από έννοιες, μεθόδους και εργαλεία για τη διαμόρφωση και υλοποίηση της στρατηγικής μιας επιχείρησης. Επιπλέον αποσκοπεί στην κριτική αξιολόγηση αυτών μέσω της συζήτησης πολλών πραγματικών μελετών περιπτώσεων ελληνικών και διεθνών επιχειρήσεων.

**Συνιστώμενη βιβλιογραφία προς μελέτη**

**Παπαδάκης** Β. ‘Στρατηγική των Επιχειρήσεων: Τόμος Α’, Θεωρία’, Εκδόσεις Μπένου, 7η έκδοση, 2016.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, επιπρόσθετα φροντιστηριακά μαθήματα και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Η εξέταση του μαθήματος γίνεται μέσω μιας τελικής γραπτής εξέτασης. Τα θέματα των εξετάσεων απαιτούν κριτική σκέψη και όχι αποστήθιση. Επιπρόσθετα, δίνεται η δυνατότητα προαιρετικής πρακτικής εργασίας στρατηγικής ανάλυσης μιας επιχείρησης

**Τίτλος του μαθήματος: Διοικητική Λογιστική**

**Κωδικός αριθμός του μαθήματος: 2731**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Σάνδρα Κοέν

**Επιδιωκόμενα μαθησιακά αποτελέσματα**

Μετά την επιτυχή ολοκλήρωση του μαθήματος, οι φοιτητές θα έχουν:

* Αποκτήσει βασικές γνώσεις θεμάτων που αφορούν την κοστολόγηση όπως τις διάφορες μορφές του κόστους (άμεσο και έμμεσο κόστος, μεταβλητό και σταθερό κόστος), τον υπολογισμό του κόστους παραχθέντων και πωληθέντων και τα στοιχεία του κόστους παραγωγής (πρώτες ύλες, άμεση εργασία και Γενικά Βιομηχανικά Έξοδα) και του επιμερισμού των εξόδων μεταξύ Τμημάτων.
* Εξοικειωθεί με θέματα κατάρτισης, παρακολούθησης και ελέγχου του συνολικού προϋπολογισμού των επιχειρήσεων καθώς και της ανάλυσης των αποκλίσεων που προκύπτουν από τη σύγκριση των προϋπολογισμών με τους απολογισμούς τόσο όσον αφορά τα έσοδα όσο και τα έξοδα,
* Κατανοήσει τη μεθοδολογία η οποία θα πρέπει να ακολουθείται για τη λήψη αποφάσεων στο βραχυπρόθεσμο διάστημα βάσει κοστολογικών πληροφοριών καθώς και για την ανάλυση των σχέσεων κόστους – όγκου – κέρδους.

**Προαπαιτήσεις**

Για την παρακολούθηση του μαθήματος δεν υπάρχουν προαπαιτούμενο ωστόσο βασικές γνώσεις χρηματοοικονομικής λογιστικής διευκολύνουν την παρακολούθησή του.

**Περιεχόμενο του μαθήματος**

Το μάθημα καλύπτει τα ακόλουθα:

* Βασικές έννοιες και χαρακτηριστικά Διοικητικής Λογιστικής - Εισαγωγή στη λογιστική κόστους – Βασικές έννοιες κόστους – Διακρίσεις κόστους
* Υπολογισμός κόστους παραχθέντων και κόστους πωληθέντων - Βασικές έννοιες κοστολόγησης - Πρωτογενή στοιχεία κοστολόγησης: Α΄ ύλες, Άμεση Εργασία, Γενικά Βιομηχανικά Έξοδα (ΓΒΕ)
* Συγκέντρωση και Επιμερισμός Κόστους στα Κέντρα Κόστους - Επιμερισμός ΓΒΕ στα προϊόντα
* Σκοπιμότητα και λειτουργία των προϋπολογισμών- Είδη προϋπολογισμών - Διαδικασία εκτίμησης μελλοντικών μεγεθών – Στάδια ανάπτυξης Συνολικού Προϋπολογισμού
* Κατάρτιση Ταμειακού Προϋπολογισμού - Ανάπτυξη Συνολικού Προϋπολογισμού σε Βιομηχανικές επιχειρήσεις και Εμπορικές επιχειρήσεις
* Στατικοί και ελαστικοί προϋπολογισμοί – Ανάπτυξη Ελαστικών Προϋπολογισμών - Είδη αποκλίσεων - Υπολογισμός αποκλίσεων και ερμηνεία τους
* Προϋπολογισμός Επενδύσεων – Μεθοδολογία επιλογής επενδυτικών σχεδίων
* Σημείο Εξίσωσης Συνολικών Εσόδων και Κόστους (ένα και περισσότερα του ενός προϊόντα) - Σχέσεις Κόστους – Όγκου – Κέρδους
* Λήψη βραχυπρόθεσμων αποφάσεων βάσει κόστους (Ειδική παραγγελία, συντελεστής παραγωγής σε στενότητα, κτλ.) – Κριτήρια

**Συνιστώμενη βιβλιογραφία προς μελέτη**

Βενιέρης, Γ. και Σ. Κοέν, «Διοικητική Λογιστική», P.I Publishing, Αθήνα, 2007.

Δημητράς, Α. Και Α. Μπάλλας, «Διοικητική Λογιστική για προγραμματισμό και έλεγχο», Εκδόσεις Gutenberg, Αθήνα, 2009.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην κατανόηση των διαφόρων θεμάτων και στην εξοικείωση με τη διοικητική λογιστική. Επιπλέον, το μάθημα περιλαμβάνει ένα δίωρο φροντιστήριο κατά τη διάρκεια του οποίου γίνεται πρακτική εξάσκηση. Η αξιολόγηση των φοιτητών στο μάθημα γίνεται με γραπτή εξέταση. .

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Ειδικά Θέματα Χρηματοοικονομικής Λογιστικής (Λογιστική Εταιρειών)**

**Κωδικός αριθμός του μαθήματος: 2618**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Εμμανουήλ Δεδούλης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα:

* θα έχουν κατανοήσει λογιστικές έννοιες και πρακτικές που εφαρμόζονται στην πράξη,
* θα έχουν εξοικειωθεί τα Ελληνικά Λογιστικά Πρότυπα,
* θα έχουν εξοικειωθεί με τη λογιστική αναβαλλόμενης φορολογίας και
* θα έχουν εξοικειωθεί με την διαδικασία ενοποίησης στην περίπτωση των επενδύσεων σε συγγενείς, θυγατρικές και στην περίπτωση των κοινοπραξιών.

**Προαπαιτήσεις**

Εισαγωγή στη Χρηματοοικονομική Λογιστική

Προχωρημένη Χρηματοοικονομική Λογιστική

**Περιεχόμενο του μαθήματος**

Το μάθημα Ειδικά Θέματα Χρηματοοικονομικής Λογιστικής αποσκοπεί στο να προσφέρει εξειδικευμένες πρακτικές γνώσεις στους φοιτητές. Δίδει την απαιτούμενη βάση στους φοιτητές για να αντεπεξέλθουν στις απαιτήσεις της σύγχρονης λογιστικής πραγματικότητας. Η ύλη του μαθήματος χωρίζεται σε τρείς βασικές θεματικές ενότητες. Στην πρώτη ενότητα καλύπτονται έννοιες και πρακτικές που πρόσφατα εισήχθησαν με το Ν. 4308/2014 και την λογιστική οδηγία της ΕΛΤΕ. Συγκεκριμένα αναλύονται: ο τύπος των λογιστικών αρχείων, η κατηγοριοποίηση των επιχειρήσεων, η διαφορά λογιστικής και φορολογικής βάσης και η λογιστική παρακολούθηση των μονίμων και προσωρινών διαφορών (λογιστική αναμόρφωση), η διάθεση και διανομή κερδών, η αναπροσαρμογή παγίων, οι επιχορηγήσεις, τα έσοδα από παροχή υπηρεσιών και κατασκευαστικά συμβόλαια και η ιδιοκατασκευή παγίων. Στη δεύτερη ενότητα αναλύεται η λογιστική αναβαλλόμενης φορολογίας και στην τρίτη καλύπτεται η διαδικασία της ενοποίησης των χρηματοοικονομικών καταστάσεων. Συγκεκριμένα, παρουσιάζονται οι μέθοδοι: της καθαρής θέσης, της πλήρους ενοποίησης και της αναλογικής ενοποίησης.

**Συνιστώμενη βιβλιογραφία προς μελέτη**

* Χέβας, Δ., (2010). Προχωρημένη Χρηματοοικονομική Λογιστική. Εκδόσεις Μπένου, Αθήνα
* Αληφαντής, Γ., (2009). Χρηματοοικονομική Λογιστική, 4η έκδοση. Εκδόσεις Πάμισος, Αθήνα

**Διδακτικές και μαθησιακές μέθοδοι**

Η διδασκαλία του μαθήματος γίνεται με συνδυασμό διαλέξεων και φροντιστηρίων. Υπάρχουν δύο δίωρες διαλέξεις την εβδομάδα (σύνολο τέσσερις ώρες) στη διάρκεια των οποίων έμφαση δίνεται στην παρουσίαση του θεωρητικού υπόβαθρου της Λογιστικής και στην ανάλυση των διαφόρων εννοιών, όρων και προβλημάτων. Ταυτόχρονα όμως, λύνεται και αριθμός ασκήσεων που βοηθά αφενός στην κατανόηση των διαφόρων θεμάτων, αφετέρου στην εξοικείωση με τη λογιστική πράξη. Οι φοιτητές έχουν ενεργή συμμετοχή και εργάζονται σε ομάδες για την επίλυση των ασκήσεων.

Εκτός των διαλέξεων, υπάρχουν και δύο ώρες φροντιστηριακών ασκήσεων την εβδομάδα. Τα φροντιστήρια αρχίζουν τη 2η εβδομάδα του εξαμήνου και αποσκοπούν στο να δώσουν την ευκαιρία στους φοιτητές να εμβαθύνουν στο αντικείμενο του μαθήματος. Σημειώνεται ότι πολλές από τις ασκήσεις που επιλύονται στη διάρκεια των παραδόσεων και των φροντιστηρίων είναι θέματα εξετάσεων προηγούμενων ετών.

**Μέθοδοι αξιολόγησης/βαθμολόγησης**

Η αξιολόγηση των φοιτητών γίνεται με γραπτή εξέταση που πραγματοποιείται στο τέλος του εξαμήνου κατά την εξεταστική περίοδο Ιανουαρίου-Φεβρουαρίου. Στα πλαίσια της αξιολόγησης εντάσσεται και η εκπόνηση εργασίας.

**Τίτλος του μαθήματος: Διαχείριση Επενδύσεων**

**Κωδικός αριθμός του μαθήματος: 2622**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* Εκμάθηση της έννοιας υπολογισμού των αποδόσεων σταθμισμένων ως προς τον κίνδυνο
* Εκμάθηση των εννοιών της Σύγχρονης Διαχείρισης Χαρτοφυλακίου και της Διαφοροποίησης του Κινδύνου
* Εκμάθηση των τεχνικών και μεθόδων συγκριτικής και απόλυτης αξιολόγησης μετοχών και επιλογής του στα πλαίσια χαρτοφυλακίου.
* Εκμάθηση των βασικών αρχών και της αξιολόγησης των Συλλογικών Μορφών Επενδύσεων
* Κατανόηση της διαδικασίας διαχείρισης ενός χαρτοφυλακίου αποτελούμενου από μετοχές, σε πραγματικό χρόνο και συνθήκες.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1, ΧΡΗΜΑΤΟΔΟΤΙΚΗ ΔΙΟΙΚΗΣΗ 2.

**Περιεχόμενο του μαθήματος**

Το εκπαιδευτικό υλικό (του μαθήματος της Διαχείρισης Επενδύσεων έχει σχεδιαστεί κατά τέτοιο τρόπο ώστε να αποκτηθεί μία εμπεριστατωμένη γνώση των σύγχρονων χρηματοοικονομικών εννοιών και εργαλείων στο επίπεδο Λειτουργίας των σύγχρονων Κεφαλαιαγορών. Το μάθημα επιμερίζεται σε 2 συμπληρωματικές ενότητες. Την Θεωρητική Διάσταση της Διαχείρισης Επενδύσεων και το Πρακτικό μέρος αυτής, με την υλοποίηση μίας εργασίας με πραγματικά δεδομένα προερχόμενα από το Χρηματιστήριο Αξιών Αθηνών (ΧΑΑ). Μέσα από μία σύντομη επισκόπηση, εξασφαλίζουμε ότι το σώμα των σπουδαστών έχει αποτυπώσει τις βασικές μαθηματικές έννοιες οι οποίες αποτελούν το κορμό του τεχνικού υποβάθρου στη Ανάλυση Επενδύσεων και της Σύγχρονης θεωρίας Διαχείρισης Χαρτοφυλακίου, ενώ παράλληλα διασαφηνίζουμε τις Δομές Λειτουργίες των Αγορών Κεφαλαίου με αναφορά στην θεωρία της Αποτελεσματικότητας. Στη συνέχεια ο σπουδαστής θα ασχοληθεί με τις βασικές αρχές διαχείρισης συλλογικών επενδύσεων και τις τεχνικές Αποτίμησης και Ανάλυσης Μετοχών, παρουσιάζοντας παράλληλα και τις Τεχνικές Διαχείρισης Χαρτοφυλακίων Αποτελούμενων από Μετοχές. Σημαντικό τμήμα του μαθήματος αφορά σε μία εργασία Διαχείρισης Χαρτοφυλακίου αποτελούμενου από Μετοχές, σε πραγματικό χρόνο και συνθήκες.

**Συνιστώμενη βιβλιογραφία προς μελέτη**

* *Bodie, Kane, Marcus, ΕΠΕΝΔΥΣΕΙΣ , 2015,Εκδόσεις UTOPIA,*
* Σημειώσεις Διδασκόντων. Σε κάθε θεματική ενότητα οι σπουδαστές θα τροφοδοτούνται με συμπληρωματικό υλικό το οποίο θα είναι διαθέσιμο στην ηλεκτρονική σελίδα του μαθήματος (e-class) και αφορά στα εξής :
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών σε περιβάλλον excel.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων σε πριβάλλον excel και θα συζητούνται με τον Διδάσκοντα, με στόχο την καλύτερη προετοιμασία για την εργασία

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία Διαχείρισης Χαρτοφυλακίου Μετοχών εισηγμένων εταιρειών στο Χ.Α.Α. σε πραγματικό χρόνο.

**Μέθοδοι αξιολόγησης/βαθμολόγησης**

Γραπτή εξέταση 50% και εργασία 50%

|  |
| --- |
| **Ξένη Γλώσσα** |

**Επιχειρησιακή Ορολογία στην Αγγλική Γλώσσα (Αγγλικά VI), ΟΔΕ 2515**

**Επιχειρησιακή Ορολογία (Γαλλικά VI), 2517**

**Επιχειρησιακή Ορολογία στη Γερμανική Γλώσσα (Γερμανικά VI), 2519**

|  |
| --- |
| **6ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Διαχείριση Κινδύνου**

**Κωδικός αριθμός του μαθήματος: 2620**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Κασιμάτης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοήσουν τη χρήση και τεχνικά χαρακτηριστικά των χρηματοοικονομικών παραγώγων προϊόντων.
* μπορούν να αποτιμήσουν τα προϊόντα αυτά.
* είναι σε θέση να επιλέξουν τα κατάλληλο προϊόν με τον κατάλληλο τρόπο ώστε να πάρουν θέση στην αγορά ανάλογα με τις προσδοκίες τους και το προφίλ του κινδύνου τους.
* γνωρίζουν πως μπορούν να χρησιμοποιηθούν τα προϊόντα αυτά για διαχείριση κινδύνου.
* μπορούν να εφαρμόσουν ποσοτική ανάλυση ώστε να εξαλείψουν ή να αλλάξουν το προφίλ κινδύνου μίας επένδυσης.

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις εξής θεματικές ενότητες:

Ι. Έννοια του χρηματοοικονομικού κινδύνου και μέτρησή του.

ΙΙ. Δανεισμός μετοχών (stock repo).

ΙΙΙ. Προθεσμιακά συμβόλαια (forwards).

IV. Συμβόλαια Μελλοντικής Εκπλήρωσης (futures).

V. Δικαιώματα Προαίρεσης (options).

VI. Συμβόλαια ανταλλαγής (swaps).

**Συνιστώμενη βιβλιογραφία προς μελέτη**

* Πουφινάς Θ. & Φλώρος Χ. (2015). Χρηματοοικονομικά Παράγωγα. Θεσσαλονίκη: ΔΙΣΙΓΜΑ
* Μυλωνάς Ν. (2005). Αγορές και Προϊόντα Παραγώγων. Αθήνα: Τυπωθήτω

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

**Τίτλος του μαθήματος: Διαδίκτυο και Επιχειρηματικά Πληροφοριακά Συστήματα**

**Κωδικός αριθμός του μαθήματος: 2816**

Τύπος του μαθήματος: Υποχρεωτικό Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτριος Κ. Καρδαράς

**Επιδιωκόμενα μαθησιακά αποτελέσματα**

Το μάθημα διαδίκτυο και τα επιχειρηματικά πληροφοριακά συστήματα σκοπό έχει να εκπαιδεύσει τους φοιτητές και να τους δώσει την απαραίτητη γνώση στο να μπορούν να κατανοήσουν, να σχεδιάσουν και να υλοποιήσουν διαδικτυακά πληροφοριακά συστήματα. Το μάθημα αυτό ενθαρρύνει την επιχειρηματικότητα των φοιτητών και αναπτύσσει θέματα ηλεκτρονικού επιχειρείν από επιχειρηματικής και τεχνολογικής προσέγγισης.

**Προαπαιτήσεις**

Καμία

**Περιεχόμενο του μαθήματος**

το μάθημα δίνει εφόδια στους φοιτητές ώστε να κατανοήσουν θέματα όπως τα παρακάτω:

* Εισαγωγή στο ηλεκτρονικό εμπόριο και το ηλεκτρονικό επιχειρείν
* Οφέλη και προβλήματα του ηλεκτρονικού εμπορίου
* Τρέχουσα κατάσταση ανάπτυξης ηλεκτρονικού επιχειρείν
* Στρατηγική ηλεκτρονικού επιχειρείν
* Ανάπτυξη επιχειρηματικού σχεδίου ηλεκτρονικού επιχειρείν
* Εφαρμογές B2C και B2B
* Συστήματα CRM
* Τεχνολογίες διαδικτύου και σύνθεση ηλεκτρονικών υπηρεσιών
* Εξατομίκευση και συστήματα προτάσεων
* Σχεδίαση, Ανάπτυξη και Αξιολόγηση ιστοχώρων
* Προγραμματισμός web, PhP, XML, HTML, Javascripts
* Μελέτη περιπτώσεων
* Ομαδικές εργασίες

**Συνιστώμενη βιβλιογραφία προς μελέτη**

* e-Marketing: Μάρκετινγκ στο Διαδίκτυο (2015). Σιώμκος Γ. και Τσιάμης Ι., 9789601429670 Εκδόσεις Λιβάνη ΑΒΕ.
* Chaffey Dave (2008). Ηλεκτρονικό Επιχειρείν και Ηλεκτρονικό Εμπόριο, Εκδόσεις Κλειδάριθμος.

**Διδακτικές και μαθησιακές μέθοδοι**

Όλοι οι φοιτητές παρακολουθούν πρόγραμμα διαλέξεων και εργαστηριακών ασκήσεων. Δεν υπάρχουν υποχρεωτικές παρουσίες. Όλοι οι φοιτητές που εγγράφονται στο μάθημα έχουν πρόσβαση στο υλικό του μαθήματος που είναι διαθέσιμο στην πλατφόρμα e-class του πανεπιστημίου. Κατά τη διάρκεια του εξαμήνου όλοι οι φοιτητές αναλαμβάνουν εργασίες για την πρακτική εφαρμογή των θεμάτων που αναπτύσσονται στη θεωρία.

**Μέθοδοι αξιολόγησης/βαθμολόγησης**

Η εξέταση του μαθήματος αποτελείται από δύο μέρη:

Τις γραπτές εξετάσεις, στις οποίες αναλογεί το 70% της συνολικής βαθμολογίας.

Ομαδική εργασία που αναλογεί στο 30% της συνολικής βαθμολογίας.

Οι φοιτητές που αποτυγχάνουν στις γραπτές εξετάσεις δεν επωφελούνται από βαθμούς της εργασίας. Η δομή της βαθμολογίας παρουσιάζεται στους φοιτητές με τα θέματα των εξετάσεων. Τα κριτήρια βαθμολογίας της εργασίας περιλαμβάνουν, την ποιότητα σχεδίασης, το επίπεδο και η ποιότητα υλοποίησης, κλπ.

|  |
| --- |
| **7ο ΕΞΑΜΗΝΟ – ΚΑΤΕΥΘΥΝΣΗ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Ανάλυση Λογιστικών Καταστάσεων**

**Κωδικός αριθμός του μαθήματος: 2810**

Τύπος του μαθήματος: Υποχρεωτικό κορμού

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κωνσταντίνος Καραμάνης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* να δύνανται να καταρτίζουν την κατάσταση ταμειακών ροών μιας επιχείρησης με την έμμεση και την άμεση μέθοδο.
* να είναι σε θέση να κατανοούν τη σημασία των πληροφοριών που εμπεριέχει η κατάσταση ταμειακών ροών σε σχέση και με τις λοιπές χρηματοοικονομικές καταστάσεις, και ιδιαίτερα τη σύνθεση των τριών κατηγοριών χρηματοροών μιας επιχείρησης.
* να είναι σε θέση να προσδιορίζουν και περιγράφουν την έννοια, το περιεχόμενο και τις βασικές διαστάσεις της Ανάλυσης Λογιστικών Καταστάσεων
* να μπορούν να υπολογίζουν τους διάφορους αριθμοδείκτες και να διακρίνουν και εξηγούν τις ενδεχόμενες σχέσεις μεταξύ τους αναφορικά με τις τιμές τους σε μια χρονική περίοδο όσο και τη διαχρονική τους εξέλιξη.
* να είναι σε θέση να συνδυάζουν την ανάλυση αριθμοδεικτών με τις πληροφορίες της Κατάστασης Ταμειακών Ροών για τη σύνθεση ολοκληρωμένης αξιολόγησης μιας επιχείρησης, για την εξαγωγή συμπερασμάτων και τη λήψη ορθολογικών αποφάσεων.

**Προαπαιτήσεις**

Καλή γνώση Λογιστικής συνιστά το ελάχιστο γνωσιακό υπόβαθρο επί του οποίου θεμελιώνεται το μάθημα της Ανάλυσης Λογιστικών Καταστάσεων.

**Περιεχόμενο του μαθήματος**

Το μάθημα της Ανάλυσης Λογιστικών Καταστάσεων (ΑΛΚ) ασχολείται με διάφορες πτυχές της ανάλυσης των χρηματοοικονομικών καταστάσεων από εξωτερικούς ή εσωτερικούς χρήστες για τη λήψη ορθολογικών οικονομικών αποφάσεων. Οι αποφάσεις αυτές επηρεάζουν την κατανομή οικονομικών πόρων προς τις επιχειρήσεις και σχετίζονται με τα επαγγέλματα του χρηματοοικονομικού αναλυτή – επενδυτικού συμβούλου, του διαχειριστή αμοιβαίων κεφαλαίων, του αναλυτή πιστοληπτικής ικανότητας, του ορκωτού ελεγκτή, κλπ.

Η ανάλυση της θεματολογίας του μαθήματος συνδέεται με το ευρύτερο πλαίσιο λειτουργίας της επιχείρησης (πολιτικό και οικονομικό περιβάλλον, επιχειρηματική στρατηγική, εναλλακτικές στρατηγικές επιλογές της διοίκησης, κλπ.). Βασικός σκοπός του μαθήματος είναι να καλλιεργήσει τη γνώση των φοιτητών σε ότι αφορά τόσο τη θεωρία όσο και την πρακτική της ανάλυσης των ετήσιων χρηματοοικονομικών καταστάσεων. Ιδιαίτερη έμφαση δίνεται στο να αναπτύξουν οι φοιτητές μια δέσμη κριτικών ικανοτήτων για την συγκέντρωση, επιλογή και επεξεργασία μεγάλου πλήθους και ποικιλίας οικονομικών πληροφοριών και δεδομένων. Επιμέρους θέματα του μαθήματος αναφέρονται στην κατάρτιση και ανάλυση της Κατάστασης Ταμειακών Ροών, τη μέτρηση και την ανάλυση των επιδόσεων, της ρευστότητας και της κεφαλαιακής διάρθρωσης.

**Συνιστώμενη βιβλιογραφία προς μελέτη**

* Subramanyan K.R, Wild John, (2016), Ανάλυση Χρηματοοικονομικών Καταστάσεων, Broken Hill Publishers Ltd, Λευκωσία (ελληνική έκδοση).
* Γκίκας, Δ. Παπαδάκη Α. και Σιουγλέ Γ. *Ανάλυση και αποτίμηση επιχειρήσεων*. Εκδόσεις Μπένου, Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων, προαιρετική εργασία.

**Μέθοδοι αξιολόγησης/βαθμολόγησης**

Γραπτή εξέταση

*Παρέχεται η δυνατότητα εκπόνησης προαιρετικής εργασίας που προσαυξάνει την επίδοση στις γραπτές εξετάσεις με μια μονάδα κατ' ανώτατο όριο και εφόσον ο φοιτητής στις εξετάσεις αυτές λάβει βαθμό μεγαλύτερο το 5 (πέντε).*

**Τίτλος του μαθήματος: Λογιστική Κόστους**

**Κωδικός αριθμός του μαθήματος: 2612**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Σάνδρα Κοέν

**Επιδιωκόμενα μαθησιακά αποτελέσματα**

Το μάθημα αποσκοπεί στο να δημιουργήσει στους φοιτητές τα θεμέλια για την κατανόηση της Λογιστικής Κόστους τόσο σε επίπεδο θεωρίας όσο και πρακτικής και παρουσιάζει τις βασικές έννοιες, αρχές και εφαρμογές της.

Με την ολοκλήρωση του μαθήματος οι φοιτητές / φοιτήτριες θα:

* γνωρίζουν τον τρόπο παρακολούθησης του κόστους σε βιομηχανικές επιχειρήσεις ανάλογα με τη διαδικασία παραγωγής (εξατομικευμένη και μαζική παραγωγή)
* γνωρίζουν βασικές τεχνικές κοστολόγησης (πλήρης απορροφητική κοστολόγηση, οριακή κοστολόγηση, πρότυπη κοστολόγηση)
* έχουν εξοικειωθεί με την κοστολόγηση με βάση τις δραστηριότητες

**Προαπαιτήσεις**

Το μάθημα δεν έχει προαπαιτούμενα. Ωστόσο, η γνώση βασικών εννοιών χρηματοοικονομικής λογιστικής και διοικητικής λογιστικής διευκολύνει την κατανόησή του.

**Περιεχόμενο του μαθήματος**

Το μάθημα περιλαμβάνει τα ακόλουθα:

* Τις κοστολογικές έννοιες και όρους όπως το κόστος των πρώτων υλών, της άμεσης εργασίας, τα γενικά βιομηχανικά έξοδα και τον κοστολογικό χειρισμό τους για τον υπολογισμό του κόστους παραγωγής στο πλαίσιο κυρίως βιομηχανικών επιχειρήσεων.
* Τα χαρακτηριστικά και τον τρόπο παρακολούθησης του κόστους των προϊόντων που παράγονται κατά παραγγελία, μαζικά καθώς και στο πλαίσιο από κοινού παραγωγικής διαδικασίας.
* Τον τρόπο οργάνωσης των κοστολογικών συστημάτων των επιχειρήσεων για τη συγκέντρωση κόστους στα κέντρα κόστους και εν συνεχεία με τη συσχέτιση του έμμεσου αυτού κόστους με τα προϊόντα.
* Τις τεχνικές κοστολόγησης του απορροφητικού κόστους, του οριακού κόστους και του πρότυπου κόστους.
* Τις βασικές αρχές και τα χαρακτηριστικά της κοστολόγησης με βάση τις δραστηριότητες.

**Συνιστώμενη βιβλιογραφία προς μελέτη**

1. Βενιέρης, Γ., Σ. Κοέν και Μ. Κωλέτση, «Λογιστική Κόστους: Αρχές και Εφαρμογές», 2η Έκδοση, P.I. Publishing, Αθήνα, 2005.
2. Βενιέρης, Γ., «Λογιστική Κόστους», P.I. Publishing, Αθήνα, 2005.

**Διδακτικές και μαθησιακές μέθοδοι**

Η διδασκαλία του μαθήματος περιλαμβάνει δύο δίωρες διαλέξεις την εβδομάδα στο πλαίσιο των οποίων δίνεται βαρύτητα στην παρουσίαση των θεωρητικών εννοιών. Η θεωρητική παρουσίαση ωστόσο συνοδεύεται από ένα σύνολο ασκήσεων που λύνονται επί τόπου κατά τη διάρκεια των διαλέξεων με τη συμμετοχή των φοιτητών και βοηθούν στην κατανόηση των διαφόρων θεμάτων και στην εξοικείωση με τη λογιστική κόστους. Επιπλέον, το μάθημα περιλαμβάνει ένα δίωρο φροντιστήριο κατά τη διάρκεια του οποίου γίνεται πρακτική εξάσκηση.

**Μέθοδοι αξιολόγησης/βαθμολόγησης**

Γραπτή εξέταση

|  |
| --- |
| **7ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Χρηματοοικονομική Οικονομετρία**

**Κωδικός αριθμός του μαθήματος: 2729**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Καθ. Κουρέτας Γεώργιος/ Δρ. Μπράτης Θεόδωρος

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα μπορούν:

* να συνδέσουν τις θεωρητικές γνώσεις της Χρηματοοικονομικής με τα πραγματικά δεδομένα και να αποκτήσουν έτσι μια ολοκληρωμένη εικόνα της λειτουργίας των χρηματοπιστωτικών αγορών,
* να κατανοήσουν θέματα προχωρημένης οικονομετρίας,
* να χρησιμοποιούν βάσεις δεδομένων (DATASTREAM, EIKON, BLOOMBERG) και το οικονομετρικό πακέτο για Η/Υ EVIEWS.

**Προαπαιτήσεις**

Ποσοτικές Μέθοδοι, Χρηματοοικονομικά

**Περιεχόμενο του μαθήματος**

Η παρουσίαση των βασικών χαρακτηριστικών των χρηματοοικονομικών δεδομένων και η ανάλυση των τεχνικών και των μεθόδων που είναι απαραίτητες για την εμπειρική μελέτη των χρηματοοικονομικών χρονολογικών σειρών. Η ανάλυση χρονολογικών σειρών, τόσο θεωρητικά όσο και εμπειρικά, είναι αναπόσπαστο κομμάτι της μελέτης και κατανόησης της λειτουργίας των χρηματοπιστωτικών αγορών. Το μάθημα προσφέρει στους φοιτητές/φοιτήτριες εκπαίδευση στην ερευνητική μεθοδολογία, καθώς και προετοιμάζει για μεταπτυχιακές σπουδές. Κατά τη διάρκεια των εργαστηριακών ωρών οι φοιτητές/φοιτήτριες εκπαιδεύονται στην χρήση του οικονομετρικού πακέτου για Η/Υ EVIEWS.

**Συνιστώμενη βιβλιογραφία προς μελέτη**

Α’. Ελληνόγλωσση

* Δημέλη Σ., 2003, Σύγχρονες μέθοδοι ανάλυσης χρονολογικών σειρών, εκδόσεις Κριτική, ΙSBN [9602182954](https://www.ebooks.gr/gr/%CF%83%CF%85%CE%B3%CF%87%CF%81%CE%BF%CE%BD%CE%B5%CF%82-%CE%BC%CE%B5%CE%B8%CE%BF%CE%B4%CE%BF%CE%B9-%CE%B1%CE%BD%CE%B1%CE%BB%CF%85%CF%83%CE%B7%CF%82-%CF%87%CF%81%CE%BF%CE%BD%CE%BF%CE%BB%CE%BF%CE%B3%CE%B9%CE%BA%CF%89%CE%BD-%CF%83%CE%B5%CE%B9%CF%81%CF%89%CE%BD-136816.html).
* Συριόπουλος K. και Δ. Φίλιππας, 2010, Οικονομετρικές υποδείγματα και εφαρμογές με EVIEWS, εκδόσεις Ανικούλα, ISBN 9605160463.

Β’. Ξενόγλωσση

* Brooks C., 2014, Introductory Econometrics for Finance, 3rd ed., Cambridge University Press.
* Wooldridge J., 2013, Introductory Econometrics - A Modern Approach, 5th ed.
* Studenmund A.H., 2013, Using Econometrics A Practical Guide 6th ed., Pearson Education.
* Stock J. H., Watson M.W., 2011, Introduction to Econometrics, 3rd ed., Pearson Education
* Guajarati D. N., Porter D., 2008, Basic Econometrics, 5th ed., McGraw-Hill
* Greene W.H., 2011, Econometric analysis, 7th ed., Pearson Education
* Asteriou D. and S. Hull, 2007, Applied Econometrics: A Modern Approach Using Eviews and Microfit, Revised Edition
* Griffiths W., C. Hill and M. Andrew, 2008, Using Eviews for Principles of Econometrics, 3rd edition, John Wiley&Sons.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και εργασίες/παρουσιάσεις φοιτητών / φοιτητριών (ατομικές/ομάδες)

**Μέθοδοι αξιολόγησης/βαθμολόγησης**

Γραπτή τελική εξέταση και προαιρετική πρόοδος (γραπτή με εργαστηριακές εφαρμογές)

**Τίτλος του μαθήματος: Χρηματοδοτική Διοίκηση ΙΙΙ**

**Κωδικός αριθμός του μαθήματος: 2741**

Τύπος του μαθήματος: Επιλογής Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Κωνσταντίνος Κασιμάτης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοήσουν τα κίνητρα για τα οποία γίνονται Συγχωνεύσεις και Εξαγορές επιχειρήσεων.
* γνωρίζουν τις διαφορετικές μεθόδους αποτίμησης επιχείρησης.
* μπορούν να αναλύσουν τα οικονομικά δεδομένα μίας επιχείρησης ώστε να την αποτιμήσουν.
* μπορούν να εφαρμόσουν οικονομική ανάλυση ώστε να καθορίσουν το δίκαιο τίμημα εξαγοράς μιας επιχείρησης.
* κατανοήσουν τους βασικούς πυλώνες της συμπεριφορικής χρηματοοικονομικής.
* κατανοήσουν με ποιο τρόπο η ανθρώπινη ψυχολογία μπορεί να επηρεάσει επενδυτικές αποφάσεις.

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις εξής θεματικές ενότητες:

Ι. Συγχωνεύσεις και εξαγορές: κίνητρα, αποδοτικότητα, μορφές άμυνας, αποτίμηση εταιρειών στόχων, πληρωμή τιμήματος εξαγοράς.

ΙΙ. Συμπεριφορική χρηματοοικονομική: βασικές έννοιες, «ανωμαλίες» στις αγορές κεφαλαίου, ευριστικοί κανόνες συμπεριφορικής χρηματοοικονομικής, εξήγηση χρηματοοικονομικών «ανωμαλιών» με επενδυτική ψυχολογία.

ΙΙΙ. Μικροδομή Ελληνικής κεφαλαιαγοράς.

**Συνιστώμενη βιβλιογραφία προς μελέτη**

* Κυριαζής Δ. (2016). Συγχωνεύσεις & Εξαγορές. Ν. Ιωνία: Διπλογραφία

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

**Τίτλος του μαθήματος: Αποτίμηση Επιχειρήσεων**

**Κωδικός αριθμός του μαθήματος: 2745**

*(το μάθημα δεν διαθέτει περιγραφή)*

**Τίτλος του μαθήματος: Διεθνή Λογιστικά Πρότυπα**

**Κωδικός αριθμός του μαθήματος: 7117**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Λογιστικής και Χρηματοοικονομικής)*

|  |
| --- |
| **8ο ΕΞΑΜΗΝΟ – ΚΑΤΕΥΘΥΝΣΗ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Ελεγκτική**

**Κωδικός αριθμός του μαθήματος: 2719**

Τύπος του μαθήματος: Υποχρεωτικό κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κωνσταντίνος Καραμάνης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

• είναι σε θέση να προσδιορίζουν και περιγράφουν τη λειτουργία του μοντέλου του επιχειρηματικού κινδύνου, καθώς και τα κύρια βήματα και τα σημαντικά θέματα στον έλεγχο των ετήσιων χρηματοοικονομικών καταστάσεων.

• μπορούν να κατανοήσουν τα προβλήματα που αντιμετωπίζει ο ελεγκτής και να εκτιμήσουν και εξηγήσουν τις αποφάσεις που λαμβάνει στο σχεδιασμό και την εκτέλεση του ελέγχου, σύμφωνα με την υφιστάμενη θεωρία και τα πρότυπα ελέγχου.

• δύνανται να εφαρμόσουν τις βασικές έννοιες και το πλαίσιο του μοντέλου του επιχειρηματικού κινδύνου, στη λήψη αποφάσεων κατά το σχεδιασμό και την εκτέλεση ελέγχων, και να έχουν επίγνωση της σπουδαιότητας, της χρησιμότητας και των περιορισμών των κυρίαρχων μεθοδολογιών ελέγχου.

• μπορούν να αξιολογούν τα ελεγκτικά τεκμήρια στη διάθεση του ελεγκτή, να κρίνουν την επίπτωση σφαλμάτων στην εύλογη παρουσίαση των χρηματοοικονομικών καταστάσεων και να εξάγουν συμπέρασμα αναφορικά με το ενδεδειγμένο κατά περίπτωση είδος ελεγκτικής γνώμης.

• έχουν επίγνωση του περιεχομένου της έκθεσης ελέγχου, να διακρίνουν τα διάφορα είδη ελεγκτικής γνώμης, να εξηγούν το ιδιαίτερο νόημα κάθε διαφορετικού είδους γνώμης και να αντιλαμβάνονται το ρόλο του ελέγχου στη λειτουργία μιας αυξανόμενα διεθνοποιημένης οικονομίας.

**Προαπαιτήσεις**

Καλή γνώση Λογιστικής συνιστά το γνωσιακό υπόβαθρο επί του οποίου θεμελιώνεται το μάθημα της Ελεγκτικής.

**Περιεχόμενο του μαθήματος**

Βασικός σκοπός του μαθήματος αυτού είναι να εισαγάγει τους φοιτητές στις θεμελιώδεις έννοιες και αρχές της ελεγκτικής, πάνω στις οποίες βασίζεται η σύγχρονη πρακτική του εξωτερικού ελέγχου, ακολουθώντας το μοντέλο του επιχειρηματικού κινδύνου. Στο επίκεντρο της προσοχής είναι η παρουσίαση και ανάλυση των αρχών που διέπουν μια σειρά αποφάσεων που λαμβάνουν οι εξωτερικοί ελεγκτές κατά τη διάρκεια του ελέγχου των οικονομικών καταστάσεων μιας εταιρείας. Οι αποφάσεις αυτές αναφέρονται στην αναζήτηση και αποδοχή πελάτη, στη στρατηγική και στο σχεδιασμό του ελέγχου, στη συλλογή και αξιολόγηση ελεγκτικών τεκμηρίων και, τέλος, στην επακόλουθη έκδοση επαγγελματικής γνώμης (έκθεση ελέγχου). Στην έκθεση ελέγχου ο ελεγκτής, με βάση τον διενεργηθέντα έλεγχο, αποφαίνεται για το εάν οι οικονομικές καταστάσεις της ελεγχόμενης επιχείρησης παρουσιάζουν εύλογα, από κάθε ουσιώδη πλευρά, την οικονομική της κατάσταση (Ισολογισμός), τη χρηματοοικονομική της επίδοση (Κατάσταση Αποτελεσμάτων) και τις ταμειακές της ροές (Κατάσταση Ταμειακών Ροών, όταν αυτή καταρτίζεται).

Η ύλη του μαθήματος καλύπτει επίσης μια αναδρομή στην ιστορία του ελληνικού ελεγκτικού επαγγέλματος και αναλύει βασικά χαρακτηριστικά της ελληνικής και διεθνούς αγοράς ελεγκτικών υπηρεσιών. Προσοχή στα δύο αυτά θέματα επιτρέπει στον φοιτητή να κατανοήσει τις εξελίξεις που ιστορικά έχουν λάβει χώρα στην ελεγκτική πρακτική, σαν αποτέλεσμα μεταβολών στις δυνάμεις της αγοράς και εξελίξεων στο ευρύτερο οικονομικό και θεσμικό πλαίσιο, τόσο σε εθνικό όσο και σε διεθνές επίπεδο. Σημαντικές αλλαγές έχει γνωρίσει ο χώρος τις τελευταίες δεκαετίες, αλλά εξίσου σημαντικές εξελίξεις αναμένεται να σημειωθούν και τα επόμενα χρόνια. Τέτοιες αλλαγές υποβοηθούνται από την περαιτέρω διεθνοποίηση της οικονομίας, των επιχειρήσεων και του ελέγχου, αλλά και την εισαγωγή της πληροφοριακής τεχνολογίας στην καθημερινή ελεγκτική πράξη.

**Συνιστώμενη βιβλιογραφία προς μελέτη**

• Καραμάνης, Κ. (2008). Σύγχρονη Ελεγκτική: Θεωρία και Πρακτική σύμφωνα με τα Διεθνή Ελεγκτικά Πρότυπα. Έκδοση Οικονομικού Πανεπιστημίου Αθηνών, Αθήνα.

• Καζαντζής, Χ.(2006). Ελεγκτική & Εσωτερικός Έλεγχος: Μια Συστηματική Προσέγγιση Εννοιών, Αρχών και Κανόνων. Εκδόσεις Business Plus, Πειραιάς.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων, προαιρετική εργασία.

**Μέθοδοι αξιολόγησης/βαθμολόγησης**

Γραπτή εξέταση

|  |
| --- |
| **8ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΛΟΓΙΣΤΙΚΗ ΚΑΙ ΧΡΗΜΑΤΟΔΟΤΙΚΗ ΔΙΟΙΚΗΣΗ** |

**Τίτλος του μαθήματος: Διεθνής Χρηματοοικονομική**

**Κωδικός αριθμός του μαθήματος: 2838**

Τύπος του μαθήματος: Επιλογή Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Γεώργιος Κουρέτας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα μπορούν:

• Να κατανοήσουν τα βασικά χαρακτηριστικά της αγοράς ξένου συναλλάγματος;

• Να είναι σε θέση να αναλύσουν ζητήματα της εφαρμογής της συναλλαγματικής πολιτικής

• Να κατανοήσουν τους τρόπους και τη χρησιμότητα των υποδειγμάτων προσδιορισμού των συναλλαγματικών υποδειγμάτων για την εφαρμογή της συναλλαγματικής πολιτικής;

• Να αναγνωρίζουν τη σημασία των κεντρικών στοιχείων της συναλλαγματικής πολιτικής.

**Προαπαιτήσεις**

Καμία

**Περιεχόμενο του μαθήματος**

Σκοπός του μαθήματος είναι να εισάγει τους φοιτητές στη θεωρία και πολιτική της διεθνούς χρηματοοικονομικής. Στην πρώτη ενότητα αναλύουμε τα βασικά χαρακτηριστικά της αγοράς ξένου συναλλάγματος, τις επιμέρους αγορές ξένου συναλλάγματος καθώς και τη χρησιμότητα της αγοράς ξένου συναλλάγματος για την άσκηση αρμπιτράζ, κερδοσκοπία και αντιστάθμιση συναλλαγματικού κινδύνου. Στη δεύτερη ενότητα εστιάζουμε την προσοχή μας το ισοζύγιο πληρωμών, στο ισοζύγιο τρεχουσών συναλλαγών και στο ισοζύγιο κίνησης κεφαλαίων. Η τρίτη ενότητα παρουσιάζει τα βασικά χαρακτηριστικά των καθεστώτων συναλλαγματικών ισοτιμιών καθώς και τα κριτήρια επιλογής συναλλαγματικών καθεστώτων. Στη τέταρτη ενότητα αναλύονται οι βασικές σχέσεις ισορροπίας, καλυμμένη ισοδυναμία επιτοκίων, ακάλυπτο ισοδυναμία επιτοκίων και στρατηγική carry trade, ο νόμος της μιας τιμής και η ισοδυναμία αγοραστικής. Στην πέμπτη ενότητα  παρουσιάζονται και αναλύονται οι εναλλακτικές θεωρίες προσδιορισμού ονομαστικών και πραγματικών συναλλαγματικών ισοτιμιών και πολιτικές παρέμβασης στην αγορά ξένου συναλλάγματος. Η τελευταία ενότητα αναλύει τη διεθνή αγορά χρήματος και τη διεθνή αγορά ομολόγων.

**Συνιστώμενη βιβλιογραφία προς μελέτη**

* Κωνσταντίνος Ι. Καρφάκης, (2017), Θεωρία και Πολιτική του Διεθνούς Χρήματος, Εκδόσεις: Αδελφοί Τζιόλα Α.Ε.
* C. Feenstra and A. M. Taylor, (2014), International Economics, 2nd Edition, Ελληνική έκδοση, Θεσσαλονίκη: Εκδόσεις Επίκεντρο.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

**Τίτλος του μαθήματος: Τραπεζική Διοικητική**

**Κωδικός αριθμός του μαθήματος: 2826**

Τύπος του μαθήματος: Επιλογή Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Γεώργιος Κουρέτας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα μπορούν:

* Να αναπτύξουν γνώση για τη θεωρητική δομή μιας ανοικτής οικονομίας με έμφαση στη διαμόρφωση και υλοποίηση της νομισματικής πολιτικής
* Να κατανοήσουν το θεσμικό πλαίσιο του διεθνούς τραπεζικού συστήματος
* Να αναπτύξουν δεξιότητες στην ανάλυση και πρόβλεψη βασικών οικονομικών μεταβλητών όταν η οικονομία αντιμετωπίζει εσωτερικές και εξωτερικές διαταραχές
* Να αποκτήσουν τη γνώση να χρησιμοποιεί ένα οικονομικό υπόδειγμα για την ανάλυση μέτρων πολιτικής
* Να κατανοήσουν την διαχείριση των κινδύνων που αντιμετωπίζουν τα χρηματοπιστωτικά ιδρύματα
* Να αναπτύξουν δεξιότητες για την ανάλυση των υποδειγμάτων κάλυψης έναντι των κινδύνων που αντιμετωπίζουν τα χρηματοπιστωτικών ιδρυμάτων

**Προαπαιτήσεις**

Καμία

**Περιεχόμενο του μαθήματος**

Η σημασία του τραπεζικού συστήματος και των λειτουργιών του για τη χρηματοδότηση, των κυβερνήσεων, των επιχειρήσεων και των νοικοκυριών και συνεπώς την οικονομική ανάπτυξη είναι θεμελιώδης. Σκοπός του μαθήματος αυτού είναι η παρουσίαση των βασικών εννοιών της τραπεζικής διαμεσολάβησης, των κινδύνων που σχετίζονται με αυτήν, τα εργαλεία και τους κανόνες για τη διαχείρισή τους. Στόχος είναι η παροχή των απαραίτητων εξειδικευμένων χρηματοοικονομικών και τραπεζικών γνώσεων και δεξιοτήτων στους φοιτητές ώστε να μπορούν να ανταποκριθούν αποτελεσματικά στα δεδομένα της σύγχρονης διεθνοποιημένης αγοράς και να κατανοούν τους κανόνες λειτουργίας της.

**Συνιστώμενη βιβλιογραφία προς μελέτη**

* Γ. Σαπουντζόγλου – Χ. Πεντότης, (2017), Τραπεζική Οικονομική*,* Β΄ Έκδοση, Εκδόσεις Γ. Μπένου, Αθήνα.
* Gasu – Girardone – P. Molyneux, (2017), Εισαγωγή στην Τραπεζική, Ελληνική Εκδοση, (Επιμέλεια, Κυριακή Κοσμίδου), Θεσσαλονίκη: Εκδόσεις Αφοί Τζιόλα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση και προαιρετική πρακτική άσκηση

|  |
| --- |
| **5ο ΕΞΑΜΗΝΟ – ΚΑΤΕΥΘΥΝΣΗ: ΜΑΡΚΕΤΙΝΓΚ** |

**Τίτλος του μαθήματος: Χρηματοδοτική Διοίκηση ΙΙ**

**Κωδικός αριθμός του μαθήματος: 2511**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αναστάσιος Δράκος, Βασίλης Μπαμπαλός

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* η αφομοίωση των δομικών εννοιών του Χρηματοοικονομικού προγραμματισμού
* Εκμάθηση των Βραχυπρόθεσμων εργαλείων χρηματοδότησης στο πλαίσιο της Διαχείρισης του Κεφαλαίου Κίνησης.
* Η σημαντικότητα της κεφαλαιακής διάρθρωσης και της Μερισματικής Πολιτικής καθώς επίσης και του τρόπου με τον οποίο οι αποφάσεις αυτές επηρεάζουν τα κέρδη και τον κίνδυνο τόσο των επιχειρήσεων όσο και των μετόχων.
* Εκμάθηση των Τεχνικών κατάρτισης Βραχυπρόθεσμου και μακροπρόθεσμου Προϋπολογισμού.
* Εκμάθηση της Διαδικασίας Κατάρτισης Χρηματοοικονομικών Επιχειρηματικών Σχεδίων και Αποτίμησης της Αξίας Επιχειρήσεων.

**Προαπαιτήσεις**

ΧΡΗΜΑΤΟΔΟΤΙΚΗ ΔΙΟΙΚΗΣΗ 1

**Περιεχόμενο του μαθήματος**

Το μάθημα Χρηματοδοτική Διοίκηση ΙΙ, επιχειρεί μία εστιασμένη προσέγγιση σε θέματα Χρηματοοικονομικού Προγραμματισμού, επιλογής Κεφαλαίων και Μορφών Χρηματοδότησης στις σύγχρονες επιχειρήσεις. Οι σπουδαστές θα πρέπει να εξοικειωθούν με την σπουδαιότητα της επιλογής Κεφαλαίων (Κεφαλαιακή Διάρθρωση) και της Διάρθρωσης Κόστους (Ανάλυση Μόχλευσης) αφού οι δύο αυτές παράμετροι επηρεάζουν τα Κέρδη των Επιχειρήσεων και τα αναμενόμενα μερίσματα για τους μετόχους (Μερισματική Πολιτική). Στη συνέχεια ο σπουδαστής θα γνωρίσει τις τεχνικές και τα εργαλεία που χρησιμοποιούν οι επιχειρήσεις προκειμένου τον προγραμματισμό των Χρηματοδοτικών τους Αναγκών μέσα από τη κατάρτιση των προβλεπόμενων Χρηματοοικονομικών τους καταστάσεων, αναλύοντας παράλληλα και τις βασικότερες στρατηγικές διαχείρισης του Κεφαλαίου Κίνησης. Παράλληλα οι σπουδαστές θα γνωρίσουν τα εναλλακτικά χρηματοδοτικά εργαλεία όπως το Leasing και το Factoring, τα οποία εξετάζονται σε σχέση με τις κλασσικές μορφές χρηματοδότησης μέσω Δανειακών Συμβάσεων. Έχοντας αποκτήσει μία ολοκληρωμένη εικόνα των βασικών εννοιών Χρηματοοικονομικής Λειτουργίας της επιχείρησης, οι σπουδαστές θα ασχοληθούν με τις τεχνικές Αποτίμησης της Αξίας Επιχειρήσεων, μέσα από μοντέλα Κατάρτισης Προβλεπόμενων Χρηματοροών.

**Συνιστώμενη βιβλιογραφία προς μελέτη**

* “Αρχές Χρηματοοικονομικής Διοίκησης – Θεωρία και Πρακτική ” Εκδόσεις Utopia, Brealey Richard, Myers Stewart, Allen Franklin
* Σημειώσεις Διαλέξεων, οι οποίες θα περιέχουν τα βασικά σημεία με λυμένες ασκήσεις από κάθε θεματική ενότητα
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών.
* Εργαστηριακές Ασκήσεις, οι οποίες θα επιλύονται από τους φοιτητές κατά τη διάρκεια των διαλέξεων και θα συζητούνται με τον Διδάσκοντα, με στόχο την καλύτερη προετοιμασία για τις εξετάσεις.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση Μελετών Περίπτωσης, εργασία κατάρτισης Χρηματοοικονομικού Επιχειρηματικού Σχεδίου με στόχο την Έγκριση Δανείου από Τράπεζα.

**Μέθοδοι αξιολόγησης/βαθμολόγησης**

Γραπτή εξέταση 70% και εργασία 30%

|  |
| --- |
| **Ξένη Γλώσσα** |

**Επιχειρησιακή Αλληλογραφία & Επικοινωνία στην Αγγλική Γλώσσα (Αγγλικά V), ΟΔΕ 2119**

**Επιχειρησιακή Αλληλογραφία και Επικοινωνία (Γαλλικά V), 2131**

**Επιχειρησιακή Αλληλογραφία και επικοινωνία στη Γερμανική Γλώσσα (Γερμανικά V), 2133**

|  |
| --- |
| **5ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΜΑΡΚΕΤΙΝΓΚ** |

**Τίτλος μαθήματος: Διαφήμιση και Προώθηση Πωλήσεων**

**Κωδικός αριθμός του μαθήματος: 2537**

Τύπος μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/ τρίμηνο: 5ο

Αριθμός απονεμόμενων πιστωτικών

μονάδων: 6

Όνομα διδασκόντων/διδασκουσών: Γιώργος Πανηγυράκης, Γιώργος Σιώμκος

**Επιδιωκόμενα μαθησιακά αποτελέσματα**

Μέσα από τη διδασκαλία του συγκεκριμένου μαθήματος ο φοιτητής θα μάθει να χειρίζεται και να εφαρμόζει τα στοιχεία του επικοινωνιακού μίγματος:

* τη διαφήμιση,
* την προώθηση πωλήσεων,
* την προσωπική πώληση,
* το άμεσο μάρκετινγκ,
* τη δημοσιότητα και
* τις δημόσιες σχέσεις.

Με την ολοκλήρωση του μαθήματος οι φοιτητές/ φοιτήτριες θα είναι σε θέση:

* να κατανοήσουν την μεθοδολογία και τα στάδια ανάπτυξης μίας διαφημιστικής εκστρατείας
* να αποκωδικοποιήσουν τα στοιχεία που καθιστούν ένα διαφημιστικό μήνυμα επιτυχές και να σχεδιάσουν νέα μηνύματα επιλέγοντας τα κατάλληλα μέσα για τη διάχυσή του
* να χρησιμοποιούν αποτελεσματικά τα στοιχεία του μίγματος επικοινωνίας σε ένα πρόγραμμα ολοκληρωμένης επικοινωνίας
* να αναπτύσσουν αποτελεσματικές στρατηγικές τοποθέτησης και διαφοροποίησης για τα διάφορα τμήματα καταναλωτών στα οποία απευθύνεται το κάθε πρόγραμμα επικοινωνίας
* να κατανοούν τον τρόπο με τον οποίο η ολοκληρωμένη επικοινωνιακή στρατηγική βοηθάει στo χτίσιμο ισχυρών επωνυμιών
* να αξιολογήσουν την αποτελεσματικότητα ενός σχεδίου ολοκληρωμένης επικοινωνίας και να αναλύουν τα πλεονεκτήματα και τις αδυναμίες του
* να αναπτύσσουν δικά τους σχέδια ολοκληρωμένης επικοινωνίας χρησιμοποιώντας όλα τα στοιχεία του μίγματος και τις νέες τάσεις του μάρκετινγκ

**Προαπαιτούμενη γνώση**

Καμία

**Περιεχόμενο μαθήματος**

Ενδεικτικά, το περιεχόμενο του μαθήματος περιλαμβάνει τις παρακάτω ενότητες:

1. Βασικές Αρχές Επικοινωνίας- Επικοινωνία μάρκετινγκ
2. Το μίγμα προβολής/ προώθησης και τα συστατικά του στοιχεία
3. Διαφήμιση: Σχεδιασμός, Στόχοι και Δημιουργική Στρατηγική
4. Προώθηση πωλήσεων και Δημόσιες Σχέσεις
5. Άμεσο/ Διαδραστικό Μάρκετινγκ
6. Σχεδιασμός Προγραμμάτων Ολοκληρωμένης Επικοινωνιακής Στρατηγικής (Integrated Marketing Communication)
7. Νεότερες Μορφές Επικοινωνίας/ Επικοινωνία και κοινωνικά δίκτυα

**Συνιστώμενη βιβλιογραφία προς μελέτη**

* Belch, G.E. & Belch, M. A. (2011), *Διαφήμιση και Προώθηση***,** Εκδόσεις Α. ΤΖΙΟΛΑ & ΥΙΟΙ Α.Ε.
* Belch, G.E. & Belch, M. A. (2014), Advertising and Promotion: An Integrated Marketing *Communications Perspective*, McGraw Hill Co
* Ζώτος Γεώργιος Χ. (2008), Διαφήμιση, University Studio Press Α.Ε.
* Shimp, T. (2008).*Advertising, Promotion, and other aspects of Integrated Marketing Communications,*Harcourt.
* Schultz, D.E, and Kitchen, P.J. (2000). *Communicating Globally: An Integrated Marketing Approach*, Palgrave-Macmillan.
* Kitchen, P. J. and de Pelsmacker, P. (2005).*Integrated Marketing Communications: A Primer***,** Routledge
* Rossiter, J.R. and Bellman, S. (2005). *Marketing Communications*, Pearson Education Australia.

**Διδακτικές και μαθησιακές μέθοδοι**

Διαλέξεις θεωρητικού/ πρακτικού μέρους και παρουσιάσεις φοιτητών/ φοιτητριών

**Μέθοδοι αξιολόγησης/ βαθμολόγησης**

Γραπτή εξέταση και προαιρετική εργασία

**Τίτλος του μαθήματος: Φορολογία**

**Κωδικός αριθμός του μαθήματος: 2510**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων πιστωτικών μονάδων: 6

Όνομα διδάσκοντος: Κωνσταντίνος Χαλέβας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* έχουν κατανοήσει την έννοια της φορολογικής κατοικίας και της μόνιμης εγκατάστασης, και θα είναι σε θέση να αναγνωρίζουν τις κατηγορίες υποκείμενων προσώπων σε φόρο εισοδήματος,
* γνωρίζουν το αντικείμενο φορολογίας εισοδήματος φυσικών και νομικών προσώπων και θα δύνανται να προσδιορίσουν την έκταση της φορολογικής υποχρέωσης των υποκείμενων σε φόρο εισοδήματος,
* κατανοούν τις βασικές ρυθμίσεις των Συμβάσεων Αποφυγής Διπλής Φορολογίας,
* αναγνωρίζουν τις κατηγορίες των απαλλασσόμενων φόρου εισοδήματος νομικών προσώπων και οντοτήτων,
* γνωρίζουν τις κατηγορίες εισοδημάτων (μισθωτές υπηρεσίες, συντάξεις, επιχειρηματική δραστηριότητα, κεφάλαιο, κλπ.) και τον τρόπο φορολογικής μεταχείρισης της κάθε κατηγορίας,
* έχουν κατανοήσει την έννοια και τον τρόπο εφαρμογής των τεκμηρίων διαβίωσης
* γνωρίζουν τις πρόσθετες επιβαρύνσεις φορολογίας εισοδήματος (π.χ. ειδική εισφορά αλληλεγγύης),
* γνωρίζουν τις μειώσεις φόρου φυσικών προσώπων,
* γνωρίζουν τις εκπιπτόμενες και μη εκπιπτόμενες επιχειρηματικές δαπάνες, και ειδικότερα το χειρισμό των αποσβέσεων, των επισφαλών απαιτήσεων, των δαπανών επιστημονικής και τεχνολογικής έρευνας και των χρεωστικών τόκων,
* γνωρίζουν την έννοια και τον τρόπο αναμόρφωσης των λογιστικών κερδών,
* έχουν αποκτήσει την ικανότητα συμπλήρωσης των σχετικών φορολογικών δηλώσεων των φυσικών, νομικών προσώπων και νομικών οντοτήτων,
* αντιλαμβάνονται τις διατάξεις του κώδικα φορολογίας εισοδήματος για την φοροαποφυγή και φοροδιαφυγή.

**Προαπαιτήσεις**

Το αντικείμενο της Λογιστικής συνιστά ένα ουσιαστικό γνωσιακό υπόβαθρο επί του οποίου θεμελιώνεται το μάθημα της Φορολογίας.

**Περιεχόμενο του μαθήματος**

Η φορολογία εισοδήματος είναι κεντρικής σημασίας τόσο για φυσικά πρόσωπα όσο και για νομικά πρόσωπα και νομικές οντότητες και συνδέεται, σε παγκόσμιο επίπεδο, με το δημοσιονομικό ζήτημα της χώρας αλλά και το πρόβλημα της φοροδιαφυγής και της φοροαποφυγής. Το μάθημα της Φορολογίας Εισοδήματος έχει σαν σκοπό να εισάγει τους φοιτητές στη δομή και στη φιλοσοφία του φορολογικού πλαισίου της χώρας, όπως αυτό διαμορφώνεται με τον Κώδικα Φορολογίας Εισοδήματος (ν. 4172/2013), που είχε σαν στόχο την εναρμόνιση της ελληνικής φορολογικής νομοθεσίας με τις διεθνείς εξελίξεις και ιδιαίτερα με το πλαίσιο του Οργανισμού Οικονομικής Συνεργασίας και Ανάπτυξης (ΟΟΣΑ).

Το περιεχόμενο του μαθήματος εστιάζει στην επεξήγηση των βασικών όρων και εννοιών του φορολογικού πλαισίου καθώς και ανάλυση των φορολογικών κανόνων και του τρόπου εφαρμογής τους, με ολοκληρωμένα, περιεκτικά και κατανοητά παραδείγματα, καλύπτοντας τα βασικά θέματα της φορολογίας εισοδήματος φυσικών προσώπων και νομικών προσώπων και νομικών οντοτήτων.

**Συνιστώμενη βιβλιογραφία προς μελέτη**

Σταματόπουλος, Δ. και Καραβοκύρης, Α. (2017). Φορολογία Εισοδήματος Φυσικών και Νομικών Προσώπων. Εκδόσεις Σταματόπουλου*,* Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων.

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Ρυθμιστικά Θέματα Εποπτείας της Κεφαλαιαγοράς και Εταιρικής Διακυβέρνησης**

**Κωδικός αριθμός του μαθήματος: 2525**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3o

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Χριστίνα Ταρνανίδου

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* αποκτήσουν βασικές γνώσεις ως προς τον τρόπο λειτουργίας της κεφαλαιαγοράς, ως μοχλού άντλησης κεφαλαίων από τις επιχειρήσεις αλλά και ως δευτερογενή αγορά που προσφέρει σειρά υπηρεσιών και προϊόντων στους επενδυτές, κατά το ημεδαπό σύστημα αλλά και σύμφωνα με τους κανόνες της Ευρωπαϊκής Ένωσης
* είναι σε θέση να αντιμετωπίζουν νομικά θέματα σε σχέση με τη λειτουργία της κεφαλαιαγοράς, των επενδυτικών υπηρεσιών, των χρηματοπιστωτικών μέσων, των οργανισμών συλλογικών επενδύσεων, του τρόπου οργάνωσης των χρηματιστηριακών αγορών και τόπων διαπραγμάτευσης γενικότερα, των προστατευτικών μέτρων που αφορούν στην ακεραιότητα της κεφαλαιαγοράς από πράξεις κατάχρησης, ως και στη λειτουργία του χρηματοπιστωτικού συστήματος έναντι κινδύνων νομιμοποίησης εσόδων από εγκληματικές δραστηριότητες (ξέπλυμα χρήματος)
* αποκτήσουν την απαραίτητη εξοικείωση στην επίλυση πρακτικών ζητημάτων που αναφύονται κατά την εφαρμογή των σχετικών κανόνων
* εμπεδώσουν γνώσεις και θα διαμορφώσουν κουλτούρα επί των ανωτέρω με βάση το πλαίσιο λειτουργίας της «ενιαίας αγοράς» (internal market) στην Ευρώπη

**Προαπαιτήσεις**

Καμία

**Περιεχόμενο του μαθήματος**

Το μάθημα περιλαμβάνει τις βασικές εισαγωγικές έννοιες και ρυθμίσεις που διέπουν τη λειτουργία της κεφαλαιαγοράς. Ιδιαίτερη έμφαση δίδεται στους κανόνες που η ΕΕ έχει θεσπίσει για την κεφαλαιαγορά προς τους οποίους είναι πλέον και η χώρα μας εναρμονισμένη. Οι βασικές θεματικές ενότητες του μαθήματος αφορούν: 1) τις αγορές χρηματοπιστωτικών μέσων, ιδίως τη χρηματιστηριακή αγορά περιλαμβανομένων των κανόνων για την αντιμετώπιση πράξεων κατάχρησης αγοράς, τους φορείς λειτουργίας της κατά το ημεδαπό σύστημα, καθώς και τις επενδυτικές υπηρεσίες που παρέχονται σε σχέση με τα χρηματοπιστωτικά μέσα, 2) τα συστήματα προστασίας του επενδυτή από πτωχεύσεις και εν γένει αθετήσεις υποχρεώσεων των τραπεζών και επιχειρήσεων επενδύσεων, 3) τις υποχρεώσεις των εισηγμένων εταιρειών και τους ειδικούς κανόνες που διέπουν τη λειτουργία τους (διαφάνειας, ενημέρωσης, εταιρικής διακυβέρνησης), 4) τους θεσμικούς επενδυτές – ΟΣΕΚΑ κλπ., 5) τους τίτλους της κεφαλαιαγοράς που τηρούνται σε άυλη μορφή στα μητρώα και κεντρικά αποθετήρια τίτλων, 6) τους ειδικούς κανόνες πτώχευσης και αφερεγγυότητας ως προς τις υποχρεώσεις που προκύπτουν από τις συναλλαγές σε χρηματοπιστωτικά μέσα και 7) την πρόληψη και καταστολή της νομιμοποίησης εσόδων από εγκληματικές δραστηριότητες (ξέπλυμα χρήματος).

Το μάθημα καλύπτει τόσο τη μελέτη θεωρητικών ζητημάτων όσο και την επίλυση πρακτικών προβλημάτων που σχετίζονται με τις παραπάνω της εμπορικής ζωής. Τα εξεταζόμενα θέματα αναλύονται τόσο με βάση το ημεδαπό σύστημα όσο και τους ειδικούς κανόνες της Ευρωπαϊκής Ένωσης.

**Συνιστώμενη βιβλιογραφία προς μελέτη**

* *Moloney Ν.*, EU Securities and Financial Regulation (2014)
* *Mallin* *Ch.,* Corporate Governance (2012)
* *Ταρνανίδου Χ.* Ειδικά Δικαιώματα των Μετόχων Εισηγμένων Εταιριών (2009)
* *Της ιδίας,* Η Οργανωμένη Αγορά. Κοινοτικό δίκαιο και εθνική εναρμόνιση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 36] (2008)
* *Της ιδίας,*  Συμβάσεις παραγώγων του Χρηματοπιστωτικού Τομέα. Δογματική και πρακτική θεώρηση. Διεύθυνση Σειράς: Λ. Κοτσίρης. [Σειρά: Σύγχρονα Θέματα Εμπορικού Δικαίου - τ. 31] (2006)

**Διδακτικές και μαθησιακές μέθοδοι**

Το εκπαιδευτικό υλικό του μαθήματος καλύπτεται με διαλέξεις. Η διδασκαλία περιλαμβάνει παραδόσεις, αλλά και μαθησιακές δραστηριότητες συνιστάμενες σε γραπτές προαιρετικές ή φροντιστηριακές εξετάσεις, εργασίες, αλλά και συντονισμένες εκπαιδευτικής φύσεως επισκέψεις σε φορείς και αρχές του εμπορικού χώρου (πχ Εμπορικό και Βιομηχανικό Επιμελητήριο, Χρηματιστήριο Αθηνών).

**Μέθοδοι αξιολόγησης/βαθμολόγησης**

Γραπτή εξέταση και προαιρετικές εργασίες

|  |
| --- |
| **6ο ΕΞΑΜΗΝΟ – ΚΑΤΕΥΘΥΝΣΗ: ΜΑΡΚΕΤΙΝΓΚ** |

**Τίτλος του μαθήματος: Επιχειρησιακή Πολιτική και Στρατηγική**

**Κωδικός αριθμός του μαθήματος: 2610**

Τύπος του μαθήματος: Υποχρεωτικό

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Βασίλης Παπαδάκης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές θα είναι σε θέση να κατανοήσουν:

* Τον τρόπο με τον οποίο τα στελέχη μπορούν να **τοποθετήσουν** (position) την επιχείρηση απέναντι στις δυνάμεις της αγοράς και του ανταγωνισμού, ώστε να εκμεταλλευθούν αυτές τις δυνάμεις ή ακόμα και να τις επηρεάσουν προς όφελός τους;
* Tις διαδικασίες **διαμόρφωσης στρατηγικής** των επιχειρήσεων καθώς και τον βαθμό στον οποίο οι Ελληνικές επιχειρήσεις ακολουθούν αυτές τις διαδικασίες.
* Τις **εναλλακτικές στρατηγικές επιλογές** που μπορεί να ακολουθήσει μια επιχείρηση. Ποιες είναι οι πιο αποτελεσματικές; κάτω από Ποιες συνθήκες;
* Την αποτελεσματικότητα των στρατηγικών ανάπτυξης μέσω **εξαγορών/ συγχωνεύσεων.** Κάτω από ποιες συνθήκες πετυχαίνουν ή αποτυγχάνουν;
* Τις ενδεικνυόμενες **στρατηγικές επίτευξης ανταγωνιστικού πλεονεκτήματος.** Πώς μπορεί μια επιχείρηση να σχεδιάσει και να υλοποιήσει αυτές τις στρατηγικές;
* Τη σημασία της υλοποίησης της στρατηγικής και το ρόλο που διαδραματίζουν στην αποτελεσματική υλοποίηση η κατάλληλη οργάνωση, συστήματα, ανθρώπινο δυναμικό, αξίες, κουλτούρα,
* Τις τεχνικές λήψης στρατηγικών αποφάσεων και τα συνήθη λάθη στη χάραξη και υλοποίηση της στρατηγικής.

**Προαπαιτήσεις**

Καμία

**Περιεχόμενο του μαθήματος**

Η στρατηγική ανέκαθεν θεωρείτο σημαντικός παράγοντας επιτυχίας σε όλους τους τομείς της ανθρώπινης δραστηριότητας. Σκοπός του μαθήματος είναι η κατανόηση των ζητημάτων στρατηγικής στον επιχειρηματικό χώρο. Το μάθημα εξετάζει ένα σύνολο από έννοιες, μεθόδους και εργαλεία για τη διαμόρφωση και υλοποίηση της στρατηγικής μιας επιχείρησης. Επιπλέον αποσκοπεί στην κριτική αξιολόγηση αυτών μέσω της συζήτησης πολλών πραγματικών μελετών περιπτώσεων ελληνικών και διεθνών επιχειρήσεων.

**Συνιστώμενη βιβλιογραφία προς μελέτη**

**Παπαδάκης** Β. ‘Στρατηγική των Επιχειρήσεων: Τόμος Α’, Θεωρία’, Εκδόσεις Μπένου, 7η έκδοση, 2016.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, επιπρόσθετα φροντιστηριακά μαθήματα και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Η εξέταση του μαθήματος γίνεται μέσω μιας τελικής γραπτής εξέτασης. Τα θέματα των εξετάσεων απαιτούν κριτική σκέψη και όχι αποστήθιση. Επιπρόσθετα, δίνεται η δυνατότητα προαιρετικής πρακτικής εργασίας στρατηγικής ανάλυσης μιας επιχείρησης

**Τίτλος του μαθήματος: Έρευνα Μάρκετινγκ**

**Κωδικός αριθμός του μαθήματος: 2630**

*(το μάθημα δεν διαθέτει περιγραφή)*

**Τίτλος του μαθήματος: Πολιτική Προϊόντος**

**Κωδικός αριθμός του μαθήματος: 5624**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **Ξένη Γλώσσα** |

**Επιχειρησιακή Ορολογία στην Αγγλική Γλώσσα (Αγγλικά VI), ΟΔΕ 2515**

**Επιχειρησιακή Ορολογία (Γαλλικά VI), 2517**

**Επιχειρησιακή Ορολογία στη Γερμανική Γλώσσα (Γερμανικά VI), 2519**

|  |
| --- |
| **6ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΜΑΡΚΕΤΙΝΓΚ** |

**Τίτλος του μαθήματος: Τιμολογιακή Στρατηγική**

**Κωδικός αριθμός του μαθήματος: 5647**

Τύπος του μαθήματος: Επιλογή Κατεύθυνσης

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κώστας Ηντουνας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι συμμετέχοντες θα πρέπει να είναι σε θέση να κατανοήσουν:

* Την έννοια και τη σημασία της τιμολογιακής στρατηγικής μιας επιχείρησης.
* Τους κυριότερους παράγοντες που επηρεάζουν την τελική τιμή ενός προϊόντος.
* Τα διαφορετικά στάδια της διαδικασίας τιμολόγησης ενός προϊόντος.
* Τις διαφορές που υπάρχουν στη διαμόρφωση της τιμολογιακής στρατηγικής σε διαφορετικά περιβάλλοντα-αγορές.
* Τη σχέση μεταξύ της τιμολογιακής στρατηγικής μιας επιχείρησης και της συνολικής στρατηγικής μάρκετινγκ.

**Περιεχόμενο του μαθήματος**

Το μάθημα εστιάζει στην έννοια και τη σημασία της τιμολογιακής στρατηγικής καθώς και στους κυριότερους παράγοντες που επηρεάζουν την τελική τιμή ενός προϊόντος καθώς και τη διαδικασία τιμολόγησής του. Επιπρόσθετα, περιγράφονται οι διαφορές που υπάρχουν στη διαμόρφωση της τιμολογιακής στρατηγικής σε διαφορετικά περιβάλλοντα-αγορές (καταναλωτικές-βιομηχανικές αγορές, προϊόντα-υπηρεσίες, διεθνείς αγορές, διαδίκτυο, λιανεμπόριο, αγροτικά προϊόντα). Παράλληλα, εξετάζεται η σχέση της τιμολογιακής στρατηγικής με τη συνολική στρατηγική μάρκετινγκ μιας επιχείρησης.

**Συνιστώμενη βιβλιογραφία προς μελέτη**

* Παπαβασιλείου, Ν. και Ήντουνας, Κ. (2005). Η Τιμολογιακή Στρατηγική της Επιχείρησης, Εκδόσεις Σταμούλη.
* Kotler, P. and Keller, K.L. (2006). Μάρκετινγκ Μάνατζμεντ, 12η Αμερικάνικη Έκδοση, Εκδόσεις Κλειδάριθμος.

**Διδακτικές και μαθησιακές μέθοδοι**

Διαλέξεις με διαδραστικό χαρακτήρα, μελέτες περιπτώσεων, παρουσίαση ομαδικών εργασιών, επισκέψεις

**Μέθοδοι αξιολόγησης/βαθμολόγησης**

Γραπτή εξέταση, 80%, Γραπτή Εργασία, 20 %

Η εργασία είναι ομαδική και βασίζεται σε εκτενή επισκόπηση της υπάρχουσας βιβλιογραφίας και αρθρογραφίας. Κάθε ομάδα καλείται να επιλέξει ένα (1) από είκοσι (20) συνολικά προτεινόμενα θέματα.

**Τίτλος του μαθήματος: Διοίκηση Πωλήσεων**

**Κωδικός αριθμός του μαθήματος: 5625**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **7ο ΕΞΑΜΗΝΟ – ΚΑΤΕΥΘΥΝΣΗ: ΜΑΡΚΕΤΙΝΓΚ** |

**Τίτλος του μαθήματος: Ανάλυση Λογιστικών Καταστάσεων**

**Κωδικός αριθμός του μαθήματος: 2810**

Τύπος του μαθήματος: Υποχρεωτικό κορμού

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κωνσταντίνος Καραμάνης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* να δύνανται να καταρτίζουν την κατάσταση ταμειακών ροών μιας επιχείρησης με την έμμεση και την άμεση μέθοδο.
* να είναι σε θέση να κατανοούν τη σημασία των πληροφοριών που εμπεριέχει η κατάσταση ταμειακών ροών σε σχέση και με τις λοιπές χρηματοοικονομικές καταστάσεις, και ιδιαίτερα τη σύνθεση των τριών κατηγοριών χρηματοροών μιας επιχείρησης.
* να είναι σε θέση να προσδιορίζουν και περιγράφουν την έννοια, το περιεχόμενο και τις βασικές διαστάσεις της Ανάλυσης Λογιστικών Καταστάσεων
* να μπορούν να υπολογίζουν τους διάφορους αριθμοδείκτες και να διακρίνουν και εξηγούν τις ενδεχόμενες σχέσεις μεταξύ τους αναφορικά με τις τιμές τους σε μια χρονική περίοδο όσο και τη διαχρονική τους εξέλιξη.
* να είναι σε θέση να συνδυάζουν την ανάλυση αριθμοδεικτών με τις πληροφορίες της Κατάστασης Ταμειακών Ροών για τη σύνθεση ολοκληρωμένης αξιολόγησης μιας επιχείρησης, για την εξαγωγή συμπερασμάτων και τη λήψη ορθολογικών αποφάσεων.

**Προαπαιτήσεις**

Καλή γνώση Λογιστικής συνιστά το ελάχιστο γνωσιακό υπόβαθρο επί του οποίου θεμελιώνεται το μάθημα της Ανάλυσης Λογιστικών Καταστάσεων.

**Περιεχόμενο του μαθήματος**

Το μάθημα της Ανάλυσης Λογιστικών Καταστάσεων (ΑΛΚ) ασχολείται με διάφορες πτυχές της ανάλυσης των χρηματοοικονομικών καταστάσεων από εξωτερικούς ή εσωτερικούς χρήστες για τη λήψη ορθολογικών οικονομικών αποφάσεων. Οι αποφάσεις αυτές επηρεάζουν την κατανομή οικονομικών πόρων προς τις επιχειρήσεις και σχετίζονται με τα επαγγέλματα του χρηματοοικονομικού αναλυτή – επενδυτικού συμβούλου, του διαχειριστή αμοιβαίων κεφαλαίων, του αναλυτή πιστοληπτικής ικανότητας, του ορκωτού ελεγκτή, κλπ.

Η ανάλυση της θεματολογίας του μαθήματος συνδέεται με το ευρύτερο πλαίσιο λειτουργίας της επιχείρησης (πολιτικό και οικονομικό περιβάλλον, επιχειρηματική στρατηγική, εναλλακτικές στρατηγικές επιλογές της διοίκησης, κλπ.). Βασικός σκοπός του μαθήματος είναι να καλλιεργήσει τη γνώση των φοιτητών σε ότι αφορά τόσο τη θεωρία όσο και την πρακτική της ανάλυσης των ετήσιων χρηματοοικονομικών καταστάσεων. Ιδιαίτερη έμφαση δίνεται στο να αναπτύξουν οι φοιτητές μια δέσμη κριτικών ικανοτήτων για την συγκέντρωση, επιλογή και επεξεργασία μεγάλου πλήθους και ποικιλίας οικονομικών πληροφοριών και δεδομένων. Επιμέρους θέματα του μαθήματος αναφέρονται στην κατάρτιση και ανάλυση της Κατάστασης Ταμειακών Ροών, τη μέτρηση και την ανάλυση των επιδόσεων, της ρευστότητας και της κεφαλαιακής διάρθρωσης.

**Συνιστώμενη βιβλιογραφία προς μελέτη**

* Subramanyan K.R, Wild John, (2016), Ανάλυση Χρηματοοικονομικών Καταστάσεων, Broken Hill Publishers Ltd, Λευκωσία (ελληνική έκδοση).
* Γκίκας, Δ. Παπαδάκη Α. και Σιουγλέ Γ. *Ανάλυση και αποτίμηση επιχειρήσεων*. Εκδόσεις Μπένου, Αθήνα.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους, ανάλυση μελετών περίπτωσης (case studies), ασκήσεων και προβλημάτων, προαιρετική εργασία.

**Μέθοδοι αξιολόγησης/βαθμολόγησης**

Γραπτή εξέταση

*Παρέχεται η δυνατότητα εκπόνησης προαιρετικής εργασίας που προσαυξάνει την επίδοση στις γραπτές εξετάσεις με μια μονάδα κατ' ανώτατο όριο και εφόσον ο φοιτητής στις εξετάσεις αυτές λάβει βαθμό μεγαλύτερο το 5 (πέντε).*

**Τίτλος του μαθήματος: Στρατηγικός Σχεδιασμός Μάρκετινγκ**

**Κωδικός αριθμός του μαθήματος: 2735**

Τύπος του μαθήματος: Υποχρεωτικό κορμού

**Τίτλος του μαθήματος: Μάρκετινγκ Υπηρεσιών**

**Κωδικός αριθμός του μαθήματος: 5637**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **7ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΜΑΡΚΕΤΙΝΓΚ** |

**Τίτλος του μαθήματος: Βιομηχανικό (Β2Β) Μάρκετινγκ**

**Κωδικός αριθμός του μαθήματος: 5627**

Τύπος του μαθήματος: Επιλογή Κατεύθυνσης

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 7ο

Αριθμός απονεμόμενων

πιστωτικών μονάδων: 6

Όνομα διδάσκοντος: Κώστας Ηντουνας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι συμμετέχοντες θα πρέπει να είναι σε θέση να κατανοήσουν:

* Τα βασικά χαρακτηριστικά των βιομηχανικών αγορών.
* Τις ιδιαιτερότητες της στρατηγικής μάρκετινγκ σε βιομηχανικές αγορές.
* Την έννοια της διοίκησης προμηθειών.
* Τις έννοιες των μειοδοτικών διαγωνισμών καθώς και του μάρκετινγκ των σχέσεων (relationship marketing).

**Περιεχόμενο του μαθήματος**

Δεδομένου του βάρους των βιομηχανικών (Β2Β) συναλλαγών στην οικονομία και των ιδιαιτεροτήτων των βιομηχανικών αγορών, το περιεχόμενο του μαθήματος στοχεύει να οδηγήσει τους φοιτητές στην κατανόηση των βασικών χαρακτηριστικών των βιομηχανικών (Β2Β) αγορών και των κυρίων διαφορών μεταξύ βιομηχανικού (Β2Β) μάρκετινγκ και μάρκετινγκ καταναλωτικών προϊόντων. Επιπλέον, επιδιώκεται η εξοικείωση με την ανάλυση προβλημάτων Β2Β μάρκετινγκ και την αντίστοιχη λήψη αποφάσεων.

**Συνιστώμενη βιβλιογραφία προς μελέτη**

* Αυλωνίτης, Γ., Δημητριάδης, Σ. και Ήντουνας, Κ. (2015), Στρατηγικό Βιομηχανικό (Β2Β) Μάρκετινγκ, Rosili, Αθήνα.
* Αυλωνίτης, Γ. (2001), Στρατηγικό Βιομηχανικό Μάρκετινγκ, 2η έκδοση, Σταμούλης, Αθήνα.

**Διδακτικές και μαθησιακές μέθοδοι**

Διαλέξεις με διαδραστικό χαρακτήρα, μελέτες περιπτώσεων, παρουσίαση ομαδικών εργασιών, επισκέψεις

**Μέθοδοι αξιολόγησης/βαθμολόγησης**

Γραπτή εξέταση, 80%, Γραπτή Εργασία, 20 %

Η εργασία είναι ομαδική και βασίζεται σε ένα παιχνίδι προσομοίωσης που θα λάβει χώρα κατά τη διάρκεια όλου του εξαμήνου.

**Τίτλος του μαθήματος: Διεθνή Λογιστικά Πρότυπα**

**Κωδικός αριθμός του μαθήματος: 7117**

Τύπος του μαθήματος: Επιλογής κατεύθυνσης

*(η περιγραφή του μαθήματος παρέχεται στο πρόγραμμα σπουδών του Τμήματος Λογιστικής και Χρηματοοικονομικής)*

|  |
| --- |
| **8ο ΕΞΑΜΗΝΟ – ΚΑΤΕΥΘΥΝΣΗ: ΜΑΡΚΕΤΙΝΓΚ** |

**Τίτλος του μαθήματος: Στρατηγικό Ηλεκτρονικό Μάρκετινγκ**

**Κωδικός αριθμός του μαθήματος: 2836**

*(το μάθημα δεν διαθέτει περιγραφή)*

**Τίτλος του μαθήματος: Διεθνές Μάρκετινγκ**

**Κωδικός αριθμός του μαθήματος: 5638**

Τύπος του μαθήματος: Υποχρεωτικό κορμού

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **8ο ΕΞΑΜΗΝΟ – ΕΠΙΛΟΓΕΣ ΚΑΤΕΥΘΥΝΣΗΣ: ΜΑΡΚΕΤΙΝΓΚ** |

**Τίτλος του μαθήματος: Μάρκετινγκ προϊόντων υψηλής τεχνολογίας**

**Κωδικός αριθμός του μαθήματος: 2834**

Τύπος του μαθήματος: Μάθημα Επιλογής

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων:

Όνομα διδάσκοντος: Χρήστος Πατσιούρας

**Επιδιωκόμενα μαθησιακά αποτελέσματα**

Με το πέρας του εξαμήνου ο φοιτητής θα είναι σε θέση να:

* Κατανοεί πλήρως τα ιδιαίτερα χαρακτηριστικά των αγορών υψηλής τεχνολογίας
* Τι ορίζεται προϊόν υψηλής τεχνολογίας
* Ποιες οι ιδιαιτερότητες των εν λόγω προϊόντων από τα υπόλοιπα
* Ποιες οι διαφορές του μάρκετινγκ των προϊόντων υψηλής τεχνολογίας από τα κανονικά προϊόντα
* Ποιοι οι καταναλωτές προϊόντων υψηλής τεχνολογίας
* Πως τμηματοποιείται η αγορά υψηλής τεχνολογίας
* Ποια η αγορά – στόχος των επιχειρήσεων υψηλής τεχνολογίας
* Ποια τα 4P’s του μάρκετινγκ για τα συγκεκριμένα προϊόντα και
* Με ποιους τρόπους λαμβάνει χώρα ο στρατηγικός σχεδιασμός μάρκετινγκ στο περιβάλλον της υψηλής τεχνολογίας.

**Προαπαιτήσεις**

Καμία

**Περιεχόμενο του μαθήματος**

Το αντικείμενο διδασκαλίας του μαθήματος Μάρκετινγκ Προϊόντων Υψηλής Τεχνολογίας είναι η κατανόηση από πλευράς διδασκομένων της έννοιας του μάρκετινγκ στα προϊόντα υψηλής τεχνολογίας αλλά και στο “technology marketing” γενικά, και ποια τα κριτήρια τα οποία καθιστούν τη μελέτη του μάρκετινγκ των προϊόντων αυτών αναγκαία.

**Συνιστώμενη βιβλιογραφία προς μελέτη**

* Σιώμκος, Γ., Τσιάμης, Ι. και Φωτιάδης, Θ. «Μάρκετινγκ Προϊόντων Υψηλής Τεχνολογίας και Βιομηχανικών Προϊόντων», Εκδόσεις Λιβάνη, ISBN: 978-960-14-3208-3.

**Διδακτικές και μαθησιακές μέθοδοι**

Διαλέξεις θεωρητικού/ πρακτικού μέρους και παρουσιάσεις φοιτητών/ φοιτητριών. Μελέτες περιπτώσεων κατά τη διάρκεια των διαλέξεων.

**Μέθοδοι αξιολόγησης/βαθμολόγησης**

Γραπτή εξέταση και προαιρετική εργασία

**Τίτλος του μαθήματος: Δίκτυα Διανομής και Logistics (Διοίκηση Δικτύων Διανομής)**

**Κωδικός αριθμός του μαθήματος: 5648**

Τύπος του μαθήματος: Υποχρεωτικό κορμού

*(η περιγραφή του μαθήματος παρέχεται στο πρόγραμμα σπουδών του Τμήματος Μάρκετινγκ και Επικοινωνίας)*

|  |
| --- |
| **ΜΑΘΗΜΑΤΑ ΕΥΡΥΤΕΡΗΣ ΕΠΙΛΟΓΗΣ** |

**Τίτλος του μαθήματος: Διεθνείς Οικονομικές Σχέσεις**

**Κωδικός αριθμός του μαθήματος: 2301**

Τύπος του μαθήματος: Ευρύτερης Επιλογής

*(το μάθημα δε διαθέτει περιγραφή)*

**Τίτλος του μαθήματος: Πρακτική Άσκηση Φοιτητών**

**Κωδικός αριθμός του μαθήματος: 2325 & 2444**

Τύπος του μαθήματος: Ευρύτερης Επιλογής

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Δημήτρης Μανωλόπουλος, Αλέξανδρος Παπαλεξανδρής

**Επιδιωκόμενα μαθησιακά αποτελέσματα**

Με την ολοκλήρωση του μαθήματος, οι φοιτητές θα αποκτήσουν τις κάτωθι γνώσεις (σημεία 1 & 2), δεξιότητες (σημεία 3 & 4) και ικανότητες (σημεία 5 & 6). Πιο συγκεκριμένα, θα είναι σε θέση να:

1. Αναγνωρίσουν και να αντιληφθούν τη σημασία του επαγγελματισμού και της σωστής συμπεριφοράς κατά την εργασία σε μία επιχείρηση ή μη-κερδοσκοπικό οργανισμό

2. Επιλέξουν αποτελεσματικά τους κλάδους και τύπους εταιριών/θέσεων στις οποίες θα τους ενδιέφερε να εργαστούν

3. Διακρίνουν τη διαφορά μεταξύ της θεωρίας που διδάχθηκαν στα μαθήματα, και της πράξης, όπως αυτή εφαρμόζεται από τις Ελληνικές επιχειρήσεις

4. Αναλύσουν την επίδραση εξωεπιχειρησιακών και εσωεπιχειρησιακών παραγόντων στην απόδοση των οργανισμών στους οποίους απασχολήθηκαν

5. Εφαρμόσουν θεωρίες και μοντέλα τα οποία διδάχθηκαν στο πλαίσιο των μαθημάτων τους σε μερικές από τις καλύτερες επιχειρήσεις και οργανισμούς στην Ελλάδα και στο εξωτερικό

6. Προτείνουν τεκμηριωμένες δράσεις βελτίωσης της απόδοσης των οργανισμών στους οποίους εργάστηκαν

**Προαπαιτήσεις**

Καμία

**Περιεχόμενο του μαθήματος**

Στην αρχή κάθε εξαμήνου γίνεται ορισμένος αριθμός διαλέξεων από τους διδάσκοντες προκειμένου να κατατοπιστούν οι ενδιαφερόμενοι φοιτητές σχετικά με τη λειτουργία του προγράμματος και την εκπόνηση της τελικής εργασίας. Κατόπιν οι φοιτητές εργάζονται σε στον οργανισμό που θα επιλέξουν για 2 μήνες σε πλήρες ωράριο (40 ώρες εβδομαδιαίως) ή σε 3 μήνες μερικής απασχόλησης (25 ώρες εβδομαδιαίως). Συνολικά οι φοιτητές απασχολούνται στην οργανισμό που θα επιλέξουν τουλάχιστον 320 ώρες. Μετά την ολοκλήρωση της πρακτικής άσκησης, οι φοιτητές παραδίδουν εργασία για το μάθημα που βασίζεται στην εταιρία στην οποία εργάστηκαν.

**Συνιστώμενη βιβλιογραφία προς μελέτη**

• Παπαδάκης, Β. (2011), Στρατηγική των Επιχειρήσεων: Ασκήσεις - Μελέτες Περιπτώσεων, Εκδόσεις Μπένου, Αθήνα

• Σιώμκος, Γ., Τσιάμης, Γ. και Φωτιάδης (2017). Μάρκετινγκ Προϊόντων Υψηλής Τεχνολογίας και Βιομηχανικών Προϊόντων, Εκδόσεις Λιβάνη, Αθήνα.

**Διδακτικές και μαθησιακές μέθοδοι**

Διαλέξεις, πρακτική άσκηση

**Μέθοδοι αξιολόγησης/βαθμολόγησης**

Γραπτή εργασία

**Τίτλος του μαθήματος: Χρηματοοικονομικό Δίκαιο**

**Κωδικός αριθμός του μαθήματος: 2329**

Τύπος του μαθήματος: Ευρύτερης Επιλογής

*(το μάθημα δε διαθέτει περιγραφή)*

**Τίτλος του μαθήματος: Αρχές Κοινωνιολογίας**

**Κωδικός αριθμός του μαθήματος: 1193**

Τύπος του μαθήματος: Ευρύτερης Επιλογής

*(η περιγραφή του μαθήματος παρέχεται στο πρόγραμμα σπουδών του Τμήματος Οικονομικής Επιστήμης)*

**Τίτλος του μαθήματος: Εργατικό Δίκαιο**

**Κωδικός αριθμός του μαθήματος: 2406**

Τύπος του μαθήματος: Ευρύτερης Επιλογής

Επίπεδο του μαθήματος: Προπτυχιακό

Έτος σπουδών: 2ο

Εξάμηνο/τρίμηνο: 4ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Αθανάσιος Κολορίδας

**Επιδιωκόμενα μαθησιακά αποτελέσματα**

Με την ολοκλήρωση του μαθήματος, οι φοιτητές θα είναι σε θέση να:

1. Κατανοήσουν τις βασικές αρχές του ατομικού δικαίου διακρίνοντας τη σύμβαση εργασίας από άλλες μορφές απασχόλησης καθώς και να κατανοήσουν τη βασική λειτουργία των συλλογικών συμβάσεων εργασίας
2. Κατανοήσουν τα βασικά δικαιώματα και υποχρεώσεις του εργοδότη και εργαζομένου σε μία σύμβαση εργασίας αορίστου ή ορισμένου χρόνου καθώς και τη λειτουργία αυτών
3. Εφαρμόσουν στην πράξη τα ανωτέρω,
4. Συνδυάσουν γνώσεις από διαφορετικούς επιστημονικούς τομείς που σχετίζονται με τη διοίκηση επιχειρήσεων προκειμένου να προτείνουν συγκεκριμένες και αιτιολογημένες λύσεις σε προβλήματα που σχετίζονται με τη διοίκηση ανθρώπινου δυναμικού από νομικής σκοπιάς

**Προαπαιτήσεις**

Αστικό Δίκαιο

**Περιεχόμενο του μαθήματος**

* Περιεχόμενο και πηγές του εργατικού δικαίου – διάκριση σε ατομικό και συλλογικό εργατικό δίκαιο
* Φύση της σύμβασης εξαρτημένης εργασίας και μορφές αυτής – διάκριση από άλλες παρεμφερείς μορφές απασχόλησης
* Το διευθυντικό δικαίωμα και οι εκφάνσεις αυτού
* Η ρύθμιση του τόπου και χρόνου παροχής της εργασίας
* Μισθολογικά ζητήματα και άδειες
* Η ανώμαλη εξέλιξη της σύμβασης εργασίας
* Εργατικό ατύχημα

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτές εξετάσεις

**Τίτλος του μαθήματος: Διάρθρωση και Προβλήματα της Ελληνικής Οικονομίας**

**Κωδικός αριθμός του μαθήματος: 1880**

Τύπος του μαθήματος: Ευρύτερης Επιλογής

*(το μάθημα δε διαθέτει περιγραφή)*

**Τίτλος του μαθήματος: Κοινωνική Επιχειρηματικότητα**

**Κωδικός αριθμός του μαθήματος: 2464**

Τύπος του μαθήματος: Ευρύτερη Επιλογή

Επίπεδο του μαθήματος: Προπτυχιακό

Έτος σπουδών: 4ο

Εξάμηνο/τρίμηνο: 8ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: ΕλένηΣαλαβού

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* κατανοούν βασικές έννοιες κοινωνικής επιχειρηματικότητας
* διαθέτουν γνώσεις και δεξιότητες για τη δημιουργία και διοίκηση κοινωνικών επιχειρήσεων
* είναι σε θέση να αξιολογούν κριτικά πρακτικές που υιοθετούν οι κοινωνικές επιχειρήσεις στο ελληνικό και διεθνές περιβάλλον
* μπορούν να αξιοποιούν μοντέλα, τεχνικές και εργαλεία στην πράξη

**Προαπαιτήσεις**

Καμία

**Περιεχόμενο του μαθήματος**

Το μάθημα εξοικειώνει τους εκπαιδευόμενους με πλήθος εννοιών κοινωνικού επιχειρείν, όπως:

* Κοινωνική οικονομία- κοινωνική επιχειρηματικότητα
* Κοινωνική έναντι συμβατικής επιχειρηματικότητας
* Σχεδιασμός νέας κοινωνικής επιχείρησης
* Κοινωνική ηγεσία
* Προκλήσεις και τάσεις στο κοινωνικό επιχειρείν
* Επιχειρηματικά μοντέλα κοινωνικών επιχειρήσεων στο ελληνικό και διεθνές περιβάλλον

**Συνιστώμενη βιβλιογραφία προς μελέτη**

* Κυριακίδου Ο. και Σαλαβού Ε. (2014). Κοινωνική Επιχειρηματικότητα. Αθήνα: εκδόσεις Rosili.
* Brooks, A.C. (2010). Κοινωνική Επιχειρηματικότητα, μετάφραση Σοκοδήμος Α. Αθήνα: εκδόσεις Έλλην.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και παρουσιάσεις φοιτητών / φοιτητριών

**Μέθοδοι αξιολόγησης/βαθμολόγησης**

Γραπτή εξέταση και υποχρεωτική εργασία

**Τίτλος του μαθήματος: Ειδικά Θέματα Διοίκησης Παραγωγής και Υπηρεσιών**

**Κωδικός αριθμός του μαθήματος: 2606**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 1ο

Εξάμηνο/τρίμηνο: 6ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Παράσχος Μανιάτης

**Επιδιωκόμενα μαθησιακά αποτελέσματα**

Με την ολοκλήρωση του μαθήματος οι φοιτητές / φοιτήτριες θα:

* Αναλύουν τη μεθοδολογία επιλογής και σχεδιασμού του προϊόντος (ή της υπηρεσίας) που θα παραχθεί.
* Περιγράφουν τους παράγοντες που επηρεάζουν και να καθορίζουν τη δυναμικότητα του παραγωγικού συστήματος. Να ακολουθούν τη μεθοδολογία ανάπτυξης και τυποποίησης της μεθόδου εργασίας και να προσδιορίζουν το χρόνο που απαιτεί η εκτέλεση μιας εργασίας.
* Χρησιμοποιούν ποσοτικά και ποιοτικά κριτήρια επιλογής της βέλτιστης θέσης εγκατάστασης ενός παραγωγικού συστήματος.
* Διαχειρίζονται προβλήματα χωροταξικού σχεδιασμού, προβλήματα δηλαδή που σχετίζονται με την επιλογή της βέλτιστης διάταξης μηχανημάτων, εξοπλισμού και ανθρώπινου δυναμικού στο χώρο παραγωγής.
* Χρησιμοποιούν μεθόδους πρόβλεψης της ζήτησης.
* Αναλύουν προβλήματα σχετικά με τη διαχείριση των αποθεμάτων.
* Αντιλαμβάνονται τη μεθοδολογία και τις παραμέτρους εκπόνησης προγραμμάτων παραγωγής.

**Προαπαιτήσεις**

Καμία

**Περιεχόμενο του μαθήματος**

Σκοπός του μαθήματος είναι να βοηθήσει τους φοιτητές να κατανοήσουν βασικά θέματα που σχετίζονται με το σχεδίασμά, τον προγραμματισμό και τον έλεγχο παραγωγικών συστημάτων και συστημάτων παροχής υπηρεσιών. Στα θέματα του σχεδιασμού περιλαμβάνονται: ο σχεδιασμός προϊόντος ο σχεδιασμός της δυναμικότητας, η μελέτη εργασίας, η επιλογή του τόπου εγκατάστασης και ο χωροταξικός σχεδιασμός. Στα θέματα του προγραμματισμού και ελέγχου περιλαμβάνονται: η πρόβλεψη της ζήτησης, η διαχείριση των αποθεμάτων και ο προγραμματισμός της παραγωγής.

**Συνιστώμενη βιβλιογραφία προς μελέτη**

* Chase, R.B., Jacobs, F.R. and Aquilano, N.J. (2010) “Operations & Supply Management”, 12th ed., McGraw-Hill
* Davis, M. M and J. Heineke (2005) “Operations Management: Integrating Manufacturing and Services”, McGraw-Hill Irwin, 5th edition
* Fitzsimmons, J.A. and Fitzsimmons, M.J. (2006) “Service Management: Operations, Strategy, and Information Technology”, 5th ed., McGraw Hill
* Heizer, J., and Render, B. (2009) “Operations Management”, 9th ed., Pearson
* Johnston, R. and Clark, G. (2001) “Service Operations Management”, FT/Prentice Hall
* Krajewski, L.J., Ritzman, L.P. and Malhotra, M.K. (2008) “Operations Management: Processes and Value Chains”, 8th ed., Pearson/Prentice Hall
* Metters, R., King-Meters, K., Pullman, M. and Walton, S. (2006) “Service Operations Mangement”, South-Western Cengage Learning
* Reid, R. D. and Sanders, N. R.  (2010) “Operations Management: An integrated Approach”, 4th ed., John Wiley & Sons, Inc.

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους και επίλυση ασκήσεων σε εργαστήριο ηλεκτρονικών υπολογιστών

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Δίκαιο Ανταγωνισμού**

**Κωδικός αριθμός του μαθήματος: 2468**

Τύπος του μαθήματος: Επιλογής

Επίπεδο του μαθήματος: Προπτυχιακό

Έτος σπουδών: 3ο

Εξάμηνο/τρίμηνο: 5ο

Αριθμός απονεμόμενων

πιστωτικών μονάδων: 6

Όνομα διδασκόντων/διδασκουσών: Εμμανουέλα Τρούλη

**Επιδιωκόμενα μαθησιακά αποτελέσματα**

Στόχος του μαθήματος είναι:

* Να εισαγάγει τους φοιτητές στους περιορισμούς της ιδιωτικής αυτονομίας όσον αφορά τους κανόνες ανταγωνισμού και συγκεκριμένα αφενός στο δίκαιο περί αθέμιτου ανταγωνισμού αφετέρου στο δίκαιο προστασίας του ελεύθερου ανταγωνισμού.
* Πιο συγκεκριμένα, να εξοικειώσει τους φοιτητές με τα οριζόμενα στο νόμος 146/14 "περί αθέμιτου ανταγωνισμού" που αφορά την απαγόρευση των αθέμιτων εμπορικών πρακτικών, με την ανακριβή/παραπλανητική διαφήμιση, τη δυσφήμιση ανταγωνιστή, την παράνομη χρήση διακριτικών γνωρισμάτων και την προστασία των επιχειρηματικών απορρήτων κ.α.
* Και να τους παρουσιάσει τις διατάξεις του νόμου 3959/2011 "για την προστασία του ελεύθερου ανταγωνισμού", ο οποίος απαγορεύει τις συμπράξεις μεταξύ επιχειρήσεων που περιορίζουν τον ανταγωνισμό και την καταχρηστική εκμετάλλευση της δεσπόζουσας θέσης μιας επιχείρησης, ενώ περιλαμβάνει κανόνες για τον προληπτικό έλεγχο συγκεντρώσεων από την Επιτροπή Ανταγωνισμού.

**Προαπαιτήσεις**

Καμία

**Περιεχόμενο του μαθήματος**

Εισαγωγή. Δομή του μαθήματος. Δίκαιο του ανταγωνισμού – ελεύθερος και αθέμιτος. Νομοθεσία περί προστασίας του ελεύθερου ανταγωνισμού. Άρθρα 101 και 102 της Συνθήκης για τη Λειτουργία της ΕΕ. Άρθρα 1 και 2 Ν. 3959/2011. Οι παράνομες συμπράξεις. Η κατάχρηση δεσπόζουσας θέσης. Τα άρθρα 4 επ. Ν. 3959/2011 για τη συγκέντρωση επιχειρήσεων.Δίκαιο προστασίας του αθέμιτου ανταγωνισμού. Η γενική ρήτρα του άρθρου 1 Ν. 146/1914. Οι ειδικές ρήτρες.

**Συνιστώμενη βιβλιογραφία προς μελέτη**

* Λάμπρου Κοτσίρη, Δίκαιο Ανταγωνισμού, 2010
* Πρόσθετο εκπαιδευτικό υλικό (σημειώσεις στο e-class)

**Διδακτικές και μαθησιακές μέθοδοι**

Διαλέξεις θεωρητικού / πρακτικού μέρους

**Μέθοδοι αξιολόγησης/βαθμολόγησης**

Γραπτή εξέταση

**Τίτλος του μαθήματος: Θεωρία Βιομηχανικής Οργάνωσης**

**Κωδικός αριθμός του μαθήματος: 1603**

Τύπος του μαθήματος: Ευρύτερης Επιλογής

*(η περιγραφή του μαθήματος παρέχεται στο πρόγραμμα σπουδών του Τμήματος Οικονομικής Επιστήμης)*

|  |
| --- |
| **ΜΑΘΗΜΑΤΑ ERASMUS (ERASMUS COURSES)** |

**Course Title: Advertising and Communication Management**

Type of Course: Erasmus

Level of course: Undergraduate

*(There is no description for this course)*

**Course Title: Business Policy and Strategy**

Type of Course: Erasmus

Level of course: Undergraduate

Year of study: Advanced

Semester/trimester: Fall

Number of credits allocated: 6

Name of lecturer: Salavou Helen

**Objectives of the course:**

Strategic management involves how to direct a given organization into the future. The course will provide insights to effectively manage the process of strategizing. Upon completion of the course, students should be able to:

* analyze the external environment of a given organization to identify opportunities and threats.
* analyze the internal environment of a given organization to trace strengths and weaknesses.
* set long-term goals based on the SWOT analysis.
* identify and assess potential strategic choices.
* implement the most appropriate strategy.
* getting familiar with strategic management tools.

**Prerequisites:**

This course synthesizes concepts from various courses at business schools. To attend this course students are requested to have know-how of at least one management-related course. Students registered in the Entrepreneurship course during the fall semester of this University are not allowed to attend this course.

**Course content:**

This course introduces the key concepts, models, tools and techniques of strategic management. It seeks to understand what managers must do to think strategically. You are going to attend some lectures and present 1 case assignment based on teamwork.

**Recommended reading:**

Together with a list of recommended references, the following book is compulsory:

* Hill C.W.L. and Jones G.R. (2010). Strategic Management: An Integrated Approach, 9th edition. USA: South-Western Cengage Learning.

**Teaching methods:**

Lectures and students’ presentations

**Assessment methods:**

Written exams and case assignment

**Course Title: Money and Capital Markets**

Type of Course: Erasmus

Level of course: Undergraduate

Year of study: Intermediate

Semester/trimester: Fall & Spring

Number of credits allocated: 6

Name of lecturer: Kassimatis Konstantinos

**Objectives of the course:**

At the end of the course students should:

* understand the structure of money and capital markets and types of intermediaries and traded instruments in these markets
* know how stocks and bonds prices are determined and how to price securities.
* know how to create an efficient portfolio and understand the importance to financial institutions of risk reduction through holding portfolios of assets.
* know how futures contracts are used for risk reduction or speculation.

**Prerequisites**

None

**Course content**

The course covers the following topics:

* Money and Capital Markets: an overview
* Intermediaries, Markets and Trading – an overview of the type of companies operating in the money and capital markets and the kinds of transactions they engage into.
* Compounding, Present and Future Value – basic principles used for quantitative analysis of financial assets and instruments.
* Bonds and Interest Rates – an overview of debt instruments, pricing and risk assessment.
* Stocks – pricing techniques for stocks
* Portfolio Theory – how to choose assets in order to build an efficient portfolio
* Futures contracts – an overview of the futures market, pricing of futures contracts, speculation, arbitrage and hedging strategies through futures contracts.

**Recommended reading**

* Ιnvestments, 4 th edition, by Zvi Bodie, Alex Kane and Alan J. Marcus

**Teaching methods**

Lectures

**Assessment methods**

Written exams

**Course Title: Engineering Logistics**

Type of Course: Erasmus

Level of course: Undergraduate

(There is no description for this course)

**Course Title: Entrepreneurship**

Type of course: Erasmus

Level of course: Undergraduate

Year of study: Advanced

Semester/trimester: Fall

Number of credits allocated: 6

Name of lecturer: Salavou Helen

**Objectives of the course**

Entrepreneurship is both a way of thinking and of doing. It deals with “creating something from nothing”. The course cultivates an entrepreneurial mindset and focuses on skills necessary for writing a comprehensive business plan. Upon completion of the course, students should be able to:

* understand key concepts of entrepreneurship
* successfully develop viable business ideas
* consider entrepreneurship as a professional career choice

**Prerequisites**

This course synthesizes concepts from various courses at business schools. Students with managerial know-how are allowed to follow this course. Students registered in the Business Policy and Strategy course during the fall semester of this University are not allowed to attend this course.

**Course content**

This course introduces the nature of entrepreneurship. It helps students to successfully develop viable business ideas. This is a teaching-mentoring course. You are going to write and present business plans based on teamwork.

**Recommended reading**

Together with a list of recommended references, the following book is required:

* Hisrich R. (2014). Advanced Introduction to Entrepreneurship. USA: Edward Elgar Publishing Ltd.

**Teaching methods**

Lectures and students’ presentations

**Assessment methods**

Written exams and project

**Course Title: International Marketing Management**

Type of Course: Erasmus

Level of course: Undergraduate

*(There is no description for this course)*

**Course Title: Financial Management**

Type of Course: Erasmus

Level of course: Undergraduate

Year of study: Advanced

Semester/trimester: Fall & Spring

Number of credits allocated: 6

Name of lecturer: Kouretas George

**Objectives of the course**

At the end of this course you should be able to:

* Explain why it makes sense for corporations to pursue the objective of

maximising shareholders’ wealth.

* Calculate, interpret and evaluate the payback period, return on capital

employed, net present value and internal rate of return of an investment.

* Discuss the ways in which inflation, taxation and risk can be incorporated

into the investment appraisal process.

* Describe the procedures for assessing and measuring the combined risk of a

portfolio of investment.

* Describe the main forms of equity and debt finance and discuss their relative

advantages and disadvantages.

* Discuss whether a company can, by adopting a particular capital structure,

influence its cost of capital.

* Discuss the advantages and disadvantages of the different types of finance

that can be used to fund mergers and acquisitions.

**Prerequisites**

None

**Course content**

The course Financial Management is an introductory course, which assists students to understand the complex environment of Finance. To be more precise, it refers to the operation of the company, providing emphasis to the planning and the decision making of financial issues, directly related to the company, and the implementation of investment plans, as well as to the sources of financing, which are necessary for the implementation of such investments. The main objective of the course is the understanding and use of the main theoretical topics of Financial Management, in order to be adopted by the students and used in practical issues.

**Recommended reading**

The following textbook is required:

* Brealey, R.A., S.C. Myers and F. Allen, 2017, Principles of Corporate Finance, 12th Edition, New York: McGraw-Hill Irwin

**Teaching methods**

Lectures

**Assessment methods**

Written exams and project

### 2.3.3 Μεταπτυχιακές Σπουδές

Το Οικονομικό Πανεπιστήμιο Αθηνών υπήρξε πρωτοπόρο, όσον αφορά στη δημιουργία προγράμματος μεταπτυχιακών σπουδών στην Ελλάδα. Ήδη από το έτος 1985, το Τμήμα Οργάνωσης και Διοίκησης Επιχειρήσεων του Οικονομικού Πανεπιστημίου Αθηνών καθιέρωσε τη λειτουργία προγραμμάτων μεταπτυχιακών σπουδών για την απόκτηση Μεταπτυχιακού Διπλώματος Εξειδίκευσης και Διδακτορικού Διπλώματος.Πρόσθετες σχετικές πληροφορίες υπάρχουν στον [ιστότοπο του Τμήματος](http://www.ode.aueb.gr/index.php/labs/labs-general).

## 2.4 [Εργαστήρια](http://www.ode.aueb.gr/index.php/labs/labs-general)

Στο Τμήμα λειτουργούν Εργαστήρια, τα οποία εξυπηρετούν τις διδακτικές ανάγκες των φοιτητών (προπτυχιακών και μεταπτυχιακών), καθώς και τις ερευνητικές δραστηριότητες του διδακτικού προσωπικού του Τμήματος.

**ΜΕΡΟΣ ΤΡΙΤΟ: ΓΕΝΙΚΕΣ ΠΛΗΡΟΦΟΡΙΕΣ ΓΙΑ ΤΟΥΣ ΦΟΙΤΗΤΕΣ**

Το Οικονομικό Πανεπιστήμιο Αθηνών δίνει έμφαση όχι μόνο στην παροχή εκπαίδευσης υψηλής ποιότητας, αλλά και στην παροχή υπηρεσιών υψηλού επιπέδου. Με την έκδοση του ΠΔ 387/83 και του Νόμου 1404/83, ορίζεται η λειτουργία, οργάνωση, διοίκηση Φοιτητικών Λεσχών στα ΑΕΙ με σκοπό τη βελτίωση των βιοτικών συνθηκών των φοιτητών του Ιδρύματος, την ψυχαγωγία και την προαγωγή της κοινωνικής και πνευματικής τους μόρφωσης με διαδικασίες και πρωτοβουλίες συμμετοχής κοινωνικοποίησης.

Η εκπλήρωση του σκοπού αυτού επιδιώκεται με εξασφάλιση της απαραίτητης υλικοτεχνικής υποδομής για στέγαση, σίτιση, άθληση των φοιτητών, με τη λειτουργία εστιατορίου, κυλικείου, αναγνωστηρίου, βιβλιοθήκης, την οργάνωση διαλέξεων, συναυλιών, θεατρικών παραστάσεων και εκδρομών στο εσωτερικό και εξωτερικό, με την ανάπτυξη διεθνών φοιτητικών σχέσεων, τη διδασκαλία ξένων γλωσσών και πληροφορικής και της Νεοελληνικής ως ξένης γλώσσας για τους αλλοδαπούς και ομογενείς φοιτητές και με την παροχή κάθε άλλου μέσου και τρόπου.

**Γ1. Κόστος διαβίωσης**

To κόστος διαβίωσης υπολογίζεται με τις τρέχουσες τιμές της στέγασης και της σίτισης. Το κόστος αυτό μειώνεται εάν οι φοιτητές πληρούν τις προϋποθέσεις για δωρεάν στέγαση και σίτιση.

**Γ2. Στέγαση**

Η Φοιτητική Λέσχη του Οικονομικού Πανεπιστημίου Αθηνών μεριμνά για την παροχή δωρεάν στέγασης στους φοιτητές του, υπό συγκεκριμένες προϋποθέσεις, οι οποίες είναι διαθέσιμες στην ιστοσελίδα της Φοιτητικής Λέσχης [https://www.aueb.gr/el/content/ φοιτητική-λέσχη](https://www.aueb.gr/el/content/%20φοιτητική-λέσχη). Ταυτόχρονα, στη Φοιτητική Λέσχη του Πανεπιστημίου λειτουργεί και Γραφείο Εύρεσης Στέγης, το οποίο συλλέγει αγγελίες για ενοικίαση διαμερισμάτων.

**Γ3. Σίτιση**

Στο κεντρικό κτήριο του Πανεπιστημίου λειτουργεί εστιατόριο, όπου μπορούν να σιτίζονται όλα τα μέλη της πανεπιστημιακής κοινότητας, είτε δωρεάν είτε επί πληρωμή. Δωρεάν σίτιση δικαιούνται όσοι διαθέτουν τις απαραίτητες προϋποθέσεις, για τις οποίες μπορούν να ενημερώνονται από το γραφείο Φοιτητικής Λέσχης.

**Γ4. Ιατρικές υπηρεσίες, ασφάλιση/υγειονομική περίθαλψη**

Οι προπτυχιακοί, μεταπτυχιακοί φοιτητές, καθώς και οι υποψήφιοι διδάκτορες του Πανεπιστημίου, οι οποίοι δεν έχουν άλλη ιατροφαρμακευτική και νοσοκομειακή περίθαλψη, δικαιούνται πλήρη ιατροφαρμακευτική και νοσοκομειακή περίθαλψη στο Εθνικό Σύστημα Υγείας (Ε.Σ.Υ.) με κάλυψη των σχετικών δαπανών από τον Εθνικό Οργανισμό Παροχής Υπηρεσιών Υγείας (Ε.Ο.Π.Υ.Υ.). Το ιατρείο στεγάζεται στο κεντρικό κτήριο και λειτουργεί ορισμένες εργάσιμες ημέρες. Επίσης, στο Πανεπιστήμιο λειτουργεί και η υπηρεσία Συμβούλου Ψυχικής Υγείας, όπου απασχολείται ιατρός ειδικευμένη στη ψυχοδυναμική αντιμετώπιση των θεμάτων ψυχικής υγείας.

**Γ5. Υπηρεσίες για φοιτητές με ειδικές ανάγκες**

Το Ίδρυμα μεριμνά για την διευκόλυνση των φοιτητών/τριών με ειδικές ανάγκες, μέσω του σχεδιασμού, της υλοποίησης και της εφαρμογής προσαρμογών στο περιβάλλον, για την πρόσβαση στις πανεπιστημιακές κτηριακές εγκαταστάσεις. Ειδικότερα, στο κεντρικό κτίριο υπάρχουν ειδικά διαμορφωμένα ανυψωτικά μηχανήματα, ράμπες καθώς και ανελκυστήρες. Επίσης υπάρχουν ειδικοί κανονισμοί διεξαγωγής εξετάσεων για φοιτητές με ειδικές ανάγκες.

Επιπλέον, μέσω της Βιβλιοθήκης παρέχετε στους φοιτητές οι οποίοι αντιμετωπίζουν προβλήματα όρασης, η δυνατότητα ηλεκτρονικής πρόσβασης στην προτεινόμενη ελληνική βιβλιογραφία των μαθημάτων που διδάσκονται στο Πανεπιστήμιο. Στα πλαίσια αυτά έχει αναπτυχθεί από το Σύνδεσμο Ελληνικών Ακαδημαϊκών Βιβλιοθηκών (Σ.Ε.Α.Β.) πολυτροπική ηλεκτρονική βιβλιοθήκη με την ονομασία [AMELib](http://amelib.seab.gr/). Για την είσοδο στην υπηρεσία αυτή απαιτείται αυθεντικοποίηση χρήστη καθώς και η χρήση κωδικού και συνθηματικού. Περισσότερες πληροφορίες μπορείτε να βρείτε στην ιστοσελίδα της Βιβλιοθήκης [www.aueb.gr/library](http://www.aueb.gr/library) .

**Γ6. Οικονομική ενίσχυση φοιτητών**

Οι προπτυχιακοί φοιτητές των Ανώτατων Εκπαιδευτικών Ιδρυμάτων και των Ανώτατων Εκκλησιαστικών Ακαδημιών, Έλληνες υπήκοοι ή υπήκοοι άλλων χωρών της Ευρωπαϊκής Ένωσης, δικαιούνται ετήσιο στεγαστικό επίδομα σύμφωνα με τους όρους και τις προϋποθέσεις που αναφέρονται στην ΚΥΑ 140832/Ζ1/25-8-2017 (ΦΕΚ 2993 Β/31-8-2017).

Επίσης, το Ίδρυμα Κρατικών Υποτροφιών (ΙΚΥ) χορηγεί κάθε χρόνο υποτροφίες επίδοσης και υποτροφίες και δάνεια ενίσχυσης, σε φοιτητές που διακρίθηκαν στις εξετάσεις: α) εξαμηνιαίων μαθημάτων και β) εισαγωγής στα ΑΕΙ. Οι Γραμματείες των αντίστοιχων Τμημάτων γνωστοποιούν με ανακοίνωση τους τα ονόματα των υποψηφίων υποτρόφων και ορίζουν τις προθεσμίες στις οποίες πρέπει να προσκομίσουν τα δικαιολογητικά τους.

Επιπλέον, στο Πανεπιστήμιο λειτουργεί το «Ίδρυμα Γεωργίου Χαλκιοπούλου», το οποίο χορηγεί υποτροφίες ανάλογα με την επίδοση σπουδών και την οικονομική κατάσταση των υποψηφίων. Τον Οκτώβριο κάθε ακαδημαϊκού έτους το Ίδρυμα (Τμήμα Δημοσίων Σχέσεων, ισόγειο κεντρικού κτηρίου) ανακοινώνει το ύψος της υποτροφίας, καθώς και τον τρόπο και τον χρόνο υποβολής των αιτήσεων των ενδιαφερομένων.

Τέλος, άλλα βραβεία χορηγούνται περιστασιακώς από διάφορα Ιδρύματα, Οργανισμούς και Επιχειρήσεις. Πληροφορίες, παρέχονται από τη Δ/νση Εκπαίδευσης Τμήμα Φοιτητικής Μέριμνας (ισόγειο κεντρικού κτηρίου) και από τις Γραμματείες των Τμημάτων κατά περίπτωση καθώς και στην κεντρική ιστοσελίδα του ΟΠΑ.

**Γ7. Γραφείο φοιτητικών υποθέσεων - Σύμβουλοι σπουδών**

Σε κάθε Τμήμα ορίζεται Καθηγητής-Σύμβουλος, διορισμένος από τη Συνέλευση του Τμήματος, με αρμοδιότητα να κατευθύνει και να συμβουλεύει τους φοιτητές σχετικά με τις σπουδές τους. Οι Καθηγητές – Σύμβουλοι (μέλη ΔΕΠ και ΕΔΙΠ ) δέχονται τους φοιτητές για απορίες και συμβουλές αναφορικά με την εκπαιδευτική διαδικασία σε μέρες και ώρες που ανακοινώνονται έξω από το γραφείο του Καθηγητή-Συμβούλου.

**Γ8. Σπουδαστήρια - Αναγνωστήρια – Βιβλιοθήκες**

Η Βιβλιοθήκη & Κέντρο Πληροφόρησης (ΒΚΠ) του Οικονομικού Πανεπιστημίου Αθηνών ιδρύθηκε το 1920 και λειτουργεί στον πρώτο και δεύτερο όροφο του κεντρικού κτηρίου του Πανεπιστημίου. Συμμετέχει στο Σύνδεσμο Ελληνικών Ακαδημαϊκών Βιβλιοθηκών (Heal-LINK), στο δίκτυο Europe Direct των Κέντρων Ευρωπαϊκής Τεκμηρίωσης και στο Δίκτυο Συνεργασίας Οικονομικών Βιβλιοθηκών (ΔΙ.Ο.ΒΙ.) Στη Βιβλιοθήκη λειτουργούν επίσης τρία (3) Κέντρα Τεκμηρίωσης:

* Το Κέντρο Ευρωπαϊκής Τεκμηρίωσης (ΚΕΤ) από το 1992,
* Το Κέντρο Τεκμηρίωσης του Οργανισμού για την Οικονομική Συνεργασία και Ανάπτυξη (ΟΟΣΑ) από το 1997,
* Το Κέντρο Παρακαταθήκης των εκδόσεων του Παγκόσμιου Οργανισμού Τουρισμού (ΠΟΤ) από το 2004.

 Η Βιβλιοθήκη συμβάλλει καθοριστικά τόσο στην κάλυψη των αναγκών για την επιστημονική πληροφόρηση της πανεπιστημιακής κοινότητας όσο και στην υποστήριξη του διδακτικού και ερευνητικού έργου. Ο σκοπός αυτός επιτυγχάνεται μέσω της ενιαίας οργάνωσης των συλλογών και του συντονισμού των παρεχόμενων υπηρεσιών. Η Βιβλιοθήκη παρέχει πρόσβαση:

* στην έντυπη συλλογή βιβλίων και επιστημονικών περιοδικών,
* στα συγγράμματα που διδάσκονται στα μαθήματα,
* στη συλλογή ηλεκτρονικών επιστημονικών περιοδικών
* στη συλλογή ηλεκτρονικών βιβλίων
* στις μεταπτυχιακές εργασίες και διδακτορικές διατριβές που εκπονούνται στο ΟΠΑ και κατατίθενται σε ψηφιακή μορφή στο ιδρυματικό αποθετήριο ΠΥΞΙΔΑ
* σε κλαδικές μελέτες
* στις στατιστικές σειρές από εθνικούς και διεθνείς οργανισμούς
* σε οπτικοακουστικό υλικό
* πληροφοριακό υλικό (εγκυκλοπαίδειες, λεξικά)
* συλλογή των επίσημων κυβερνητικών εκδόσεων της Ευρωπαϊκής Ένωσης, του ΟΟΣΑ και του ΠΟΤ
* βάσεις δεδομένων στα θέματα που καλλιεργεί το Πανεπιστήμιο
* έντυπες συλλογές άλλων ακαδημαϊκών βιβλιοθηκών.

 Η Βιβλιοθήκη είναι δανειστική για τα μέλη της, σε όλες τις έντυπες συλλογές της, εκτός των συλλογών των περιοδικών και των στατιστικών σειρών, σύμφωνα με τον εσωτερικό κανονισμό λειτουργίας της. Η ΒΚΠ του ΟΠΑ διαθέτει αναγνωστήριο, σταθμούς εργασίας Η/Υ για τους επισκέπτες, φωτοτυπικά και εκτυπωτικά μηχανήματα, ενώ παρέχει τη δυνατότητα διαδανεισμού βιβλίων και άρθρων περιοδικών από άλλες ακαδημαϊκές βιβλιοθήκες που αποτελούν μέλη των δικτύων στα οποία συμμετέχει.

**Γ9. Διεθνή προγράμματα και πρακτικές πληροφορίες για την διεθνή κινητικότητα των φοιτητών**

Το ΟΠΑ συμμετέχει ενεργά στο Πρόγραμμα Erasmus+ προωθώντας τη συνεργασία με πανεπιστήμια, επιχειρήσεις και διεθνείς οργανισμούς της Ευρωπαϊκής Ένωσης (ΕΕ) καθώς και την κινητικότητα των φοιτητών, του διδακτικού και του διοικητικού προσωπικού. Στο πλαίσιο του ανωτέρω Προγράμματος, το Πανεπιστήμιο συνεργάζεται με περισσότερα από 220 ευρωπαϊκά Ιδρύματα στα αντικείμενα που θεραπεύουν τα Τμήματά του. Αξίζει να αναφερθεί ότι στο Πρόγραμμα «ΕΡΑΣΜΟΣ» έχουν λάβει μέρος, ως σήμερα, περισσότεροι από 7000 φοιτητές. Από αυτούς, περίπου 4000 φοιτητές του ΟΠΑ έχουν παρακολουθήσει μαθήματα σε συνεργαζόμενα Πανεπιστήμια της Ενωμένης Ευρώπης και περίπου 3000 ξένοι φοιτητές, οι οποίοι υλοποίησαν μία περίοδο σπουδών τους στο ΟΠΑ, με εξασφάλιση ακαδημαϊκής αναγνώρισης μέσω του Συστήματος Μεταφοράς και Συσσώρευσης Πιστωτικών Μονάδων (ECTS). Επιπλέον, το Ίδρυμα συντονίζει τον Όμιλο Πρακτικής Άσκησης Erasmus+ με εταίρους το Εθνικό Μετσόβιο Πολυτεχνείο και τα Πανεπιστήμια Κρήτης, Ιωαννίνων και Μακεδονίας δίνοντας τη δυνατότητα πρακτικής άσκησης τόσο σε φοιτητές των πέντε (5) Πανεπιστημίων αλλά και την δυνατότητα διδασκαλίας/επιμόρφωσης στο προσωπικό. Τέλος, το Ίδρυμα στο πλαίσιο της στρατηγικής διεθνοποίησης και εξωστρέφειας συμμετέχει με επιτυχία στο Πρόγραμμα Erasmus+ Διεθνής Κινητικότητα (International Credit Mobility Programme) με στόχο την ανάπτυξη των διεθνών συνεργασιών στην εκπαίδευση και την έρευνα με Πανεπιστήμια Εταίρους σε χώρες εκτός της Ε.Ε. μέσω: α) της κινητικότητας φοιτητών, β) της κινητικότητας του διδακτικού προσωπικού για διδασκαλία σύντομης διάρκειας και γ) της κινητικότητας διδακτικού/διοικητικού προσωπικού για επιμόρφωση. Το Πρόγραμμα υλοποιείται στο Πανεπιστήμιο από το ακαδημαϊκό έτος 2015-2016 και μέχρι σήμερα έχουν μετακινηθεί συνολικά 52 φοιτητές και μέλη προσωπικού από και προς  8 Ιδρύματα Εταίρους σε χώρες εκτός της Ε.Ε. (ΗΠΑ, Καναδάς, Σιγκαπούρη, Ρωσία, Ν.Κορέα, Αρμενία). Περισσότερες πληροφορίες μπορείτε να αναζητήσετε στην κεντρική σελίδα του Ιδρύματος ([https://www.aueb.gr/el/content/πρόγραμμα-έρασμος](https://www.aueb.gr/el/content/%CF%80%CF%81%CF%8C%CE%B3%CF%81%CE%B1%CE%BC%CE%BC%CE%B1-%CE%AD%CF%81%CE%B1%CF%83%CE%BC%CE%BF%CF%82)).

**Γ10. Μαθήματα γλώσσας**

Η γνώση των ξένων γλωσσών, ως καθολικά αποδεκτή μορφωτική αξία, αποτελεί απαραίτητο εφόδιο για την αποτελεσματική συμμετοχή του ατόμου στη σύνθετη εργασιακή και κοινωνική πραγματικότητα. Η Φοιτητική Λέσχη κατανοώντας τη σύγχρονη αυτή εκπαιδευτική αναγκαιότητα παρέχει τη δυνατότητα σε κάθε φοιτητή ΑΕΙ, ΑΤΕΙ καθώς και σε όλους όσους ενδιαφέρονται να παρακολουθήσουν σχετικά σεμινάρια. Τα σεμινάρια που πραγματοποιούνται αφορούν στην αγγλική, γαλλική, γερμανική, ισπανική, ιταλική και ρωσική γλώσσα, ενώ υπάρχει η δυνατότητα σεμιναρίων νέας γλώσσας, εφόσον υπάρξει αντίστοιχο ενδιαφέρον.

**Γ11. Πρακτική άσκηση**

Αποστολή του Κεντρικού Γραφείου Πρακτικής Άσκησης είναι να προάγει με τον καλύτερο δυνατό τρόπο τη σύνδεση της θεωρίας με την πράξη και τη μετάβαση των ασκούμενων φοιτητών από τη φοιτητική στην επαγγελματική ζωή. Η πρακτική άσκηση αποτελεί αναπόσπαστο κομμάτι της εκπαίδευσης στο Οικονομικό Πανεπιστήμιο Αθηνών, καθώς όλα τα Τμήματα την έχουν θεσμοθετήσει και την έχουν συμπεριλάβει στο Πρόγραμμα Σπουδών τους. Έχει διάρκεια 2 - 4 μήνες και υλοποιείται κυρίως σε τρεις περιόδους (χειμερινό εξάμηνο, εαρινό εξάμηνο και καλοκαιρινή περίοδος). Πριν από κάθε περίοδο πρακτικής άσκησης υλοποιούνται σεμινάρια προετοιμασίας. Πληροφορίες: Κτήριο οδού Ελπίδος 13, 3ος όροφος.

**Γ12. Αθλητικές εγκαταστάσεις**

Το Οικονομικό Πανεπιστήμιο Αθηνών οργανώνει ποικίλες αθλητικές δραστηριότητες. Διαθέτει μακρόχρονη ιστορία στον αθλητισμό που συνοδεύεται από πλήθος διακρίσεων, μεταλλίων, κυπέλλων, βραβείων σε εθνικές και διεθνείς διοργανώσεις. Προκειμένου να συνεχίσει να παρέχει ολοκληρωμένη εκπαίδευση στους φοιτητές του, το Οικονομικό Πανεπιστήμιο Αθηνών συνεργάζεται με τον Οργανισμό Πολιτισμού, Αθλητισμού & Νεολαίας του Δήμου Αθηναίων, και χρησιμοποιεί τις αθλητικές εγκαταστάσεις του, που βρίσκονται στην οδό Πασσώβ 10, Γκράβα, Άνω Πατήσια (κλειστό κολυμβητήριο, κλειστό γήπεδο καλαθοσφαίρισης και πετοσφαίρισης-βόλεϊ, ανοικτό γήπεδο αγωνισμάτων κλασικού αθλητισμού-στίβος), στην συμβολή των οδών Ερμωνάσσης & Πιτυούντος - Θερμίδα (ανοικτό γήπεδο ποδοσφαίρου 5x5) και στη συμβολή των οδών Μητσάκη & Πολυλά - Άνω Πατήσια (ανοικτό γήπεδο αντισφαίρισης-τένις).

Η διδασκαλία των μαθημάτων του Τμήματος Φυσικής Αγωγής του ΟΠΑ ακολουθεί το πρόγραμμα διδασκαλίας των ακαδημαϊκών μαθημάτων. Αρχίζει με την έναρξη των μαθημάτων του χειμερινού εξαμήνου και λήγει με το τέλος των μαθημάτων του εαρινού εξαμήνου. Αξίζει να σημειωθεί ότι οι φοιτητές έχουν δικαίωμα να παρακολουθούν τα μαθήματα του Τμήματος Φυσικής Αγωγής μέχρι και έξι μήνες μετά τη λήψη του Πτυχίου τους. Το Τμήμα Φυσικής Αγωγής του Οικονομικού Πανεπιστημίου Αθηνών στελεχώνεται από άρτια καταρτισμένους καθηγητές Φυσικής Αγωγής και από έκτακτο εξειδικευμένο εκπαιδευτικό προσωπικό.

**Γ13. Φοιτητικοί σύλλογοι**

Στην πανεπιστημιακή κοινότητα του Οικονομικού Πανεπιστημίου Αθηνών δραστηριοποιούνται και αναπτύσσονται διάφορες Οργανώσεις και Σύλλογοι φοιτητών, περισσότερες πληροφορίες μπορείτε να αναζητήσετε στην κεντρική ιστοσελίδα του ΟΠΑ  [(https://www.aueb.gr/el/content/ σύλλογοι-φοιτητών ).](file:///C:\Users\Popi\AppData\Local\Microsoft\Windows\Temporary%20Internet%20Files\Content.Outlook\MHT5C9KJ\(https:\www.aueb.gr\el\content\%20σύλλογοι-φοιτητών%20))